
PRÉLIMIN AIRES 



BIBLIOGRAPHIQUES. 



Parmi les romans de ohevalerie que recherchent au- 
jourd'hui les amateurs , il en est peu d'aussi rares que 
fHistoire du chevalier Paris et de la belle Vienne, et ce- 
pendant il n'en est point qui ait étéplus souvent imprimé. 
Nous ajouterons quil n'en est aucun qui puisse se pré- 
valoir cTune généalogie littéraire aussi compléte. Les 
Perceval , les Tristan , les Lancelot méme ne sauraient 
insorire sur leurpennon bibliographique autant d' editions 
ou de traductions que le chevalier Paris, dont les hauts 
faits ont été celebres en catalan, en provencai, en italien, 
en anglais, en flamand, en francaip et en latin. Trans- 
latée d 9 une chronique catalane en langage provencai , 
et du provencai en francais , par Pierre de La Sippade, 
de Marseille, vers le commencement du quinziéme siede, 
les manuscrits de cette histoire étaient déja fort répandus 
lorsque Vimprimerie fut découverte. Nous ignorons si les 
auteurs Italiens et anglais remontérent aux originaux ; 
mais toujours est-il que nous devons au Manuel du Li- 
braire du savant M. Brunet Vindication de deux editions, 
Vune italienne, lautre anglaise, antérieures a toutes les 
editions francaises connues. La premiere parut å Tré- 
vise en 1482; la seconde, a Westminster, en 1485, im- 
primée par le traducteur lui-méme, le celebre W. Caxton. 

2 PRÉLIMINJLIRES 

Pour la premiere edition francaise qui n'est que de 
1487, en voici le titre et la description exacte d y aprés 
le précieux exemplaire de la Bibliothéque royales 

du treøuaillant eljeualier paris et 
de la belle menne fille du daulpljin. 

Ce Dolume , de format petit in- folio 7 est imprimé en 
caractéres gothiques, a deux colonnes; chaque para- 
graphe commence par une lettre ornée , rouge et noire. Il 
est enrichi de 27 gravures en bois représentant autant de 
scenes du roman. Il contient 39 feuillets 9 avec signatures, 
mais sans pagination } et se termine ainsi : 

€t) fimet Høtøtre du øaillant et noble efyeualier 
paris et de la belle Dienne fille du daulpljtn de 
tnennøiø.<£mprientee en 2lnuerø JJar JUløij (fityerard leeu 
Can JKU tt tt ixxxm\> le tv* tøur du møiø de JJlaij* 

Gherard Leeu donna sous la meme date y et dans le 
méme format 9 une traduction Jlamande que nous citons 
d'aprés M. Brunet. 

Les presses francaisés s y emparerent a Venvi de FHis- 
toire du chevalier Paris 9 et en mirent en lumiére une 
foule d y editions entre lesq uelles on n'apercoit d'autres 
differences que celles qui résultent de la variation du Ian- 
gage et de Vorthographe \ Une telle popularité ne sex- 

1 Lyon , Claude Nourry , 1520 , in-4° goth. — Lyon , Barnabé Chaus- 
sard , 1554 , in-4°. — Lyon , Benoist Bigaud , 1596 , pet. m-8° , lettres 
rondes, — Paris, Jehan Bonfons, s. d. , pet. m-4° å 2 col. , goth. , grav. 
en bois. — Paris, Simon Galvarin, s. d. t mi-4°, goth. å 2 col. — Paris, 
Denys Meslier , s. d. , in-4° goth. , fig. en bois. — Troyes , in-8° , s. d. 

Outre plusieurs éditions en prose italienne qui ont suivi celle que nous 

BIBLIOGRAPHIQU ES. 5 

plique que (Tune facon avantageuse pour Vouvrage dont 
nous avons entrepris une réimpression. En effet, il se 
distingue des productions de la méme époque par un 
style simple etnaif, exempt denflure et de digressions: 
Vaction s 9 y déroule naturellementj sans V intervention 
daucune fée , daucun enchanteur. Ce n'est pas sans rai~ 
son que le translateur cite dans son prologue, en maniére, 
pour ainsi dire y d'épigraphe, eet axiome du Docteur 
Universel : Hoc crede quod tibi verum esse videtur. Le 
curé de don Quichotte neut pas été moins indulgent pour 
le chevalier Paris que pour te chevalier Tirant le Blanc; 
car la aussi, « les chevaliers mangent et dorment , meu- 
* rent dans leur lit > font leur testament avant de 
« mourir y et mille autres choses utiles et nécessaires dont 
« les autres livres ne disent pas le moindre mot ». Mais 
notre histoire ne sétant pas rencontrée dans la biblio- 
théque du heros de la Manche , nous alléguerons en sa 
faveur une autorite encore plus respectable que celle du 

licencié Pedro Perés , celle d*un savant et grave pré- 

lat, Jean de Pins , évéque de Rieux , d'une maison lan- 
guedocienne qui y depuis le treiziéme siede jusqu'a nos 
jours, a fourni a V ordre de Malte et a VÉglise d illustres 
dignitaireSj se trouvait vers Van 4546 a Venise , oii 
Francois I eT Vavait nommé son ambassadeur auprés de la 
République. Disciple de Béroalde VAncien y Jean de Pins 
était , au jugement d'Érasme lui-méme , un des cicéro- 
niens les plus élégants de V époque. Les soins de son mi- 
nister e ne Vabsorbaient pas a ce point quil n 9 eut encore 
quelques moments a donner aux belles-lettres , qui deja 

avons citée plus hattt, V Histoire du chevalier Paris a été traduite deuxfois 
en vers italiens sous ce titre : Innamoramento di doi fidelissimi amanli 
Paris e Vienna (da Mario Teluccini , detlo il Bernia); Genova, 1571 , 
in-4°, fig. — Venezia, 1577, in - 8° ( cité par Ginguené , Histoire li It. 

d'Italie , t. v, p. 12). Innamoramento di due fidelissimi Amanli Paris 

e Vienna coraposto in ottava riraa da Angelo Albani , orvietano detto il 
pastor pocta. Venezia cd in Brescia, s. d. , pet. in-12. 

lui devaient plusieurs productiohs én vets ét en prose. Le 
docte prélat ne jugea pas que VHistoiré du chemUer 
Paris et de la belle Vienne fut indigne d'occuper la 
plume qui venait d'écrire les Vies dé sainte Catherine 
de Sienne et de saint Roch , et il la traduisit en latin 
pour V instruction et Famusement des enfants du chance* 
lier Duprat , son ami. « On ne pomoit (dit son biographe 
« le P. Charron , jésuite) , leur offrir d'ouvrage plus 
« propre a leur donner du gout pour V elegance du style , 
« a former leur esprit par la sagesse des reflexions, et a 
« prévenir leur cæur contre les piéges dune passion qui 
« précipite la jeunesse aveugle dans VabUne des plus 
« grands malheurs. Cet Ouvrage est véritablement admi- 
« rable. Les situations en sont si interessantes, le dénou- 
« ment en est si heureux y quHl feroit honneur aux plus 
« grands Maitres de VArt dans le siede le plus éclairé*. » 

Voici le titre et la description de cette traduction, 
qui n'est pas moins rare que les editions originales, quoi- 
quelle ait été simultanément imprimée a Venise et a 
Paris: 

AD NOBILES ET EGREGIOS ADOLESCENTES 
ANTONIVM ET GVliJLMVM PRATOS 

ILLVSTRISSIMI VIR1 : D. ANTONI1 PRATI 
MAGNI CANCELLARII DVLCISSIMOS LIBEROS 
ALLOBROGICÆ NARRATIONIS 
LIBELLVS 
-h 

Le volume gr.in-8, sans paginat ion, se compose des signa- 
tures A. G* La souscription suivante termine V ouvrage : 
Allobrogicæ narrationis liber per Ioanem Pinum To- 

1 Mémoires pour servir å l'éloge historique de Jean de Pins , évéque de 
Rieux , celebre par ses ambassades , avec nn Recueil de ses leltres au roi 
Francois / er , il Louise de Savoye , regente du royaume , etc. Avignon 
( Toulouse), 1748 , pet. iw-8 , portrait. 

PRÉlilMlNAI&ES 5 

losatium senatorem et oratorem regium Venetiis editus: 
finit. Impressus primu per Alexandrum de Bindonis 
anno Domini millesimo quingetisimo decimo sexto. xn 
cal. decébres. Et rursum per Iodocum Badium in in* 
clyta Parrhisiorum academia impensis Ioannis Parui : 
eodem anno ad vin cal. aprilis« 

L'histoire dauphinoise se trouve précédée également, 
dans les deux editions , d'une Vie de saint Rock, dédiée 
au chancelier Duprat , sans doute pour que le pere et les 
enfants trouvassent dans le méme volume une lecture 
convenable a leur caractére et a leur age '. 

Toutes rares et curieuses que soient les editions que 
nous avons énumérées plus haut y nous riavons pas cru 
devoir reproduire le texte dHaucune delles. Nous allons 
expliquer les moti/s qui nous ont obligé a donner la pré- 
férence aux manuscrits de la Bibliothéque royale, que 
MM. Champollion et Paulin Paris ont bien voutu nous 
communiquer avec une rare obligeance. La collation que 
nous avons faite de ces manuscrits avec les imprimés y 
nous a fourni une preuve nouvelle de V incorrection des 
premiers voluines qui ont paru en langage francais. Une 
préoccupation générale absorbaitj å cette époque, les sa- 
vantSy qui délaissaient leurs écrivains nationaux, pour ne 
s 9 occuper que des Grecs et des Romains. Mais le nombre 
des gens lettrés était fort restreint y et il fallait au vul- 
gaire des lecteurs des livres écrits en langue vulgaire. 
Les imprimeurs et les libraires se hdtérent done de mettre 
sous presse , teis quels, les manuscrits quils purent se 
procurer a bon marché. Or, ces manuscrits jetés dans le 
commerce, sortaient généralement des mains de copistes 
ignorants , qui y le plus souvent , savaient a peine lire ce 

1 Ad illus trissimum dominum D. Antonium Pratum magnum utriusque 
Galliæ cancellarium divi Rochi Narbonensis vita , etc. , signal. A. B. 

quils copiaient. N*importe 9 des titres pompeux excitaient 
la curiosité des acheteurs , et les incorrections restaient 
tellement inaper cues, qu elles se reproduisaientjidelement 
de réimpression en réimpression. Pour les manuscrits ori- 
ginaux 9 les copies qu'en dvaient fait faire par leurs au- 
moniersj leurs chapelains, leurs clercs, les rois, les grands 
seigneurs et les prélats, ils les conservaient soigneusement 
dans les librairies de leurs palais et de leurs mo- 
nastéres. Ces magnifiques volumes que nous admirons 
aujourd'hui dans les bibliotkéques publiques, oh les revo- 
lutions et le temps les ont successivement amenés, re- 
tiennent encore les textes veritables et inédits de nos 
vieux auteurs. Cest la quil faut les atter chercher, et 
non dans ces editions, qui se recommanderont toujours 
assez par la beauté de leurs caractéres, de leur tirage, de 
leurs grav ures sur bois. 

Le travail littéraire des éditeurs d'alors, si toutefois il 
y avait d'autres éditeurs que les imprimeurs eux-mémes , 
se bornait å des modifications grammaticales et a des re- 
tranchements. Ces modifications consistaient a supprimer, 
a changer quelques lettres , et a remplacer un mot vieilli 
et hors d y usage par V expression quHls jugeaient équiva- 
lente dans la langue du jour. Ces retranchements por- 
taient d y abord sur toutes les hardiesses que s'étaient per- 
mises des écrivains non censurés contre les rois et le 
clergé y ensuite sur les détails de costume et de mæurs 
qui ralentissaient V action et grossissaient le volume. Ce 
sont la précisément toutes les choses que les generations 
modernes demandent aux Dieilles chroniques. Elles doi- 
vent fournir aux historiens et aux érudits des renseigne- 
ments sur V esprit et tes habitudes du temps passé ; aux 
philologues et aux linguistes, des documents sur Vorigine 
et la formation de la langue: autrement elles ne sont 
bonnes qua constater un point de bibliographie , oua sa- 
tisfaire le caprice dun bibliomane. 

Ce nest ici ni le lieu ni Voccasion d 9 insister davantage 

sur une question littéraire aussi importante 9 et nous 
passons a la description des manuscrits dont nous nous 
sommes servL 

i. 

Bibliothéque royale. — N° 7554. 
V olume in-4°, vélin, longues lignes, belle miniature a 
deux sujets ( reproduite dans cette edition ) , initiales or- 
nées , quinziéme siécle , relié sur bois en velours bleu, 
comprenant 98 feuillets. Ce manuscrit provient de la bi- 
bliothéque qu'avaient formée å Blois les princes de la 
maison d? Orleans, et que Francois I eT et Henri IV firent 
successwement transporter a Fontainebleau et a Paris. 
Nous avons emprunté la plus grande partie de notre texte 
a cette précieuse et correcte lecon. 

ii. 

N° 7554. V. 

V olume in-4° , papier, longues lignes, initiales, quin- 
ziéme siécle, relié en veau a compartiments. Provient 
de la bibliothéque du marquis de Cangé, acquise par 
Louis XV en 1 733. Le texte de ce manuscrit se rap- 
proche assez de celui de Blois , mais V orthographe en 
est toute différente. On lit a la fin du Prologue qu y il fut 
écrit Van de grace 1445, le 6 décembre, au chastel 
d 9 Orgon. Il se termine par un quatrain que nous avons 
reproduit. 

hi. 

N. 7544. \ 

V olume in-4t°, papier, longues lignes, fin du quinziéme 
siécle, relié en veau racine, au chiffre de Napoleon sur 
le dos, N couronné. Provient de la bibliothéque de Ba- 
luze, et contient 129 feuillets. Le Prologue se termine 
par la méme souscription que celui de Cangé, dont il 
parait étre une copie. 

IV. 

N° 1981. — Fonds de Saint-Germain. 

V olume petit in-i°, papier, longues lignes, assez mau- 
vaise écriture de la fin du quinziéme siécle, cartonné, 

ancienne bibliothéque Seguier-Coislin, n° %7<>4. Cette 
version ne differe que de tres peu de Vimprimé de 1487. 
Elle commence de méme sans prologue , par ces mots : 
Au temps du Roy Charles Roy de France : et de lincar- 
nacion de Nostre Seigneur mille deux cens lxxi , etc. 
Cette interpolation nous semble d 9 autant plus maladroite, 
qu'il nest aucune date quipuisse convenir a une histoire 
toute romanesque comme celle de Paris et de Vienne. 

v. 

Bibliothéque de 1' Arsenal. — N° 236 Belles-Lotlre* frangaises. 

Volume in-&°,papier, longues lignes^ fin du quimieme 
siede , relié en veau, Cette lecon assez correcte nous a 
fourni quelques variantes. Ce manuscrit porte sur le plat 
les armes de Ponnat, d'or, å trois tetes de paon arra- 
chées d'azur. Plusieurs membres de cette ancienne fa- 
mille du Dauphiné se sont distingués par leur amour 
pour les livres et les lettres. Guy Allard attribue méme a 
Claude de Ponnat y chanoine de Gap , une « Histoire ma- 
« nuscrite de Jean de Sintré , qui est 9 dit 41 > dans la bi- 
« bliothéque du scavant Godefroy ». 

On trouve dans la Bibliothéque universelle des Ro- 
mans (avril 1781 , p. 152J et dans les Mélanges tirés 
d'une grande Bibliothéque flettre E, p. 145J, des ana- 
lyses de V Histoire de Paris et de Vienne qui sortent 
toutes les deux de la plume de M. le marquis de Paul- 
my. Nous n'avons autre chose å en dire 9 sinon qu y il est 
tres regrettable que des gens de qualité et d 9 esprit 
comme M. de Paulmy, voire MM. de Florian et de Tres- 
san , aient perdu apres de vieux livres des instants si 
précieux aux salons de V ersailles et de Lunéville. 

PROLOGVE DE LACTEVR. 



lain qui moult fut saige a escript 
au liure de ses doctrines vne auc- 
torite qui dist en latin : Hoc crede 
quod tibi verum esse videtur , etc. 
et vault au tan t a dire ceste auctorite 
extraicte de latin en francois : Tu 
croyrasleschoses qui te sembleront estre vraies. Et 
pour tant ie prens cest theume en ceste part pour 
ce que iay tout mon temps prins plaisir a lire ro- 
mans et cronicques des histoires anciennes, aussi 
comme de la vie de Lancelot, deTristant,de Flori- 
mond, deGuydeVarwik qui moult firent debeaulx 
fais en leur vie selon ce que iay trouue en escript 
en pluseurs cboses , et en ay trouuees qui moult 
sont impossibles å croire. Et pluseurs autres liures 
ay ie veuz mais entre les autres en ay tenu vng 
escript en langaige prouincial qui fut extraict dun 
autre liure escript en langaige cathelen auquel se 
contenoit la vie dun baron qui sappeloit Godefroy 
Dalencon, quiestoitdaulpbin deVienne et vnefille 
oultquonappeloitViennequelle estoit non pareille 
de beaulte. Et comme vng chevalier qui sappeloit 
Paris, filz dun baron que on nommoit messire 
Iacques, fut amoureux de la dicte Vienne, si que 
pour lamour delle il fit en sa vie pluseurs beaux (ais 
comme vous pourrezoir cy apres. Et pourtant que 

la matiere est raisonnable et assez croiable et aussi 
que listoire est plaisante , car belle chose est a oir 
raconler lesbeaulxfais que les anciens fir en t iadis, si 
ay entreprins a vous retraire listoire du langaige 
prouincial en francois. Si vueil requerir et supplier 
a tousceulxqui ledit liure liront queseilztreuuent 
chose escripte qui ne soit bien seantquilz vueillent 
mes deffaulx pardonner et les reparer, selon leur 
bon aduisement, car mon sens nest pas suffisant a 
telles choses bien traicter et besoigner, et aussi que 
iene suispas francois de nature maisfut ne et nourry 
en lacitede Marceilles: et si vous piaise sauoir que 
ie suis de Sainct-Pierredont iay prins le nom et le 
surnom de laSippade. et fut cest liure au commen- 
cement escript en Ian mil iiij c xxxij le tiers iour du 
moys de septembre, a sauoir lexemple duquel cest 
liure cy prins est , lequel commence par la main 
de Guillaume le Moign le xvi e iour du moys de 
ianvier mil iiij c Lix. 

(^fc? Cy commence Ihystoire du tresuaillant cheualier 
Paris et de la belle V ienne Jille du daulphin de 
Viennoys lesquelz pour loyaulment arner souffri- 
rent moult daduersitez auant quilz peussent iouyr 
de leurs amours. 




n cellui temps queleroy Charles regnoit 
f en France fut vng cheualier qui sappe- 
1 loit Godefroy Dalencon qui estoit dudit 
Charles parent et daulphin deVienne. 
fc Leditdaulphin auoittresgrandeetmoult 
belle seignorie et estoit homme de tres- 
grant puissance et si auoit grant beaulte en soy. Et au- 
surphis estoit si tresgracieux au roy et a tous ses barons 

quil ny auoit petit ne grant en la court qui en lui neussent 
vne tresgrande amour, et chascun lui faisoit moult grant 
honneur et tant lamoit le roy que en celui temps ne 
faisoit riens sans son conseil , et tout ce quil conseilloit 
estoit fait. Le dit daulphin auoit vne femme qui estoit fille 
au conte de Flandres et se nommoit Dienne. Cest le nom 
dune tresbelle estoile qui se monstre chascun matin au 
point du iour. Et certes celui nom lui afferoit bien 
pour ce quelle estoit garnie de toute beaulte et de toute 
courtoisie que cestoit merueilles et sa beaulte resplen- 
dissoit si tresfort quelle estoit pareille de lestoile que ie 
dis. Ledit daulphin et madame Dienne sa femme furent 
en semble bien lespace de vn. ans sans auoir nulz enfans 
dont ilz estoient en tresgrant pensement et nuyt et iour 
faisoient oraison en priant Dieu de tous leurs cuers que 
par sa saincte pitie leur voulsist donner enfant qui fust 
hoir et seigneur de leur terre apres leur fin. Et tant 
prierent a Dieu quil les oyt et leur donna au boult de 
huit ans vne fille qui fut de moult souueraine beaulte 
et de la plus grant part ressembloit a sa mere , et pour 
ceste naissance fut faicte vne tresgrande feste et ioye 
par toute la terre du Daulphine et aussi en pluseurs 
autres terres car le daulphin par son bon renom estoit 
ayme par pluseurs seigneurs lesquelz orent grant ioye 
quant ilz oirent dire quil auoit eu enfant de sa femme. 
Ladicte fille fut baptizee treshonnorablement et fut 
nommee Vienne pour ce que enVienne nasquit. Empres 
on la bailla a nourrir a vne tressage femme et de grant 
parente. Celle femme nourrit Vienne au palais du daul- 
phin et tousiours lui enseignoit bonnes manieres et 
bons enseignemens. On tenoit auecques ladicte Vienne 
par compagnie vne autre fille qui estoit de deux ans plus 
ieune que Vienne et lappeloit on Ysabeau. Les deux 
pucelles estoient tousiours ensemble et eurent entre 
elles vne tressinguliere amour si que lune ne pouoit 
durer sans lautre et sappeloient seurs lune lautre. Ladicte 

Vienne commenca a croistre en tresgrande beaulte et en 
tresgrande science et tousiours lisoit liures et romans 
de belles histoires , et dautrepart aprenoit a dancer a 
chanter et a sonner instrumens de toutes manieres , et 
en tous ses fais estoit gracieuse et plaisante. Ceste Vienne 
cressoit et multiplioit de iour en iour tant quelle eult 
unze ans, et lors non tant seulement au Daulphine mais 
par toute France estoit renommee de sa merueilleuse 
beaulte et de ses vertuz , si que elle estoit requise a 
femme de pluseurs barons et au tres seigneurs du 
royaulme de France et en autres terres. 

n cellui temps auoit le daulphin vng noble 
homme et de grant parente que Ion appelloit 
messire Iacques, ia soit ce quil fust baron tou- 
tesfoiz estoit il homme lige du daulphin, et si 
estoit cheualier de grant renom et estoit moult puissant 
et de grant auoir en argent chasteaulx et villes si quil 
ne tenoit gueres moins de terre que ledit daulphin. 
Messire Iacques estoit moult sage cheualier et le daulphin 
lamoit moult. Il auoit a femme vne gentille Dame qui 
estoit de grant lignaige et auecques ce elle estoit moult 
saige. Ledit messire Iacques auoit vng filz de celle 
dame ne oncques nen auoit nul si non cellui qui auoit 
nom Paris. Son pere lauoit fait nourrir et enseigner 
treshonnorablement au fait de cheualerie iusques au 
temps de xvi ans. Ledit Paris en toutes choses de bien 
et dhonneur fut si acomply que tout le monde qui cong- 
noissance auoit de lui sesmerueilloit des choses et 
grans faitz quil faisoit et disoit on que cestoit contre 
raison et impossible selon sa ieunesse : il menoit vie 
ioieuse et honnorable car il tenoit cheuaulx , escuiers , 
faucons et auttours et grant foeson de chiens et de 
toutes autres choses plaisantes si que sa vie estoit tous- 
iours en plaisir et estoit suffisant a quelque baron que 
ce fust au monde. Et aussi sa vie en cheualerie et en 
fait darmes estoit renommee par toute France et par 



toute Angleterre et par pluseurs autres terres et si es- 
toit congneu par toutes pars entre les autres cheua- 
liers. Ledit Paris auoit vng sien compaignon quil amait 
de grant amour et le tenoit moult chier. Ledit compai- 
gnon sappeloit Edouart, il estoit de la cite de yienne. 
Paris le tenoit a son grant amy car ilz estoient tous deux 
nez en vng temps et en vne saison et pour ce se fyoit 
moult a lui et lui disoit tous ses secretz et tout son 
couraige. Ilz portoient robes pareilles lun de lautre 
dun drap dune couleur et dune liuree si que entre 
eulx nauoit nulle difference. Tant sentre amoient lun 
lautre que plus ne pouoient. Tousiours aloient ensemble 
par France et par Angleterre faisant iouxtes et tournoie- 
mens par toutes pars ou ilz se trouuoient et tousiours en 
auoient grant honneur. Pareillement sauoient treskien 
chanter et iouer merueilleusement de tous instrumens 
de quelque maniere quilz feussent. Edouart estoit amou- 
reux dune dame de la court de Brebant. Paris nauoit 
oncques riens senty du fait damours fors tant seullenient 
que vng an auoit, que auoit veu vne dame qui moult lui 
sembloit belle et tout temps de iour en iourlui croi&soit 
lamour delle dedans son cuer. Mais comme homme sage 
et discrept faisoit raison de soy mesmes et disoit ainsi , 
ceste dame que veult tant mon cuer arner vueille ie ou 
non est de si noble sang et de si hault parente que cest 
contre raison que ie la doye arner. Mais mon cuer mef- 
force dont il me conuient faire cequil veult, et pour ce 
lamoit il si courtoisement etsi couuertement, que la dame 
qui pucelle estoit ne senapparceuoit en riens, neil nestoit 
bommene femme qui senapparceustne en sceustnouuelle 
fors Edouart auquel il disoit tous ses secretz. Et si estoit 
Vienne la fille au daulphin de qupy Paris estoit ainsi 
amoureux. 

aintz contes et maintz barons amoient Vienne 
et pluseurs seigneurs , cbeualiers et escuiers 
I et pour lamour delle faisoient main tes festes 
I et tournoiemens et plusieurs autres faitz de 

cheualerie. Paris serchoit tousiours de soy esloignier de 
Vienne mais la longueur ne lui valoit ri ens, car tant 
plus sesloignoit et plus lardoit le feu damour que desir 
mettoit en son cuer. Et ainsi Paris pour la grant amour 
quil auoit a Vierne estoit en grant soussy, pensant que 
trop auoit assis son cuer en hault lieu, et pour ceste 
cause il commenca a mener estrange vie et a nulle chose 
du monde ne prenoit plaisir ne confort fors tant comme 
il parloit a son compaignon Edouart, qui doulcement le 
confortoit. 

J][ Comment Paris et Edouart faisoient les aubades 
deuant la chambre de Vienne. 

aris et Edouart aloient de nuyt soubz la 
chambre de Vienne faisans aubades de leurs 
chancons, car ils chantoient moult bien, et 
puis iouoient de leurs instrumens chancons 
melodieuses comme ceux qui de cellui mestier estoient 
les mais tres. Le daulphin qui en sa chambre estoit auec- 
ques madame Dienne sa femme et Vienne sa fille oyrent 
bien le doulz chant de Paris et de Edouart et les melo- 
dies quilz faisoient des instrumens et y prenoient grant 
plaisir et moult auoient grant desir de sauoir quilz es- 
toient. Et pour en apprendre enseignement ledit daulphin 
faisoit souuent ordonner festes pour dancer et chanter 
ou estoient les plus grans et haultz hommes du pais , 
pensant ensoy que ceulx qui telles aubades luy faisoien, 
estoient gens ioieuses et notables et par ainsy ils ven- 
droient a la feste et lors a leurs chanter et iouer les 
congnoistroient. Mais ceste chose faillit a son cuidier^ 
car Paris et Edouart comme gentilz hommes et sages et 
comme ceulx qui bien vouloientcelerleur faitne vindrent 
point. Pluseurs autres y vindrent chanter et iouer mais 
le daulphin congneult bien que ceulx quil demandoit 
ny estoient pas, et tant plus ledit daulphin mettoit son 
estude a les congnoistre tant moins en pouoit apprendre 
nouuelle et tousiours en croissoit en son cuer ses desirs 
de les congnoistre et sauoir qui ilz estoient. 



ienne qui con tinuellement escoutoit les aubades 
que les deux compaignons faisoient se aduisoit 
et pansoit et puis en soy mesmes disoit : Tel 
chanter ettel sonner ont comencement et sont 
faitz par hommes qui mayment. Mais toutesfois elle cou- 
uroit son cuer le plus secretement quelle pouoit. Mais 
elle voiant que son pere estoit si desirant de sauoir qui 
celle feste faisoit, elle en estoit encore plus desirante et 
grant fain auoit de sauoir qui ceulx estoient mais pour 
riens ne le pouoit sauoir et tousiours lui croissoit la 
volente et le desir de le sauoir et tant quelle monstroit 
que en portoit grant peine et douleur. Le daulphin la 
confortoit le plus quil pouoit. Vng iour se pansa le 
daulphin que vraiement il estoit force quil sceust qui telle 
feste faisoient et fist venir dix de ses cheualiers deuant luy 
et leur dist. Messeigneurs ie vueil que ceste nuyt apres 
matines vous en aliez hors de ceste maison et vous aliez 
mettre a lenuiron de ma chambre, et la vendront aucunes 
gens qui ont acoustume de nous faire aubades. Et quant 
ils viendront laissiez les chanter et iouer et quant ilz au- 
ront tout fait a leur plaisir aleza eulx et leur dictes quilz 
viegnent parler a moy, et silz ne veulent venir amenez 
les moy bon gre ou mal gre. Et lors les cheualiers res- 
pondirent quilz feroient son commandement. La nuytvint 
et les cheualiers sen alerent armer et abiller pour acomplir 
le commandement du daulphin. Et quan t ils f uren tarmez 
ilz saillirent hors du palais et sen alerent cacher enuiron 
la chambre du daulphin. Apres matines Paris et Edouart 
vindrent menant vng varlet auecqz eulx qui leur 
portoit leurs instrumens. Quant ilz furent desoubz la 
chambre du daulphin ilz commencerent a sonner de leurs 
instrumens et a chanter ainsi quilzauoient acoustume. Et 
quant ilz eurent chante et sonne a tout leur plaisir et 
sen vouloient åler, les cheualiers vindrent a eulx et 
les saluerent, et les deux compaignons leur rendirent 
leur salut courtoisement et au plus couuertement que 





ils pouoient et puis sen vouloient alerleur chemin. Mais 
les cheualiers leur dirent quilz demourassent, car il con- 
uenoit et estoit force quilz alassent auecques, eulx car 
ainsi lauoit commande le daulphin qui a eulx vouloit 
parler. 

i aris qui entendit ce que les cheualiers disoient 
saillit auant et leur dist. Messeigneurs ie vous 
I prye quil vous piaise attendre vng peu et ie 
I parieray amon compaignon et puis vous ferons 
response. Les cheualiers en f urent contens. Paris sen vint 
vers Edouartetlui dist: Mon compaignon vous auezbien 
ouy ce que les cheualiers demandent et dient quilz nous 
veulent mener deuant le daulphin : moult me desplai- 
roit se aduiez aucun desplaisir pour moy : mais quant 
a moy ie conclud et suis plus content de mourir en 
ceste place que se ilz me menoient vif deuant le daul- 
phin, pourquoy auisez que nous deuons faire et faisons 
comme bons cheualiers et sur tout gardons le varlet, car 
par lui serions descouuers sil estoit prins. Pour ce auisez 
bien que vous en semble et me conseillez. Edouart 
oyant les paroles de Paris respondit et dist ainsi. Paris 
mon conseil est petit et de petit vous peult aidier 
mais toutesfois aduisez en vous mesmes ce que vous 
vouldrez faire car ie suis tout prest sil est de necessite 
dacomplir votre bonne volonte et de mourir auecques 
vous. 

Comment Paris et Edouart son compaignon se 
deliurerentdesdix cheualiers qui les vouloient mener 
deuant le daulphin. 

i aris qui entendit bien la responce et bonne 
I volunte de son compaignon sen vint aux che- 
ualiers et leur dist celles parolles. Messeigneurs 
I ie vous requier et prie tant comme ie puis quil 
vous piaise de vous en retourner car ie vous dy que 
nous sommes amis et seruiteurs en tous cas de Monsei- 
gneur le daulphin, pourtant ne nous vueilliez destourner 




car nous auons aucune besoigne a faire laquelle nous ne 
laisserions pour chose du raonde, ne auecques vous ne 
pouons point aler, pour parler que vous nous sachiezdire. 
Lors les cheualiersrespondirent. Seigneurs ne vous des- 
plaise, ear si vous ne voulez venir par amour ilvousfaul- 
dra venir par force. Quant Paris les entendit aiosi parler 
il se tira ariere et mist la main a son espe« en leur 
monstrant quil se vouloit defendre. Vng des cbeualiers 
qui moult estoit hardy se lanca auantpour cuider pren- 
dre Paris mais Paris qui eult desia son espee en la main 
le ferit de telle vertu quil labbatit a terre en tel estat quil 
neult pouoir desoyreleuer.Lorscommenca la meslee en- 
treulx. Paris ferit le second et le tiers et commencea parti r 
coups de moultgrant force et ruer cheualiers de tous 
costez. Edouart pareillement faisoit grant prouesse de 
son corps. Briefment tant firent les deux compaignons 
par la prouesse de leurs espees que en poy de heure furent 
deliurez de leurs ennemys, en telle maniere que la plus 
grant partie des cheualiers gisoient a terre bien malades 
et les au tres senfouyrent. Quant les deux compaignons se 
virent ainsi deliurez de celles gens,ilz ne arresterent plus 
ains sen alerent a leur* hostels et le varlet auecques 
eulx. Quant le iour fut venu les cheualiers qui fouiz sen 
estoient sen vindrent deuant le daulphin et lui conterent 
tout le fait de laduenture qui leur estoit advenue , dont 
il fut moult dolent et courouce, et disoit a soy mesmes 
que a lautre nuyt il y mettroit tant de gens que ceulx 
qui ceste besoigne auoient faicte seroient prins. Mais il 
faillit a son entreprinse car depuis Paris ne Edouart 
ny vindrent plus. Quant les cheualiers eurent fine leur 
compte au daulphin, Vienne qui leurs parolles bien escou- 
toit en eust tresgrant desplaisance, si sen vint vers Ysa- 
beau sa compaigne et lui dist Ysabeau. Sachiez de vray 
que ceulx qui font cestes aubades sont gens qui meayment 
et moult ay grant desir den sauoir la verite, ne iamais 
en ma vie nauray plaisir iusques atant que ien sache la 

verite. Maintenant est amoureuse Vienne tant que plus 
nen peult et ne scet de qui. 

aris pensoit que tant plus seroit pres de Vienne 
et tant plus la desireroit. Lors pensa quilayoU 
assez science pour entendre les escriptures 
diuines si sen ala a la ville ou auoit vng 
euesque que sappelloit leuesque de Saint Vincent lequel 
estoit honune deuot et de bonne vie. Ledit euesque 
amoit moult Paris et sen ala demourer en sa compagnie 
et la passoit son temps le plus doulcement et le pjus 
couuertement quil pouoit. 

j e daulphin veoit demourer Vienne fen plus 
grant pensemejij; quelle ne souloit esjtre et 
en tresgrant soussy, et ne pouoit penser 
dont tel pansement venoit a Vienne: lors se 
pansa que pour lui donner aucun confort feroit faireune 
tresbelle feste et feroit crier audit iour vng tournoiement 
pensant que pour iamour de Vienne viendroient pluseurs. 
cheualiers et escuiers en celui tournoiement , pour Ja- 
quelle chose Vienne y prendroit aucun plaisir, car Vienne 
ne sauoit aussi en ceUui temps que estoit plaisir. Ceste 
feste attendoit Vienne en grant devotion de cuer et en 
grande volente* Tout son confort estoit a parler a Y$a- 
beau en lui disant : doulce seur , sache de vray que mon 
cuer est si entreprins que ie fais doubte mourir s'il ne 
te plaist moy conforter aucunement de tes bonnes pa- 
rolles. Le daulphin enuoia grant foeson messagiers en 
France en Normandie et en Angleterre et en au tres plu- 
seurs terres faisant assauoir par toutes bonnes villes et 
chasteaulx que tous gentilzhommes cheualiers et barons 
qui se vouldroiept esprouuer en faiz darmes pour lamour 
des dames et des damoyselles que viegnent le premier iour 
du moys de may, car Vienne la fille au daulphin auoit or- 
donne un tournoiement auquel elle mettoit vng escu de 
cristal doure, entaille de plusieurs ymages et vng chappeau 
dor quelle portoit sur son chief, et cellui qui mieulx feroit 



en cellui tournoiement auroit et gaigneroit cellui escu et 
le chappeau dor. En cellui temps le daulphin fist faire 
pour Vienne pluseurs robes et autres ioyaulx de grant 
priz. Lors se commenca Vienne a ourner et tenir plus 
cointement quelle nauoit oncques acoustumé. Par toute 
France fust sceu que Vienne faisoit faire vng tournoie- 
ment et donnoit beaulx dons a qui mieulx feroit, dont 
la plus grant partie des grans barons de quinze a vingt 
cinq ans y vindrent, appareilliez darmes et de cheuaulx 
et de toutes choses qui appartienent a cheualerie: pa- 
reillement Dangleterre y vindrent pluseurs qui amoient 
Vienne, et plus y vindrent pour la grant bonte et 
renommee quilz auoient ouy dire delle quilz ne faisoient 
pour le tournoiement. 

aris quant il ouyt que le tournoiement se 
deuoit faire il fut en grant pensement et 
melencolie et ne sauoit que faire daler au 
tournoiement ou demourer, lors il sen ala a 
Edouart et lui demanda conseil de ceste chose. Edouart 
lui diet quil y devoit åler et pour chose du monde ne 
deuoit demourer, lui offrant que sil y vouloit åler quil 
lui tiendroit compagnie, et que Dieu leur pourroitbien 
donner lonneur dicelle iournee. Lors f urent dacord les 
deux compaignons daler au tournoiement, si manderent 
par le pays pour auoir cheuaulx et harnoys ainsi que 
leur estoit necessaire. Apres firent faire a leurs cheuaulx 
couuertures blanches pour porter dessus le harnoys sans 
autres enseignes. Le temps du tournoiement approuchoit 
si que pluseurs barons et cheualiers estoient ia venus 
appareilliez de ce que mestier leur estoit et chascun 
sefforcoit de venir le plus richement quil pouoit pour 
complaire a Vienne. Le cinquieme iour auant le tour- 
noiement tous les barons et cheualiers sen vindrent 
presenter deuant le daulphin au palais moult riche- 
ment armez et habilliez. 

uant les baronset les cheualiers furen t arriuez 
deuant le palais ainsi comme vous auez ouy, le 
daulphin le plus honnorablement quil peult 
les receult puis les conuoia tous a disner, si 
sen monterent tous au palais. Le daulphin sefforcoit de 
honnourer ceulx qui pour lamour de sa fille estoient 
venuz au tournoiement, si auoit fait aprester de pluseurs 
manieres de viandes et pour faire plus grant honneur a 
la baronnie il y fist venir ma dame Dienne et Vienne sa 
fille qui furent assises a table et pluseurs autres dames 
et damoiselles. Et certes la pouuoit on choisir la beaulté 
des dames car il y en auoit a grant foeson qui estoient 
souuerament belles, et qui lors eust regarde la merueil- 
leuse beaulte de Vienne et la resplendeur de son visaige 
il eust dit que cestoit vraiement la plusbelle dame du 
monde , aussi estoit elle car en sa beaulte nauoit nulle 
chose a dire. La eussiez vous veu des barons des cheua- 
lier de grant beaulte et plainz de grant vaillance , vestuz 
de robes de grans priz , de drap dor et de soye , liurees 
de toutes guises nouuelles , la vous eussiez ouy chanter 
chancons nouuelles de gracieux et doulz chantz et iouer 
de toutes manieres dinstrumens tant que cestoit grant 
melodie de les oyr et chascun sefforcoit de mener ioie 
fors seullement Vienne qui bien sentoit que son cuer 
estoit røoult asprement espris damour et ne pouoit pen- 
ser ne sauoir qui estoit cellui que son cuer vouloit amer. 
Souuent regardoit amonlt et aual puis escoutoit ceulx 
qui chantoient, mais disoit en soy mesmes que la nestoit 
pas cellui que souuent elle auoit ouy chanter soubz la 
chambre de son pere , a toutes pars regardoit mais chose 
quelle veist , son cuer ne prenoit plaisir ains estoit en 
grant pensement. Toutesfois elle faisoit semblant destre 
ioieuse et menoit une ioie fainte en couurant son cuer 
le plus quelle pouoit , car elle ne vouloit pour chose du 
monde quelle fust de ceste besoigne decelee. 

aris estoit au boultde celle salte car il seruoit 
le daulphin et les autres barons qui auecques 
lui estoient assis a table. Il sesloignoit tant 
comme il ponoit de Vienne et destotfrnoit ses 
yeulx de la regarde* affin que elle ny print garde et 
que nulle personne ne peult riens penser. Quant ils 
eurent disne et les tables furent leuees, ik rendirent 
graces a Dieu des biens quil leur auoit donne , et puis 
lesdiz barons remercierent le daulphin , et quant il fut 
temps de soy retraire chascun sen- akt a son logis. A 
lendemaifc le daulphin fist appareiller le champ ou le 
tournoiement deuoit estre fait et fist faire pluseurs 
chaffaulx et especialement vng ou Vienne deuoit demeu- 
rer avec ses damoiselles. 

Cotnment Paris gaigna les iouxtes en la cite % de 
Vienne. 

1 1 quant le iour fut venu que le tournoiement 
se deuoit faire les cheualiers salerent armer et 
abiller puis sen vindrent ara champ et fut 
I chascun en sa place : belle chose estoit a veoir 
le champ comme il estoit couuert de notable cheualerie. 
Paris etEdouart son compaignon salleren t armer en leurs 
hostelz, puis apres monterent a cheual et furent cotraers 
eulx et leurs cheuaulx dun drap de soie tout blanc sans 
nulles enseigne puis sen vindrent en champ si seere ternen t 
quil nestoit arne qui sceustdont ilz estoient venuz. Mais les 
autres barons et cheualiers congnoissoit Ion bien a leurs 
enseignes qmfa portoient mais les deux compaignons 
ne pouoit Ion les congnoistre r car ilz auoient leurs 
heaulmes en la teste et ne portoient nulles enseignes. 
Vienne estoit en son chaffaulx ou estoit pendu lescu de 
cristal qui deuoit estre donne au mieulx faisant armes. 
Vienne osta vng chappeau dor moult riche quelle portoit 
sur son chief et le mist au meltieu de lescu. Quant tous 
les cheualiers furent entrez au champ ou le tournoie- 
ment se deuoit faire et chascun fut en son lieu les trom- 

pettes sonnerent par le comrnandement de monseigneur 
le daulphin. Lors commencerent les cheualiers a iouxter 
et tournoier les vngs contre les autres. La eussiez veu en 
poy de heure verser cheuaulx et cbeualiers a terre. Paris 
et Edouart farent an mellieu du ch&mp qui eurent rom- 
pu leurs lances et Paris tint son espee en sa main et 
deppartoit grans coups a dextre et a senestre et ne 
atteignoit homme qttil ne getast par terre, si que il ny 
auoit si hardy que la ou il estoit se osast approucher. 
Adonc Vienne dist a Ysabeau sa compaigne : As tu 
aduise lequel est cellui qui se monstre le plus auant des 
autres. Lors respond Ysabeau il mest aduis que cellui 
qui porte les coronnes dor sur le champ dasur , et aussi 
cellui qui porte le lion sur le cbamp dargent ceulx la 
me semblent quilz font mieulx que les autres, et ie cuide 
quilz ont iouxte pour lamour de vous. Lors dit Vienne 
et de ceulx qui portent les harnois blånes aux armes 
blanches que ten semble. Ysabeau lui respondit et dist 
que elle le sauroit bien dire a lendemain. Toutesfois 
dist Vienne , certes il mest aduis que ceulx qui portent 
les armes blanches font mieulx que nulz des autres et 
ie te dy que a leurs faiz se congnoissent , et pour ce ie te 
prie que si tu me aymes que tu y prengnes garde et 
aduise ce quilz font de la lance et de lespee, car si tu y 
aduises bien certes tu seroies de mon oppinion et accord 
car trop me plaist ce quilz font. 

ng cheualier se mist aux rengs pour attendrese 
aucun autre le vouldroit rencontrer. Paris le 
vist si se mist de lautre coste et aussitost quilz 
sentreuirent ilz hurterent leurs cheuaulx des 
esperons et sen vindrent lun vers lautre les lances 
baisseestant comme ilz pouoient des cheuaulx courre, et 
sentreferirent de toute leur force tellement sur leurs 
escuz que les lances volerent a terre par pieces et les 
cheuaulx se acculerent. Vng poy apres se leuerent et 
mirent les mains aux espees et se commencerent a 

ferir de telle vertu sur les heaulmes si grans coups 
que tous ceulx qui les veoient en estoient bien esmer- 
veilliez. Paris qui moult desiroit de auoir lonneur en 
icelle iournee pour lamour de Vienne, quil amoit en son 
cuer de grant amour, dreyssa son espee contre mont et 
sen vint comme vnghommeenragie vers le cheualier etle 
va ferir si grant coup sur le heaulme que ledit cheualier 
ne se peust tenir quil ne se abaissast sur le coul de son 
cheual. Paris dreyssajvne autresfoiz son espee etle ferit vng 
autre coup sur le coul quil fut force au cheualier vuider 
les arsons , si passa par dessus le coul de son cheual et 
vola a terre. Paris ne se arresta plus en celle place mais 
passa oultre , et la ou il vit plus grant presse de cheua- 
liers il sen ala ferir dedans , et commenca a ferir grans 
coups de tous coustez , il abatoit cheualiers et cheuaulx 
et faisoit les greigneurs merueilles du monde. Tant fist 
en poy de heure quil ny auoit tantsi hardy qui losast 
attendre , ains estoient lesvngs pasmes et gisoient a terre 
et nauoient pouoirdeulxreleuer et les autres sen fuyoient 
pardeuant lui. Ainsi dura celle meslee iusques a leure 
de vespres que les cheualiers qui travailliez estoient des 
grans coups quilz auoient receuz se retrairent chascun 
en son lieu. 

Comment Vienne bailla lescu de cristal et le 
chappeau dor a Paris comme au mieulx faisant. 
ors tout le monde commenca a crier que tout 
auoit vaincu le cheualier aux enseignes blan- 
ches et que vraiement il auoit bien gaigne le 
prix de cellui tournoiement. Quant Paris vit 
quil ny auoit plus baron ni cheualier qui osast saillir ne 
venir en place il sen ala reposer soubz lechaffault ou 
Vienne estoit. Et lors tantost ladicte Vienne lui bailla 
lescu et le chappeau dor comme a cellui qui mieulx auoit 
fait que nul des autres. Paris le print honnestement et 
remercia Vienne de ce que elle mesmes lui auoit baille 
en enclinant lechief,puishurtant son cheual des esperons 

sen ala hors du champ. Edouart le suiuit apres et sen 
alerent a leur hostel , puis se desarmerent hastiuement. 
Et lors Edouart paria et dist : Paris dictes moy par votre 
foy pour combien vous ne vouldriez auoir este en cestui 
tournoiement. Paris lui respondit certes mon amy et 
frere , ie ne vouldroie que ceste chose ne fust aduenue 
pour tout lor du monde , car iayme plus chier lonneur 
que Dieu ma voulu donner a ceste iournee que ie ne 
feroie estre seigneur de tout le monde, mais ie vous 
prye que nous laissons a tant cest parlement et nous 
vestons hastiuement et puis nous en yrons au palais et 
demanderons qui a gaigne le prix et lonneur du tour- 
noiement affin que Ion ne sapercoive de nous, car ie ne 
vouldroye pour chose du monde que on sceust riens de 
nostre fait. Et ainsi le firent. Lors ilz sen alerent au 
palais et demanderen t qui estoient ceulx qui auoient 
gaigne le prix et les autres cheualiers respondirent que 
celui qui auoit les enseignes blanches auoit vaincu et 
gaigne le prix et autre chose nen sauoit dire. 

i es barons et cheualiers senfuren t desarmer puis 
sen vindrent au palais si que en poy de heure 
fut pleinetoute lasalle. Lorscommencerentara- 
compter tous lesbeaux fais darmes qui auoient 
este faitz au tournoiement, mais sur tous louoient et 
prisoient le cheualier auxenseignes blanches des grans 
coups darmes quil auoit fait. Paris et Edouart son com- 
paignon estoient en la place qui escoutoient toutes les 
parolles que Ion disoit mais nulz sémblans nen faisoient, 
car ilz ne vouloient pas pour chose du monde que Ion 
sen apparceust. Moult estoit desirant le daulphin de 
scauoir qui estoient les cheualiers, mais surtout desiroit 
Vienne a sauoir qui estoit cellui qui lescu de cristal et le 
chappeau de son chief en auoit emporte , si regardoit 
amont et aual mais de riens ne se pouoit apparceuoir, 
et puis apres parloit a Ysabeau en lui disant, belle seur 
te souuient il que ie te diz que les cheualiers aux armes 

blanches me plaisoient plus que nulz des autres, or, peulz 
tu sauoir par le raport des autres eheualiers la grant 
prouesse qui est en eulx, et vraiement ie te ditz etsuis 
certaine que cellui qui a gaigne le prix il tient et ayme 
moult chier lescu et chappeau quil a emporte car iay bien 
eongneu aux coups amoureux que il faisoit que il me 
aymoit , et sachiez que se ie puis sauoir qui il est il me 
seroit plus chier que chose qui me peust aduenircar mon 
cuer seroit guery dun ardant desir amoureux quil me 
semble de nuyt et de iour et a toutes heures assaudra ius- 
ques atantque iele sache. AinsiparloitVienneetYsabeau 
qui estoit sa compaigne. Mais laissons a parler du daul- 
phin et de Vienne. Vng petit parierons dun debat qui 
nasquiten France pour ceste cause. En cellui temps auoit 
en France vng cheualier de grant parente qui sappeloit 
messire Iehan de Normandie, car il estoit duc de Norman- 
die. Ledit messire Iehan auoit vne fille qui sappeloit Flo- 
rianne laquelle estoit de merueilleuse beaulte. Pareillement 
auoit vng roy en Angleterre qui auoit vne seur qui estoit 
belle a grant merueille et se nommoit Constance. Celles 
deux dames comme ie vous ai dit estoient merueilleusement 
belles et moult estoit grande la renommee et la farne de 
leur beaulte et leur vertu par toute France. Mais sur 
toutes passoit la renommee de Vienne fille du daulphin, 
par qui auoit este fait le tournoiement. Ceste chose 
fut cause de faire rtiettre vng debat entre les barons 
eheualiers et autres escuiers du royaulme de France , 
car les vngs disoient et maintenoient que Floriane 
fille de messire Jehan duc de Normandie estoit la 
plus belle, les autres disoient que cestoit Constance 
seur du roy Dangleterre enfin les autres maintenoient 
que cestoit Vienne fille du daulphin. Tant creult et 
tant dura le debat entreulx que quant ilz se rencon- 
troient lesungs lesautres sur le chemin ilz se com- 
battoient et sentretuoient vilainement, si que pour 
ceste cause moururent pluseurs eheualiers et plus grant 

fust le bruit se par le roy de France ny eust este pourveu 
en la maniere que nous vous compterons cy dessoubz 
quant temps sera. Mais laisserons a parler de ceste cause 
et retournerons a parler du daulphin et de Vienne. 

i n ceste partie dit le conte que a grant honneur 
et a grant ioie fust acheuee la feste du tour- 
noiement et grant honneur fist le daulphin a 
toute la baronie, puis les barons et che- 
ualiers prindrent congie du daulphin et de Vienne et 
le remercierent de lhonneur quil leur auoit faicte et 
chascun sen retourna a sa maison. Le daulphin demoura 
moult ioyeux pour la feste qui auoit este faicte moult 
belle, ains auoit grant desir de sauoir qui estoit lecheua- 
lier qui auoit vaincu le tournoiement et disoitquil auroit 
plus chier a le sauoir que dauoir gaigne la meilleur 
cite qui fust aumonde, pour lamour de Vienne qui auoit 
moult grant volente de le sauoir. Mais encore le de- 
siroit plus Vienne , car amours la contraignoient ia 
aspremen t, et pour ce souuent en parloit a Ysabeau en 
lui disant ces parolles : Belle seur cellui qui a emporte 
lescu et le chappeau demon chief a mis en moy vngdesir, 
qui est vne flamme de feu qui ard mon cuer par force 
damer que si Dieu na mercy de moy ie mourray brief- 
ment, et ie suis bien contente de obeir a la mort et la 
receuroie en grepour lamour de lui, car il est bien digne 
de auoir tout honneur. Et pourtant doulce seur sachiez 
que iay mis en cellui tout mon cuer et toute mamour 
tant et si fort que ie ne puis plus , si te dys que ie 
panse quil est cellui qui tant de belles aubades nous a 
faictes comme vous sauez, et pourtant iamais mon cueur 
naura plaisir ne nul repoz iusques a tant que ie sache 
qui il y est. Ainsi parloit Vienne a Ysabeau car moult 
se fioit en elle et a nul autre ne vouloit son cueur des- 
couurir et tous ses secretz. 

urant cellui temps Vienne pour le grant desir 
qui la contraignoit ne prenoit plaisir a nulle 
chose du monde si commenca deuenir maigre 
et pale et toutes les foiz quil lui souuenoit du 
cheualier elle souppiroit moult tendrement. Paris qui 
le tournoiement auoit gaigne estoit tousiours moult 
pensif et se complaignoit en soy mesme disant. Helas or 
ne scet Vienne que iay conquis le tournoiement ou ils 
sont venuz tant de vaillans cheualiers et escuiers pour 
ce que les yeulx sont choses legieres et instables dont 
par auenture elle aura eu son regard et son entente a 
vng autre. Helas vrai Dieu ! en quelle heure furent re- 
garder mes yeulx en si plaisant bcaulte ne pourquoy 
ordenas que mon cuer la deust tantamer quant tu sauoies 
que ien deuoie tant endurer de peine et de tourment 
dont me fauldra mourir ains mes iours dont ie ten re- 
quiers mercy et men repens de ce que ie te distz car 
ie ay plus chier a mourir ou endurer tourment pour son 
amour et que si ie ne leusse iamais veu. Car au moins 
mourray ie ou endureray tourment pour la plus belle 
dame qui soit soubz le firmament. Ainsi se plaignoit 
Paris et nul plaisir ne prenoit nulle chose ne auoit nul 
confort fors tant comme il parloit a leuesque de saint 
Vincent des choses de Vienne. 

essire Iacques voyant son fils Paris demourer 
i en soussy et en vne tres grande melencolie , 
si vint a luy vng iour et luy dist loial filz 
I Paris quest ce que ie vois de toy. Tu soulois 
tenir vie cheualereuse et en toutes pars ou sauoies que 
Ion faisoit faiz darmes tu y aloies et partout auoies 
honneur de tes faiz dont la renommee estoit desia espan- 
due par toute France. Tu souloies mener vie ioieuse et 
delectable et maintenant il mest aduis que tu as prins 
nouuel conseil et nouuelle vie cas tu nentens plus a nul 
honneur comme tu souloies. Ie nescay si tu veulx deuenir 
hermite ou homme de religion, et pourtantbeau filz ie te 

prie quil te piaise laisser cestui nouuel pensement que 
as prins en toy et te maintenir ainsi que tu souloies et 
feras honneur a toy premier et a toute ta lignee et si tu 
ne le veulx faire sachez que ie mourray de douleur, 
pourquoy beau filz ie te prie que tu aies pi tie de moy. 
Ceste raison disoit messire Iacques en souppirant moult 
tendrement car il ne sauoit point que Paris eust este au 
tournoiement ains pansoit proprement que ny eust 
point este. 

uant Paris eut tout escoute et entendu la 
raison et piteuse requeste de son pere il ne 
se pouoit tenir que les larmes ne lui en 
vinssent aux yeulx , et puis respondit : pére 
sachiez que la cause et raison est encore bien petite que 
ie doye estre triste et doloreux mais les bommes du 
monde ne peuuent tousiours estre en vng estat ne en 
vng propos en la loy diuine ne aussi au Seigneur lhesu- 
crist. Et pourtant dans ma poure ignorance si iay fait 
aucune cbose dont il vous viegne a desplaisir sacbiez 
quil me desplaist et supplie tant humblement comme 
ie puis a vous et a madame ma mere quil vous piaise 
moy pardonner en offrant a vous comme votre filz 
humble et vray obeissant que ie suis prest a faire tout 
ce quil vous piaira et semblera a moy comman der. Ainsi 
respondit Paris a son pere couuertement sans lui ouurir 
en riens son couraige car il ne vouloit en riens que son 
pere sapparceust de son fait. Mais icy laisserons a parler 
de ceste chose et retournerons a parler du debat qui es- 
toit enFrancepour la beaulte des trois dames et comme 
par le roy de France y fut pourveu. 

Comment se leua en France vng grant debat pour 
la beaulte de trois nobles damoyselles. 

l r dit le conte que durant le debat en France 
comme dessus auons deuise pour la beaulte 
i des trois dames, si aduint vng iour que mes- 
I sire Iehan filz au conte de Flandres et messire 

Jehan frere du roy de Boyme se racontrerent sur vng 
chemin et lun deulx maintenoit lune des dames et lautre 
maintenoit lautre , dont pour ceste cause commenca 
la meslee entreulx des espees dont ils sentreferirent 
cruelment et pour peu demoura quilz ne sentretuassent. 
Tantost sarmerent pluseurs cheualiers dun coste et 
dautre et vouloient courir les vngs sur les autres. 
Mais au roy de France fut fait a sauoir, lequel fist faire 
lettres quil enuoya a chascune des parties leur priant et 
commandant quilz veinssent par deuant luy. Quant ilz 
eurent receues les lettres, oyans la requeste et comman- 
dement du roy sen vindren t a Paris ou le roy estoit. Et 
quant ilz f urent par deuant lui , lune et lautre partie 
furent moult orgueilleux et se entre regardoient de mal 
talent. Et lors le roy commenca a parle* et leur dist. 
Seigneurs nous auons ouy que vous auez vng debat qui 
nous semble moult estrange, cest que lun de vous main- 
tient que la fille au duc de Normandie «st la plus belle 
dame du monde et les autres dient que cest la seur au 
roy Dangleterre et les autres dient que cest la fille au 
daulphin de Vienne, et pourtant nous voulons prendre 
ceste cause en nostre main et vous prions vng chascun de 
vous la y vueille mettre et nous promettez et jurez den- 
tretenir tout ce que par nous sera ordonne sur ce, et 
nous vous promettons de jugier selon raison par maniere 
que vous en sereztous contens, et la cause aura fin pour 
iamais. Quant les parties ouyrent ce que le roy disoit et 
offroit ilz furent contens de lui remettre tout ce que par 
le roy en seroit ordonne puis chascun sen ala a son 
hostel. 

uant ilz sen furent alez le roy fist conseil pour 
aduiser comment il en deuoit ordonner.Vng 
iour il eust plusieurs messagiers quil enuoia 
par toutes pars faisant assavoir a tous barons 
cheualiers, escuiers et autres quelz quilz fussent qui 
vouldroientmaintenirla beaulte de lune des dames quilz 

se deussent appareillier en armes en cheuaulx et en 
toutes autres choses necessaires a tel fait et que 
appareilliez de tout ce qui leur sera necessaire vieg- 
nent a la cite de Paris au vin e jour de septembre en 
suiuant la feste Nos tre Dame. Plus fist assauoir le roy a 
ceulx qui vouldroient venir quil aura fait faire iceUui 
iour en un vng champ trois chaffaulx pour chascune des 
dames vng et en chascun deulx aura une baniere ouaura 
escript le nom dicelle dame pour laquelle lechafault sera 
fait et chiin se viegne mettre soubz la baniere de la dame 
quil voudra maintenir. Et celui qui plus fera darmes en 
celui iour et mieux se portera gaignera le prix et sa dame 
sera tenue la plus belle des autres. Ainsi disoient les 
lettres que le roy euuoia partout. 

e roy enuoia messagier au roy Dangleterre, 
au duc de Normandie et au daulphin de 
Vienne quilz fussent a la iournee a Paris 
pour veoir debatre la beaulte de leurs filles. 
Quant ilzeurentreceu les lettres du roy chascun sesforcoit 
de se mettre a point le plus honnourablement quil 
pouuoit. Si enuoierent beaux dons a Paris de par leurs 
filles pour donner å celui qui gaigneroit le prix. Le roy 
Dangleterre enuoia vne couronne dor ou il auoit de 
pierres et de perles fines grant foeson. Le duc de 
Normandie y enuoia un chappeau dor qui estoit moult 
riche a grant merueille et le daulphin de Vienne y 
enuoia vne couronne qui merueilleusement estoit riche 
car il y auoit vne pierre qui sappeloit charboucle qui re- 
luisoit moult terriblement. Puis tous les barons du pais 
se misrent en arroy pour aler a Paris , et pareillement 
tous les barons et cheualiers de France, Dangleterre, 
de Normandie, de Flandres et de toutes autres contrees 
se mestoient en arroy pour aler a Paris a la iournee, 
pourueuz darmeures et cheuaulx et de toutes choses qui 
en tel cas sont necessaires. Aussi se pourueoient de 
couuertures et de robes chascun au plus richement quil 

pouoit. Et quant vint au vin c iour de septembre ilz 
furent tous a Paris , si disoit Ion que oncques en France 
neult ensemble tant de bons cheualiers comme il yauoit 
alors. 

i rant parlement fut en France pour ceste cause 
car les vngs disoient que Florienne auroit 
lonneur et les autres disoient que ce se- 
I roit Constance et les autres disoient que ce 
seroit Vienne. Mais la plus grant partie disoit que ce 
seroit Constance fille du roy Dangleterre. Car Dangle- 
terre y etoient venuz moult des cheualiers de haut prix 
et de grant renom et plus richement appareilliez que 
nulz des autres parties. Paris qui fut en grant pensement 
non sachantquil deust faire, sen vint aEdouart demand er 
conseil en lui disant. Vous sauez mon compaignon que 
la iournee doit estre å Paris pour la beaulte des trois 
dames , or ie ne scay que ie doy faire ou daler ou de 
demourer. Edouart lui respondit. Paris sachiez que si 
vous nallez ala iournee grant deshonneur sera a Vienne 
et seroit grant blasme a vous et tous les cheualiers vous 
en desprisseraient mais vous en ferez ce que vous semblera 
estre a faire. Mais bien sachiez que ie yray pour garder 
lonneur de Vienne et si vous y voulez venir nous y 
pourrons aler si cellement que nul ne saura si nous y 
alons. Paris respondit, mon compaignon sachiez puis 
que bonne volente est en vous de y aler pour riens du 
monde ne demourroye , ains yray avecque vous. Mais 
ie vous prie que ceste chose soit faicte secretement 
que nul ne sen puisse apparceuoir. Et puis que ainsi 
est, il se fault aduenturer a qui Dieu en donnerå lonneur 
Ainsi comme ie vous dy furent dacord les deux com- 
paignons daler a la iournee. 

uant le roy de France eust fait faire appareille- 
ment a Paris et eust fait ordonner un champ 
ou les armes se deuoient faire il fit faire trois 
chaffaulx en trois pars du champ. Puis fist 

mettre en chascun des chaffaulx vne banniere dont lune 
estoit dargent et y auoit escript en lettres dor Vienne , 
la fille du daulphin. Et lautre banniere estoit dazur et y 
auoit escript en lettres dor Constance seur au roy Dan- 
gleterre et lautre banniere estoit de vert et y auoit 
escript en lettres dor Florienne fille au duc de Norman- 
die. Il fist demourer les bannieres par trois jours aux 
champs ou tout le monde les aloit regarder car elles 
estoient moult belles. 

i u iourque les armesse deuoient faireleroy fist 
mettre les dons de chascuneDameasa banniere 
puis fist crier que tous cheualiers veinssent au 
I champ. Durant cellui temps Paris et Edouart 
se feurent pourueux de bonnes armeures et de bons 
cheuaulx lelz comme leur faisoit mestier,puis prindrent 
leurs enseignes blanches quilz auoient porte au tournoie- 
ment de Vienne, puis sen partirent si secretement que 
nul nen sceut riens si sen vindrent a Paris, et quant ilz 
furent venuz a Paris , ilz trouuerent que les cheualiers 
estoient desia tous entrez en champ. Tantost sans arres- 
ter ilz sen vindrent au champ, si entrerent dedans et sen 
alerent mettre soubz la banniere de Vienne. Si que il ny 
eult homme qui sceust dire qui ilz estoient. Lors le roy 
rnonta sur un chaffaulx quil auoit fait faire moult hault 
si que tout le monde le pouoit veoir. Puis il commenca a 
parler si hault que tout le monde le pouoit ouyr et dist 
ainsi : Messeigneurs vous estes venuz cy pour debatre la 
beaulte de trois dames les plus belles du monde. Et 
pourtant ie vous fais assauoir que celui qui mieulx fera 
en ceste iournee gaignera les trois bannieres et les em- 
portera et les ioyaulx qui y sont et au surplus la royne 
lui donnera en seigne de victoire une belle couronne 
dor, et celle dame quil aura maintenue sera tenue laplus 
belle dame de France, deNormandie, de FlandreetDan- 
gleterre, ne nul nosera dire du contraire, et par ainsi le 
debat qui est entre vous aura fin. Et pour tant ie vueil 

que chascune des bannieresface sa monstre en ce champ, 
et commanda que la banniere deFlorienne fille au duc de 
Normandie fist la premiere monstre, et tantost fut mise 
la dicte banniere sur vng destrier blanc couuert dun drap 
dor et le destroient trois barons montez sur trois blånes 
destriers chascun couuert dun drap dor moult riche. 
De celle banniere estoit capitaine vng moult noble cheua- 
lier Iehan fils du conte de Flandres et auoit en sa com- 
pagnie Phelippe de Brebant nepueu du roy de France et 
Casil filz du duc de Picardie et Iehan filz.du conte de 
Bellin et Pierres filz du conte de Provence et Symon de 
BonnesetBartol filzduducdeGascoigne, Beranger filz du 
marquis de Salusses et Godefroy de Bretaigne. Et quant 
ilz eurent fait leur monstre a lenuiron du champ ilz re- 
tornerent en leur place et fut remise la banniere sur son 
chaffault. 

pres commanda le roy que la banniere de 
Constance seur du roy Dangleterre feist sa 
monstre a lenuiron du champ ainsi comme 
lautre auoit fait. Tantost fut mise la dicte 
banniere sur vng destrier airisi comme Ion auoit fait 
a lautre , ne plus ne moins. Si fut capitaine de ceste 
banniere vng moult notable cheualier qui sappeloit 
messire Iehan frere au roy de Boheme qui auoit en sa 
compaignieFredric deValoys et le bastard de Gascoingne 
nepueu au Duc deGasconigne et Anthoine fils du duc de 
Tendes et Lancellot nepueu du duc de Bourgoigne et 
Anthoine fils de Pierre de Goryes et Laurens Masse sei- 
gneur dé Lyonnois et Iehan duc de Brebant et Charles 
Dalencon et alerent tous a lenuiron du champ,' puis re- 
tour nerent a leur place et tantost fut remise ladicte 
banniere sur son chaffault. 

pres commanda le roy que la banniere de 
Vienne feist sa monstre ainsi comme lesautres 
auoient fait. Tantost fut mise sur vng destrier 
en la forme et maniere que Ion auoit fait les 

autres et fut destree de trois barons ne plus ne moins 
que les dutres. De ceste banniere estoit cappitaine mes- 
sire Henry filz du duc de Bourbon et auoit en sa 
compagnie Edouart filz du roy Dangleterre, Anthoine 
filz du conte Arnault, messire Vassault nepueu du conte 
de Prouence, messire Olivier filz au conte Bellin et Paris 
filz de messire Iacques de Vienne mais nul ne le congnois- 
soit, Edouart son compaignon,Montferrault filz du mar- 
quis de Lobly, le filz du duc de Tanes, le nepueu du duc 
de Normandie. Ceulx cy firent la monstre et quant ilz 
eurent passe a lenuiron du champ ilz retournerent en 
leur place et fut tantost remise la banniere sur son 
chaffault. 

Comment Paris gaigna les iouxtes en la ville et 
cite de Paris. 

! e daulphin , le roy Dangleterre et le duc de 
Normandie estoient au chaffault du roy de 
France pour auiser qui auroit lonneur de 
celle iournee. Le roy ordonna que Ion com- 
mencast les iouxtes. Tantost saillit en champ messire 
Iehan filz au conte de Flandres qui se mist au reng pour 
attendre aucun qui le voulseist rencontrer et de lautre 
coste saillit Iehan frere au roy de Boerne et quant 
ilz sentrevirent ilz hurterent leurs cheuaulx des esperons 
et sen vindrentlun vers lautre de si grant erre, si ferirent 
si que les lances volerent en pieces. Mais le filz au conte 
de Flandres qui nestoit pas de si grant puissance comme 
le cheualier de Boerne ne peult soustenir les grans 
coups quil lui donna si vuida des arcons et rua de son 
cheual å terre. Puis vint Phelippe de Bourbon qui fut 
abbatu de son cheual pareilletnent. De lautre part vint 
Anthoine frere du conte Arnault et puis Durant filz au 
duc de Bourgoigne , ces quatre furent abatus de leurs 
cheuaulx par la lance de Iehan frere du roy de Boerne. 
Apres vint au reng Edouart compaignon de Paris, et 
quant il vit le cheualier de Boerne qui estoit a lautre 

bout du reng il hurte le cheual des esperons et sen vint 
vers lui tant comme il peult, sileferit de si grant force que 
le dit cheualier de Boerne neult pouoir de soy soustenir 
du coup si vuida ses arssons et rua du cheual a terre, et 
au cheoir quil fist il se rompit vng bras dont il sentist si 
grant engoesse quil demoura a terre pasme quil nauoit 
puissance de soy releuer. Ledit Edouart abatit despuis 
le second et le tiers et briefment en celle place il abatit 
de sa lance iusques a sept cheualiers. Quant il eult abatu 
les sept cheualiers, lors vint au reng Godefroy de Picar- 
diela ouil vit Edouart, il vint vers lui tant quilpeult du 
cheual traire si le ferit de si grant vertu et de si grant 
puissance quil versa bomme et cheual tout en vng mont, 
le cheual cheult sur le dos de Edouart et a peu ne de- 
moura quil ne se rompit le col et ledit Edouart demoura 
a terre estourdy, quil ne sauoit sil estoit mort ou vif. 
Mais il fut tantost releue par le varlet de Paris qui le 
porta en son chaffault et le dit cheualier de Picardie 
abatit despuis de sa lance iusques a sept cheualiers. 

IuantParis vit son compaignon tellemen t attorne 
a peu nenrage de douleur , si sen vint au reng 
comme ung bomme forcene et tantost quil vit 
le cheualier de Picardie qui a lautre boult du 
reng estoit il sen vint a lui de si^grant erre quil sembloit 
quefouldre le chassast, et le cheualier vint pareillement 
dautre coste, si sen tre donnerent de grans coups si que 
les lances rompoient et aloient par my le champ par 
pieces. Les coups furen t grans et puissans si que les 
cheuaulx ne les pouoient soustenir si verserent lun deca 
lautre dela les dos vers la terre les pies contremont. Puis 
se releuerent et les cheualiers qui de grant pouoir et 
hardemeut estoientjsaillirentsus hastiuement si prindrent 
leurs cheuaulx et remonterent sus, puis sesloignerent 
et prindrent chascun vne lance si senreuindrent lun vers 
lautre tant comme ilz peurent des cheuaulx traire. Paris 
ferit le cheualier de si grant force que versa horame et 

cheual tout a vng mont. Le cheualier se releua si reprint 
son cheual et saillit sus en estant sans soy esbahir de 
riens et remonta moult legierement. Adonc les vngs 
commenccrent a dire quevraiement Paris auoit lonneur 
et gaigne de celui coup. Les autres disoient que non 
car le cheualier nauoit point este abatu par faulte de lui 
mais par faulte de son cheual et grant prix auoit gaigne 
de ce que sitost sestoit releue. Et le cheualier mesme 
disoit que il ne se tenoit pas pour vaincu pour cellui 
coup et disoit que de raison deuoit encore iouxter une 
autrefoiz. Le parlement vint assauoire au roy et nul ne 
parloit pour Paris, car nul ne le congnoissoit. Mais le 
roy commenca a parler si dist. Messeigneurs , quant est 
de moy il mest aduis que le cheualier estrange a gaigne 
le prix iusques icy de ceste iournee. Et iasoit ce qu'il 
soit estrangier si ne vouldroye ie que pour quelque 
chose que fust que lui fust fait outrage aucunement. 
Et puis que Dieu lui a donne lonneur iusques cy il 
mest aduis que ce seroit force et outrage de le faire 
tournoier si non que de son bon gre il le voulsist faire. 
Toutesfois, dit le cheualier que se il y vouloit retour- 
ner moult lui plairoit et grant plaisir en auroit et lors 
recongnoistroit on qui deuoit auoirleprix. Ainsi parloit 
le cheualier qui moult estoit courrouce de ce que Ion 
vouloit donner lonneur a Paris. Oyantleroylavolunte du 
cheualier il eult message quil enuoia a Paris pour sauoir 
si de son bon gre il vouldroit encore iouxter au cheua- 
lier. Le messagier qui estoit bien auise sen vint a Paris 
et quant il fut deuant lui il lui dist. Sire cheualier, le roy 
vous salue en priant Dieu quil vous enuoit ioie et sante 
et sy vous dy de sa part quil vous donne lonneur et le 
prix de toutes les armes qui ont este faictes en ceste 
iournee iusques icy : vray est que le cheualier que vous 
auez abatu dit que ce na pas este par faulte de lui mais 
par faulte de son cheual et par ceste raison dit qu'il ne se 
tient point a vaincu mais le roy qui point ne vous vouldroit 

faire de tort ne force vous mande par moy que quant 
il vous piaira vous pouez åler prendre les bannieres et les 
ioiaulx qui y sont car bien et iustement les auez gagnes, 
si par auenture y auoit mesme vng cheualier encore qui 
contre vous voulseist combatre , mais encore dit le roy 
que se de votre bon gre pour faire plaisir au cheualier 
vous plaisoit iouxter encore vng coup auecques lui il en 
seroit moult content, $i en ferez a votre bonne volente et 
men faictes response. 

uant Paris eult tout escoute et bien entendu 
ce que le messagier lui auoit dit. Ilrespondit: 
messager vous soiez le tres bien venu car bien 
auez sceu faire votre messaige et ie remercie 
tant et de si boncuer comme ie puis le roy de ce quil lui 
a pleu de sa grace faire et monstrer tant sa humilite qu'il 
ayt enuoye messaigier a vng si poure chevalier comme ie 
suis et encore plus du beau salut qu'il menuoie de ce 
qui lui plaist me donner lonneur et le prix de ceste 
iournee. Et sil vous plaist vous direz au roy et au 
cheyalier de ma part que les beaultes de ma dame 
Vienne pour laquelle ie suis venu en ceste place , nature 
ne les y mist pas a mesure mais sans nombre et sachiez 
bien que ie layme de si grant t amour si que ie le 
vouloie dire quil me seroit impossible ale deuiser, et 
pareillement les armes que iay emprins å faire pour elle 
ie les veuil faire sans mesure et sans nombre et pour 
tant vous direz au cheualier que non tant seulement vne 
fois mais tantdefois comme il lui piaira soy esprouuera 
1* lance ou a l'espee ie suis prest de lui acomplir tout son 
talent en toutes guises car ie me vueil mectre pour ma 
dame en aduenture a tous perilz tant comme mes poures 
membres pourront durer ne iamais ne seray recreu tant 
que lame me battra au corps. Quant eult fine ses parolles 
le messagier print congie de lui si sen retourna au roy 
auquel fist relation de ce que Paris lui auoit dit et quant 
le roy et tous les autres barons et cheualiers qui la 

estoient oirent ce que Paris auoit respondu ilz dirent 
tous que sage estoit le cheualier et plain de grant 
hardiment et quil ne pouoit estre que il ne fut homme 
de grant prix et de haulte affaire car il estoit moult 
vaillant et plain de toute courtoisie. Ainsi parloient de 
Paris : mais le cheualier qui ouyt que Paris estoit content 
de tournoier au champ en eult moult grant ioye si sen 
alla a son chaffault pour reprendre lance et ce qui neces- 
saire lui estoit. Paris changea cheual si en print vng 
moult bon et fort quil auoit am ene de auantaige puis 
print son escu. Edouart lui estoit de pres qui le seruoit 
de ce que necessaire lui estoit. Si lui bailla une moult 
bonne lance qui estoit courte et grosse et moult forte 
pour faire vng grant coup. Et quant il eult tout ce que 
besoing lui estoit il sen vint au reng et quant il y fut il 
apperceult le chevalier qui a lautre boult du reng estoit 
il se ficha dedans ses arsons si embrassa son escu puis 
hurta son cheual des esperons si quil lui fist saillir 
le sang des deux costes. Si sembloit au venir que il 
fai soit que la terre deust fondre sous lui tant venoit 
asprement et de grant force. Le cheualier vint de lautre 
coste moult hardiement car il estoit moult vaiilant et 
plain de hardiesse et quand vint au ioindre des lances, 
le cheualier ferit Paris sur lescu si brisa sa lance et Paris 
le ferit en lespaule senestre si que la piece du fer nel 
aubert ne le peurent garantir quil ne lui meist le fer de 
la lance dedans la char bien parfont et si lamprint de si 
grant force quil lenleua de la selle voulseist ou non, si 
passa par dessus la crouppe de son cheual et vola a terre 
bien lbing la longueur dune lance et telement estonne 
quil nauoitplus beseing de vivre si Dieu ne lui voulseist 
aider. Paris passa oultre et puis revint hastiuement, si 
dist que chascun le pouoit bien ouir. Sire cheualier vous 
tenez vous pour vaincu de ce coup ou vous releuez et 
montez a cheual car ie suis tout prest a faire tout ce 
quil vous piaira aduiser. Le cheualier ne respondit mot, 

ains gisoit a terre pasme comme celui qui nauoit pouoir 
de soy releuer, mais ses varletz vindrent tantost qui le 
prindrent et lemporterent a son chaffault. Paris demoura 
au reng qui despuis abatit de celle lance mesmes iusques 
a xvi cheualier. Et ainsi tint Paris la meslee iusques a 
lheure de vespres si ny auoit cheualier å celle heure 
au chaffault de Vienne qui neust este abatu fors Paris 
seulement qui estoit au rang. Au chaffault de Florienne 
auoit encore trois cheualiers et au chaffault de Cons- 
tance auoit trois autres cheualiers: lors leroycommanda 
que Ion se retraist et laissast Ion la meslee iusques a 
lamdemain que Ion acheueroit le remanent. 

i insi demoura la chose iusques a lamdemain 
que le roy reuint au champ , si firent les 
cheualiers. Paris se reraist au reng , les cheua- 
I liers le vindre rencontrer mais abatit a chascun 
coup le sien, si les abatit tous six lun apres lautre. A 
done demoura Paris au reng tout seul vng grant temps 
pour attendre si aucuns autres vouldroient plus saillir 
au champ. Et quant le roy vit que nulz ny venoient 
plus il commanda que Paris fut amene a son chaffault 
car bien auoit fait son deuoir. 

Comment le roy de France fit deliurer les trois 
bannieres et les aultres ioiaulx a Paris champion de 
Vienne. 

doncques commencerent a sonner les trompe- 
tes et toutes manieres dinstrumens et a grant 
honneur Paris fut mene a son chaffault. Puis 
le roy tint son conseil si commanda que les 
trois bannieres lui feussent apportees et tantost fut fait. 
Apres fist venir deuant lui Paris qui tantost vint, tout 
ainsi arme comme il estoit , adonc le roy print en sa 
main les trois bannieres puis commenca a parler et dist 
ainsi. Sire cheualier pour la prouesse et beaulx faiz 
darmes que vous auez fait au iourduy et au iour 
dyer aussi, ie vous donne ces trois bannieres et les 

autres ioiaulx qui sont alenuiron qui ont ete transmises 
pour chascune des trois dames pour qui ces tes armes 
ont ete faictes et aussi ie vous donne le loz et lon- 
neur et le prix pour le mieulx faisant darmes de tous 
les cheualiers qui ont este en ceste place. Adoncques 
print Paris les bannieres le plus hohnestement quil 
peult. Si enclina moult humblement le chief enuers le 
roy sans mot dire , car il doubtoit qu'il ne fust congneu 
a sa parolle. Puis le roy monta sur son chaffault et fist 
crier que tout le monde fust en paix. Adoncques il 
paria et dist. Messeigneurs, barons et cheualiers et autres 
gens qui estes venuz en ceste ville , vous sauez bien le 
debat qui iadis estoit entre vous pour la beaulte des 
trois dames , dont vous estes tous venus en ceste place 
pour y faire fin et terme. Et aussy vous auez bien veu 
comme le cheualier aux enseignes blanches pour sa 
prouesse et pour lonneur de Vienne a gaigne le tour- 
noiement sans trouuer cheualier qui de son cheval lab- 
bateist : et pourtant ie iuge et donne sentence que do- 
resnauant la dicte Vienne fille du daulphin soit tenue 
et ait renom de la plus belle dame du monde, et que 
nul dicy en auant ose dire le contraire. Adoncques tou- 
tes les trompetes sonnerent derechief et les instrumentz 
et tout le monde cria : Vienne, Vienne. Paris baissa 
les deux bannieres de Florienne et de Constance et les 
ploya. Et celle de Vienne mist sur son arson toute des- 
ploiee ainsi (|uelle estoit sur son chaffault, ne plus ne 
moins. 

I e roy descendit de son chaffault et la royne 
et tous les barons , les trompetes et tous les 
instrumens alerent deuant, et puis vint Paris 
qui la ban niere portoit sur son arson. Puis 
vint le daulphin qui tenoit le rang que sa fille deuoit 
tenir, et fut au mellieu du roy et de la royne. Et apres 
venoient tous les barons et cheualiers , en telle maniere 
comme ie vous dy sen alerent au palais du roy, et quand 

ils furent deuant la porte , Paris sen vint deuant le roy 
et la royne si enclinalechief en prenantcongie deulx. Et 
le roi qui pensoyt que Paris voulseist aler en son longiz 
pour soy desarmer, lui donna congie. Adonc Paris hurta 
son cheual des esperons et sen ala et Edouart le suiuit 
apres. Mais ilz ne logierent point en lavileains passerent 
dehors la porte si sen vindrent en vne ville qui est a 
deuxlieues de Paris pres ou ils furent bien logiez et bien 
aisiez. 

I toute celle nuyt fut Paris et son compaignon 
en celle ville et lamdemain au matin aussi 
tost que le iour apparceult Paris commanda 
que les celes fussent mises sur les cheuaulx , 
puis monterent a cheual et sen vindrent par leurs iour- 
nees iusques a Vienne. Quant ilz furent a Vienne, ilz 
sen alerent descendre si celement que nul ne sceut dire 
dont ilz estoient avenuz. Quant ilz furent descenduz Paris 
sen ala a lostel de son pere si entra en sa chambre ou 
il auoit vne petite garde robe. En celle garde robe auoit 
vne autel ou il auoit empaint la maieste de Ihesus et au 
pie de la mageste estoit pendu lescu de cristal quil auoit 
gaigne au tournoiement de Vienne, comme vous auez 
ouy. Cararrierea chacun boult delautel auait vng cheua- 
lierdargent dorequi estoit a cheual et chascun tenoitvng 
cierge en la main qui ardoit le sabmedy et le vendredy 
etledymanche et a cellui autel faisoit Parischascun matin 
continuellement son oroison. Paris mist la banniere de 
Vienne au mellieu auecques lescu de cristal et mist a 
vng boult la banniere de Florienne et a lautre boult la 
banniere de Constance. Et a chascune desbannieres pen- 
doient les ioiaulx que les dictes dames y auoient envoie. 
Quant Paris eult ce fait il sen reuint a son compaignon 
si sen alerent au palais du daulphin pour sauoir silz or- 
roient nouuelles du tournoiement ne qui auoit eu lon- 
neur, ainsi comme silz ny eussent point este. Or laisseray 
le compte a parler de Paris et de son compaignon et 

retourneray a parler du roy de France et de lonneur 
quil fut fait a monseigneur le daulphin. 

I r dit le compte que grant fut lonneur que le 
roy fist a monseigneur le daulphin et a mes- 
sire Iacques. La royne de France si sen ala 
en sa chambre si print vne couronne dor 
qui estoit moult riche puis sen vint a la salle et demanda 
ou estoit le cheualier aux enseignes blanches qui les 
trois bannieres auoit conqueste. Tantost fut serche a 
mont et aval et par toute la ville, mais nen pouoit 
sauoir nouuelles ne nul ne sauoit quil estoit deuenu. 
Dont la royne en fut moult courrouce et quant elle vit 
que Ion ne pouoit trouuer le cheualier elle sen vint 
deuant le daulphin et lui dist telles paroles. Treschier 
amy le daulphin de Vienne , ceste couronne dor que 
vous veoiez cy ie la vouloie donner au cheualier qui 
tant de belles armes a fait pour lamour de votre> fille de 
Vienne. Mais voyant que le cheualier ne se treuue ne 
nous nepouons sauoir quil est devenu, vous lemporterez 
de ma part a Vienne votre fille. Car ie la lui donne en 
signe de victoire et lui priez de ma part quelle la tiegne 
chiere et la porte dicy en auant pour lamour de moy 
comme la plus belle dame dumonde. Et tant comme vous 
serez cy vous la porterez sur votre chief au lieu de votre 
fille. Si lui mist la couronne sur le chief. Grant fut la 
feste et lonneur qui fut fait au daulphin et a messire 
Iacques pour lamour de Vienne et du chevalier qui pour 
lamour delle auoit fait tant de belles armes. Et quant 
toute la feste fut passee le daulphin print congie du roy, 
si monterent a cheual et sen vindrent tant par leur 
iournees qu'ils arriuerent a Vienne. 

| uant le daulphin fut venu a Vienne comme 
ie vous dy , tous les cheualiers et barons qui 
en Vienne estoient lui vindrent a lencontre 
si fut moult honnorablement receu : puis 
vindrent descendre deuant la porte du palais et quant 

il fut descendu il se monta en la sale du palais ou il 
trouua madame Dienne sa femme et Vienne sa fille. 
Quant Vienne apparceult son pere qui venoit elle courut 
a lencontre les bras ouuers si ala acoler son pere. Et le 
daulphin la receult ioieusement et la baisa doulcement, 
puisala vers madame Dienne sa femme a laquellefist moult 
grant feste. Et quant il eut salue toutelabaronnie ilcom- 
manda que chascunfustassis en sa place et tantost fut fait. 
Et lors il commenca a parler si dist enceste maniere.Mes- 
seigneurs barons et cheualiers et autres qui estes cy, 
ie vous vueil faire assauoir nouu elles dont vous deuez 
estre ioieulx, car ie pense que vous aimez tous mon 
bien et mon honneur. Cest ce quant ie fu a Paris pour 
veoir debatre la beaulte des trois dames et tous cheua- 
liers entrez en champ pour faire les armes chsacun pour sa 
dame. Lors y vint vng cheualiers estrange qui portoit 
couuertures blanches sans autres enseignes , courtois et 
plain de grant vaillance et hardement sen vint mettre 
soubz lechaffault et banniere de nostre fille Vienne et si 
vous dy qu'il a fait les greigneurs merueilles darmes qui 
oncques furent faictes par cheualier; car ie vy leure quil 
ny auoit cheualier sous la dite banniere qui neust este 
abatu fors seulement le dernier qui estoit le chevalier 
aux enseignes blanches qui se mist au ren g tout le der- 
nier qui depuis abatit de sa lance xxn cheualiers, encore 
plus , car il abatit trois fois messire Godefroy de Picar- 
die qui est tenu vng des vaillans cheualier du monde : 
car le dit Godefroy ne se tenoit point a vaincu des deux 
premiers coups pour ce que son cheual versa a chascune 
foiz si disoit que ce nestoit pas par sa faulte de lui, mais 
par lafaulte de son cheual, mais sachiez que a la tierce foiz 
il labatit nestement, car il le fist volerloin de son cheual 
que la longueur dune lance et le blessa en lespaule se^ 
nestre bien parfont si que il fut en grant doubte de mou- 
rir , dont par icellui coup disrent le roy et la royne et 
toute la baronnie que cestoit le meilleur cheualier que 

oncques veissent et seurement ilz le pouuoient bien dire, 
car ie croy que au monde nest point de pareil. Ainsi 
que ie vous dy par la prouesse dicellui cheualier fut 
donne lonneur a nostre fille Vienne destre la plus belle 
dame du monde. Et la royne lui enuoia vne moult belle 
et riche couronne que elle doit porter sur son chief en 
signe de victoire. Apres furent donnees les trois ban- 
nieres audit cheualier et les ioiaulx qui auoient este 
transmis, dont il ploya les deux et emporta celle de 
nostre fille toute desploiee sur son arson. Adonc disrent 
toutes les dames et damoiselles qui y estoient que cestoit 
le meilleur cheualier du monde et plus courtois , et quil 
ne pouoit estre quil nefustamoureux et que bien deuoit 
estre contente la belle gente dame de tei cheualier estre 
amee. Ainsi parlerent toutes gens de lui. Mais il print 
congie du roy et de la royne et puis sen ala si subite- 
ment que nul ne sceut quil estoit deuenu, dont en suys 
tres mal content et moult courouce de ce que ie ne puis 
sauoir qui il estoit, pour lui donner aucun guerdon de 
lonneur que iay receu pour sa prouesse. 

uant les barons cheualiers et autres eurent 
entendu ce que le daulphin leur comptoit ilz 
en eurent grant ioie si mercierent Dieu de 
lonneur quil auoit ottroie en celle iournee au 
daulphin leur seigneur. Vienne qui les parolles escoutoit 
pansoit qui pouoit estre ce cheualier qui pour lamour 
delle auoit fait tant de beaulx faiz, si pensa en soy 
mesmes que cestoit le cheualier qui lescu de cristal auoit 
gaigne au tournoiement de Vienne, lequel sen estoit 
alle dont elle fut trop plus que marrie si nen faisoit nul 
semblant, ains se monstroit tant ioieuse que elle pouoit 
pour esterssier son courage. Et pourcequant vint au soir 
que fut en sa chambre auecques Ysabeau sa compdigne, 
elle lui en commenca a parler disant. Certes belle seur 
ie dy souuent que iadis ie estoit amee dung cheualier 
de grant amour quil estoit vaillant et hardy en armes et 

vraiement ie dy que cest celui qui pour lamour de moy 
a fait tant de belles armes comme tu as ouy en la cite de 
Paris, parquoi ie suis tenue estre la plus belle dame du 
monde. Et cest celui mesmes qui gaigna lescu de cristal 
a nostre tournoiement de Vienne et qui tant de belles 
aubades nous a fait comme tu sceis. Et bien sachez que 
iay mis tout mon cuer si fort en lui que ie nen puis plus. 
Et pour tant que ie ne puis sauoir qui il est, men vient 
si grant douleur et desplaisir au cuer que ie mourray se 
briefment ie ne apren quelque chose de son affaire. Et 
quant elle eult fine son parlement elle commenca a pen- 
ser et puis dist a elle mesmes. Lasse dolente suis ie bien 
desconfortee et mescbante quant celui que mon cuer 
ayme si fort et du tout se donne a lui, se veult ainsi 
celer de moy que ie ne puis riens aprendre de son fait , 
et vray Dieu de Paradis, seray ie longuement sans le 
sauoir. Ie te supplie et requier que si tu as ordonne que 
ie dois estre longuement sans le sauoir quil te piaise 
menuoier la mort que ie recepuray en gre et en patience, 
afin que ie ne languisse plus en tel tourment et en tel 
desir comme ie suis. Ainsi doulcement et piteusement 
se complaignoit Vienne comme ie vous dy pour la 
grant amour quelle auoit a Paris et ne pouoit sauoir qui 
il estoit. 

rant ioie fut faicte celle nuyt en la cite de 
Vienne pourlonneur que Vienne auoit receu, 
mais Vienne estoit en grant tribulacion comme 
dessus nous auons dit. Pareillement messire 
Iacques pere de Paris estoit moult dolent pensan t que 
son fils neust point este au tournoiement a Paris, ou il 
auoit veu tant de noble cheualerie ou il pouuoit mieulx 
conquerir lonneur sil y eust este. Et pour ce il sen vint 
vers lui et lui dist. Beau fils ie voy bien quil te plaist 
me veoir mourir de douleur, car ie voy quen toy deffault 
toute prouesse et tout honneur car tu nas pas este a 
Paris la ou a este la fleur de toute cheualerie du monde. 

Ie tauois prie plusieurs iours a que tu eusses pitie de 
raoy et que fust ton plaisir de laisser tel nouuel pense- 
ment que tu as prins en toy et vser ainsi comme tu 
auoies encommence. Mais ie voy bien que tu aymes 
plus me veoir mourir de douleur que de toy retraire de 
ta volunte. Et ce disoit messire Iacques pour ce que il 
pensoit que son filz neust este a la iournee de Paris , 
comme desia nous auons dit. Et pour ce quil veoit que 
il hantoit con tin uelmen t auecques leuesque de Saint 
Vincent et autres gens deuotz de religion, si pansoit 
que Paris se voulseist habandonner de lonneur du 
monde et se voulseist faire homme de religion. Et quant 
Paris vit son pere en tel soussy il en eult grant pitie, si 
le conforta de parolles le plus doulcement quil peult. 
Mais bien congneult messire Iacques que tout ce que 
Paris disoit nestait que pour se couurir de lui. Si pensa 
quil iroitparlerde cestuifait a Edouart pour ce quil veoit 
que Paris se fioit du tout en lui. Si se partit de Paris son 
fils. Et quant vint a lamdemain il ala serchier Edouart 
tant quil le trouua, si le salua. Puis le print par la main 
et le mena en sa maison, et sen entrerent en vng iardin 
ou il nauoit personne fors que eubc deulx, et quand ilz 
furent la et messire Iacques voulut parler les larmes lui 
vindrent aux yeulx et le cuer lui engrossissait si fort 
quil ne peut parler dune grant piece. Et puis quant il 
peult parler il dist a Edouart telles parolles. Edouart mon 
chier amy, sachiez que ie vous ayme si parfaictement 
comme ie faiz Paris mon filz pour ce que ie vois entre 
vous et mon filz Paris vne tres souueraine dilection, et 
ce quil veust vous voulez et ce que vous voulez il veult, 
conclusion ie vois que cest vng propre accord sans nulle 
diuision que de vous deux, et pourtant ie vous vueil 
descouurir un soussy et douleur qui est en mon cuer 
dont ie desire plus la mort que la vie. Gest ce que me 
suis apparceu pluseurs iours que mon filz a prins a me- 
ner nouuelle vie, car il souloit mener vie ioieuse et 



plaisante et partout ou il sauoit que Ion faissoit armes 
il y alloit pour conquerir honneur et maintenant ie le 
voy hanter auecques leuesque de Saint Vincent et autres 
gens deuotz de religion , quil est tousiours oyseux et ne 
fait que souppirer. Ie voy quil laisse mourir ses chiens, 
ses auttours et ses faulcons et ses cheuaulx par grant 
negligence, et de nulle chose qui doit estre a homme 
plaisante il na que faire. Dont ce ie me doubte quil me 
veult du tout habandonner et lonneur de cest monde 
pour soy mettre en religion. Dont iay prins en mon 
cuer si grant desplaisir et douleur que ien mourray 
auant mes iours et pourtant ie vous prie tant humble- 
ment comme ie puis quil vous piaise me dire dou vient 
cecy ne pour quelle occasion. Car ie voy et scay de cer- 
tain quil nest homme au monde qui tant sache des faitz 
et secretz de Paris comme vous faictes. Et bien appert 
pour la grant congnoissance qui est entre vous deux 
dont ie suis trop plus ioieulx. Et pour tant vous requiers 
derechief que vous me vueilliez ouurir quelque chose 
de son courage. Ie vous requiers Edouart vueilliez en- 
tendre a ma requeste et priere et me faictes sauoir les 
desirs de Paris vostre compaignon : Edouart vous estes 
sage et sauez mieulx entendre ma raison que ie ne'scay 
dire. Aiez mercy de moy qui suis mis en tant de tribula- 
cion, vueillez entendre a lamour que tous bons filz 
doivent auoir au pere. Et si vous sauez nulle chose dont 
Paris ait desir dauoir, faictes le moy assauoir, car ie veuil 
despendre tout quanque Dieu ma donne en ceste monde, 
villes et chasteaulx, robes, ioiaulx et puis obliger ma 
personne pour auoir ce quil desire. Mais quil preigne 
plaisir en soy. Ceste parolle disoit messire Iacques en 
grant effusion de lermes , dont Edouart auoit grant dou- 
leur et grant pitie en son cuer. Si le reconforta le plus 
doulcement quil peult de parolles en lui disant quilpen- 
soit tant dire et faire enuers Paris quil ferait dutout a sa 
volunte. Et quant ilz eurent prins fin en leur parolles 

ilz se departirent lun de lautre. Edouart tint son che- 
min vers la ville serchant Paris, et quand il leut trouue, 
ilz salerent deporter tous deux de la ville sur les champs. 
Et adonc Edouart commenca a parler a Paris en telle 
maniere. 

] aris mon tres chier amy , les parolles que 
ie vous vueil retraire ie vous prie sil vous 
plaist que vous les vueilliez ouyr et entendre 
1 comme de vostre amy qui vous parlera en 
grant hardiesse, et ce vient de grant amour que ie ay en 
vous. lay entendu aucuns pariemens que les gens font 
sur vous disant quilz sont esbahis,car vous souliez han- 
ter auecques gens ioieulx et souliez mener vie ioieuse et 
plaisante et souliez estre entre les cheualiers et gens de 
grant affaire et de hault prix, et que les faiz darmes 
que vous faisiez estoient plaisans a toute gent , et main- 
tenant dieut que vous faictes tout du contraire et non 
obstant que ie se sache du contraire, ie congnois que 
Ion fait tel parlement pour ce que Ion vous voit 
han ter auecques gens de religion et aussi aler en tres 
grant soucy et tousiours soupirant pro fondement. On 
voit que par negligence vous laissez mourir øyseaulx, 
chiens et cheuaulx et nauez que faire de chose <jui tou- 
che a plaisir et a honneur non obstant que ie sache que 
amour vous destrint moult fort et aspremen t qui vous 
tient en tel soucy. Si ne vous est il pas seant consentir 
a tout ce que vostre cuer desire et veult, car ie vous fais 
assauoir que vous faictes vng grant peche, car vous 
mettez messire Iacques vostre pere et madame vostre 
mere en vne tres grande tribulacion et desesperance, car 
messire Iacques vostre pere panse que vous vueilliez du 
tout abandonner lonneur de cest monde et est en si 
grant douleur quil desire plus la mort que la vie. Et si 
ne fust pour autre chose fors seulement pour la pi tie 
que vous deussiez auoir de lui , si deussiez vous faire 
toute leur volente. Et pour tant ie vous prie si treshum- 



blement comme ie puis que vous ne vueilliez pas atten dre 
tout a ce que vostre cuer desire et veult , que vous en 
peussiez auoir pechie ne vergoigne. Et si vous faietes du 
conlraire bien sachiez que ien aurai tresgrant desplaisir. 
Si vous prie Paris laissiez ce soucy que vous auez prins 
et maintenez ainsi comme vous souliez , si ferez grant 
plaisir et consolacion a monseigneur vostre pere et a 
ma dame vostre mere et a tous vos parens et aurez grant 
honneur et chascun vous en prisera mieulx et Dieu vous 
en saura bon gre. Ie prie a nostre Seigneur quil vous 
doint faire en telle maniere que ce soit a nostre plaisir 
et que monseigneur vostre pere et ma dame vostre mere 
en soient contens. Ie vous eusse beaucoup de parolles 
dictes mais ie scay bien que vous estes plus saige que ie 
ne suis, et auez mieulx entendu ce que iay dit que ie ne 
lay sceu dire, et le mettrez a perfection de bien. Quant 
Paris eut entendu les parolles que Edouart son com- 
paignon lui auoit dictes, il respondit ainsi en cette 
maniere. 

douart mon compaignon et tres doulz amy les 
parolles sages et courtoises que vous mauez 
dictes ie les pren en gre comme de mon vray 
amy et compaignon et vous mercie tant et 
de si bon cuer comme ie puis, et si voiz et congnois 
bien que les parolles que vous mauez dictes sont vraies 
et raisonnables. Et raison veult et me contraint que 
les doie mettre en accompli ssement et perfection. Mais 
vous sauez bien que oncques ne vous celay chose du 
monde, ains vous ay tousiours fait assauoir tout mon 
courage et mes segretz sans nul escondit. Si sauez 
bien que ie vois mes faiz celant et mes voies dissi- 
mulant le plus que ie puis non pour autre chose, fors 
seulement a celle fin que les gens ne se appercepuent de 
mon fait. Et pourtant vous requiers comme vray amy 
et compaignon que vous me vueilliez donner aucun bon 
remede et me conseillier comme ie me dois gouverner. 

Car tout ainsi comme vous me conseillerez ie vueil faire 
sans nulle contradicion. Edouart fut moult ioieulx et 
eontent de la response de Paris, si len remercia moult. 
Puis si donnerent fin a leurs parolles. Et ainsi quilz 
saloient deporter ca et la, Edouart coramencea panser si 
lui souuint dune dame quil amoit par amour en Brebant 
quil nauoit veu de grant temps, si commence a parler a 
son compaignon en telle maniere. 

^3 1 a long temps que ie ne vy ma dame de Bre- 
«3 bant , comme vous sauez , si ay moult grant 
«I desir de la reueoir. Et pour tant ie men suis 
pense que sil vous plaisoit que nous alissons 
deporter iusques la, ien auroie grant plaisir. Et il ne 
pourroit estreque en celui temps et pais nous ne trouue- 
rions a faire iouxtes tournoiemens ou quelques beaulx 
faiz darmes qui a cheualerie appartiennent , ou nous 
pourrions conquester honneur car aussi nous sommes 
cy trop a repos. Car a ieunes gens comme nous sommes 
nappartient pas si longuement destre a repos: et ie 
reuerray madame que iayme de grant amour comme 
vous sauez, si rompray quelque lance pour lamour delle 
ains que ie retourne. Paris respondit quil estoit tres 
eontent et quil estoit prest et appareillie de partir quant 
il lui plairoit et que ia par lui ne serait contredit. Lors 
commencerent a soy mettre a point si se pouruoient 
darmes et de cheuaulx, de couuertures, de harnois de 
belles robes et riches. Puis se pouruoient de varletz et 
de pages et dautres choses le plus richement quilz 
peuuent et de tout ce que necessaire leur estoit. Ilz 
alerent prendre congie de leur pere et de leur mere et 
de leurs parens. Paris sen ala a lostel de son pere et sen 
entra en sa chambre et print les cleffs et si serra bien sa 
garde robe. Puis sen saillit et serra la grant porte si sen 
vint a sa mere et lui dist. Madame ma mere veez cy les 
clefs de ma chambre que ie vous laisse, et vous prie que 
vous ne laissiez entrer personne que vous ny soiez et 



que vous tenez et gardez les clefs en lieu que personne 
ne les puisse trouuer fors vous , et vous supplie tant et 
si humblement comme ie puis que entant que vous amez 
mon bien et mon honneur que vous nentrez point en 
ma garde robe ne ny laissiez entrer personne du mon de, 
pour chose qui peust aduenir. Sa mere lui promeist que 
homme ny entreroit et que il ne sen doubtast. Adonc il 
print congie delle et puis de son pere, et sen reuint a 
son compaignon Edouart quil trouua tout appareillie 
pour partir. Si monterent a cheual, sen partiren t et 
alerent tant par leurs iournees qu'ilz vindrent arriues a 
Brebant. Si entrerent en la cite en tres belle ordonnance, 
la ou ilz furent tres honorablement receuz pour la dame 
de la quelle Edouart estoit amoureux. Et depuis ilz 
firentenla cite plusieurs iouxtes et plusieurs cheualeries 
et beaux fais darmes dont il leur fut donne grant prix et 
grant honneur. Mais or vous lairay le compte de Paris 
et de Edouart et retourneray a parler du daulphin , de 
messire Iacques et de Vienne. 

Comment madame Dienne et Vienne sa Jille 
alerent visiter messire Iacques pere de Paris, lequel 
estoit malade. 

I r dit le compte que durant le temps que Paris 
et Edouart estoient en Brebant faisant cheua- 
leries et faiz darmes en grand deduit et sou- 
' las, aduint que messire Iacques pere de Paris 
fut malade en Vienne dune fieure quarte qui le tenoit 
parmy la teste dont il fut en grant peril de mort. Mais 
Dieu par sa mercy lui mua celle fieure en vne que Ion 
nomme tierssaine dont il fut hors de peril de mort. Vng 
iour aduint que le Daulphin visita messire Iacques , car 
il lamoit moult , et quant il fut reuenu a son hostel , 
il dist a madame Dienne sa femme quil auoit este visiter 
messire Iacques et grand courtoisie lui feroit selle lalast 
veoir et grant confort feroit audit messire Iacques : dont 
madame Dienne dist que vrayement elle yroit. Quant 

vint au lamdemain elle y ala etmena auecques soy Vienne 
Ysabeau et plusieurs autres damoiselles. Grant plaisir 
eult inessire Iacques de la visitacion de madame Dienne. 
Si parlerent de plusieurs choses: puis madame Dienne 
lui demanda dont lui estoit venu celle maladie. Et mes- 
sire Iacques lui respondit , madame sachiez que ceste 
maladie mest venue de grant desplaisir et merencolie et 
en est cause mon fils Paris* Car plusieurs iours a quil a 
emprins a faire nouuelle vie moult contraire a celle du 
temps passe. Car il ne vse plus du mestier de cheualerie 
comme il souloit, mais vse sa vie auecques freres et gens 
de religion et abandonne du tout lonneur de cest mon- 
de, ne de chose qui doie estre plaisant a homme il 
na que faire. Dont iay prins si grant desplaisir en moy 
que souvent estoiz ay plus desire la mort que la vie. De 
toutes ces choses le conforta madame Dienne, en lui 
disant : Messire Iacques , il est de vsance que les ieunes 
gens muent et changentsouuent de propos et de volunte 
pour aucuns accidens qui encourent souuent aux hom- 
mes en ce monde, mais dune chose vous vueil faire sa- 
uoir et en soiez certain que Monseigneur le Daulphin 
ayme moult Paris et prise ses faiz, et si vous dy que par 
toute notre terre a tres grandes et tres bonne renommee 
de lui et pour tant ne vous en donnez point de marrisse- 
ment car grand simplesse serait a vous. De ces parolles 
eut grant ioie messire Iacques et sa femme et aussi pan- 
soient quil nestoit pas tout comme Ion disoit de Paris 
leur filz. Et quant ilz eurent fine leur parlement la mere 
de Paris dist a madame Dienne sil lui plaisoit soy aler 
deporter par la maison de ceans. Madame dist quelle en 
estoit contente. Lors se leverent de la madame Dienne 
et Vienne sa fille, Ysabeau et toutes les autres damoi- 
selles. La mere de Paris les mena par lostel visitans la 
maison de ceans. Et premierement entrerent en vne sale 
tres belle ou il auoit, lances, escuz, arbalestres et beau- 
coup de belles armes. Puis entrerent en vne moult belle 

chambre tendue dung beau paueillon auecques beau lit 
couuert de riches couuertures et y estoient les armes de 
messire Iacques. Puis entrerent en vne autre chambre 
ou il y auoit plusieurs faulcons en mue et autres qui 
estoient en sepor, auttours, esperuiers et toutes manie- 
res doiseaulx de prise : puis entrerent en vne autre 
chambre ou il y auoit leuriers, braches, matins et toutes 
manieres de chiens pour chassier : puis entrerent en vne 
autre chambre ou il y auoit autres pieces de fer , heaul- 
mes, escuz et toutes manieres de armeures esprouuees 
pour combatrea oul trance. Puis entrerent en la chambre 
de Paris qui moult richement etoit aournee de belles 
tantes et y auoit ung beau lit richement couuert de 
beaulx draps de soye dont il suffiroit bien au Roy de 
France. Et en vng des costez de la chambre pendoient 
les armes de Paris et les couuertures blanches quil porta 
au tournoiement de Vienne et a celui de la cite de Paris: 
Et Vienne qui la estoit et regardoit par tout tourna les 
yeux vers celle part ou les couuertures estoient, et quant 
elle apperceult les couuertures qui blanches estoient et 
sans nulles enseignes, si entra en pansement et en cellui 
pansement estant, vne estincelle du feu damour la vint 
ferir au cuer, si que elle deuint toute pale par le visaige 
et toute de estrange couleur. Et Ysabeau qui apres 
Vienne estoit sapparceut bien du fait de Vienne , si la 
tira en vne part de la chambre et lui dist. Vienne ie me 
suis bien apparceut que vous estes entree en pensement 
si que vous estes de etrange couleur , mais ie ne scay 
pour quelle occasion si vous ne me le disiez. A done 
Vienne lui respondit et dist : Ysabeau tourne ton regard 
vers celle part ou celles couuertures blanches sont au 
bout de la chambre et tout ce que tu penseras dy le moi , 
et ie te prie meme ne me veuilles rien celer. Ysabeau 
regarda celle part et puis dist : Certes il mest aduis que 
la couuerture est moult belle, mais autre chose nen 
scauroye dire. Lors dist Vienne. Certes Ysabeau, il mest 

aduis que tu as trop petite memoire, et ne te souuient il 
du cheualier aux enseignes blanches qui fut iadis en no- 
tre tournoiement de Vienne, qui emporta lescu de cris- 
tal et le chapeau dor que ie portoie sur mon chief, vraie- 
ment ie te dy que veez ciles enseignes que celui cheua- 
lier portoit. Adonc Ysabeau respondit et dist. Certes 
Vienne il mest aduis que vous estes trop pou sage de 
dire que si soient les couuertures du cheualier qui le 
tournoiement vaincquit. Et pensez vous que autre cheua- 
lier ne porte enseignes blanches fors lui , certes si font 
plusieurs autres. Et bien sachiez que si Paris eust fait si 
vaillantement comme le cheualier, il ne leust ia tant cele. 
Carplus grand prouffit et honneurseroit alui le dire que 
celer. Ainsi disoit Ysabeau a Vienne, et tant plus Ysabeau 
contredisoit et plus Vienne estoit eschauffee et ardant 
de ceste aduenture. Si se print a panser et en cellui 
pansement elle dist en son cuer que iamais ne partiroit 
de celle chambre que elle nauroit touche et aduise tout 
a son plaisir celles couuertures. Lors sen ala vers ma dame 
Dienne sa mere toute estrange de couleur, pour le grand 
desir que amour mettoit en son cuer, si lui dist. Ma 
dame sachiez que vne si tres grande angoesse mest ve- 
nue subitement au cuer, que a grant peine me puis 
soustenir sur piez. Quant ma dame Dienne ouyt ce quelle 
disoit fut toute espouuentee , car elle veoit sa fille que 
moult amoit toute descoulouree. Si print la dicte Vienne 
sur son giron, et toutes les autres dames vindrent, si lui 
froterent la main et le front : et quant elle eust recou- 
ure vertu, elle dist a sa mere, que sil lui plaisoit elle 
vouldroit vng pou reposer sur le lit de Paris. Tantost la 
firent mettre sur le diet lit. Madame Dienne saillit hors 
de la chambre et toutes les autres damoiselles fors seu- 
lement Ysabeau qui demoura auecques Vienne. Et quant 
Vienne vit que elles estoient toutes seules en la chambre 
elle dist a Ysabeau quelle alast fermer la porte par de- 
dans en maniere que Ion ny peust entrer sans congie. Et 
Ysabeau fist ainsi comme elle lui commanda. Et quant 

la porte fut bien fermee elle saillit sus en estant si sen 
vintla ou les couuertures blanches estoient, si les vira et 
regarda de tous costez, puis dist a Ysabeau : Certes belle 
seur ie te dissie bien que cestoient les couuertures que 
le cheualier qui gaigna le tournoiement portoit et main- 
tenoit. Si tu veulx bien regarder cy tu congnoistras que 
iay dy vray. Et quant elle eut ce dit elle se tourna vers 
les couuertures et dist que Dieu veuille garder le cheua- 
lier qui telles enseignes porte , si les baisa plus de cent 
foiz. Et puis dist: maintenant veuil ie veoir si ie scauroye 
serchier ceste chambre a mon plaisir. Et ainsi comme 
elles aloient serchant par ceans, Vienne trouua la porte 
de la garde robe , elle voulut entrer dedans mais la porte 
estoit fermee a bonne clef. Lors elle commenca a ser- 
chier la clef par leans, si la trouua pendue par vng 
chaynel,ou la mere de Paris lauoit mise. Et tantost sen 
vint vers la porte de la garde robe et louurit. Si entre- 
rent dedans elle et Ysabeau, et quant elles furent dedans 
si trouuerent lautre retraict en arriere, ainsi que nous 
auons deuise, ou estoit lescu de cristal et le chapeau 
dor, et les trois bannieres et les ioiaulx. Et quand Vien- 
ne vit toutes ces choses elle les regarda de moult bon 
cuer. Si commenca a panser et en cellui panser elle af- 
ferma son cuer, et dist que cestoit Paris qui la auoit 
mis toutes icelles choses et qui tant de belles armes auoit 
fait pour lamour delle: si prenoit si grant plaisir que 
elle ne se pouoit saouler de les regarder. Et quant elle 
eust demoure en celle pensee vng temps , les lermes lui 
vindrent aux yeulx et lors elle se mist a genoilz deuant 
lautel et commenca a crier a haute voix : Paris, Paris et 
ou es tu , que tu nes icy auec moy et que ie me puisse 
saouler de toy regarder ainsi comme ie faiz a regarder 
les choses que tu as mises en ceste autel. Et que ne scez 
tu la grant ioie que ie auroie se tu estoies maintenant 
cy. Et que ne scez tu le grant desir et le soussy que iay 
quant ie ne te puis veoir. A lasse que feray ie. Et quant 

elle eult ce dit elle demoura quasi pasmee, si se ietta 
deuant lautel et la commenca a plourer moult ten d re- 
ment et ietter grant habundance de lermes. 
\r*%Q£Sj& uant Ysabeau vit la maniere de Vienne et la 
uKt« ■ ou y t P ar ^ er ^ e P a " s eue en cult grant des- 
\S3&fy plaisir, et pensa que si aucun en oyoit la pa- 
j31 rolle grant dommage lui en pourroit venir : 
et pourtant elle dist telles parolles. O Vienne , doulce 
suer ou est le sens et la vertu qui est en vous, dont il 
est si grant renommee ha lasse doulce suer que regar- 
dez et pansez le lieu ou nous sommes et que ne parisez 
vous la compagnie qui est ceans qui par auenture ont 
ouy le hault et le desraisonnable parler que vous auez 
dit , dont il vous pourroit aduenir petit de honneur et 
petit de prouffit. Mais Vienne ne peult attendre quelle 
eust acheue sa raison , quant elle respondit. Certes Ysa- 
beau trop longue nichete trouuasses qui de ces choses 
me vouliez reprendre, ains me deussiez dire et faire 
plus cent fois que ie ne fais ne ne dy. Panses tu Ysabeau 
que les lermes qui maintenant de mes yeulx yssent soient 
lermes de deuil ne de tristeur, certes non, mais sont 
lermes de ioie , car or ay ge trouue la chose que plus au 
monde ie desiroye et ay desire si longuement comme tu 
sceiz. Or scay ie quil est le plus vaillant cheualier qui 
oncques porta armes, or scay ie qui est le cheualier qui 
mayme de grant amour plus que oncques dame fut amee 
par cheualier, et pleust a Dieu que ores fust cy mainte- 
nant auecques moy. Et puis si Dieu eust ordrenne que 
deuset tantost mourir ie prendroie la mort en gre par 
conuenant que ie peusse a lui parler et dire tout mon 
talent. Et si te dy pour certain que iamais ne partiray 
dicy ains y vueil vser le demouran t de ma vie iusques a 
tant que celuien qui iay mis tout mon espoir men viegne 
oster. Lors Ysabeau lui dist. Vienne, regardez et adui- 
sezbience que vous dictes et pour Dieu, doulce seur, ne 
vueilliez pas consentir dutout a ce quevostrecueur veult 

et que vous en puissiez auoir dQmmage ne autre deshon- 
neur. Car ie vous dy de vous est tres bpnne renommee 
par toutes pars , mais de cestui fait serez vous grande- 
ment blasmee par toutes pars. Vienne, premierement 
vous deuez panser que vous estes de hault et noble 
parente et aussi puissant comme il est point en France: 
et puis que vous estes de si hault et noble parente et de 
si grande et souueraine beaulte si que pluseurs cheua- 
liers vaillans et de grand parente qui sont en France et 
en Angleterre et en pluseurs autres pars, si vous ayment 
pour la grande renommee qui est de vous : et pour tant 
vous deuez panser que quand a Dieu piaira et a tous voz 
parens ilz vous marieront si haultement que bien vous 
en deuerez estre con ten te et pourrez estre a tousiours 
mais honnouree. Car pluseurs en trouueront qui seront 
bien pour vous dont prendrez cellui qui moult vous 
piaira. Toutesfois encontre tel gentil homrae cheualier 
comme est Paris ie ne dy riens quil ne fust bien digne 
que vous leussiez a mary, car qui bien veult panser sa 
beaulte, prouesse et toutes les vertus qui sont en lui il 
ne pourroit dire du contraire quil ne soit bien digne 
dauoir tout bien et tout honneur, mais toutesfois il me 
seroit aduis pour le meilleur de regarder a ce que raison 
veult, et ce seroit que pour le present nous ne feissions 
nul sembfant de ceste aduenture que nous auons trouue, 
attendu la compaignie qui nous attend dehors , affin que 
aucun blasme ou deshonneur ne nous en peust advenir. 

i lors Vienne se leua sus en estant et retournå 
loeil atrauers sur Ysabeau , si la regarda en 
chiere moult crueuse : et puis tout a coup 
I sans dire mot elle lui tourna le dos, comme 
par despit si sen ala a vng boult de la chambre ou elle 
fut vne piece, en pensant et puis elle se. tourna vers 
Ysabeau, moult yreusement et lui dist. Ne es tu pas 
oultrecuidee folie et plus que enraigee qui me cuides 
par ton sermon conuertir et dun coste me chastier , en 

disant que ie fais et dy folie et dautre part tu conscens 
a ce que ie dy, que Paris ne soit bien digne que ie laye 
a mary, dont ie panse que grant ignorance est en toy. Et 
panses tu Ysabeau que ie ne panse et sache bien quelle 
chose si est honneur et deshonneur et quelle chose est 
prouffit et dommage. Certes tu penses bien que en moy 
ait poy de valeur et poy de sens. Ie tay long temps amee 
de grant amour et pensoie que tu me deusse arner mais 
maintenant te pourroye ie monstrer par raison et par ton 
foul parler quil est du contraire. Mais dy moi Ysabeau 
par ta foy est il dame ou damoiselle de quelque estat 
quelle soit en cest monde qui ne se deust tenir a con- 
tente dauoir ce gentil cheualier Paris, dis le moy folie. 
Veulx tu riens dire contre lui, parle et ie te respondray, 
dy hardiement, car ia pour si petite chose comme par ta 
folie et ignorance ne sera perdue lamour que iay long 
temps eue et auray en toy, parle hardiement et ne tes- 
moie de riens, si verray ce que tu sauras dire. Ysabeau 
respondit, Vienne selon mon aduis, maintenant nest 
temps que ie vous puisse respondre mais pour Dieu gar- 
dez vous de trop courir car iay souuent ouy dire que 
aucune fois, auance plus celui qui va tout bellement 
que cellui qui court. Ie vois et congnois que amours 
vous ont affermee de son art, et pour tant ie ne vueil 
contredire nulle choses qui peust vous desplaire. Tou- 
tesfois ie vous prie que si vous voulez arner Paris, que 
vous lamiez en la maniere et si secretement comme il 
vous a ayme iusques cy. Car vraiement on peult bien dire 
que selon la grant amour quen vous a eue et a monstre 
par euure, oncques dame ne fut amee de cheualier si 
celeement comme il vous a aymee iusques a cy, et bien 
monstre le sens et la vertu qui est en lui en ce quil a 
sceu si priuement conduire et celer son fait. Car ie ose 
bien dire quil ny homme ne femme en cest mondé 
qui oncques sen soit apparceu en riens. Et pareille- 
ment ie dy aussi que nous sommes en ceste chambre 

bien secretement si que nest homme ne femme en cest 
mon de qui sache rien de ceste aduenture, fors seulement 
Dieu vous et moy. Et pour tant pansons et aduisons 
sagement comme nous nous deuons gouuerner en cest 
fait, car bien nous est mestier a aduiser sagement, 
affin que madame vostre mere ne la mere de Paris ne 
nulle des autres damoiselles nen sachent riens ne ne 
puisse apperceuoir de cest fait. Vienne escoutoit et en- 
tendit tout ce que Ysabeau disoit car elle y prenoit grant 
plaisir. Et quant Ysabeau eut fini ses parolles elle res- 
pondit en telle maniere. 

res doulce seur Ysabeau, maintenant ie con- 
gnois et apparcoy que tu es sage et que tu 
maymes : selon ton parler on peult bien nom- 
iner et tenir pour sage Paris, et certes il est 
vray, car il a bien monstre en soy gentillesse, abstinence, 
force et attrempance hardement et prouesse et toutes les 
vertuz qui appartlennent auoir a vn cheualier. Et aussi 
comment elles auoient tel parlement , madame Dienne 
vint hurter a la porte de la chambre. Ysabeau lui respon- 
dit si lui dist, quelle attendeist vng peu que Vienne se 
leueroit, si lui dist que madame Dienne lappeloit. Vienne 
pensant que force estoit a soy de partir de la , si dist en 
soy mesmes que emporteroit toutes celles choses. Tantost 
elle prent les trois bannieres et tous les ioiaulx si les 
ploie bien estroi ternen t et puis les mist soubz sa robe. 
Et quant elles eurent ce fait , elles saillirent hors de la 
chambre si vindrent en la salle ou madame Dienne 
estoit et les autres damoiselles qui les attendoient. 
Madame Dienne demanda a sa fille comme elle se sentoit, 
et Vienne respondit que elle se sentoit moult bien la 
Dieu mercy. Apres, quant il fut temps de partir, madame 
Dienne print congie de messire Iacques et de sa femme 
et sen revint a son palais auecques toute sa compagnie. 
Vienne sen ala tantost au retraict auecques Ysabeau en 
sa chambre et elles mistrent les bannieres et lescu de 

cristal et toutes les autres choses dont Vienne prenoit 
moult grant plaisir a les regarder. Si que par certaines 
heures du iour elle venoit en celle chambre pour regar- 
der les dittes choses et la faisoit oroison en prianta Dieu 
que briefment voulseist admener Paris en .Vienne, et 
tant y pansoit que vng iour vint ainsi comme elle gisoit 
en lit , elle songea que Paris estoit venu et portoit robes 
de nouuelle facon, si lui ressembloit estre si tresbel 
que elle ne se pouuoit saouler de le regarder, si y pre- 
noit si grant plaisir en cellui songe quelle sesueilla. Et 
quant elle fut esueillee elle fut moult bien esbahie, car 
elle ne vit riens entour soy, fors Ysabeau qui dormoit. 
Adoncques elle commenca en elle mesmes a regretter 
Paris en disant. Ou es tu ale, Paris, si subitement que 
ie te veoie tout maintenant et ores es tu si loing de moy. 
Haa lasse : et quelle aduenture ma maintenant esueillee, 
car iestoie en si grant plaisir et deduit que pour estre en 
Paradis ie ne pourroye plus auoir et maintenant ie suis 
en soucy et en pensement. Toute celle nuyt fut Vienne 
en tel estat que oncques ne dormit iusques a tant que 
le iour apparut bel et cler, et que elle fut esueillee dist a 
Ysabeau et compta son compte et songe. Et puis quant 
fut temps elle se leuerent si alerent oir messe. 

Comment Paris et Edouart reuindrent de Brebant. 
i landemain Paris et Edouart reuindrent de 
Brebant. Et quant ilz furent venus Paris 
trouua messire Iacques son pere qui estoit 
I guery de sa maladie quil auoit eue , dont 
Paris eult grant ioie. Et lors fut aduenu le songe que 
Vienne auoit songe, car Paris portoit vne robe quil 
auoit fait faire en Brebant. Ilz sen vindrent au palais du 
daulphin, lequel leur fit bonne chiere, puis leur de- 
manda du pays et des autres contrees et des armes quilz 
auoient fait pour lamour de leurs dames. Ilz respondirent 
a tout ce quil demandoit et entant quilz poient. Les 
nouuelles alerent par le palais que Paris et Edouart 




estoient venus de Brebant nouuellement. Les nouuelles 
vindrent assauoir a Yienne qui en sa chambre estoit 
auecques Ysabeau, dont elle eult si grant ioie que vous 
ne le pourriez dire, ne ie le scauroye escripre. Elle 
saillit de la chambre si sen vint en la salle pour veoir 
Paris, mais ains quelle fut venue Paris eut prins congie 
du daulphin , si que Vienne ne le peult veoir. A celle 
heure Paris sen ala a lostel de son pere, si entra en sa 
chambre, puis ouuritla petite garde robe si entra dedans 
pour faire son oroison, comme il auoit acoustume de 
faire. Et quant il fut deuant lautel il regarda et vit que 
les bannieres ny estoient point ne les ioiaulx de lenui- 
ron, ne lescu de cristal. Adonc il fut tout marry quil ne 
sceut que dire ne que faire. Si sen vint deuant a sa mere 
et lui demanda qui estoit entre en sa chambre depuis 
quil estoit party pour aler en Brebant. A sa mere ne 
souuint plus de la visitacion de madame Dienne, si lui 
dist que personne ny auoit este. Paris dist que si vraie- 
ment estoit, et que len lui auoit prins aucunes choses quil 
auoit laissees : si commenca la mere a iurer et a sermen- 
ter que dempuis quil estoit party pour aler en Brebant, 
oncques personne ny estoit entre. Lors Paris se pansa 
que aucuns larrons par leurs en gins seroient entrez en 
la chambre qui celles choses auoient prinses dont il en 
estoit moult dolent, doubtant que son fait ny fust des- 
couuert. Puis disoit en soy mesmes : cestui qui a cestes 
choses robees doubtera que aucun ne le congnoisse si 
les desrompra affin quelles ne soient congneues, «t par 
ainsi nul ne scaura rien de cestui fait, et estoit ce enquoy 
il prenoit plaisir et confort. Si entra en sa chambre et 
feit son oroison comme il avoit acoustume, que ia pour 
ceste tribulacion ne sen cessa. 

i uant ce vint a lamdemain matin Paris ala visi- 
ter son amy leuesque de Saint Vincent , qui 
lui fist bel et grant accueiUement car il lamoit 
I de tres grant amour. Apres disner sen alerent 




DigiFized by 



Go©gle~ 



XXVIII 

deporter lui et Edouart par la ville si vind rent la en 
place deuant le palais du daulphin ou il y auoit plusieurs 
autres cheualiers et escuiers , si saloient esbatant parmy 
la place. Vienne qui en sa cbambre estoit saillit hors 
ainsi que laduenture la menoit. Gar tant desiroit a veoir 
Paris que elle ne pouoit durer. Si sen vint mettre en vne 
des fenestres du palais et regarda en la place , si apar- 
ceult Paris qui la estoit auecques les autres cheualiers, 
et portoit la robe que ie vous dy quil auoit fait faire en 
Brebant, et quant Vienne le vit elle eult si grant ioie, 
quil lui fut aduis quelle veoit Dieu. Lors appela sa com- 
paigne Ysabeau en criant, Ysabeau vienca hastiuement et 
lors Vienne lui dist. Or regarde le riostre chier Paris et 
me dy quil te serable. Ysabeau le regarda et puis lui dist. 
Vienne que voulez vous que ie vous en die. Quoy dist 
Vienne. Ie vouldroye fist elle quil pleust a Dieu quil fut 
maintenant aupres le roy de France pour veoir auquel 
il auroit plus a redire et lors certes tu congnoistroie que 
cest, et que ce que ie tay plusieurs fois dy est vray. 
Ysabeau ne respondit mot, mais elle print a soubz rire 
de ce que Vienne disoit. Et Vienne lui dist certes Ysa 
beau, bien pou me prisez, quant tu te riz de moy et ne 
respons rien a ce que te dy. Ysabeau respondit et dit. 
Vienne que voulez vous que ie vous en die de Paris. Il 
est moult beau chevalier et plaisant, et sil estoit du 
contraire ie ne le diroie pour lamour de vous, mais lais- 
sons cest parlement et parions des besoignes qui nous 
sont plus necessaires. Vienne dist a Ysabeau tu diz moult 
bien et sagement. 

celle heure Vienne se print a penser et puis 
dist a Ysabeau ie vouldroie sil te plaist que tu 
me donnasses conseil comme nous nous 
deuons gouuerner. Tu sces que quant nous 
fusmes en lostel de messire Iacques nous prenseismes en 
la chambre de Paris les bannieres et autres choses quil 
y auoit mis, car il les a conquestees par la prouesse de 




Digitized by 



sa lance a grant traueil pour lamour de sa dame. Et 
pourtant belle suer pouuons nous bien penser quil les 
auoit moult chieres. Et aussi pouez penser quil aura eu 
vng tres grant desplaisir et merencolie quant il ne les 
aura trouuees. Et par Dieu il mest aduis que ce seroit 
vne tresgrande courtoisie de les lui rendre, affin quil 
neust plus de desplaisir, et pourtant vueil ie auoir ton 
conseil , comment ne en quelle maniere nous lui pour- 
rions faire assauoir que nous les auons. Et lors Ysabeau 
respondit et dist : nous ypanserons a loisir et deuiserons 
que nous en deurons faire. Vienne respondit subitement 
en disant. Il mest aduis que iay ouy dire a sa mere que 
leuesque de Saint Vincent est son grant amy et quil a 
vne grande accointance a lui. Et pourtant il me semble 
quil seroit bon que nous trouuissions maniere dauoir 
aucun parlement auecques ledit euesque. Et par auen- 
ture pourroit estre que par moyen de lui trouuerions 
quelque bon chemin qui nous seroit agreable. Ysabeau 
respondit quelle disoit moult bien et tant fina leur parle- 
ment. Et quant vint au tiers iour apres Vienne se trQuua 
auecques madame Dienne sa mere si lui dist telles pa- 
rolles. Tres chere mere sachiez que ie merueille moult 
de vous. Et de quoy ma belle fille dit madame Dienne. 
Cest ce que ie regarde et voy que entre nous pucelles 
depuis que nous sommes en cest monde, sommes aussi 
comme hermites que nous ne alons a nulle part si nest 
bien a tort, neemplus que vng hermite qui demeure en 
vng desert si ne pouoie sauoir quelle chose est bien ne 
mal. Ie ne voys que oncques ne me feistes oncques re- 
consilier a nul saint homme de bonne vie qui me ordon- 
nast la loy de Ihesucrist ne qui me monstrast la voie de 
saluation et les choses celestiennes qui peuent prouffiter 
a lame ; et pourtant iay ouy dire que leuesque de Saint 
Vincent est bien amy de Dieu et homme de tres bonne 
vie. Si auroie grant desir, sil vous plaisoit de me conseillier 
a lui et que menseigne aucune voies afin que par bon 

enseignement ie puisse apprendre et congnoistre la voie 
veritable qui mayne les bons a saluacion et puisse euiter 
la voie de perdition , qui mayne les mauuais en enfer, la 
ou ilz sont en pardurable peine, dont Dieu vueille garder 
tout vray chrestien et chrestienne. Quand madame 
Dienne eut otendu la raison de sa fille elle en eult une 
tres grande ioie en son cuer et dist ainsi. Certes ma fille 
si sont parolles qui moult me sont agreables et bien estes 
amee de Dieu qui telle inspiracion a mis en vostre cuer 
et ie vueil bien acomplir vostre desir. Si appella vng de 
de ses varletz et lui dist. Vaten tantost a leuesque de 
Saint Vincent et le salue de ma part, et lui dy que ie lui 
prie chierement quil viegne iusques cy pour oir ma fille 
qui a lui se veult conseillier. Le varlet qui sage estoit, en- 
tendit bien ce que la daulphine lui disoit si sen ala a 
leuesque et lui dist son message. Et quant leuesque leut 
entendu il respondit quil le feroit de bon cuer et le plai- 
sir de madame la daulphine acompliroit. Tantost appella 
de ses gens qui lui tindrent compagnie, si sen vint au 
palais du daulphin ou il fut moult bien recueilly par 
madame Dienne et Vienne. 

pres beaucoup de parlement ledit euesque se 
I tira a vng boult de la chambre ou estoit 
| Vienne si lui commenca a parler en con science 
sur le fait de confession et elle lui respondit 
selon la demande. Mais toutefois elle ne lui dist rien a 
celle foiz du fait de Paris. Mais elle monstra bien a 
leuesque selon les semblans quelle prenoit grant plaisir 
a parler a lui. Si furen t en tel parlement bien deux 
heures. Puis leuesque print congie pour sen aler. Mais 
Vienne lui pria quil voulseist venir le lamdemain au 
matin , car elle lui compteroit plus auant de sa vie et de 
sa conscience. Et leuesque lui promist de reuenir. Adonc 
print congie si sen ala a son hostel. Et le lamdemain au 
matin il sen ala chanter messe et print de ses gens qui 
lui firent compagnie, si sen vint au palais et trouua Vienne 

en vne chambre auecques Ysabeau sa compaigne qui le 
recurent honnorablement. Et puis ledit euesque et 
Vienne se traire a vne part de la chambre pour parler. 
Et Vienne lors commenca a parler et dist en telle ma- 
niere. Monseigneur, il est vray que ie me suis apparceue 
daucunes parolles que vous par votre con science me 
dictes hier en latin , et si me deistes en votre parlement 
que cest a dire que si par auenture ie auroie aucune 
chose de lautruy ou qui ne fust myenne , que ne pour- 
roie auoir remission si tout premierement ie ne faisoie 
restitucion de celle chose a cellui a qui selon droit elles 
deuront estre. Et pour ce que cest vne chose qui moult 
me fait estre en pensement car ceste chose pourroit me- 
ner mon ame a perdicion,et pour tant en grant honte ie 
vous vueil descouurir tout mon fait ainsi que ie scay de 
vray que vous estes homme de bonne vie et sage si que 
vous sauez bien tenir secret ce que vous diray. Il est vray 
quil na pas long temps que madame ma mere et moy en 
sa compagnie et pluseurs autres damoiselles auecques 
nous fusmes a visiter messire Iacques pere de vng gentil 
cheualier nomme Paris dont ie croy que vous le cong- 
noissiez bien. Il est vray que quant nous fusmes en 
lostel la mere dudit Paris par sa grant courtoisie nous 
monstra tout lestat de son hostel, si entrasmes en vne 
belle chambre qui est richement paree et de belles 
tentes et de beaux draps de soye. Or aduint que par ac- 
cident il me fut force de demourer en ceste chambre 
pour me reposer si y demouray seule fors seulement 
Ysabeau ma compaigne qui demoura auecques moy, 
et est vray que la dame nous dist que cestoit la chambre 
de son fils Paris. Or aduint que apres que laccident fut 
passe ie me leuay du lit ou iestoye couchee si regarday 
enuiron la chambre ou il y auoit de moult belles choses. 
Mais entre les autres ie vy de moult beaulx et riches 
ioiaux qui moult me plaisoient a regarder , et tant que 
en la fin , moy comme pou sage me pensay que ie les 

prendroie et ainsi le fige et les emportay auecques moy 
et encore les ay. Et pour ce ie scay bien de ceste chose 
quelle nest pas a moy et suis certaine quelle est a ce 
gentil cheualier Paris pour tant ie fais grant conscience 
et me repans de ce que ie les prins iamais. Car ie 
scay bien que ledit Paris en est mal content , car il les 
auoit moult chieres. Ce fut grande vilenuie a les prendre 
et si me doubte quil nen soit en couroux vers sa mere, 
pour ce quelle nous ouurit la chambre, et pourtant 
sil vous plaist ie vouldroye rendre toutes ces choses 
audit Paris et si vouldroie parler a lui et lui crier mercy 
de ce que iay mesfait vers lui. Si vous supplie quil vous 
piaise trouuer maniere que ie p uisse parler a lui le plus 
brief que vous pourrez afin quil nait cause destre plus 
en merencolie pour cest affaire , et sil vous plaisoit le 
mener tout seul en vne chambre que iay ceans bien se- 
crete ie vous en seroie tenu a iamais, Leuesque lui dist 
quil le feroit pour lamour delle tout ainsi comme elle 
deuiseroit. Vienne le remercia si lui dist quil ne deist 
pas a Paris quelle vouloit parler a lui car par auenture il 
craindroit de y venir. Mais vous lui direz que ceans 
a vne damoiselle qui a lui veult parler pour son bien. 
Leuesque dist quil le feroit ainsi. Atant Vienne lui 
ala monstrer vne petite garde robe que auoit par der- 
riere sa chambre ou il auoit vng petit hu is qui venoit en 
vne grande maison du palais ou nul naloit, si dist a 
leuesque quil la menast en celle maison et quil trouue- 
roit le petit huis ouuert ou il pourroit entrer. Si demou- 
rerent dacord ensemble et quils vendroient lamdemain 
a neuf heures : et adoncques leuesque sen retourna a son 
hostel. 

Comment Vienne descouurit son courage a Paris. 
I e lamdemain au matin aussi tost que le iour 
apparut leuesque commanda Paris querre et 
quant il fut venu il lui dist : il est vray que ie 
1 fuz hier au palais de monseigneur le daulphin 

ou ie ouy en confession vne damoiselle qui ma prie en 
conscience que ie vous doie mener vers elle, car elle 
veult a vous parler et faire restitucion daucune chose 
que elle tient du vostre. Et qui est la damoiselle dist 
Paris. Certes ie ne vous nommeray rien, dist leuesque 
car elle le ma deffendu, mais sil vous plaist ie vous mene- 
ray a elle car ainsi le ma charge , et lors vous saurez qui 
elle est , mais bien vous dy selon mon escient que de y 
åler ne vous peult venir que bien. Paris qui moult 
se fioit en lui fut content de y aler. Et quant leuesque 
sentit les ix heures approuchier, il se partit auecques 
Paris sans autre compagnie. Vienne estoit aux fenestres 
qui les attendoit quant ilz vendroient. Et quant elle les 
apparceut tantost sen ala a la porte de la petite garde 
robe auecques Ysabeau , si ouurirent le petit huis. 
Leuesque et Paris entreren t au palais si entrerent dedans 
la garde robe ou ilz trouuerent Vienne et Ysabeau. Et 
quant Paris vit madame Vienne il fut fort esbahy en 
pensant pour quelle raison elle estoit la venue , car il ne 
pouoit penser quelle leust mande querir. Et dautre part 
fut il moult ioieux en disant a soy mesmes a ceste foiz 
pourraige saouler mes yeulx a regarder quil na riens au 
monde que iayme mieulx et que mon cuer veult plus 
auoir et mes yeulx veoir. Vienne tout premierement 
salua Paris moult courtoisement. Et Paris ainsi comme 
honteux tenant son regard den bas si lui rendit son 
salut et ne se bougea pas de sa place, ains estoit tout 
esbahy sans dire mot. Vienne ala saluer leuesque en 
le remérciant de ce quil auoit amene Paris, puis elle 
laissa leuesque et print Ysabeau par la main si sen vint 
vers Paris. Et quant Paris la vit venir vers soi encores 
plus esbahy fut que deuant, si se dressa contre lui. 
Vienne lui dist. Messire Paris il est necessaire que vous 
et moy parions ensemble sil vous vient a plaisir. Paris 
respondit cest trop de humilite a vous a parler a moy 
ainsy comme vous parlez , mais aussi comme a vray 

obeissant en tous cas si me pouuez commander et 
ie lacompliray a ma puissance , car en nulle maniere 
a moy ne pouez desplaire. Lors Vienne le print par la 
main et le fist seoir empres soy et Ysabeau de lautre 
coste , si que Paris fut au mellieu. Vienne auoit com- 
mande å Ysabeau que elle ne deist mot , car elle vouloit 
du tout auoir le parlement auecques Paris. Et quant ilz 
furent assis Vienne commenca a parler en la maniere qui 
sensuist. 

! essire Paris selon que iay entendu vous auez 
este nagaires en la contree de Brebant la ou 
vous auez veu beaucoup de belles dames , car 
iay ouy dire quil y a moult de belles com- 
paignes. Or il est vray que en cellui temps que vous es- 
tiez en celle contree a madame Dienne ma mere vint 
en volente daler en vostre hostel pour veoir messire 
Iacques vostre pere qui estoit malade daucune maladie, 
et ie y alay aussi, si aduint que votre mere par sa cour- 
toisie nous ala monstrer lestat de la maison tant que 
entrasmes en votre chambre et Ysabeau demoura auec- 
ques moi , la ou me suruint aucun accident dont il me 
fut force de demourer en la dicte chambre. Et il est 
vray que apres que laccident me fut passe nous regar- 
dasmes par la chambre si veismes aucuns ioiaulx que ie 
scay bien qui sont vostres , et moy poy sage les print et 
emportay, et si vous les ay depuis bien gardez et chier 
tenuz. Et pour ce que conscience me contraint et raison 
me monstre que iay tres grandement failly. Premie- 
rement que iay donne tribulacion a vostre mere qui 
nous mist a la chambre et a vous ay donne merencolie. 
Ie ay enuoie a vous pour vous requerir pardon en tant 
que iay failly enuers vous que votre courtoisie soit plus 
grande que ma faulte , cest a dire que vous me vueilliez 
pardonner , et si vous prie quil vous piaise me faire 
response a la premiere. 

I uant Paris ot entendu ce que Vienne ot dit , 
I il pensa vng pou et puis respondit en ceste 
! maniere : Madame Vienne ie respondray a 
I votre premiere demande quil est vray que 
iay este es contrees de Brebant, la ou nous auons veu de 
belles dames. Apres ie dy que a vous a pleu monstrer la 
grant humilite de ce que vous auez visite mon pere en 
sa maladie , ie ne le vous pouroie remercier car notre 
hostel nest pas suffisant a recepuoir si noble compagnie 
comme il en a vous. Mais touttes foiz comme a moy est 
possible tant humblement et de si bon cuer comme 
ie puis le vous remercie. Apres ce quil vous a pleu en 
ma chambre pren d re des ioiaulx qui y estoient ie vous 
respons que en nulle maniere ne me pourroit desplaire, 
ains mauez fait trop grant honneur et plaisir. Et si 
les choses que vous auez prinses fussent cent fois de 
plus grant valeur quelles ne sont, et vous en eussiez 
print cent fois plus et en vous fussent bien plaisans 
tant plus seroit content et ioieux. Et lors Vienne res- 
pondit et dist : Vraiement Paris large estes et de franc 
courage , mais ie vous prie que vous me respondez a ce 
que ie vous demanderay et que vous me dictes le vray. 
Madame dist Paris a vous est de commander. Or me 
dictes, fait Vienne, par vostre foy ces ioiaux que iay prins 
dont vous les auez euz.Certainement dist Paris, Madame, 
il est vray que ie ne les ay point achatees mais vng 
gentil cheualier de France me les donna na pas long 
temps. Certes dist , Vienne, le cheualier selon ce que ie 
puis panser vous ayme bien et vraiement sil a les ioiaux 
conquestez pour lamour de sa dame et puis les a sitost 
donnees bien monstre quil a bien peu chier lamour de sa 
dame pour qui il les a gaignees. Madame dist Paris , le 
cheualier est tant mon amy que non tant seulement ses 
ioiaux mais il nest chose en cest monde quil peust auoir 
quil ne me donnast quant ie le vouldroie requerre. Mais 
laissons atant cest parlement ma dame ie vous dy que 

noz biens sont dutout en votre commandement silz 
vous viennent a plaisir. 

ors Vienne regarde Ysabeau et puis dist. 
Belle suer que vous semble il du parler de 
Paris. Ysabeau ne respondit mot mais tant 
seulement regardoit Vienne, car elle la veoit 
toute enflambee de lamour de Paris que elle ne sauoit 
que dire. Et quant elle eult vne grande piece pense, elle 
dist. Madame Vienne , le meilleur que ie vous puisse 
donner cest que ie vous prie que vous aduisez bien 
en voz besoignes et vous gardez bien destre deceue par 
trop arner, car longuement pourriez perdre lonneur et 
la bonne renommee que vous auez longuement gardee. 
Vienne entendit bien ce que Ysabeau lui dist mais elle 
ne lui respondit mot ains se tourna vers Paris. Certes 
messire Paris , ains que vous partez de cy ie auray de 
vous vne grace que vous demanderay se il vous plaist. 
Paris respondit et dist. Certes Vienne voz parolles me 
font trop esbahir , car ie vous ay ia dit vne fois que les 
biens et le corps sont du tout a votre commandement sil 
vous plaist , et pour tant a vous est de commander et 
non pas de prier, car pour nulle riens autre chose 
ne desiroie fors chose qui vous fust possible. Lors 
Vienne commenca a panser, car honte la contraignoit 
que elle ne sceust dire mot de tout ce quelle dire vou- 
loit. Et quant elle eult panse vne piece , aussi comme en 
se contraignant, et aussi quelle sapparceuoit bien que 
Paris se prenoit bien garde en toutes ses parolles , elle 
dist ainsy. 

essire Paris Ion dit que parolle nest que vent 
pour tant ie ne puis taire a dire ce que iay en 
I mon cueur panse. Ie veuil que vous sachiez 
I que Dieu ma donne tant de congnoissance 
que iay bien congneu et sceu de vray que vous estes 
amoureux et lauez este plusieurs iours selon mon es- 
cient , que ie ne puis penser du contraire. Et pour tant 

ie vous requiers et prie pour lamour de celle au mon de 
que aimez le mieulx que vous me dictes le vray de tout 
ce que vous demanderay. Et tout premierement ie vous 
demande , si vous estes celui qui iadis estes venu plu- 
seurs foiz faire aubade , dessoubz notre chambre , des 
instrumens et de chancons : apres se vous estes le cheua- 
lier aux enseignes blanches qui conquesta le tournoie- 
ment en ceste ville, et emporta lescu de cristal et 
le chappeau dor de mon chief. Apres ie vous demande, 
si vous estes le cheualier qui a Paris abatit de sa lance 
xxii cheualiers et conquesta les trois bannieres et les 
ioiaux de enuiron , lequel escu et bannieres et autres 
ioiaulx sont maintenant en notre pouoir. Or ie vous 
requiers comme loyal cheualier que vous me respondeza 
tout et vous coniure sur le serment que ie vous ay 
fait faire que vous men dictes le vray. Et quant Paris 
eult entendu ce que Vienne dist, il ne sceust quil deust 
faire ne dire, tant fut esbahy du parlement de Vienne et 
dist a soy mesmes que desormais ne pourroit plus celer 
son fait, car force est quil se descueure a Vienne : et 
lors il commenca a parler telles parolles. 

i adame Vienne ie vois bien et congnoiz que 
j lescondit riens ne me vault desormais et 
puisquil vous vient a plaisir et volunte de 
I sauoir la vilennie et tresgrande oultrecuidance 
qui est en moy ie le vous diray. Ie vous confesse et 
dy vraiement que ie suis celui qui ay fait toutes ces 
choses quil vous a pleu me demander : voulez vous que 
ie vous en die plus , il mest aduis que ien ay assez dit. 
Lors dist Vienne a Paris. Paris , ie suis trop bien plus 
contente et ioieuse de ceste iournee, car ie suis certaine 
que vous mauez dit le vray mais portant encore ne 
pouez vous eschapper , car ie vous ay requis par lordre 
de cheualerie que vous auez recu que vous me dires le 
vray de tout ce que ie vous ay demande, et a tout auez 
respondu, fors seulement a la premiere demande , car ie 

vous ay dit, pense et croy que vous estes amoureux 
et auez este pluseurs iours, a cela ne mauez rien res- 
ponduret pourtant ie vous coniure par le serment que ie 
vous ay fait faire que vous me dictes ^e vous estes par- 
faictement amoureux. Ha madame Vienne, dist Paris ie 
voy bien que vous ne vous pouez saouler de me faire 
dire ce dont ie deuroie auoir honte seulement du pen- 
ser. Et pourtant ie vous diray puisquil vous plaist. 
Sachiez ma dame que tout ce que iay fait en ma vie 
de bien , ie lay fait pour lamour de vous. Car depuis 
leure que mes yeulx eurent hardement de vous regarder, 
ie fuz si entreprins de votre beaulte quil me fut force de 
vous arner sur toutes la rien que Dieu formå oncques. 
Nonobstant que bien ay congneu que cestoit trop doul- 
trecuidance en moy de vouloir amer en si hault lieu , 
mais mon cuer menforcissoit voulseise ou non. Et 
quant ie vois quil me conuient faire ce que mon vouloir 
vouloit , ie me pensay que ie tendroie cest affaire tant 
secret que vous , ne arne , ne sceust iamais rien : mais 
fortune ma tant chasse quen ce point nen suis venu , et 
pourtant vous supplie si treshumblement comme ie puis 
que pas ne "vueilliez entendre a ma grande folie , ains 
par la votre grant doulceur et bonte quil vous piaise 
pardonner a ma tres grande oultrecuidance , car bien 
congnois que en nulle maniere ne puis estre digne 
destre votre seruant, et toutesfois vous ay ie seruie 
et amee de parfaicte et loyalle amour, si scay ie bien que 
oncques Paris troian ne ayma oncques tant Helaine que 
ie vous ayme de bonne amour. 

uand Vienne ot entendue la raison de Paris 
elle dist. Certes Paris a bonne escole auez 
demoure car bien scaaez la lecon que aprins, 
toutesfois iay bien entendu et pour pense au- 
trement vostre parler et vostre fait et si vous respon- 
dray en ce que vous auez dit en vostre derenier parle- 
ment, cest ce que ie vous vueil pardonner ie dy que la 

ou ny a point de faulte na besoing de pardon mais pour- 
tant que ie suis certaine que pour lamour de moy auez 
fait beaucoup de beaulx faiz qui requeront aucune tri- 
bulacion dont ie ne vous puis reniercierpour le present, 
mais tant et de si bon cuer comme ie puis le vous re- 
mercie en me offrant en tout honneur estre tousiours 
sincerement en vostre seruice et obeissance et vous sup- 
plie que vous pensez a estre tousiours vaillant et cheua- 
lereux ainsi comme vous auez acoustume, car certaine- 
ment encore viendra le temps que par Vienne serez 
honnoure. Et aussi ie vous prie que en toutes que ce 
soye vous veuilliez venir quant il vous sera possible et 
vous monstrez hardiement , en vous faisant sauoir cer- 
tainement que ie suis trop plus contente de vous que ie 
ne seroie de quelque cheualier qui au monde soit : or Pa- 
ris vous sauez maintenant mon courage et ie le vostre 
dont ie suis plus contente que de chose qui me peust 
aduenir. Mais il mest aduis que desormais il seroit temps 
daler deuers monseigneur Leuesque affin quil ne puisse 
auoir suspecon aucunement sur nous, si plus eussiez 
espace de temps plus longuement eussions parle ensem^ 
ble. Et en tant prindrent congie lun de lautre et remer- 
cierent lun lautre comme saiges quils estoient et ordon- 
nerent certaines iournees pour eulx entre veoir et re- 
trouuer ensemble. Et en tant se partirent tant enflambez 
de lamour lun de lautre que ie ne le vous pourroie 
escripre, et bien apprent en la fin comme ilz sentre 
amoient de cuer fin. 

aris vint vers Leuesque puis Leuesque print 
congie de Vienne et entre lui et Paris sen 
alerent, et puis quant ilz furent a lostel, Paris 
congie print de lui si sen ala serchier Edouart 
tant quil le trouua, si lui compta toute laduenture qui 
lui estoit aduenue sans lui celer riens. Et quant Edouart 
ot entendu du tout ce que Paris lui compta il respondit. 
Doulx amy ie ay tres grant et souuerain plaisir de ce que 

ie vous voy ioieux et de que si bien vous est aduenu. 
Mai s toutesfoiz pour ces te cause crainte est entree en 
mon cuer, car ie me doubte que amours ne vous veuil- 
lent esprouuer ainsi comme ilz ont acoustume de es- 
prouuer tous ceulx qui en cela se boutent. Et pour ce 
mon amy Paris , vous aduiserez. Si vous dy que amours 
sont de celle condicion que aucunesfois frappe le cuer 
domme dune flambe de desir qui est de si grant ardeur 
que pour la grant chaleur de celle flambe il conuient 
que sans la raison soit surmontee et gouuernee par la 
volente dont il sensuit beaucoup de maulx, car la volente 
de desir fait faire aucune fois aux amans maintes choses 
non raisonnables, dont les gens se apparceuent de leurs 
faiz et puis en font parlement par enuie, dont il en con- 
uient puis souffrir maintes peines et douleurs aux amans. 
Et pour tant le vous dy pour aduisement cest a dire que 
maintenant il est temps que vous deuez tenir trop plus 
secret et celer vostre fait plus que oncquesmais affin 
que nul ne sen puisse apparceuoir. Paris respondit quil 
a dit vray, mais puis que la chose est tant venue auant 
il faut veoir ce qui ensuiura. Toutesfoiz dit il quil se 
gouuerne par maniere que ia personne nen saura riens 
de cest af faire. Telz pariemens furen t faiz entre Paris et 
Edouart et pluseurs au tres qui pas ne sont a racomptez, 
car trop seroit long. Paris en tres grant desir de cuer 
attendit la iournee quil deuoit venir et recepuoir la 
beaulte de Vienne, et Viennc nen estoit pas moins desi- 
rante ains comme ie vous dy attendoit que la iournee 
fust venue quilz se deuoient retrouuer. Adoncques Paris 
sen ala au petit huis ou il estoit entre la premiere foiz 
auecques Leuesque et le trouua ouuert, si entra dedans 
ou il trouua Vienne et Ysabeau qui le saluerent moult 
doulcement. Et il leur rendit leur salut moult courtoise- 
ment, puis sassidrent tous trois ensemble , et Paris fut 
au mellieu de Vienne et Ysabeau. Et lors Vienne com- 
menca a parler et dist ainsi. 

essire Paris sachiez que amours me contrai- 
gnent si fort que ie ne puis estre maistresse de 
mon cuer car il ma du tout habandonne pour 
I estre du tout vraie obeissante a vous. Et pour 
tant pouez penser que ie suis vostre et seray tous les 
iours que iay a viure en ce monde. Et pour tant ie vous 
prie que se vous me aymez et voulez mon bien que de 
cy en auant vostre cuer et le mien ne soient que de vng 
et vostre volente et la mienne ne soient que vne, en bien 
et honneur sans point de vilennie penser. En ce faisant 
ie seray la plus contente que oncques Dieu fait naistre. 
Et si vous prie tant comme ie puis que desormais me 
veuillez ouurir vostre bonne enten cion et riens que vous 
auez en volente ne me veuilliez celer. Et quant Paris 
eult entendu les parolles de Vienne il pensa vng peu et 
puis respondit et dist ainsy. 

adame puis quil vous vient a plaisir et ma- 
uez fait comandement que vous doie dire et 
descouurir les segretz de mon cuer,ie vous di- 
ray pour vous obeir. Et sachiez Madame, que 
depuis que Dieu formå le monde ie ne croy point que 
oncques ne homme ne femme peust tant aymer comme 
ie vous ayme, dempuis que mes yeulx virent premie- 
rement vostre belle et tres plaisante pourtraiteur. Car 
vraiement il ne mest pas aduis que oncques Lancelot du 
Lac peust tant aymer la Royne Geneure, Tristan Yseult 
la blonde, ne Paris de Troyes la belle Helaine, ne Medee 
peust tant arner Iason comme ie vous ayme et aymeray 
tous les iours de ma vie. Ét sachiez madame que aucunes 
fois me suis trouue en aucuns faiz dannes que quant 
ie veoye ou il me souuenoit de vostre souueraine beaulte 
et tres humble courtoisie que lors toute couardise me 
reuenoit en hardement, toute crainte me reuenoit en 
prouesse , les coups que ie prenoie ne les sentoye et 
quant ie frappoie ma force doubloit, si que ie ne fist onc- 
ques nulz beaulx faiz que la louenge ne doit estre du 

tout a vous et non point a raoy. Et puis apres quant ies- 
toie party du champ et reuenu a mon retraict, ie pensoye 
a par moy que trop auoit emprins grant folie car ie ne 
suis digne en nulle maniere de estre vostre seruant r et 
lors iestoye en pansement et en soussy et pourtant pouez 
penser quel plaisir quel deduit et quelle ioye ie pouoye 
auoir. Et maintenant quant ie me vois ainsi prouchain 
de vostre tres doulx et plaisant regart et quant iay en- 
tendu vostre parlement par lequel ie suis la riens au 
monde que ie desiroie plus, cest par vostre tres grande 
humulite il vous piaise dauoir ce poure cheualier comme 
ie suis pour vostre seruant. Certainement ie vous dy si 
euer domme deust finer ou mourir pour ioye a veoir 
vostre tres doulce et plaisante beaulte vraiement ien au- 
auroie en present, car se iauoie la seignourie de tout 
le monde aussi plainierement que eult oncques eult 
Alexandre le preux et ie eusse tous les biens que homme 
scauroit souhaictier ie nen seroye ia plus con ten t que ie 
suis maintenant, et pour tant pouer sauoir et penser que 
vous auez la segnourie de mon corps, de mes biens, et 
de quanque iay et de ce que pourray auoir, et si vous dy 
que ie suis trop plus content dendurer peines et tour- 
mens sil mest necessaire en seruant que ie ne feroye 
dauoir guerdon en seruant aucune dame , car se ie voul- 
droie changier certes ie ne pourroye car mon cuer ne 
le soufreroit. 

uant Vienne ot entendu la response de Paris 
elle se tourna vers Ysabeau et lui dist : Ysa- 
beau que vous semble de messire Paris , que 
ne dictes vous quelque chose. Lors Ysabeau 
respondit et dist. Certes il mest aduis que entre vous 
deux estes si bien daccord , quil nest pas besoing que ie 
die aucune chose pour vous desaccorder, fors tant seu- 
lement que ie vous prie que vous vueilliez aduiser au 
tres grant peril et dommage quil sen pourroit ensuiure 
dicellui fait sil estoit aucunement apparceu, mais iay es- 




Digitized by 



poir en voz bons aduisemens , cest a dire que vous ache- 
uerez tellement que ne pourrez auoir aucun blasme et 
pour ce faictes en maniere que quant en la fin vien- 
dra que tout bien Vienne. De ces parolles Paris fut 
moult content et aussi Vienne. Et quant ilz eurent assez 
parle ensemble, il fut aduis a Paris que desia approu- 
choit leure de son partir. Lors il dist a Vienne. Madame, 
certes trop me desplait que le iour veult si tost clarte 
laissier, car si iestoye icy cent mil ans il ne me pourroit 
ennuyer, mais nous deuons aduiser que aucune reprouche 
ne nous en puisse aduenir. Et pourtant il mest aduis 
quil seroit mes huit temps de nous de partir. Vienne dist 
que cestoit moult bien dit et sagement. Atant ilz se le- 
uerent de la ou ilz estoient assis, si prindrent congie lun 
de lautre et sentrebaiserent moult doulcement, et puis 
Paris sen ala vers son hostel et Vienne et Ysabeau de- 
mourerent : et quant Paris sen fut departy Ysabeau a 
Vienne dist. Certes Vienne ie ne men fusse iamais pen- 
see que Paris fust tant saige ne si doulz a parler ne si 
plaisant a deuiser comme il est , et pour tant ie prie a 
Dieu quil lui doint accroissement de tous biens. Et quant 
elles eurent fine leur parlement elles saillirent de celle 
garde robe si en treren t en leur chambre. Vienne en- 
flammee de lamour de Paris ne mettoit son entente ne 
son estude fors que a soy aourner et habiller plus coin- 
tement que iamais pouoit, pour plus complaire a Paris : 
mais il nestoit point necessaire car toute beaulte que Ion 
scauroit regarder en femme estoit en elle. Paris qui plus 
ne se couuroit enuers Vienne, continuellement et sou- 
uentesffois venoit en la chambre du daulphin et de ma 
dame Dienne sa femme, et toutes les pars ou Vienne han- 
toit Paris y aloit pour saouler ses yeulx de regarder la 
beaulte de Vienne. 

I n celle maniere comme vous auez ouy sa- 
cointerent Paris et Vienne et ainsi furent par 
lespace de trois moys ou enuiron. Lors aduint 
que Ion faisoit vng parlement et disoit Ion que 
le daulphin faisoit traicter du mariage du fils du duc de 
Bourgogne et de sa fille Vienne. Et toutesfois estoit il 
vray. Mais le traicte se faisoit secretement que nul nen 
sauoit rien certainement. Et quant Paris entendit le par- 
lement que vnes gens et autres faisoient de ceste chose, 
si en fut tres courouce et marry que ie ne le scauroie 
escripre. Si sen ala en sa chambre et la commenca dure- 
ment a penser a cest afaire. Et quant il ot moult lon- 
guement pense il getta vng tres grant souppir du cueur 
en soy complaignant. O Paris bomme maleureux en 
petit de sens repaires, or peulz tu bien congnoistre ta 
grande folie et oultrecuidance dauoir ce que ton cuer 
desiroit or as tu assis ton cuer a amer Vienne qui est 
la fleur de toute beaulte et noblesse, bien deuoies cong- 
noistre que pas nestoies digne tant seulement destre son 
seruant. Mais fortune te monstre au commencement de 
sa chiere , il te fust aduis que iamais ne te deust faillir. 
Mais maintenant peulz tu bien congnoistre que elle a 
tourne la roe et la laissera courre en contre val et si as- 
prement que tu en desireras la mort pluseurs foiz, car il 
aduiendra que Vienne que tu aymes tantost sera mariee 
et sen ira a Bourgoigne dont par auenture tes yeulx ia- 
mais ne la verront. Helas Vienne fleur de toute beaulte 
ie nauoie pas tort si ie mauldisoye leure que ie viz pre- 
mierement vostre beaulte, car il men faudra viure en 
langueur qui me vauldra piz que de mourir. Et sur ce 
les lermes lui vindrent aux yeulx si que il ne poult mot 
dire, et lors il se getta sur son lit ou il ploura moult ten- 
drement si que en plourant il sen dormit. Et quant il 
fut endormy il commenca a songier. Si lui estoit aduis 
quil estoit en vng iardin moult bel , plaisant et garny de 
belles flours a grant foison, mais sur toutes les autres il 

lui estoit aduis quil y auoit vne fleur qui estoit de mer- 
ueilleuse et souueraine beaulte , et sentoit si merueil- 
leuse odeur quil lui estoit aduis que cestoit vn paradis 
que de la sentir. Et pour la grant beaulte quil veoit 
en la fleur et en la bonne odeur dont elle sentoit il se 
pansa la prendre, se lui estoit aduis quil la prenoit et 
emportoit, et quant il estoit bien pres de lissue du iardin 
il trouuoit la porte close , si sen retournoit et veoit de 
toutes part du iardin saillir serpens qui venoient apres 
lui pour le destruire, dont il vouloit tirer son espee pour 
soy deffendre mais bien congnoissoit que la deffense ny 
valoi trien s. Si lui fut force laisser laflou r et sen fouir pour 
son corps sauuer : si sen fouyt du iardin et ne sauoit ou 
aler. Si fut de cest songe tant effroie et tant espouuante 
quil sen esueilla , et quant il ouurit les yeulx il en fut 
moult esbahy de ce quil estoit ainsi endormy. Puis pensa 
assez a ce quil auoit songe mais oncques ne peult appar- 
ceuoir que ce pouoit estre. Si se leua et sen ala par la 
ville sans faire nul semblant de cest affaire. Sy fut huit 
heures en tel soucy comme ie vous dy dont, il en perdit 
le mengier et le boire , et la nuyt quant il deuoit dormir 
il ne faisoit que plourer et regretter sa vie, si que durant 
huit iours il en deuint tout maigre et pale par le visage. 

r il aduint que Paris au boult de huit iours 
i se trouua auecques Vienne en sa chambre ou 
il ny auoit fors eulx deulx et Ysabeau. Paris 
I ne fist nul semblant fors que de rire et de 
iouer auecques Vienne ainsi quil auoit acoustume, mais 
aucunesfois ne se pouoit tenir de souppirer, mais le fai- 
soit le plus couuertement quil pouoit, et Vienne qui le 
regardoit au visage le vit maigry et pale , et sapparceut 
quil souppiroit moult tendrement, si congneult quil de- 
uoit auoir chose dont il estoit a malaise et pour ce lui 
dist telles parolles : Messire Paris vous auez este malade 
et auez aucune chose dont vous estes a malaise, car vous 
estes tout pale le visage et si mest aduis que vous ne 

faictes que souppirer, et pour tant ie vous requier et vous 
prie surtout que vous me pouez amer que vous rae vueil- 
liez dire dont ce vous vient et ne le me vueilliez point 
celer. Et lors Paris ne se peult tenir de plourer et dist : 
O Vienne , fleur de toute beaulte et de toute doulceur , 
ou toute courtoisie habunde , et que deuiendra le vostre 
seruant Paris desormais a qui la mort seroit plus neces- 
saire que la vie. Hee, Dieu si tu me vouloies la mort 
enuoier certes tu me feroies grande courtoisie. Car ie 
souloie viure en deduit et en plaisance et desormais me 
fauldra estre en soussy et en tribulacion , et si ne me ose 
piaindre. Et quarit Vienne ouyt les piteuses parolles que 
Paris disoit, et veoit les larmes qui de ses yeulx yssoient 
elle ne peult endurer quil deist plus mot. Ains lui dist. 
Paris mon amy, ie vous requier quil vous piaise vous 
reconforter et ne vueilliez plus tel dueil mener, et me 
dictes appertement dont tel ennuy vous vient, car trop 
me tarde de le sauoir. Et lors Paris respondit et dist 
ainsi. Ma Dame puis quil vous plaist le sauoir ie le vous 
diray, car vous ne puis ie riens celer. Au premier que 
ie me accointay de vous mon cuer fut si remply de ioye 
quil mestoit aduis que pour nnlle guise elle ne me deust 
iamais faillir, mais ores est aduenu que Monseigneur le 
Daulphin vostre pere fait traicter le mariage de vous au 
filz du duc de Bourgoigne, dont il mest aduis que for- 
tune veult tourner sa roe con tre moy pour me destruire, 
car selon que dient aucunes gens le marche en est desia 
fait : et pour tant que ie voye ainsi faillir lesperance que 
ie auoie en vous: et puis quant ie pense que vous vous en 
yrez en Bourgoigne la ou par auenture mes yeulx ne 
pourront veoir vostre plaisant regart, si nest bien a tort, 
certes ie ne scay que ie doye deuenir ne que ie doye faire 
fors que prier nuyt et iour a Dieu quil me vueille la mort 
enuoier. Et veez cy Madame, loccasion de mon ennuy. 
Et quant Vienne ot entendu la raison de Paris , elle se 
print a penser vne piece et puis elle se print a parler en 
telle maniere. 

I ertes, Paris, selon mon aduis, trop estes loing 
I de raison que pour ceste cause vous donnez 
tel courroucement, quant vous sauez bien que 
du tout raamour vous ay donnee. Et desia 
vous ay dit pluseurs fois que ie suis plus contente de 
vous que de quelque cheualier qui au monde soit : et si 
vous dy que nulle riens ne peult estre plus fort ne plus 
dur que mon cuer est en lamour de vous : car Medee ne 
fut oncques plus ferme ne plus loyalle enuers Iason que 
ie suis enuers vous et seray tant que comme iay a vivre 
sans cuer changier ne volunte. Et certes trop loing de 
marche se tourmentent tous ceulx qui sentremettent de 
mon mariage. Car soiez certain que iamais de ma bou- 
che ne sauldra que mon corps soit donne a homme du 
monde fors a Paris , a qui lay promis. Et pour tant ne 
vous vueilliez esmaier de cest affaire, car tout aura bonne 
lin, si Dieu plaist. Et quant Paris ot entendu les parolles 
de Vienne , si respondit et dist. Madame Vienne vostre 
doulx et plaisant parler a gette mon cuer desmay et 
moult reconforte, mais ie me doubte que le parler que 
vous mauez fait ne soit t^nt seulement pour me donner 
aucun confort : car quant il piaira a Monseigneur vostre 
pere de vous marier, et il vous vouldra donner a aucun 
baron a qui il seradacord, il vous sera necessaire et force 
de vous conscentir a ce quil vouldra, ne encontre sa 
volunte ne pourrez resister et par ainsi ie auray du tout 
perdu lamour de vous , car celui a qui vous serez mariee 
laura dutout en sa baillee, ne ia plus de moy ne vous 
souuiendra. Mais si au moins pouoit estre que quant 
vous vous en yrez men puisse aller auecques vous , pour 
vous seruir iusques a la fin de ma vie, si seroit vng 
grand confort de ma douleur. Et lors Vienne respondit 
et dist : Gertes Messire Paris ie suis esbahie de vous, car 
il me semble que vous ne adioustez point de foy a ce que 
ie vous dy , dont il appert que vous nauez point de fiance 
en moy. Mais il aduiendra encore le temps que vous di- 

rez que Vienne na pas este de condicion de femme qui 
change voluntiers de propos, carcerteslon me trouuera 
plus ferme au dernier que au premier. Paris ne respondit 
mot a celle parolle, car il ne pouoit croire que Vienne 
peust con tester a la volunte de son pere, et si lui sem- 
bloit trop impossible quil peust auoir a femme Vienne 
par nulle maniere. Ysabeau ne disoit mot , mais moult 
estoit esbahie des parolles quelle auoit ouy dire a Vienne, 
et moult se doubtoit que aucuns maulx en peussent ad- 
uenir, mais pour le grant amour quelle auoit a Vienne , 
elle escoutoit tout et ne disoit mot. Et quant ce vint 
quilz se deubrent departir, Vienne dist a Paris, quil ne 
se doubtast de riens , quil espiast de cest affaire le vray, 
et elle feroit pareillement, affin que si le cas aduenoit 
quilz peussent pourueoir de remede. Atant sentrebaise- 
rent doulcement et prindent congie lun de lautre. Paris 
sen ala a la ville et Vienne demoura auecques Ysabeau en 
sa chambre. 

r aduint que quant Paris fut a la ville, il 
trouua Edouart son compaignon si le salua , 
et Edouart lui rendit son salut, puis se prin- 
drent a parler. Et Paris lui compta comme il 
sestoit trouue auecques Vienne et tout le parler quilz 
auoient fait. Lors Edouart commenca a enquerir de cest 
affaire le vray. Et Ysabeau et Vienne demandoient dau- 
tre coste quel parlement se faisoit en la ville. Si aduint 
quil fut dit a Ysabeau que le mariage estoit desia fait. 
Lors elle senvint a Vienne, si la trouua en sa chambre ou 
elle pensoit moult durement, si la salua et Vienne lui 
rendit son salut. Puis lui demanda se elle auoit riens 
ouy dire de nouuel. Elle respondit madame. Sachiez que 
iay ouy dire que monseigneur vostre pere vous veult 
marier, et en est desia le mariage fait dun coste et dautre 
fors seulement que vous soiez dacord. Et qui doit estre 
mon espoux dist Vienne. Il doit estre, dist Ysabeau, le 
filz au duc de Bourgoigne, et sachiez quil est vray que 

le daulphin faisoit traicter le mariage au filz au duc de 
Bourgoigne et pareillement au filz au conte Arnault. Et 
sachiez que en cellui temps nauoit en toute France si 
puissans barons ne de si grant lignee comme ces deux. 
Et quant Vienne ouyt ces nouuelles elle ne fut pas bien 
ioieuse et pensa que brief conseil lui estoit necessaire. 
Si ne faisoit nuyt ne iour que penser quel remede elle 
pouoit donner a cest affaire ne par quelle maniere que 
fust bien honneste elle pourroit faire sortir le mariage de 
Paris et delle. 

e tarda gueres que Paris se trouua auecques 
Vienne en la dicte chambre ainsi quilz auoient 
acoustume, si sentre saluerent et puis Vienne 
lui demanda sil auoit riens ouy dire de nouuei 
du fait du mariage. Et Paris lui respondit et dist en ler- 
moiant. Madame ien ay plus oy que ie ne vouldroie. Iay 
ouy dire telles nouuelles qui me feront vivre en langueur, 
cest que Ion dit certainement que vous serez mariee au 
filz du duc de Bourgoigne, ou au filz au conte Arnault 
et en est le marche tout fait a celui que vous aymerez le 
mieulx , et ne fault seulement que vous accorder a lun 
des deux. Et quand Vienne ot ce entendu, elle respondit 
et dist : certainement messire Paris, il aduiendra ce que 
pourra et ce que a Dieu piaira et ne vous vueillez des- 
conforter, mais prenons la voie et la maniere que vous 
vouldrez que ie doye faire ne tenir pour le meilleure. 
Car ie suis disposee a faire tout ce que vous vouldrez. 
Paris ne respondit mot, ains demoura tout quoy, sem- 
blant a vng homme rauy. Et Vienne lui dist. Paris ou 
estes vous. Vous demourez ainsi comme un homme 
muet qui ne respondez a riens que ie vous die : et Paris 
respondit. Madame que voulez vous que ie vous dye. Ie 
vouldroie que Dieu me voulseist ottroier vne grace, cest 
que le filz au duc de Bourgoigne et le filz au conte Arnault 
fussent en vng champ dun coste et ie fusse de lautre , 
et tous deux se deussent combattre contre moy, et deba- 

tre a force darmes ceste querelle. Cest a dire que silz me 
pouoient vaincre que ilz vous deussent auoir, et si ie les 
vainquoye que nul nen deust plus faire demande, et a 
qui Dieu en donneroit laduentage si leust.Et comme dit 
Vienne veez vous que ces deux cheualiers ne soient bons 
et preux , les tenez vous de si petit valeur et de si peu 
de vertu que vous les deuissiez vaincre tous deux, ia 
dient les gens quilz sont aussi preux et aussi vaillans en 
armes que Ion en sache point au monde. Lors getta Paris 
vng grant souppir de cuer parfond et dist. Certes madame 
ie ne les tien point telz comme vous dictes ains les tien 
pour preux et vaillants mais toutesfoiz vouldroye ie estre 
a lessay pour le conuenant que iay dit. 

ertes dist Vienne, messire Paris nonobstant 
que iaye assez loe ces deux cheualiers, ie suis 
bien certaine et scay bien de vray que ie ne 
les pourroie comparer de la vaillance a vous 
en faiz darmes, car vos faiz sont trop renommez et plai- 
sans a toutes manieres de gens que ne ie nen ay point 
ouy renommer de tel ne de pareil. Mais ores me dictes. 
Oseriez vous faire vne chose dont ie vous enchargeray. 
Il ne mest dit Paris nulle chose tant soit dure ne forte 
qui ne me soit legiere a faire pour lamour de vous , et 
pourtant pouuez commander ce quil vous piaira. Cer- 
tes dist Vienne ie vueil que vous sachiez que ie vous 
mettray en vng tres grant peril , dont vous serez en plus 
grant paour que vous ne fustes oncques. Paris eult grant 
merueille de ses parolles , et respondit et dist. Madame , 
ie vous prie que vous me commandez ce quil vous piaira, 
car ie suis prest a faire vostre commandement et me 
mettre en tout peril iusques a la mort pour lacomplir. Et 
lors Vienne dist : Il est vray que mon pere et ma mere 
mayment de grant araour et toutes choses qui me fussent 
plaisants ie auroie deulx a leur pouoir, ne ia ne me effor- 
ceroient a faire mariage quil ne me fust plaisant, et pour 
ce ie vueil que vous me fassiez requerir a monseigneur 

mon pere en nom de mariage, et puis nous verrons quil 
sensuiura. 

i aris auoit entendu la raison de Vienne et son 
commandement, si fut esbahy, que ne sceut 
que dire, car bien scet que qui parlera de cest 
I affaire au daulphin, il lui en pourroit mes- 
cheoir : car trop estoit inraisonnable que le daulphin 
deust donner sa fille a Paris a femme, qui estoit son 
homme lige. Si se print a penser en quelle maniere ce 
pourroit faire, et Vienne qui le vit penser dist : messire 
Paris, ie vous auoie bien dit que ie vous mettroie en vng 
grant pansement, mais puis quil le fault faire aduisez 
bien comment il se pourra faire, car vous auez acous- 
tume de faire et conduire si sagement vos entreprin- 
ses que vous venez au boult du tout, et ainsi ferez 
vous de cecy, Dieu aidant. Paris dist, madame, ie acom- 
pliray vostré commandement quoy quil men doye adue- 
nir. Si demanderent a Ysabeau que lui en sembloit et 
Ysabeau dist que Vienne auoit trouve bon party. Lors 
Paris print congie de Vienne et sen ala si pensif quil ne 
sauoit que faire, et tout celui iour et toute celle la nuyt 
fut en pensement en quelle maniere il pourroit faire 
sauoir ceste chose au daulphin. Si pensa quil se des- 
couuriroit a messire Iacques son pere auant que a 
homme du monde, et lui requerroit quil feist le message, 
car il estoit moult sajjje cheualier, bien ayme et bien 
parlant. A landemain aussi tost que le iour apparut il se 
leua puis ala trouuer son pere et quant il lot trouue , il 
lui dist celles parolles. 

i on tres doulx seigneur et pere ie vien a vous 
en vous requerant graces et mercy. Ie suis 
certain que oncques pere ne ayma tant son 
I filz comme vous mamez et auez ame , dont ie 
vous suis attenu et oblige plus que oncques ne fut filz a 
pere. Car encores nay sceu riens demander quil fust pos- 
sible dauoir que ie naye eu de vous, et encores plus 

que ie nay sceu demander, et pour ce que toute mon 
esperance a este tousiours a vous, ie vous requier vne 
grace, si la demande en grant tremour pour ce que ie 
scay bien quelle vous semblera trop deraisonnable. Mais 
il mest force la demander, et vous dy que si ceste grace 
de vous nay briefuement, me verrez finir mes iours, car 
ie ne puis plus vivre , se par vous ne suis secouru. Messire 
Iacques oyant le parler de Paris , pour la grant amour 
quil auoit a lui respondit et dist. Beau filz^de moy moult 
ame, le tien obscur parlez me fait en grant esmay estre, 
mais ie te prie dy moy ce que tu vouldras et demande ce 
que a moy soit possible et tu lauras. Et lors Paris dist : 
monseigneur il est vray que aucunesfqiz la volunte des 
hommes surmonte le sens , ou la fortune qui a homme 
doit aduenir ne se peult escheuer, ie le dy, car en moy a 
eu tant de folie ou fortune ma a ce admene que iay ame 
Vienne la fille du daulphin et de si grant amour quil men 
a conuenu endurer peines et tourmens non comparables, 
et ceste amour a este si secrete que nul nen a riens sceu. 
Mais ores suis venu a cel point que celles peines ne puis 
plus endurer car ie sen s venir en moy la mort qui me 
veult abattre si par vous nay secours. Si cest que le plus 
brief que vous pourrez, vous vueilliez aler deuers mon- 
seigneur le daulphin et luy requerir qu'il me vueille 
donner sa fille Vienne a femme , et me rapporter ce quil 
vous dira et respondra. 

essire Iacques qui entendit la folie requeste 
de Paris son filz, fut tant esbahy quil ne sauoit 
que devenir, car bien congneut au semblant 
de Paris quil enduroit grans peines pour 
cest affaire. Et dautre coste veoit la requeste tant 
deraisonnable que plus ne pouoit. Et quant il eult 
assez pense il dist. O Paris , et comme peulz tu auoir si 
petit de sens dauoir mis en ton cuer si haulte dame 
comme Vienne et peulz bien penser que monseigneur le 
daulphin ne te donneroit sa fille pour nulle chose, car 

trop grief lui seroit de donner sa fille a toy qui es son 
homme lige. Car tu sces bien que de plusieurs barons 
de France lui est requise. Et aussi , ne sces tu pas , du 
cheualier aux armes blanches qui vaincquist le tournoie- 
ment en ceste ville, qui emporta lescu de cristal, et tant 
de belles iouxtes fist pour lamour de Vienne. Aussi as tu 
bien ouy raconter a moy et a autre les beaulx faiz quil 
fist a Paris pour lamour de Vienne, que pleust a Dieu 
que tu y eusses este affin que tu eusses veu les beaulx 
faiz darmes que cellui cheualier fist en cellui iour. Car, 
certes tu eusses bien congneu la grant prouesse et la 
grant vertu qui est en lui , et certes ie pense que cela te 
auroit oste de la teste la grant folie que tu as entreprins. 
Et bien peulz tu aussi penser que cellui cheualier qui 
a fait tant darmes et de beaulx faitz pour lamour de 
Vienne, combien que on ne sache qui il est encores, ne 
doit il estre si couart quil nose venir a monseigneur le 
daulphin pour la lui requerir. Et sache de vray que ie 
pense que si le cheualier sceust que autre que lui la deust 
auoir, il vendroit de quelque part ou il soit pour la com- 
battre en champ a celui qui la vouldroit auoir. Et pour 
tant beau filz ie prie que tu te veuille oster de cest des- 
raisonnable propos ou tu es, et laisse ceste folie en regar- 
dant ce que raison veult , car bien doit congnoistre que 
ceste entreprinse seroit trop perilleuse. Et saches que 
toutes fois que tu te vouldras marier ie te pourchasse- 
ray telle qui sera belle et plaisante a ton gre, dont nous 
serons tous honnourez. 

i uant Paris ot entendu la raison de son pere , 
il respondit et dist. Monseigneur mon pere, ie 
ne vous respondray riens quant au fait du 
I cheualier qui tant de belles armes a fait pour 
lamour de Vienne comme vous dictes, car il y auroit trop 
a raconter, mais pour briefment respondre a vostre pro- 
pos , ie vous dy : que ie congnois bien que iay entreprins 
vne tres folie entreprinse et deraisonnable , mais ie suis 

si contraint que ie ne puis faire du contraire, ains vous 
dy que si par vous ne suis secouru en brief me verrez 
finer raa vie en douleur. Et en ce mot le cuer lui vint 
aussi gros que ne peult plus dire mot. Messire Iacques 
qui ne peult endurer la peine quil veoit souffrir a son 
filz si lui dist : beau filz, amour me contraint, vueil ie 
ou non a toy obeir et faire ce que tu veulx, nonobstant 
que de ceste entreprinse tu voies bien qu'il ne nous en 
peult venir nul bien, ne tu ne vendras ia a ton esperance, 
ains me doubte tres grandement quil nous en aduiengne 
encores dommage et deshonneur. Beau pere dist Paris , 
des choses qui sont a aduenir, nul fors Dieu nen peult 
iuger a droit, si fault que Ion se mette aucunesfoiz a 
laduenture en faisant son deuoir. Et pourtant ie vous 
prie quil vous piaise faire ceste requeste et puis aduiegne 
ce que pourra. Car si ceste chose ne vient a acomplisse- 
mentpuisque ien auray fait mon deuoir, de tant amoin- 
drera mon mesaise. Tant fut grant lamour que Messire 
Iacques auoit a Paris son filz, quil ne le peust plus desdire 
ains lui promist quil lui accompliroit son desir, et Paris 
le remercia et lui dist quil tenist la meilleure maniere 
quil pourroit trouuer pour sortir a son entente. Et a tant 
se partirent lun de lautre. 

Comment Messire Iacques demanda au Daulphin 
sa fille Vienne pour son filz Paris en mariage. 

essire Iacques fist tant que au lamdemain, il 
se trouua auecques Monseigneur le Daulphin, 
et quant il vit son trait de lui pouoir parler, 
il se tira vers lui et lui dist telles parolles : 
Monseigneur le Daulphin ie suisvenu en vostre presence, 
en grant desir de vous faire sauoir aucunes choses que 
iay en volunte de vous dire. Messire Iacques dist le Daul- 
phin dictes ce que vous vouldrez. Monseigneur dit Mes- 
sire Iacques, ains que ie dyemot ievous demande pardon, 
si ie disoie par auenture aucune chose qui vous peust 
desplaire. Dictes dist le Daulphin, car ie vous pardonne 

6 




tout. Et lors Messire Iacques commenca a parler et dist : 
Monseigneur le Daulphin il est vray que ia a long temps 
que ie suis vostre seruiteur et vous ay serui amon pouoir 
et aussi loyaulment comme baron de vostre court. Et 
pour ceste cause vient seurement vers vous pour ce que 
aucunesfoiz il aduient que les homilies font pluseurs 
requestes qui ne sont pas raisonnables : et pourtant se ie 
requier chose qui ne vous soit agreable ie ay tant de 
fiance et esperance en vous que vous me pardonnerez et 
entendrez tant comme il vous piaira mon parlement. Il 
est vray Monseigneur, que mon filz Paris ainsi comme 
ieune homme qui a grant hardement et vouloir de estre 
homme de hault affaire ma fait venir a la vostre presence 
pour vous faire aucune messagerie et requeste , laquelle 
ie faiz a grant tremour et vergoigne. La requeste si est 
quil vous piaise de donner a mon filz Paris vostre fille 
Vienne a femme : et combien que la requeste soit illicite 
et honteuse la grant amour que iay a mon filz me fait 
perdre toute congnoissance et auoir hardement de venir 
vers vous pour ceste cause. Et quant il eult tout dit , le 
Daulphin respondit et dist ainsi : 

auuais cheualier plein de grant oultrecuidance 
et dont test venu tant de hardement que tu 
aies eu cuer de me venir requerir a faire si 
I grant deshonneur a n ostre lignage comme de 
donner a femme ma fille a ton filz. Or ne peulz tu mais 
celer la grant mauuaistie et traison qui est en ton cuer, 
bien croy que tu me vouldroies voluntiers faire mourir 
pour toy enseignourir de ma terre, se il te estoit possi- 
ble, mais ia ne le verras si a Dieu plaist, car ains te feray 
mourir de male mort toy et ton filz, car ie te feray faire 
encores de tes propres mains vne fosse ou tu seras en- 
terre toy et ton filz tout vif , ains comme a traictres, des 
congnoissans , plains doultrecuidance appartient. Et 
par la foy que ie doy a Dieu, qui en croix voulut mourir 
pour nous rachater, si ne fust la promesse que ie tay 

faicte de te pardonner, tu ne partiroies dicy de deuant 
moy, que ie ne te auroies fait partir lame du corps. AUez 
vous en , que mauldit soiez vous , ostez vous de ma pre- 
sence et gardez que ie ne vous trouue iamais en ma court, 
car certes se iamais ie vous treuue, ie vous feray mourir 
de malle mort, et encore viendra le temps que ie vous 
feray congnoistre vostre grant folie. Et lors Messire 
Iacques tout honteux, sans mot dire et sans congie pren- 
dre, se partit de la et sen reuint a son hostel, ou il 
trouua Paris qui lattendoit pour oir la response du 
Daulphin. Et sitost que Messire Iacques le vit, il lui 
compta la response du Daulphin quil lui auoit faicte , si 
dist que en sa vie ne receult taiit de deshonneur comme 
a celle fois. Paris le reconforta le mieulx quil peult et le 
remercia de ce quil auoit accomply son desir. Et depuis 
ne tarda gueres en icelui iour mesme que Paris se 
trouua auecques Vienne et lui dist , madame , iay acom- 
ply vostre commandement. Et quelle response dit Vienne 
auez vous eue. Lors Paris lui conta tout a plein la res- 
ponse que le Daulphin auoit faite a Messire Iacques. Et 
quant Vienne ot entendu elle dist : Or Paris ne vous 
esbahissiez de riens, car il fault venir a lespreuve, et 
soiez seur, car ie vous dy vraiement que ie nay a mourir 
que vne foiz, mais sil estoit possible que ie deusse 
mourir cent foiz , cent foiz seroie plus contente de re- 
ceuoir la mort pour lamour de vous. 

landemain aduint que le Daulphin vint vers la 
chambre de Vienne , et Vienne qui le vit 
j venir lui vint a lencontre les bras ouuerts. Le 
i Daulphin lacola et la baisa, car il lamoit de 
grant amour, puis se assidrent ensemble , et lui dist ie 
Daulphin : Belle fille, voulez vous que ie vous compte de 
nouuel : ce cheualier mauuais, Messire Iacques, pere de 
Paris, a eu tant de hardement quil mest venu requerir 
que ie vous voulseisse donner a femme a son filz Paris , 
mais par ma foy il ne tardera gueres que ie ne leur feray 

congnoistre leur folie, car ie les feray mourir a malle 
mort, comme traictres quilz sont. Car vraiement vous dy 
auant que ie vous mariasse a homme de plus bas affaire 
que moy ie vous tendroie plus chier en nostre hostel 
tous les iours que ie viuray. Mais si haultement vous 
marieray que vous en deurez estre contente , et aussi 
nostre parente en sera honnouree. Apres ce se prin- 
drent a solacier et parler de pluseurs autres raisons 
mais a Vienne nen chaloit de gueres , car a autre part 
auoit son entente. 

i uant Vienne ot entendu le parlement de son 
pere , elle congneult quil auoit entente de la 
marier, mais nauoit pas volente dentendre au 
I mariage de Paris, dont elle fut moult dolente 
en son cuer. Et quant ce vint au departir elle sen vint a 
Ysabeau sa compaigne a laquelle se print a parler en 
disant : Certes, belle suer ie te diray de nouuel, saches 
que iay este assez auecques Monseigneur mon pere qui 
ma dit que Messire Iacques est venu vers lui et lui a prie 
de par Paris que il me voulseist donner a femme a son 
filz, dont il la moult losenge, et dit de grans deshon- 
neurs, et puis ma dit quil ne tardera gueres quil ne me 
mariera si haultement que bien me deura suffire. Or, 
dy moi belle suer quil te semble que ie doy faire , car il 
me semble que Monseigneur mon pere na pas volente 
de me marier a Paris , mais certainement ie pense quil 
fauldra a son cuidier. Et lors Ysabeau respondit et 
dist : Vienne il ne fault ia que ie vous die mon entente, 
car vous la sauez despieca. Certainement dist Vienne , 
ie congnois bien que Monseigneur na pas agreable le 
mariage de Paris et de moy, et me veult marier autre 
part. Mais saches de vray que aussi tost que ie pourray 
parler a Paris , ie lui demanderay sil me veult auoir a 
femme , et ie suis bien certaine quil sera content de 
moy et moy aussi de lui , et ferons mariage de lui a moy 
et lui donneray mon corps , ne iamais auray autre mary 

que luy. Et quant Ysabeau ouyt ainsi parler Vienne, elle 
fut moult dolente, et en eult grant douleur en son cuer. 
Car elle veoit celle entreprinse trop perilleuse et que 
grans maulx en pourroient aduenir, et pourtant elle lu 
dist telles parolles. 

lienne, dist Ysabeau vous veez et congnois- 
sez bien la volunte de Monseigneur vostre 
pere, et selon que ientens, vous lui voulez 
I contrester et resister , dont il mest aduis que 
cest trop grant folie, et cela vous vueil ie prouuer par 
raison. Vous dictes que vous amez Paris sur toutes riens 
que Dieu a fait en ce monde , mais ie tiens que vous le 
desaraez et lui portez haine mortelle , et en cette entre- 
prinse que vous faictes, vous lui pourchassez la raort. 
Car, quant Monseigneur vostre pere verra que vous ne 
vouldrez rien faire quil vueille , ne de vostre propos ne 
vous pourra oster, il est saige, si pensera que Paris en 
soit cause, et tantost trouuera maniere de le faire mou- 
rir, afin quil puisse faire de vous a sa volente. Or, 
Vienne, vous estes sage, si entendez mieulx ceste 
raison que ie ne vous scay dire : aduisez bien en vostre 
fait , ie prie a Dieu quil vous vueille oster vostre cuer 
de ce fol pensement. Vienne qui pas ne prenoit pkisir 
au sermon que Ysabeau lui faisoit , pensa vne piece. Et 
puis aussi comme toute couroucee dist : Certainement 
Ysabeau ie me treuue en toy plus desconfortee que 
oncques ne fut en personne a qui ie parlasse, ne onc- 
ques neusse pense que en toy eust tant de desfault, 
comme ie y vois en present , car ie pcnsoie que tu eusses 
ferme volente de viure et mourir auecques moy, et que 
legierement deusses recepuoir la mort en gre si necessite 
fust pour moy. Mais maintenant ie voy au contraire, car 
ie congnoie bien que tu me veulx habandonner, dont ie 
me treuue seule en mes aduersitez, sans auoir conseil , 
aide, ne confort de nulle personne. Et pourtant ainsi 
comme toute seule habandonnee de toute esperance, me 

mettray a lespreuue, et me deust estre contraire tout le 
monde , car ie nay a mourir que vne foiz , et pourtant 
quant ie verray que Ion me vouldra esforcer a faire ma- 
riage encontre ma volente, moy mesmes de mes mains 
me osteray la vie du corps, et puis fera mon pere du 
corps ce quil lui piaira. Car autrement homme du 
monde ne maura en sa baillee fors Paris, a qui vne foiz 
du tout me suis promise et donnee : ie nay que vng 
corps et vne ame mais iayme mieux perdre tout que 
faire du contraire. Ysabeau qui ouyt parler Vienne en si 
grant fureur ne respondoit ne ne disoit riens. Et quant 
Vienne vit que nul ne disoit mot, plaine de grant cou- 
roux lui tourna le dos, si sen ala getter sur son lit, non 
point pour dormir, mais pour souppirer et pieurer. 
Mais Ysabeau a qui pitie prenoit de la complainte que 
elle auoit fait faire a Vienne, sen vint vers elle et 
lui pria quelle voulseist cellui dueil delaisser, car par 
auenture aucuns la pourroit oir, dont elle pourroit 
perdre la bonne renommee quelle auoit si longuement 
gardee. Vienne moult furieusement respondit et dist : O 
Ysabeau ton parler est de deux visaiges que ne me tient 
de prouffit , je te prie de ne venir a moy portant miel 
en bouche et fiel en cuer. Laisse moi plourer et regretter 
et ne me donne plus de merencolie car ien ay assez , va 
pour tes faiz et me laisse icy ester, car ie nay besoing ne 
que faire de ton conseil affectie. Et quant Ysabeau 
vit que ne la peult conforter en nulle maniere elle sen 
ala et la laissa toute seulle. Et quant Vienne eult assez 
ploure elle sendormit, si commenca a songier. Si lui 
estoit aduis que elle estoit au iardin de son pere , et que 
sesbatoit au pie dun moult beau pommier qui y estoit. 
Et ainsi que elle sesbatoit elle veoit venir dun coste du 
iardin vng lion moult estrange, et quant elle le veoit, 
elle montoit sur le pommier pour soy sauuer. Le lion 
venoit au pie du pommier et vouloit monter sus mais 
elle se defendoit a vng baston quelle tenoit en sa main , 

puis regardoit de tous costez si elle verroit nul qui 
lui peust aidier. Si veoit venir Paris dun coste du iardin 
qui lui vouloit venir aidier, niais il y auoit vne si grande 
riuiere entre eulx deulx quil ne pouoit passer. De cestuy 
songe fut Vienne tant espouuantee et esbahie quelle sen 
esueilla. Et sitost quelle ouurit ses yeulx elle saillit ius 
du lit a terre si commenca longuement a penser, mais 
oncques ne peult apparceuoir que ceste aduision vou- 
loit dire. Et depuis passerent pluseurs iours auant 
quelle peust parler a Paris. 

i ng iour aduint que Paris se trouua auecques 
Edouard son compaignon , si lui compta tout 
son affaire et comme Messire Iacques son 
I pere auoit requise Vienne au Daulphin , et la 
response que le Daulphin lui auoit faite. Et quant 
Edouart ot tout entendu, il en fut si trescouroucie que 
ie ne le vous pourroie escripre , car il amoit Paris 
de grant amour. Si lui dist telles parolles : Paris , ces 
nouuelles que vous me comptez me desplaisent tant que 
ie ne le sauroie dire, car certes ie me doubte que beau- 
coup de mal pourra sensuiure de cest affaire. Et pour- 
tant ie vouldroie que vous alissiez deporter quelque part 
hors de ceste contree, iusques a tant que ceste fumee 
soit passee au daulphin , car ie doubte quil ne face 
traicter de vous faire honte et dommage. Quant Paris 
ot entendu ce que Edouart lui disoit, il respondit : 
Mon compaignon ie vois bien et congnois que le conseil 
que vous me donnez est moult bon , mais ie feray sauoir 
ceste chose a Vienne, et ce quelle vouldra ie feray quoy- 
quil men doie auenir. 

Comment Paris paria a Vienne et ce qui de leur 
parlement aduint. 

pres ne tarda gueres que Paris fist tant quil 
se trouua auecques Vienne. Et apres quilz se 
furent entre saluez , Paris lui dist. Madame , 
il est vray que iay entendu que Monseigneur 

le Daulphin vostre pere est moult courouce encontre 
moy de ce que ie vous fistz requerir a femme et fait 
traicter de me faire mourir. Et pourtant ie mestoie 
pense de men aler esbatre en quelque part iusques a tant 
que la male pensee, que il a encontre moy lui fust aucu- 
nement passee , mais comme celui qui en nulle maniere 
du monde ne vous vouldroit desplaire nay pas voulu 
ceste chose entreprendre sans vostre bon auisement 
et congie. Et pourtant sil vous semble que ie men doye 
aler ie men iray, et sil vous semble que ie doye de- 
mourer ie demoureray, car iayme mieux la mort re- 
cepuoir que de men partir sans vostre bon congie. 

i uant Vienne ot entendu la raison de Paris , 
I elle respondit et dist. Messire Paris ains que 
i ie responde a ceste demande, ie vous vueil 
I faire vne autre demande a laquelle ie vueil 
sil vous plaist que vous me respondez , cest que vous 
me dictes se vous me voulez prendre a femme et parfaire 
entier mariage de vous et de moy. Certes Madame , dist 
Paris , il nest chose que Ion me sceust deuiser en ce 
monde, que ie tant voulsisse. Or auant dist Vienne 
aussi ne pensoit ie pas du contraire. Et pourtant ie 
vous dy que ie vueil que vous vous en ailliez , mais bien 
sachiez que ie men vueil aller auecques vous, et vueil 
que Ysabeau viegne auecques nous et vous prie que 
nous la traictions comme nous mesmes. Et pour ce 
dont aduisez la maniere comme nous nous en pourrons 
aler , et que nous ne soions prins , et me faictes sauoir 
la iournee , car ie seray toute preste , et par ainsy 
acheuerons mariage de vous et de moy, et si vous prie 
que en cecy nait point de faulte que ne se face le plus 
brief que vous pourrez. Madame, dist Paris, ceste en- 
treprinse est moult perilleuse plus pour vous que non 
point pour moi , mais puis que vous vient en plaisir, ie 
suis prest tousiours a me mettre en tous perilz pour 
vostre vouloir acomplir. Atant prindrent congie lun de 

lautre. Paris sen ala vers sa maison, et Vienne sen vint a 
Ysabeau et lui compta lentreprinse quelle auoit faicte de 
sen aler auecques Paris , et lui pria quelle nen deist mot 
et quelle voulseist venir auecques elle. Quant Ysabeau 
lentendit, elle fut moult dolente, si lui pria quelle ne 
voulseist pas celle chose entreprendre , car trop estoit 
perilleuse, mais Vienne dist que faire le conuient. Et 
quant Ysabeau vit la volunte de Vienne elle dist quelle 
sera contente de mourir pour elle sil estoit necessaire. 

uant Paris fut en son hostel , il sen vint a 
vng sien escuier, en quel il se fioit moult, et 
| auoit nom celui varlet Oliuier. Paris lui dist: 
I Oliuier, mon amy, il faut que se vous faictes 
oncques riens pour moy, que vous faictes encore ceste 
fois ce que ie vous diray. Monseigneur , dist Oliuier , 
commandez moi ce quil vous piaira, mais quil me soit 
possible, car de bon cuer le feray. Et lors Paris dist. Il 
est vray que vng cheualier qui est bien mon amy a fait 
aucun desplaisir a Monseigneur le daulphin, dont ledit 
Monseigneur Daulphin il lui veult faire dommage et 
honte sil peust. Si est force que ledit cheualier sen voise 
en au tre contree. Et pour tant ie vous donneray mille 
escuz dor et puis vous vous en irez en Aigues Mortes. 
Et la vous sercherez tant que vous trouuiez vne galee ou 
autre fuste qui soit toute preste pour soy partir : si 
ferez marche a eulx que ilz vueillent attendre que vous 
y soiez revenu , puis vous reviendrez cy , et ledit cheua- 
lier sen ira auecques vous. Si vous prie, tant a laller que 
au venir que vous aduisez bien les chemins et les 
passages , afin que vous sachiez bien ledit cheualier 
conduire , sans le chemin faillir. Ledit Oliuier estoit 
gentil homme de bonne lignee , si estoit sage et aduise. 
Si print les mille escuz dor, et dist quil feroit de bon 
cuer son commandement. Puis print deux cheuaulx de 
ceulx de Paris et vng varlet pour le seruir et tenir 
compagnie , et sen ala tant cheuauchant quil vint en 

Aigues Mortes. Et quant il fut la venu , ainsi comme 
fortune le vouloit, ledit Oliuier trouua vne galee de 
Gennes , moult bien armee. Si ala parler au patron et 
fist marche a lui quil lui donneroit cinq cens escuz dor, 
et quil deust passer ledit cheualier soy dixiesme a 
Gennes, et deust attendre sa reuenue qui seroit enuiron 
de quinze iours : et le patron en fut daccord. Si donne- 
rent pleiges lun a lautre dentretenir ledit marche , puis 
monta a cheual Oliuier puis cheuaulcha tant quil reuint 
a Vienne, tousiours aduisant les chemins ains comme 
Paris lui auoit commande. Et quant il fut a Vienne , il 
trouua Paris, si lui compta comme il auoit fait. Paris en 
fut moult content et ioieulx et le mercia plus de cent 
fois de ce quil auoit si bien exploicte son argent. 

{[ Comment Paris emmena Vienne et Ysabeau sa 
damoyselle furtiuement de nuyt. 

\ landemain sitost que le iour apparut, Paris se 
leua et fist tant quil peult parler a Vienne. Si 
lui compta tout ce quil auoit fait, dont Vienne 
fut moult contente , si ordonnerent que a my 
nuyt se deussent partir. Paris sen reuint a son hostel, si 
dist a Oliuier que a landemain a my nuyt sen yroit 
le cheualier et quil feist aprester trois bons cheuaulx , 
vng pour soy , vng pour Oliuier et vng autre pour vng 
page quil meneroit, et deux bons paleffrois amblans, 
vng pour Vienne et lautre pour Ysabeau. 

i ienne et Ysabeau sen alerent en la chambre 
de la Daulphine entretant quelle estoit a les- 
bat, si prindrent tous les ioiaulx de Vienne 
I et encore ceulx de sa mere , qui en auoit de 
moult riches. Puis quant vint a la my nuyt a leure quilz 
auoient ordonne elles saillirent de leur chambre, si 
vindrent a vng petit iardin qui estoit derriere le palais. 
Et a celle heure mesmes sen vint Paris et a tout les 
cheuaulx audit iardin. Puis trouua Vienne et Ysabeau 
qui lattendoient et sestoient vestues de robes de homme 

affin que elles ne fussent congneues et que Ion pensast 
que se fussent petits pages. Tantost que Paris fut venu 
elles saillirent hors du iardin, et Paris les monta chas- 
cune sur son palefroy. Puis Paris monta a cheual et se 
misrent au chemin pour aler a Aigues Mortes. Si aduint 
que neurent gueres cheuauche quil commenca a faire 
vne brume si obscure que Ion ne pouoit veoir lun 
lautre. Puis commenca a faire vne pluie si merueilleuse 
quil sembloit que le ciel deust tomber, et toute celle nuyt 
et le landemain cheuaucherent sans ce que celle pluie 
cessast ne petit ne grant. A leure de vespres vindrent 
arriuer en vne petite ville, ou il y auoit vne petite 
eglise , si vindrent la descendre , si trouuerent vng 
prestre , et lui demanderent sil y auoit point en la ville 
de bon hebergement : si leur dist que non , car il ny 
demouroit gueres de gens. Paris lui pria quil les voul- 
seist logier. Lors le prestre les mena en vne petite mai- 
son quil auoit aupres de leglise , si leur fist grant feu et 
les seruit de tout ce quil peult. Paris honnouroit moult 
Vienne , et quant vint au soir Vienne et Ysabeau sen 
alerent couchier ensemble, et Paris sen ala couchier 
auecques le prestre, et Oliuier et le page coucherent 
autre part. Et quant vint a landemain Paris se leua bien 
matin si fist leuer Oliuier et le page, puis ala faire leuer 
Vienne et Ysabeau , si monterent a cheual et prindrent 
congie du prestre. Et Paris lui bailla de largent lar- 
gement et lui dist. Beau Pere nous nous recommandons 
a vostre oroison, et atant se partirent. Et quant ilz 
eurent cheuauche enuiron vne lieue francoise, ilz trou- 
uerent vne riuiere ou il souloit auoir vng pont de fust , 
mais la riuiere estoit venue si grosse pour la pluie , quil 
auoit fait la nuyt deuant, que elle auoit le pont abatu. 
Paris alors ne sceut que faire, si se vouloit mettre 
dedans pour essaier sil pourroit passer. Mais Oliuier dist 
quil ny entrast point pour essaier, car il la vouloit pre- 
mierement sonder. Sy hurta son cheual des esperons et 

se mist dedans. Et quant il fut au mellieu de la riuiere , 
le cheual ne peult touchier au fons si commenca a nagert 
mais la riuiere qui couroit moult fort le porta cohtreual 
et ne tarda gueres que le cheual et lomme entrerent au 
fons , et tant que se noierent en la presence de Paris et 
de sa compagnie. Et quant Paris vit ceste aduenture si 
en eult si grand couroux que a peu quil nenragea, et fut 
tant esbahy , quil ne sceut que faire et dist : He Dieu de 
paradis , et quest ce que ie voy. Certes fortune ie voy 
bien que tu me veulx rencontrer. Et quant il eult assez 
pense , il veoit que retourner lui conuenoit, car il ne 
pouoit passer. Si retournerent de la ou ilz estoient partis 
et trouuerent le prestre , et Paris lui dist. Beau Pere , 
ie vous prie que vous me trouuez tant de gens quilz me 
facent hastiuement vng pont sur celle riuiere qui est icy 
deuant, car celui qui y estoit est abattu, ie vous prie 
quil ne demeure point pour argent, car ie paieray lar- 
gement. Le prestre saillit tantost dehors pour serchier 
hommes et femmes : mais nul nen trouua qui y vøul- 
seissent åler, car la riuiere estoit trop grosse. Mais atant 
nous laisserons a parler de Paris et parierons du Daul- 
phin. 

Comment leDauIphin feist serchier Vienne par 
ses Barons et Cheualiers. 

r dit le compte que apres que Paris et Vienne 
furent partis du iardin, ainsi comme vous 
auez ouy ci deuant, a landemain au matin que 
le Daulphin fut leve, il alla oir messe, si pensa 
que Vienne fust encore en sa chambre et quelle ne fust 
encore leuee. Et quant vinta leure de tierce,le Daulphin 
dist quelle dormoit trop longuement, si commanda que 
Ion lappellast. Assez y eult de damoiselles qui coururent 
a la chambre de Vienne pour lesueiller. Et si tost que 
Ion hurta a la porte de la chambre , la porte qui pas 
nestoit fermee par derriere se ouvrit,les damoiselles en- 
trerent dedans. Et quant elles furent dedans elles ne 

trouuerent ame, si sen retournerent au Daulphin, etlui 
disrent que Vienne nestoit pas en sa chambre. Lors le 
Daulphin fist serchier a mont et aval par lostel , mais nul 
nen pouoit apprendre nouuelle. Le Daulphin fut tout 
esbahy de ceste aduenture quil ne sceut que faire ne que 
deuenir. Si appella tantost son conseil pour veoir com- 
ment il se deuoit gouuerner en cest affaire. Et quant 
chascun ot dit son aduis, ilz ordonnerent iusques a cin- 
quante barons cheualiers et escuiers bien acompaignez 
dautres gens quilz alassent serchier Vienne de tous cos- 
tez. Les cheualiers qui ordonnez furent salerent tantost 
armer et puis monterent a cheual et alerent lun ca lau- 
tre la. Et quant ceulx qui prindrent le cherain celle part 
ou Vienne estoit, furent hors de la ville, ils enuoierent 
vng varlet deuant et lui dirent : Vaten, tant que tu pourras 
cheuauchier iusques a Aigues Mortes, et va espiant se tu 
pourras apprendre nulles nouuelles de Vienne, et se tu 
en peulz rien sauoir retourne vers nous et le nous fay 
sauoir, et nous yrons tousiours apres toy. Le varlet 
hurta tantost le cheual des esperons, et sen va tantost 
deuant a grant erre, tant quil peult cheuauchier, tant 
quil vint en la ville ou Paris et Vienne estoient. Si 
trouua a lentree de la ville le prestre qui auoit hebergie 
Paris, si le salua, puis lui demanda sil auoit ouy nou- 
uelles du Daulphin qui faisoit serchier sa fille qui allee 
sen estoit. Et lui dist que sil en sauoit rien quil ne le ce- 
last point, car si nul la tenoit ou celoit le Daulphin le fai- 
roit destruire : et encore vous dy plus , dist le varlet , que 
tantost aurez cy grant quantite de cheualiers qui viennent 
apres moy pour ceste chose. Amis dist le prestre ie men 
iray a la ville pour veoir se ien pourroye riens apprendre, 
et puis vous en scauray respondre. 

e pres tre sen vint tantost vers son hostel , 
ou il trouua Paris, si lui compta tout ce que 
le varlet lui auoit dit. Et quant Paris eult en- 
tendu, il en eult si grant couroux qua poy 

quil nenragea de dueil. Si deuint tout pale par le visage, 
car tout le sang lui fuioit au cuer de grant couroux quil 
auoit. Puis sen vint la ou Vienne estoit, et Yienne qui 
le vit venir pale, si lui vint tantost alencontre, si congnut 
bien a son visaige quil estoit de quelque chose a mal- 
aise, et pour tant elle lui demand a sil auoit riens ouy de 
nouuel. Madame, fist Paris , vous demandez des nou- 
u elles, et ie les vous diray telles de qui plus desagreables 
ne les pourriez ouir. Si lui compta tout ce que le prestre 
lui auoit dit. Et quant Vienne lot entendu elle fut tant 
esbahie quelle ne soeut que dire. Et quant elle peult 
parler, elle dist : O for tune desmesuree et mauuaise des- 
tinee comme vous mestes contraire en cest point. Hee 
vray Dieu de paradis , que nauez vous pitie de moy, pour 
meschante ne me vueilliez pugnir selon mes peohies. Et 
quant Paris ouyt ainsi complaindre Vienne, il lui vint si 
grant couroux au cuer, quil vouldroit trop plus estre 
mort que vif. Si lui dist, Madame, ie vous prie que vous 
ne vous desconfortez point, mais aduisons a prendre 
conseil sur cest affaire. Vienne pensa vng petit, et puis 
elle respondit : Paris il ny a autre conseil fors que in- 
continent sans plus demourer tu ten voises et me laisses 
cy auecques Ysabeau. Et Paris respondit et dist. Hee , 
Madame , et quest ce que vous dictes. Vous dictes choses 
qui ne peuent estre ne ne peuent aduenir nullem en t ? car 
pour chose du monde ne vous abandonneray, ains at- 
tendray aupres de vous , et la venue des cheualiers qui 
viennent pour vous prendre, et si vous dy que auant que 
ilz vous ayent plusieurs deulx feray mourir a douleur : 
car auant quilz me aient mis a mort tant feray respandre 
de leur sang se mon epee ne me fault, que cent ans apres 
Ion en parlera : car ie ayme mieulx mourir que estre en 
vi , et se ie pense ouir ne sauoir que Ion parlast nulle- 
ment contre vous ne vostre honneur pour cau&e 4emoy. 
Vienne respondit, ce quil vous piaira ordonrøir ie suis 
con ten te, car ie suis prestede recepuoirla mort auecques 

vous. Mais il mest aduis que si Ion vous trouue cy 
auecques moy en quelque maniere de mourir ou de estre 
prins , nous pourrions auoir blasme. Et pour tant il me 
semble que si Ion me treuue seulle auecques Ysabeau , 
011 ne me pourra blasmer, car Ysabeau sera ma droite 
excusation. Et pourtant ie vous prie et commande sur 
tant que vous me amez que vous vous en alliez. Lors 
Paris respondit , Madame , ie ne puis desfendre a vostre 
commandement , car il me conuient vouloir ce que vous 
voulez et que ainsi doit aduenir ie ne le vueil pas veoir , 
ains ayme mieulx la mort que la vie , et puis que Dieu 
me veult la mort enuoier ie la prendray , ie me vueil tuer 
de mes propres mains. Et a ce mot il tira son espee et la 
se voult ferir par my le corps. Mais Vienne qui de cest 
affaire fut espouuentee se lanca au deuant erraument si 
lembraca et puis lui print le poing de lespee et lui dist. 
Messire Paris puis que fortune veult et il vous plaist de 
mourir ie vous prie et vous requier puis quil vous fault 
perdre le corps que vous ne vueilliez pas mourir despee, 
car vous perdriez lame. Et pourtant bailliez moy vostre 
espee et ie de ma propre main vous coupperay le chief 
et ainsi Dieu pourra auoir pitie de vostre ame. Quant 
Paris entendit Vienne il dist quil estoit content, si lui 
bailla son espee , et dist quil lui pardonnoit sa mort de 
bon cuer. Paris se mist a genoilz deuant Vienne, si 
enclina a terre son chef, en attendant que Vienne lui 
trenchast la teste. Mais Vienne qui tint lespee dist. O 
Paris , lieue ton regard vers moy et regarde Vrørøe que 
tu as tant amee qui veult finir sa vie, se bien test nest 
de toy obeye. A ce mot elle se mist la pointe de lespee 
a la gorge, et Paris qui tenoit le chief encline leua les 
yeux et vit Vienne quil amoit de grant amour en tel pe- 
ril. Si cria a haulte voix , helas , pour Dieu mercy , Mada- 
me, ie suis tout prest dacomplir tout ce quil vous piaira 
me commander. Or, vous en alez done, dist Vienne, car 
ie vous iure par la foy que ie doy a Dieu , et par lamour 

que ie vous ay donnee, que si bientost ne montez a che- 
ual, et vous en ailez incontinent dicy, ie mourray. Et 
Paris qui en nulle maniere ne vouloit veoir la mort de 
Vienne, commanda que Ion lui admenast son cheual. Et 
quant il fut venu , il monta sus puis dist a Vienne. Ma- 
dame , ie vous requier quil vous piaise que ie ne men 
aillepas sans espee. Et Vienne dist quelle estoit contente 
si lui bailla son espee : et puis elle tira vng petit dyamant 
que elle portoit sur son doy , et dist a Paris : Veez cy 
cest annel que ie vous donne en nom de mariage, si 
vous prie que le vueilliez bien garder, car quant vous 
le verrez, il vous souuiendra de moy, si vous prie que 
pour chose que advenir vous puisse ne me vueilliez ou- 
blier. Or vous en allez, et ié prie a Dieu quil vous 
vueille conduire , et vostre corps garder de vilennie et 
nous doint recevoir ainsi que nous desirons. Paris 
print lannel, mais il ne lui peult vng tout seul mot dire 
ne respondre , car le cuer lui vint si gros que les lermes 
lui vindren t aux yeulx a grant foison. Si hurta le cheual 
des esperons, et sen va comme celui qui est enrage de 
dueil et de couroux. Et Vienne lui cria a haulte voix : 
Paris, ie vous requiers quil vous souuiegne tousiours 
de moy, car ainsi sera il a moy de vous. 

Comment Paris se partit de Vienne et arriua tout 
seul en Gennes. 

i ant cheuaucha Paris tout seul quil vint a la ri- 
uiere , si la trouua moult grosse et courante , 
mais comme celui qui eult perdu sens et me- 
I moiré se fourra dedans comme forsenne. La 
riuiere commenca a lemporter contreual , mais ainsi 
comme fortune le vouloit et la voulente de Dieu , ou 
par la force du cheual , qui moult bon estoit , il passa 
oultre. Et quant il fut oultre passe, il tourna son cheual 
si regarde vers celle part ou il auoit laisse Vienne et puis 
commenca a crier a haulte voix. O Vienne , fleur de 
toute beaulte, fontaine de toute courtoisie et de toute 

beaulte, et que pourray ie desormais deuenir quant icy 
iay per du la plaisance de vostre doulx regard, ne veoir^ne 
pourray vostre gracieuse pourtraicture , helas comme 
pourray ie ma doloreuse vie passer. Et en ce disant, il lui 
vint si grande doleur au cuer quil ne sceust sil estoitiour 
ou nuyt , ains se pasma sur son cheual , si que, il cheist 
du cheual a terre. Et le cheual qui estoit ioyeux sen ala le 
grant chemin vers Aigues Mortes. Sil neustgueres ale quil 
trouua deux marchans qui Daigues Mortes venoient, le re- 
coururent arriere pensans quil fust eschappe a aucun, et 
quant ilz furent venuz iusques a la riuiere, ils trouuerent 
Paris qui gisoit au mellieu du chemin aussi comme mort. Si 
en furent moult esbahiz , puis descendirent pour sauoir 
sil estoit mort ou vif : si lui tasterent le poux, et trou- 
uerent quil nestoit point mort, si lui commencerent a 
froter les mains et le front et prindrent de leau de la ri- 
uiere , et lui en getterent par le visage. Et tant firent que 
Paris se tourna en vertu, si commenca a ouurir les yeulx, 
et quant il vit les marchans qui le tenoient, il fut tout 
esbahy. Puis les marchans lui demanderent se nul lui 
auoit mal fait. Il respondit que non, mais que mal lui 
estoit aduenu au cuer dont il estoit en pamoison , si les 
mercia moult de ce quilz lui auoient son cheual prins, 
et de ce quilz estoient arrestez pour le reconforter : puis 
partirent les marchans, si alerent a leurs affaires. Et 
Paris monta a Aigues Mortes, et souvent disoit et crioit : 
Vienne, Vienne , bien fut pour moy maulditte leurepremier 
que ie vy vostre beaulte : puis appelloit de bon cuer la 
mort quil lui voulseist venir, et mauldissoit leure quil 
estoit ne. Tant cheuaucha ainsi regrettant sa doloreuse 
vie quil vint a Aigues Mortes. Puis fist tant quil trouua 
le patron de la galee, auecques lequel Oliuier auoit 
accorde. Si lui rendit enseignes comment il auoit eu de 
Oliuier. Lors monta sur la dicte galee, puis tendirent les 
voilles et le vent fut moult bon. Si alerent tant par leurs 
iournees quilz vindrent arriuer dedans Gennes. Et quant 

7 



Digitized by 




la galee eult mis les autres a port, Paris descendit tant 
doloreux quil ne desiroit fors la mort. Si sen ala logier 
a Gennes a lostel dun Geneuoys que Ion appelloit Mes^ 
sire Iacques. Et la demanda que Ion lui donnast vne 
chambre, car il ne vouloit point de compagnie, et ainsi 
le firent, et Ion lui ouurit vne chambre ou il entra: et la 
se tenoit le plus secretement quil pouoit, car moult 
estoit doloreux, ettousiours mauldissoit fortune qui ainsi 
le contrarioit. Mais atant laisserons a parler de Paris, 
car bien y saurons retourner quant le temps en sera , et 
trouuerons a parler de Vienne. 

Comment Vienne fust trouuee par mg vartet et 
comment elle fut menee a son pere. 

i n ceste partie dit le compte que quant Paris 
sen fut parti de lostel ou Vienne estoit , ainsi 
! comme vous auez ouy, le prestre qui la res- 
ponse de Paris attendoit , voiant que ledit 
Paris demouroit trop longuement si sen vint a son hos- 
tel ou il ne trouua pas Paris , car il sen estoit ale. 
Et tantost que Vienne le vit elle lui dist. Beau Pere, ou 
est le messagier qui est venu pour serchier la fille åt& 
Daulphin. Madame dit le prestre , il est hors et attend 
que ie lui face la response. Or alez le querir dist Vienne 
et le faictes icy venir. Le prestre lala querir tantost , et 
le mena ou Vienne estoit. Et quant Vienne le vit , elle le 
congneult si lui dist : Amis , et quelles nouuelles ma 
portez. Et le varlet respondit. Sachiez que ie ne suis 
venu cy fors seulement que pour vous y trouuer , et si 
vous dy que tantost aurez grant plante de cheiialerie qui 
viennent apres moy, fors seulement pour ceste affaire. 
Amis, dist Vienne, or pouez monter a cheual et leur 
alez au deuant et leur dictes qué ie suis cy. Le varlet 
monta tantost a cheual et sen ala au deuant de ses 
maistres quelz il trouua desia pres de la ville, si leur 
cosnpta comment il auoit Vienne trouuee dont les cheua- 
liers furent moult ioieulx. Puis le varlet les amena la ou 

Vienne estoit. Et si tost quilz virent Vienne ilz misrent 
pie a terre, puis lui firent reuerence aussi comme il 
appartenoit. Et Vienne les receult moult courtoisement 
sans faire nul semblent destre couroucee. Et puis leur 
dist , Messeigneurs, quelles nouuelles mapportez vous. 
Lors commenca a parler vng deulx qui estoit le plus 
ancien et lui dist. Madame, sachiez que nous ne sommes 
venuz en ceste ville fors seullement que pour vous 
trouuer , ear Monseigneur vostre pere qui pas ne sauoit 
que vous estiez deuenue, nous commanda que nous 
alissions tant ca et la que nous eussions nouuelles de 
vous y et que si nous vous trouuions que nous vous me- 
nissions a lui. Et quant Vienne ot entendu elle dist : Or 
ne vous faut plus aler autre part pour moy serchier, 
car la Dieu mercy, ici mauez trouuee, ie suys preste de 
partir quant vous vouldrez. Les cheualiers furent moult 
con ten s de la response que Vienne leur fist, mais ilz 
estoient esbahis de ce quelle ne faisoit nul semblant 
destre couroucee. Toutesfoiz firent ilz donner de lauene 
a leurs cheuaulx , et prindrent chascun vn peu de re- 
creation. Vienne pria au prestre qui logee lauoit quil lui 
teinst compagnie iusques a lostel de son pere , et le 
prestre lui dist que si feroit il voluntiers et de bon cuer. 
Et quant les cheuaulx eurent mengie leur auene, ilz 
monterent a cheual , si firent monter Vienne sur vng 
pallefroy et Ysabeau sur vng autre , et le prestre monta 
sur vng cheual quon lui bailla. Puis cheuaucherent tant 
par leurs iournees quilz vindrent arriuer en la cite de 
Vienne. Si vindrent descendre au palais du Daulphin : 
et quant le Daulphin vit sa fille, il la receult moult 
celeement le plus quil peult , sans faire semblant nulle- 
ment. Car il ne vouloit quilz sceussent rien de son fait : 
et quant ilz furent descenduz, il fist entrer Vienne et 
Ysabeau en vne chambre , et puis il prinst le prestre 
qui auecques Vienne estoit, si le mena en vne aultre 
chambre, et puis lui dist telles parolles : Beau Pere, 

ie prie a Dieu que vous soiez le bién venu plus de 
cent mille fois, et pour tant quil y a long temps que 
ie vous congnoys et scay que tous temps vous auez 
este loyal seruiteur de nostre hostel : et aussi que ie scay 
que vous estes homme de conscience et de bonne vie , 
ie vous requiers et prie tant comme ie puis , comme 
cellui qui aymes mon honneur , que vous me dictes le 
vray de ce que ie vous vueil demander , et vous coniure 
par le saint ordre que vous auez que vous ne me vueilliez 
rien celer : cest que vous me dictes en quelle maniere 
ma fille vint en vostre hostel et tout ce que vous auez 
veu de sa contenance soit de bien ou de mal. Et quant 
le Daulphin ot fine son parlement le prestre respondit et 
dist : Monseigneur le Daulphin, puis quil vous a pleu me 
faire ceste demande, ie vous dy et iure par le saint or- 
dre que ie tiens, dont mauez coniure, que ie vous en 
diray tout ce que ien scay. Lors commenca a compter 
comme Vienne estoit venue a son hostel acompagnee 
dun cheualier, dun escuier et dun paige auecques Ysa- 
beau. Toutesfoiz dist quil ne sauoit qui le cheualier 
estoit, ne ne le congnoissoit pas , ne ne sauoit comment 
il auoit nom. Puis compta le grant honneur et reuerence 
que ledit cheualier lui portoit, et comme ledit cheualier 
dormit avecque lui en vng lit , et lescuier auec le paige 
en vng autre. Et quant le Daulphin ot tout entendu la 
raison du prestre , il en fut vng peu reconforte, pensant 
que Vienne nauoit pas enfraint son pucellage. Si lui de- 
manda sil sauoit que le cheualier estoit deuenu, et il 
respondit que non , fors quil sen estoit ale , mais il ne 
sauoit quelle voie il auoit tenu. Lors le Daulphin lui 
pria quil ne parlast a personne du monde de cest affaire, 
car il en seroit bien merite. Puis le Daulphin appela de 
ses cheualiers, si commanda que Messire Iacques, pere 
de Paris fust prins et tous ses biens aussi : et tantost 
alerent a lostel de Messire Iacques et le prindrent, et 
misrent a la porte de son hostel les armes du Daulphin 

et le menerent lui au Daulphin qui commanda quil fust 
mis en pr i son , et tantost fut fait. 

I adame Dienne estoit en vne autre chambre 
ou elle estoit entree auecques Ysabeau a 
la quelle disoit telles parolles. O faulse et 
1 tresdeloyalle femme traitresse tu es........ ou 

as este de ceste fait et pourtant conuient que tu 
me dies tout le vray de ce que Vienne a fait, ou 
ie te iure par cellui Dieu , qui tout le monde soustient, 
que ie te feray a doloreuse mort mourir , or aduise le- 
quel que tu vouldras le mieulx. ou de me dire le vray ou 
de mourir de male mort. Quant Ysabeau ot entendu ce 
que Madame Dienne ot dit, elle commenca forment a 
plourer et puis elle dist : Or , vray Dieu de paradis , 
plain de pittie, en qui maint verite, tu sces toutes choses 
ne nulle rien ne peult estre a toy cele. Si te prie par ta 
saincte grace que la innoscence de Vienne soit mani- 
festee a toutes gens, et puis elle dist a Madame Dienne: 
Madame , a ce que vous dictes que vous me ferez a dolo- 
reuse mort occire , ie vous respond que vous ferez a 
vostre plaisir, car il en est a vostre puissance de me faire 
mourir ou me laissier en vie. A ce que vous dictes que 
ie vous die le vray de que Vienne a fait : sans faulte ie 
vous en diray la verite ne ia riens ne vous en celeray. Si 
lui commenca a compter comment elles estoient montees 
a cheual, et comment elles sestoient tenues en lostel du 
prestre , tout ainsy comme vous auez ouy raconter de- 
uant. Lors Madame se partit de la si sen vint deuers le 
Daulphin qui lui compta tout ce que le prestre lui auoit 
dit, si trouuerent quilz saccordoient lun comme lautre, 
dont ilz furent moult reconfortez, et congneurent tout 
le fait que Vienne nauoit fait nulle villennie de son 
corps. Si vindrent tous deulx a la chambre ou Vienne 
estoit, si monstrerent etre moult felons : et le Daulphin 
commenca a dire telles parolles. 

i raitresse et tres mauuaise creature de pute foy 
et de tres mauuaise condicion, et comme as tu 
peu auoir tant de couraige, ne dont test venue 
1 tant de malice dauoir fait tant de honte a moy 
et a tous mes parens : faulse et desloyalle traitresse , tu 
mas engigne et trahy, car tu mas trahy comme Iudas 
trahit Nostre Seigneur Ihesucrist, car tu mas deceu en 
moy baisant et accolant et en ton affaicte et desloyal 
parler. Dy moi , mauuaise femme , par quelle occasion tu 
as deshonnoure mon parente, car oncques mais neusmes 
tant de honte comme nous auons a ceste foiz pour toy. 
Or, vray Dieu, omnipotent, pourquoy ouytes vous si tost 
nostre priere que nous vous feismes dauoir enfant , 
quant vous sauiez que tant de maulx nous en deuoient 
aduenir. Dieu , vueillez moi mon sens garder quil ne se 
discongnoisse, car certes ie suis pres que enrage de dueil, 
etmenseignes a faire ce que raison et iustice youdront de 
ceste faulse creature : et dautres parolles assez lui dist 
Madame Dienne qui trop seroient longues a raconter. 
Vienne ne respondit mot, ains lui laissa dire, et quant 
ilz eurent tout dit a leur plaisir , elle respondit et dist, 
Monseigneur et aussi a vous Madame, au commence- 
ment de ma response, ie fait argument et dy que ie me 
doy reclamer pour vostre fille ou ie ne le doy point faire, 
entant que ie scay certainement que ie le suis, et sy ne 
le doy faire , car ie congnois et scay que ie ne suis pas 
digne destre nommee fille dun si hault prince et baron 
et dune si hautte dame comme vous estes , car iay trop 
grandement failly contre vous. Mais toutesfoiz les sages 
dient que la ou il na point de peche ne doit auoir nulle 
pugnicion , et la ou il a pechie il appartient pugnicion 
raisonnable selon le pechie. Ie le dy pour ce que ie scay 
bien du contraire, ie ne puis dire que iay grandement 
failly enuers vous, si non en tant que ie me suis party 
de vostre hostel, sans vostre congie et volunte et en 
autre chose nay failly. Et pour ce il mest aduis que pour 

ceste faute doie desseruir mort : toutesfoiz ie suis icy r 
si vous crie mercy. Gir il est en vostre puissance de me 
faire mourir quand il vous piaira, ou de me laisser en 
vie. Toutesfoiz iay vng con fort, cest que sil vous plaist 
de me faire briefment mourir, de tant plustot auray finy 
toutes mes douleurs, si seray hors de toute tribulacion. 
Et sil vous plaist de me faire languir et me tourmenter 
longuement, ie dy aussi quetel martire prendray en gre 
et en pacience et le porteray suffisamment iusques a la 
mort : si en auray guerdon en la gloire de paradis auec- 
ques les saincts martirs qui souffrirent passion pour la- 
mour de Ihesucrist, car tous ceulx se peuuent dire mar- 
tirs qui seuffrent mort et tourment pour verite maintenir. 
Et atant Vienne se teult et ne dist mot. Et le Daulphin 
aussi comme hommecourouce etmoultfelonne lui tour- 
na le dos et sen ala sans plus riens dire, mais toutesfoiz 
il pensa moult aux parolles que Vienne auoit dictes. Icy 
laisserons a parler de Vienne et de ceste affaire et retour- 
nerons a parler de Messire Iacques , pere de Paris. 

cy en droit dit le compte que messire Iacques 
j fut banny de tous ses biens et mis en prison, 
ainsi comme vous åuez ouy cy deuant et de- 
I moura en prison. Il auoit moult grand desir 
de parler a Edouart pour sauoir nouuelles de son filz 
Paris. Gar il pensoit que Edouart lui sauroit a dire ou 
Paris estoit alle. Edouart aussi auoit grand desir de par- 
ler auecques Messire Iacques, mais il nosoit. Toutesfoiz 
il fist tant quil eult licence de parler a lui. Et quant 
Messire Iacques le vit, il en eult souuerain plaisir, si lui 
demanda sil sauoit point ou Paris fust alle. Et il lui dist 
quil pensoit quil fust alle vers les parties de Gennes. 
Heks, amis, dist Messire Iacques, pour Dieu, rescripuez 
lui que pour nulle rien il ne viegne de par de ca. Car se 
le Daulphin le peult tenir, il le fera mourir. Edouart 
respond que il na garde. Grant confort a Messire Iacques 
fut du parlement de Edouart : et aussi lui faisoit beaucoup 

de plaisir secretement et luiaidoit de tout ce quil pouoit. 
Comment le Daulphin pardonna a Vienne et fist 
mettre hors de prison Messire Iacques y pere de Paris. 
1 1 ne tarda gueres que le Daulphin ne trouva 
maniere par le moien de sa femme Dienne 
quil feist semblant de pardonner son mal ta- 
I lent a Vienne et commenca a lui monstrer 
semblant damour si se pensa quil la marieroit le plus 
brief quil pourroit. Et Vienne faisoit semblant de estre 
ioieuse pour complaire a son pere et a sa mere, mais 
elle portoit si grant dueil en son cuer que ie ne le vous 
sauroit dire. Quant il lui souuenoit de Paris, elle ne se 
pouuoit tenir de souppirer, et nuyt et iour quant elle 
estoit en son lit ou au retraict elle plouroit asprement 
et souuent disoit. Helas, Paris ou estes vous maintenant, 
bien fut mauldicte leure que nous nous entre amasmes 
premierement , car pour moy vous pouez dire que vous 
auez souffert et encore endurez maintes peines et dou- 
leurs, et si estes banny de vostre pais, de voz biens et de 
vostre pere qui est en prison. Et ie ne suis pas quitte de 
dueil , car certes ie aymeroie trop mieux la mort si elle 
me vouloit venir que la vie. Et ne passerent gueres de 
iours que elle ne peust couurir ses douleurs , car elle 
deuint tant maigre et tant descoulouree quil sembloit 
quelle eust eu les fieures six moys. Et le Daulphin qui 
sapparceult de son desplaisir la confortoit de ce quil 
pouoit. Si aduint vng iour que le Daulphin sen ala de- 
porter a son iardin , et Vienne y estoit qui faisoit moult 
matte chiere. Et le Daulphin la print par la main et se 
tira vers vne partie du iardin et luy dist: belle fille, ie 
suis esbahy de ce que vous viuez tousiours en soucy et 
en pensement, et ia sauez vous que toutes choses passees 
vous ont este pardonnees ne iamais par moy ne vous en 
sera diste parolle. Ains vous dy que auant que soient 
gueres de iours , ie vous marieray si haultement que 
toute n ostre parente en sera honnouree a tousiours 



Digitized by 



liii 

mais. Et ainsi disoit, car il faisoit ia traictie de pluseurs 
grans mariages de grans barons de France. Mais Vienne 
lui respondit et dit : Monseigneur, il est vray que toutes 
choses me sont pardonnees selon ce que vous me dictes 
dont ie deburoie estre ioieuse , mais creature qui a 
failly ne peult auoir pardon de Dieu , ne ne doit estre 
ioieuse. Ie le dy, car vous tenez en prison Messire 
Iacques pere de Paris, et lui auez oste tous ses biens, 
dont ien suis en merencolie par deux raisons, lune est 
que ie croy que Dieu me veult mal et en est courouce 
contre moy, ne iamais il mest aduis quil me doie par- 
donner, tant que le dit Messire Iacques ait de moy au- 
cune sattifacion de la peine et dommage quil soustient 
pour cause de moy : et certes si vous maymez tant 
comme vous dictes et meussiez entierement pardonnee, 
toutes choses seroient pardonnees pour lamour de moy. 
Et quant le Daulphin ot entendu la raison de Vienne et 
vit sa volunte il dist, quil estoit content quil lui fust 
pardonne. Si commanda quil fust mis hors de prison et 
lui fist rendre tous ses biens et ses cheuaulx. Messire 
Iacques nosoit venir deuant Vienne , mais par Edouart 
la fist mercier plus de cent fois, dont Vienne ot moult 
de plaisir. Mais icy laisserons a parler de Messire Iacques 
et de Vienne et parierons de Paris qui est en Gennes. 

Comment Paris manda de ses nouuelles a messire 
Iacques son pere. 

i aris estoit en Gennes , ainsi comme vous auez 
ouy ci deuant, et ne faisoit nuyt et iour que 
plourer et regretter sa doloreuse vie et sou- 
luent disoit : O Vienne, fleur de toute cour- 
toisie et beaulte, ou estes vous maintenant, que ie ne 
scay si vous estes morte ou vifue. Helas, que ne puis ie 
sauoir que vostre pere aura fait de vous. Autrefois 
disoit, Helas, Vienne, Vienne, Vienne, et que estes vous 
deuenue, ie souloye bien souuentveoir vostre tresdoulx 
et plaisant regard , et oir vostre tres doulx et gracieux 

parler, dont iestoie en leesce, en confort, en ioye et 
en esperance tousiours de mieux auoir, et maintenant 
ie suis loingtain de vous, et si nay a qui me eomplaindre 
nea qui ie puisse parler, et si suis toute fuantcompa- 
gnie. Gar iay dueil soucy, ennuy et merencolie pensant, 
maleurete, courroux etdesespoir qui oncques ne se de- 
partent de moy et iamais ne croy quilz sen parten t ? 
iusques atant que la mort les en fera partir. Ainsi piteu- 
sement, comme ie vous dy, se complaignoit Paris souuent 
et sachiez bien quil desiroit plus la mort que la vie. Si 
aduint vng iour quil ouyt dire en son hostel que vne 
naue debuoit partir pour venir a Aigues Mortes. Lors il 
se pensa quil escriproit vnes lettres a son pere, si se fist 
baillier de lencre et du papier et va escripre disant ainsi 
la lettre : 

i on tres honnoure Pere et Monseigneur, ie me 
recommande si tres humblement comme ie 
puis a vous, et vous piaise assauoir que ie suis 
I en tres grant soucy et merencolie que ie ne 
puis auoir nouuelles de vous. Et ne scay si parauenture 
le Daulphin vous ait faitaucun dommage ou ennuy, 
dont ieme doubte grandement, pour cause de la requeste 
que vous lui feistes pour moy, et pour tant vous supplie 
quil vous piaise rescripre sil vous est possible, et vous 
piaise pour Dieu me pardonner tout ce que ie meffeis 
oncques vers vous, afin que quant Dieu piaira que doye 
finer ma doloreuse vie que ie meure en vostre grace, 
affin que Dieu ait mercy de moy. Ainsi disoit la lettre 
que Paris euuoia a son pere. Et quant il leut scellee la 
bailla a son hoste, qui depuis la bailla au patron de la 
naue et lui enchargea quil la feist porter en Vienne. Et 
vraiement si fist il, car la lettre fut portee en lostel de 
Messire Iacques, qui louurit dont il fut moult ioieux 
quant il sentit nouuelles de son filz Paris. Si ala serchier 
Edouart, si luy monstra la lettre, et quant Edouart leut 
leue il en eult grant ioye. Et Messire Iacques lui dist en 



m 



Digitized by 



liv 

plourant, Helas, Edouart et quant pourraye ie veoir ton 
compaignon Paris. Et Edouart, qui en eult moult grant 
pi tie, le conforta en luy disant : Vous sauez que de maulx 
et tribulacions soustint en cest monde Nostre Seigneur 
Ihesuscrist pour nous, et aussi nous deuons prendreen 
greeten patiencé les aduersitez qui nous aduiennentpour 
lamour de lui : car aux grans aduersitez congnoist Ion 
le sens et la vertu des hommes. Et pourtant ie vous prie 
que* vous portez vos peines et vos tourmens humblement 
et vertueusement en pacience en pensant tousiours que 
cest pour le meilleur, et voiis verez quant Dieu aura 
approuue vostre bonne vertu que vostre filz Paris , qui 
maintenant sen va par le monde endurant peines et 
tourments, reuendra en la grace de Monseigneur le 
Daulphin , et de ce que maintenant estes en tribulacion 
puis reuendrez en grant consolacion. Si vous eatretant 
me voulez prendre et recepuoir en lieu de vostre fik 
Paris, nonobstant que ie congnois bien que te! change 
nest pas aduenant, car en Paris sont toutes vertuz ha- 
bundans, et en moy toutes vertuz defaillent, et aussi 
que ie røe suis mye digne de moy aduoer pour vostre filz, 
mais au moins pour. vostre seruant me vueilliez pren- 
dre, en moy offrant a tout ce qui me sera possible a 
faire pour vous , le £eray sans faillir. Åinsi Edouart doul- 
cement conforta Messire Iacques, comme ie vous dy, et 
puis il print congie de lui et sen ala an palais du 
Daulphin. 

i douart qui party estoit de Messire Iacques , et 
fust venu a lostel du Daulphin , ainsi comme 
ie vous dy , auoit moult grant desir de 
I parler a Yienne, et tant y mist de peine quil 
trouua maniere de parler a elle : sy la salua moult doul- 
cement, puis lui monstra la lettre que Paris auoit en - 
uoyee a son pere. Et quant Vienne leut leue elle en eult 
souuerain plaisir. Si pria Edouart quil voulseist escripre 
aParispour lui faire assauoir toutes besoignes, car grant 



Digitized by 



confort lui seroit, et quil lui enuoiast grans salutz de sa 
part. Edouart respondit, que si fera il voluntiers. Si 
print congie et sen ala en son hostel et print de lencre 
et du papier et va escripre vnes lettres quil bailla a 
vng varlet et lui dist, vaten en Åigues Mortes et serches 
tant que tu puisses trouuer gens qui voisent a Gennes et 
leur baille ces lettres. Le varlet le fist ainsi comme il lui 
commanda. Si trouua a Aigues Mortes vne grant barge, 
qui se vouloit partir pour aler a Gennes, si leur bailla. 
les lettres, et ceulx les porterent et baillerent a Messire 
Iacques de Plaisance, qui puis les donna a Paris, et puis 
les ouurit et les commenca a lire, si trouua quelles di- 
soient en ceste maniere. 

f£ Comment Edouart manda la response a Paris en 
la cite de Gennes. 

i on tres honnoure et tres parfaictement ami , 
frere et compaignon, a vous me recommande 
tantetdesibon cuer comme iepuis, en vous fai- 
I santassauoir que nous auons recue la lettre que 
vous auez enuoyeaMonseigneurvostrepere.Etpourtant 
que vous auezescript il nous faultvous rescripredes nou- 
uelles de pardeca vous faisans responce. Et sachiez que 
depuis que vous parti tes de ceste contree, nous auons 
tous endure beaucoupdepeines et de tribulacions, espe- 
cialement que nous ne pouions auoir nouuelles de vous 
et ne sauions si vous estiez mort ou vif , iusques a tant 
que nous auons receues voz lettres. Item, de la part celle 
tres doulce creature et de vous tres amee vous fait sa- 
uoir quelle a este tres grandement blamee et tancee de 
son pere et moult laidoye. Mais par la grace de celui 
Dieu dont tous biens acommencerent, ledit Monseigneur 
son pere a manifestement congneu que elle nauoit nulles 
vilennies de son corps fait, dont il lui pardonna tout le 
mal talent, et est a sa grace reuenue et as amour, ie vous 
affie, encore plus que elle nestoit parauant. Et si vous dy 
que ladicte Vienne se recommande a vous par cent mille 

foiz et ma encharge que ie vous doye escripre que vous 
vous vueilliez recon forter ne de nulle riens vueilliez 
auoir merencolie, vous faisant sauoir seurement que 
elle na nulle esperance en riens du monde fors que en 
vous. En lisant cest chappitre, a Paris vint si tres grande 
et tres souueraine ioie au cuer quil cheist a terre aussi 
comme esuanouy, quil ne sauoit ou il estoit, et quant il 
se peult releuer il ot les yeux tous plains de lermes de 
la grant ioie quil eult, quant il ouyt que Vienne estoit 
garantie de mort : et il essuya ses yeulx et commenca a 
lire le demourant de la lettre. Et disoit ainsi lautre 
chappitre. Item, du fait de Monseigneu* mostre pere, 
sachiez que aussi tost que Vienne fut reuenue en ceste 
ville , le Daulphin fist prendre tout voz biens et tous les 
chasteaulx et Monseigneur vostre pere fist mettre en prison 
ou il enduroit beaucoup de traueil et demesaise. Mais la 
Dieu mercy, a present par les prieres de vostre tres amee 
Vienne , il le gettahors de la prison et lui a remis la sei- 
gneuriede ses biens et de ses chasteaulx, ainsi quil estoit 
auparauant. De ce qui sen ensuiura cy en auant ie nen 
puis rien sauoir, pourtant vous prie que vous ne vous 
vueilliez gueres esloigner de ceste contree. Et si vous 
aues de rien besoin alez au banq de Messire Berthon de 
Piccamale, car a lui auons mande quil vous face deli- 
urance de mil escuz. Autre chose ne vous escripz pour 
le present fors que Monseigneur vostre pere et Madame 
vostre mere et Vienne vous saluent plus de cent mille 
fois. Ainsi disoient les lettres que Edouart enuoia a Pa- 
ris, son compaignon. 

ors Paris oyant les lettres nouuelles que son 
compaignon lui escripuoit fut tant iojeux que 
ie ne le pourroie escripre. Si sen alla vestir et 
habiller et saillit hors de la chambre et sen 
alla a la ville et demanda tant quil trouua Messire Ber- 
thon de Piccamale , et se fist a luy congnoistre en disant, 
comment il estoit filz de Messire Iacques. Ledit gentil 

hornrne lui fist moult bonne feste et lui demanda sil 
auoit de riens besoing, et lors Paris lui demanda mil 
escuz, ainsi comme son pere et Edouart lui auoient 
rescrit,et tantost lui furent deliurez. Lors Paris aUa 
louer vne chambre a la ville, et vng varlet qui le seruoit : 
et chascun matin aloit au moustier oir messe et faisoit 
aulmosnes, si que toutes gens commencerent a prendre 
plaisir a son contenement et disoient que vraiement il 
deuoit estre gentil homme et party de noblesse, car 
moult tenoit honneste et gracieuse vie; Puis Paris 
commenca a han ter auecques plusieurs gentilz hornmes 
de la ville et par sa courtoisie le prisoient moult, car il 
estoit si gracieux que plus ne pouoit. Toutesfoiz Paris 
hantoit plus auecques cellui Messire Berthon quil ne 
faisoit o nul des autres. Mais en nulle maniere Paris ne 
pouoit oublier Vienne, car combien quil ne la veist des 
yeulx, tousiours illaveoiten sonpenser, carquantil dor- 
moit tousiours il songeoit en Vienne et quant il veilloit 
tousiours pensoit en Vienne. Mais atant laisserons a par- 
ler de Paris et retoumerons a parler de Vienne et de 
Monseigneur le Daulphin, son pere. 

f£ Comment le Daulphin uoulsist bailler Vienne au 
filz du duc de Bourgoigne a femme. 

y en droit dit le compte , que le conte de 
Flandres qui pere estoit a Madame Dienne, 
manda vnes lettres au Daulphin et lui escrip- 
uoit quil estoit moult esbahy de ce que de« 
sormais ne marioit Vienne , car il sauoit bien desia que 
Vienne estoit en laage de xiiij ans. Le Daulphin lui fist 
response quil seroit moult content de la marier, mais 
quil trouuast quelque bonne partie, et lui prioiitque sil 
sauoit nul bon mariage pour ladicte Vienne quil luitfeist 
assauoir. Et ne tarda gueres quil se trouua rescripre* au 
Daulphin quil auoit trouue deux barons quelz estoienta 
marier, dont lun, estoit filz au duc de Bourgoigne et 
lautre estoit nepueu au roy Dangleterre, et que sil auoit 

plaisir a nul des deulx, il traicteroit voluntiers de cellui 
quil aymerok le mieulx. Et quant le Daulphin ot re$u 
les lettres , il eult son conseil , si leur demanda quil leur 
sembloit de cest affaire. A la fin tous saccorderent au 
filz du duc de Bourgoigne plustost que a lautre. Lors le 
Daulphin fist response au conte de Flandres quil seroit 
moult content dentendre au mariage du filz au duc de 
Bourgoigne« Et quant le conte de flandres ot receu la 
response il enuoia tantost messagiers et lettres au duo 
de Bourgoigne, sil voudroit entendre au mariage de son 
filz et de Vienne fille au Daulphin de Vienne. Le duc de 
Bourgoigne fit response quil estoit moult content du 
parente et du mariage. Lors le conte de Flandres enuoia 
dire au Daulphin comme le due de Bourgoigne estoit 
content et daccord , et quil lui enuoieroit son filz. Le 
Daulphin fist response que bien fut il venu, car il en 
auroit grant ioye et que le recepuroit honnorablement a 
son pouoir. Lors le duc de Bourgoigne fist mettre en 
arroy son filz et monta a cheual acompagne de cheua- 
liers et descuiers. Si cheuaucherent par leurs iournees 
tant quilz vindrent arriuer au terrouer de Flandres en la 
ville ou le conte de Flandres faisoit son manoir. Ledit 
conte le receult a mouh grant honeur, et tantost enuoia 
faire sauoir au Daulphin que le filz au duc dé Bourgoi- 
gne venoit. Toutesfoiz il fist seiouraer ledit filz du duc 
de Bourgoigne iusques a tant quil eust response du 
Daulphin. 

i urant cellui temps le Daulphin et Madame 
| Dienne vindrent a Vienne, si k bouterent en 
vne chambre , et puis le Daulphin dist telles 
i parolles : Belle fille y Ihesucrist qui ordonna 
toutes choses, a ordonne la compagnie de nous iusques 
a present. Mais pour ce que toutes choses selon que dient 
les sages se doiuent vser et gouuerner par leur raison, 
pourtant bien voions et eongnoissons que desormais 
est acomply le temps que rous deuez estre mariee. Nous 

vous faisons assauoir que nous vous auons amee et ay- 
mons, et pour votre honneur et prouffit que moult de- 
sirons a veoir durant nostre vie, nous vous auons mariee 
a vng baron de France, dont la fille du roy de France 
en deuroit estre contente de lui, et est filz au duc de 
Bourgoigne, cheualier qui est par toutes pars moult 
renomme. Et quant Vienne ot entendu la raison de son 
pere , tantost il lui souuint de Paris qui pour elle va 
esperdu par tout le monde. Si ne se peult plus tenir 
quelle ne feist vng souppir de cuer profond, et que aussi 
les lermes lui vindren t aux yeulx, mais elle se couuroit 
tant quelle pouoit pour son courage celler. Et puis elle 
respondit et dist : Monseigneur mon Pere et vous aussi 
Madame, si ne scay respondre a ce que vous mauez dit 
ainsi comme ie deuroie , vous me pardonnerez sil vous 
plaist , mais toutesfoiz ie vous diray tout le vray de mon 
courage, et vous entendrez mieulx la raison que ie ne 
la sauroie dire. Il est vray que Dieu qui a ordonne toutes 
choses, aussi comme vous me dictes, ma ordonne crea- 
ture et ma preste les dons de grace dont ie lui suis atte- 
nue , encore quant il ma grace donnee destre fille dun 
si haut prince et dune si haulte dame, comme vous 
estes. Et encore ma preste vne chose dont ie suis atte- 
nue de lui rendre compte, cest de ma virginite : et sachiez 
de vray que mon entente et ma volunte est de la garder 
en telle maniére, que ie lui en puisse rendre bon compte. 
Et par tant ie vous supplie tant comme ie puis, que pour 
le present ne me vueilliez point marier, ne a cestui ne a 
autre : et pour le temps aduenir Dieu menseignera et 
fera ce que plus sera son plaisir pour le salut de mon 
arne. Le Daulphin et Madame Dienne entendirent le par- 
ler de Vienne , si pensoient quelle le deist par deuocion 
ou sainctete, si ne lui respondirent riens ains sen alerent: 
mais moult penserent comme ilz se deuoient en cest 
fait gouuerner, et a la fin disrent quilz ne lui en parle- 
roient plus, iusques a landemain, quilz retournerent 

pour parler a elle, et pour veoir silz la pourroient con- 
uertir a leur volunte. Mais Vienne pensoit bien autre- 
ment quilz ne faisoient, car elle pensoit si son pere lui 
en retournoit plus parler en quelque maniere elle lui 
pourroit respondre ne contredire, car elle nauoit son 
cuer fors que a Paris, car elle le aymoit du cuer parfait: 
et toutes foiz quil lui souuenoit de Paris, elle souppiroit 
de cuer parfont, et ne se pouoit tenir que les lermes lui 
venissent aux yeulx. 

1 1 quant vint au soir, madame Dienne print 
Ysabeau par la main et la mena toute seulle 
en vne chambre et puis lui dist telles parolles : 
Ysabeau, tu sces bien les honneurs et grans 
biens que tu as receuz de nous , encore as esperance den 
recepuoir plus. Et pourtant ie te prie tant comme ie puis, 
en satisfacion des biens que tu as receuz de nous et en- 
core pourras recepuoir que tu me vueilles dire aucunes 
choses que ie te demanderay. Et la chose si est, quil est 
vray que tu es tousiours auecques Vienne, pourquoy il 
nest personne qui tant puisse sauoir de ses faiz ni de son 
courage comme toy : ne il ne peult estre nullement que 
tu nen saches assez. Et le fait si est , quil est vray , que 
nous voulons faire le mariage de Vienne auecques vng 
grant baron de France, qui est filz au duc de Bourgoi- 
gne, mais Vienne nullement ny veult accorder, ains dit 
quelle veult a Dieu garder son pucellage, dont nous 
sommes en grant esmay dont lui vient telle volunte. 
Et pourtant ie te prie, tant comme ie puis en ce monde 
prier, que tu me vueilles dire aucune chose de son cou- 
rage et de son affaire. Tant lui pria, tant laraisonna 
et tant lui dist de parolles que Ysabeau lui dist tout ce 
quelle sauoit de Vienne, et comme sestoit promise et 
donnee a Paris en nom de mariage , et comme Paris sestoit 
donne a Vienne. Et quant madame Dienne ot entendu 
ceste raison , elle en fut tant marrie et tant doloreuse que 
vous ne pourriez croire. Si sen ala vers Monseigneur le 

Daulphin, et lui compta tout ce que Ysabeau lui auoit 
compte. Et quant le Daulphin ouyt ces parolles il en 
fut tant marry que a peu quil nenrage de dueil, et fut 
vne grant piece sans dire mot, et quant il peult parler, 
il dist: O vray dieu de paradis omnipotent, tu mas fait 
toute grace, tu men faces encore vne, cest que cestui 
faulx raauuais traictre desloyal Paris puisse encore venir 
entre mes mains , car certes ie lui feroye sa char man- 
gier aux chiens, ains que ielui donnassema fille a femme. 
Et quant il ot ce dit, il se partit de la ou il estoit, aussi 
comme vng homme enragie, et sen vint a la chambre, 
ou il trouua Yienne a laquelle il dist celles parolles. 

i res deloialle trai tresse creature, doloreuse, 
maleureuse, defortunee, que mauldicte soies 
tu de Dieu et de moy. Car par toy et pour 
I moy furent leure et le iour maulditz que tu 
fuz engendree ne que tu nasquis. Et mauldit soit le tra- 
ueil que iay pour toy endure , et toy mauuaise femme 
penses tu que ie ne sache bien ton fait et toutes tes oeu- 
ures et la tresgrande folie que tu as entreprins que ie ne 
le sache bien. Et si te dy que ains que ieme conscenteissea 
ce que tu penses, ie te destruiroie et defferoie de tous tes 
membres lun apres lautre et tranchiez ta char a beaux 
petis morceaulx. Et de cecy te tiens toute seme quil te 
sera de deux parties lune , ou feras du tout a ma volunte 
ou il te conuiendra a doloreuse mort mourir : or aduise 
lequel des deux te vault le mieulx. Et comme peulz tu 
penser a faire si grant deshonneur a nostre parente 
comme de refuser vng tres noble baron comme le filz au 
duc de Bourgoigne pour vng si vil homme et de si basse 
condicion comme est Paris, qui est nostre vassal et 
subgect. Certes ie aymeroie mieulx auoir perdu tous mes 
biens et le corps et mon ame. Et Vienne qui escoutoit 
la raison de son pere ne faisoit nul semblant de riens ne 
de riens ne lui challoit fors que de Paris en qui elle pen- 
soit. Car tant plus son pere la menassoit et tant plus elle 

estoit enflambee de lamour de Paris : et pourtant quant 
son pere ot du tout sa raison finee elle dist et respondit. 

i e vous respondray, beau pere, a ce quil vous a 
pleu me proposer , si ie puis et si ie scay. Et 
premier a ce quil a pleu me nommer maleu- 
Ireuse et la plus desfortunee creature que 
oncques Dieu feist naistre, mais il mest aduis que ia de 
cela ne dois estre blasmee, car il nest au monde creature 
qui contre fortune puisse auoir victoire. Et iay ouy ra- 
conter vng proverbe fait en rime qui dit : que quant est 
diuerse, il nest charrue qui ne verse. Et aussi croy ie 
bien que vous auez souuent ouy compter listoire qui se 
nomme Boesce de Consolacion , qui fut iadis vng grant 
phillozophe qui fust a Borne, mais selon listoire ne 
sceut tant faire , combien quil fust tant saige , quil estoit 
victorien contre fortune quant lempereur lui osta tous 
ses biens, et le tenoit en prison sans ce quil eust riens 
meffait. Et pourtant quant a moy qui ne suis que vne 
simple femme et qui a peu de sens et de vertu, fortune 
veult contre moy : certes ie ne scay autre remede trouuer 
que tel, fors seulement comme ledit Boesce trouua : cest 
assauoir bonne pacience en tout et louer Dieu de tout 
ce quil lui piaira ordonner. A la seconde partie ou il 
vous a pleu me nommer traictresse et desloialle, ie vous 
respons que saufue vostre honneur, cela ie ne le vous 
confesse point ne ne confesseray iamais en ma vie. Car 
iamais en tous les iours de ma vie ne me aduint que 
feisse des loiaulte nullement, ne traison enuers Dieu ne 
enuers horame ne femme du monde ne iamais ne faulse- 
ray mon serment ne encore tant seulement ma promesse 
ne ia se Dieu plaist entant comme iay encore a viure ne 
me aduiendra mais que ie me tiegne bien engignee en 
mon penser. Car ie pensoie selon vostre parler et sem- 
blant que vous me ameissiez dune tres grande et souue- 
raine amour , et maintenant ie vois et congnois bien du 
contraire mais nomportant iay souuent ouy dire. Fay 

ton deuoir et aduiegne ce quil doit aduenir, et ainsi 
feray ie Dieu aidant. Et cela quil vous a pleu de dire que 
ie trouueray en moy faulte de mon cuider. Je vous res- 
pons quil est griefue chose le sauoir deuiner la pensee 
des hommes ou des femmes. Mais toutes choses ne 
peuuent venir en pensement fors que de ioindre en ma- 
riage auecques Paris arne vous dy et me croiez que en 
cela ne penseige pourquoy ie nen puis estre deffaulsee 
comme vous dictes en mon cuidier. Apres quant il vous 
plaist me dire que vous me ferez a doloreuse mort mou- 
rir ie vous respons que les Sains Innocents, qui estoient 
petis enfans furent martires par la cruaulte du Roy 
Herodes, sans ce que en riens ilz eussent meffait , et 
pour ce voult Dieu ordonner quilz fussent mis en Para- 
dis , nonobstant quil nestoient point baptisez. Et pour- 
tant moy qui suis baptisee , si vous me faictes mourir ou 
endurer tourment par vostre volunte et sans cause, 
iay esperance que Dieu aura mercy de moy et si ie pers 
la vie de cest monde ie recouuray la vie pardurable 
de Paradis qui est sans fin. Apres vous a pleu de me 
louer grandement et dire beaucoup de bien et de cest 
baron filz au duc de Bourgoigne. Ie vous respons quil 
nestoit necessaire de le louer grandement pardeuant 
moy. Car quant au fait de mariage ie vous en ay dit 
desia mon entente. Touteffoiz Dieu ordonna noblesse 
pour ceulx qui la sceuent et pensent maintenir. Car bien 
scauez que tous nous suymes yssus de nostre premier 
pere Adam et nostre premiere mere Eue. Car il vous 
semble que cestui soit trop plus a louer que Paris. Ie 
vous dy que si debat estoit entre eux deulx en vng champ 
par force darmes, tel est exaulce qui par auenture seroit 
abeessie. Vous estes sages si ne vous dy plus fors que ie 
prie a Dieu quil vous conseille a faire ce qui soit au 
salut de vostre ame et le prouffit et honneur de vostre 
corps et vostre parente. 

Comment le filz au duc de Bourgoigne vint en lu 
cite de Vienne. 

i e Daulphin fut confus de ceste response que 
Vienne lui fist , que il ne peult ne ne sceut 
respondre vng tout seul mot, ains la laissa 
I toute seulle et sans ala sans mot dire. Et ne 
passa gueres de iours que le filz du duc de Bourgoigne, 
qui venu estoit a lostel du conte de Flandres , ainsi 
comme vous auez ouy ci deuant, vng iour voulut mon- 
ter a cheual pour venir en Vienne, car le Daulphin 
auoit mande quil pouoit venir quant il lui plairoit. Le 
conte de Flandres fist monter vng filz quil auoit pour lui 
tenir compagnie si cheuaucherent tant par leurs iour- 
nees quilz vindrent arriuer en Vienne. Et quant le Daul- 
phin sceut leur venue , il fist monter a cheual tous les 
barons de sa court pour aler au deuant. Et quant ilz 
f urent venuz en la cite, ilz vindrent descendre deuant 
le palais du Daulphin. Le Daulphin et Madame Dienne 
sa femme les receurent moult honnourablement a leur 
pouoir. Puis le Daulphin pour lui faire plus grant hon- 
neur conuoia a disner tous les barons et toutes les dames 
de sa terre, puis a landemain ordonnerent iouxtes et 
tournoiemens qui furen t moult beaulx, car ainsi estoit 
la coustume en cellui pais et tant grande fut la ioye et 
la feste qui fut faicte en Vienne pour lamour du filz 
au duc de Bourgoigne. Mais a Vienne nen challoit qui 
estoit en sa chambre, et souuent soupiroit pour lamour 
de Paris que elle desire sur toute riens. Si fut le filz au 
duc de Bourgoigne en Vienne par kspace de huit iours 
quoncques ne vit Vienne, car elle ne se vouloit adourner 
ne saillir de sa chambre pour rien que Ion lui deist. 

i u huitiesme iour le Daulphin et Madame 
Dienne sa femme sen vindrent a Vienne leur 
I fille et lui dist le Daulphin telles parolles. 
Belle fille, pluseurs foiz vous ay priee et fait 
prier que vous veuilliez conscentir au mariage de vous 

et du filz au duc de Bourgoigne , qui est vng tres noble 
baron , et oncques ne lauez voulu ottroier. Et mainte- 
nant pouez sauoir, car bien le vous ay dit, quil est venu 
en ceste ville tant seullement pour ceste cause. Et pour- 
tant vous prions et requerons tant queau monde pouons 
prier que vous vueilliez laisser celle opinion que vous 
auez prins et ne vueilliez pas souffrir que cest noble 
baron sen reuoise sans le mariage parfaire , car bien 
congnoissiez que grant honte lui serait faicte et parauen- 
ture dommage nous en pourroit aduenir. Assez dautres 
parolles lui dist Madame Dienne qui seroient trop lon- 
gues a racompter. Mais a Vienne nen chaloit de riens et 
a peine les vouloit escouter, car ailleurs auoit son en- 
tente. Et quant eurent fine leur parlement Vienne leur 
respondit et dist. Monseigneur mon Pere, et aussi Ma- 
dame ma Mere, certes ie suis esbahie de vous que plu- 
sieurs foiz vous estiez courrouciez encontre moy et en- 
core ne cessez de me prier a faire mariage contre ma 
vqlunte et ia sauez vous et lauez oy dire que oncques de 
mariage force, bien ne vint, ne certes ie ne croy point 
que Dieu en ait plaisir. Et pour tant ie vous prie tant 
a vne fois comme a cent que vous me faciez mourir ou 
faictes de moy ce quil vous piaira, car ia par moy ma- 
riage ne sera conscenty au filz du duc de Bourgoigne ne 
a autre pour le present, ains garderay a Dieu mon 
pucellaige, iusques a tant que Dieu qui me la mis en sa 
volunte me face ma volunte changier : si vous supplie 
que de cest fait ne me vueilliez plus parler, car se cent 
mille ans men parliez, ce ne seroit que sermonner en 
perdant voz parolles, car tousiours me trouuerez en ces| 
propos. Et quant le Daulphin ouyt ainsi respondre a sa 
fille, il en fut tant courrouce que ie ne le vous scauroye 
escripre, si se pensa comme il pourroit donner congie 
au filz du duc de Bourgoigne. Et quant vint a landemain 
apres disner il fist assembler le filz du duc de Bourgoigne 
et toute sa compaignie en la salle du palais, et quant ilz 

f urent tous assemblez, le daulphin dist telles parolles. 

esseigneurs, vostre venue ma este de souue- 
I rain et grant plaisir, ne que de chose qui me 
aduint long temps a. Mais sur ceste plaisance 
I mest aduenu vng nouuel desplaisir , cest que 
a ma fille Vienue, qui maintenant deuoit estre espousee 
sont suruenues anciennes fieures qui la tiennent a grant 
destresse , parquoy la chose dont pour ce estes venuz 
par deca ne pourra estre parfaicte, si par vous nestoit 
attendu que elle fust aucunement guerie : dont sil 
vous plaisoit demourer en ma court iusques alors ien 
seroie bien content : mais ie me doubte que par auen- 
ture la longue demouree ne vous ennuyeroit, si men 
suis pourpense de le vous faire assauoir, et men gou- 
uerner par la maniere qui par vous me sera conseille. 
Et quant le Daulphin ot fine son parlement, il lui fut 
respondu par vng cheualier de Bourgoigne, qui estoit 
assez ancien et moult sage : si diet ainsi : Monseigneur le 
Daulphin , il vous a pleu nous faire assauoir la maladie 
de Vienne vostre fille , dont estes desplaisant , de la- 
quelle chose nous vous croyons bien, car cest legiere 
chose a croire, car les accidents de maladie suruiennent 
aucune fois aux hommes et aux femmes plus subtiue- 
ment que Ion ne vouldroit, mais les sens des hommes 
preuuent quant ilz sceuent supporter les tribulacions 
qui aduiennent en cest monde. Et pourtant vueilliez 
porter en patience de vostre part , car aussi ferons nous 
de la nostre , et vous demourrez au nom de Dieu , et 
nous nous en irons au nom dicellui en Bourgoigne. 
Et quant temps sera venu , et que vostre fille sera guerie 
vous nous enuoierez querir, et nous vendrons a rous 
pour acomplir vostre desir. Et quant il eult ainsi parle 
tous les au tres furen t daccord pareillement de parti r 
landemain. Si prindrent congie du Daulphin, puis mon- 
terent a cheual et sen alerent en Bourgoigne, et le Daul- 
phin auec tous les cheualiers de sa court les acompai- 

gnerent iusques au dehors de la ville , puis retournerent. 
Et le filz au duc de Bourgoigne cheuaucha tant par ses 
iournees quil vint arriuer a lostel de son pere, qui fut 
moult esbahy, quant il vit quil ne admenoit sa femme , 
mais ilz compterent tout le fait ainsi comment il estoit 
alle. 

i e Daulphin quant il fut retourtie en son hostel, 
pensa moult en la durte de sa fille Vienne, si 
se pensa quil lui donneroit beaucoup de tour- 
I mens pour veoir sil la pourroit faire changier 
de sa volunte. Si appella vng iour quatre macons quil 
auoit et leur dist : le vueil que vous soiez maistres mas- 
sonneurs, car ie ne vueil que homme du monde en sache 
riens fors entre vous et moy. Monseigneur, disrent les 
macons commandez a vostre plaisir car il vous sera fait. 
Ie vueil dist le Daulphin, que vous me faciez en vng 
coste de ceans vne petite prison qui soit toute desoubz 
terre , si que il ny puisse entrer que vng bien peu de 
clarte. Si se misrent tantost en oeuvre. Et quant la prison 
fut faicte, le Daulphin print Vienne et la mist en la 
dicte prison et Ysabeau auecques. Et la les fist demou- 
rer que nul ne sauoit riens fors lui et Madame Dienne 
et vne ieune fille qui leur portoit a mengier : et sachiez 
quil leur faisoit petitement donner de la viande. Et quant 
aucuns iours furent passez Edouart qui tousiours venoit 
au palais fut moult eshahy quil ne veoit plus Vienne, 
car il auoit moult grant desir de parler a elle , mais nul 
ne lui sauoit dire quelle estoit deuenue, si sen fut vng 
temps en merencolie. Mais atant nous laisserons a parler 
de Vienne et retournerons a parler de Paris qui estoit 
en Gennes. 

Comment Paris enuoia vnes lettres a Edouart 
son compaignon. 

i n ceste partie dit le compte que Paris demou- 
roit a Gennes , ains comme ia auons deuise. 
Si aduint que vng iour quil ouyt dire vne nou- 
1 uelle par la ville comme les marchans escrip- 
uoient les vngs aux autres , et disoit Ion que le Daulphin 
auoit marie sa fille au filz du duc de Bourgoigne moult 
honnourablement. Et quant Paris ouyt les nouuelles , il 
nen fault ia demander sil en fut moult marry, car ie vous 
dy, que a peu que le cuer ne lui faillit et quil ne se pasma 
par la rue. Lors se partit de la et sen ala en sa chambre, 
et la commenca a maudire sa vie et leure quil fut nez 
en disant. Or as fortune du tout acheue son tour sur 
moy. Or ne me fault il plus auoir esperance de iamais 
reueoir la beaulte de Vienne : lors il commenca a crier 
a haulle voix Vienne, Vienne, iamais ne vous reuerray, 
et a ce mot les lermes lui vindrent aux yeulx et le cuer 
lui faillit , si fut vne grant piece sans dire mot. Et quant 
il peult parler, il pensa vng peu et puis dist en plorant, 
certes, iay grant tort de me couroucer, car nul ne doit 
estre plus content de cest fait que moy, car Vienne qui 
a tant passe de maulx et de trauaulx pour moy et a este 
hors de la grace de son pere pour lamour de moy, main- 
tenant est en la grace de son pere , et loue soit Dieu 
quil lui a fait tant de honneur comme dauoir a mary si 
hault baron, comme le filz au duc de Bourgoigne. Car 
raison ne veult que nul doie endurer, mais esperance 
me faisoit croire chose qui ne peust aduenir. Et puis 
que iay este si foul de croire ceste raison que ien porte 
la penitance, fortune ma chasse iusques cy mais desor- 
mais ie la vueil chasser. Si men iray en estranges terrés 
que iamais France de moy ne sera veu, ainsi passeray le 
demourant de ma vie en douleur ne iamais ioie ne vueil 
auoir. Ainsi piteusement comme ie vous dy se complai- 
gnoit Paris : et sachiez que toutes foiz quil lui souuenoit 

de Vienne, il se pensoit que lamais ne la verroit. Cest 
yne douleur qui percoit son cuer de part en part. 

j insi, comme ie vous dy passa Paris deux iours, 
puis va escripre vnes lettres quil enuoya a 
Edouart son compaignon et disoit : Mon tres- 
I chier et tresparfait amis , frere et compaignon 
le tresdouloureux et maleureux Paris vostre compains 
est en tres grant douleur de cuer, a vous se recommande 
vous faisant sauoir que iay ouy dire et par certaines 
lettres de marchans que Monseigneur le Daulphin a ma- 
riee sa belle fille Vienne au filz du duc de Bourgoigne 
dont iay plaisir pour lamour de Vienne, mais bien sa- 
chiez que ie pense que iamais ie ne la puis reueoir tel 
douleur me demeure au cuer que iamais nen fauldra 
iusques a la mort. Et pourtant beau frere iay delibere 
men aller a Romme et puis reuendray icy. Si vous supply 
que me vueilliez faire assauoir de tout nouuelles et du 
mariage comment a este, ne se Vienne la fait de son bon 
gre ne quelz conuenans il y a eu , affin que vous sachiez 
rescripre du tout a mon retour. Ainsi disoient les lettres 
que Paris enuoia a Edouart. Et quant il les eult scellees 
il eult vng messagier qui les porta. Et quant elles sen 
furent alees , a landemain Paris monta a cheual acompa- 
gne dun varlet seullement et sen ala vers Romme. Mais 
a tant nous laisserons a parler de Paris, car bien y sau- 
rons retourner quant temps en sera et nous parierons de 
Edouart et de Vienne. 

Comment le gentil Edouart sceust parler a Vienne 
dedans la prison. 

i a vraye histoire nous tesmoigne et dit que 
quant Edouart eult receu les lettres de Paris 
il fut tant marry pour la destresse en quoy 
il sentoit Paris que ie ne le vous pour- 
roye escripre. Si se pensa en quelle maniere il pouuoit 
sauoir le vray de ceste matiere , car il doubtoit que le 
Daulphin eut menee secretement Vienne en Bourgoigne. 

Si sen vint a vng secretaire de la court en qui le Daul- 
phin se fioit moult, et lui commenca a dire et demander 
des nouuelles sil sauoit riens de Vienne. Ie croy dist le 
secretaire, comme plusieurs dient, que Vienne soit ma- 
lade, car il y a desia pluseurs iours que elle ne saillit 
de sa chambre. Puis lui demanda Edouart, si le Daul- 
phin traictoit ne ne faisoit riens de nouuel. Par ma foy 
dist le secretaire, ie ne scay riens, car hdmme ne vit 
Monseigneur tant secret en ses faiz comme il est main- 
tenant , ains vous dy quil a fait faire de nouuel aucuns 
ouuraiges ceans aux maistres macons, mais nul ne peult 
sauoir quel ouuraige cest , ne la ou ilz lont fait ne sur 
quoy, et touteffoiz sauons nous bien que ilz ont ouure 
ceans. Quant Edouart ot ce ouy, il dist a soy mesmes 
que ce ne doit estre sans cause et que il fault que il sa- 
che quel ouurage ca este fait. Si se pensa comme il pour- 
roit sauoir. Et quant vint au bout de deux iours si trou- 
ua les macons qui estoient en conuenant auecques le 
Daulphin , si les salua, puis leur dist : Mes seigneurs 
ie vouldroie vng peu parler a vous sil vous plaisoit. Sire, 
disrent les maistres, quant il vous piaira. Il est vray dist 
Edouart, que iay a faire aucuns ouuraiges a mon hos- 
tel si vous supplie que vous y vueilliez venir pour le 
veoir et si vous le voulez faire, ie vous pieray bien et 
largement. Les maistres furent contens de y aller pour 
veoir louuraige. Et lors Edouart les mena en son hostel 
et leur monstra vne grande maison et leur dist quil la 
vouloit faire abatre et puis reffaire de nouuel. Certes 
disrent les maistres, nous noserions entreprendre si 
grant ouuraige , car nous sommes a conuenant auec- 
ques Monseigneur le Daulphin , si nous fault aucune 
foiz laisser tout a coup louuraige pour ce que le Daul- 
phin ne veult point quon sache ce quil entreprent. Lors 
Edouart les mercia de ce quilz estoient venuz en son 
hostel. Si, oult appareillies de bonnes espices et de bon 
vin, si les fist mengier et fist mettre du vin blanc de- 

dans les aigueres pour tremperle vin rouge en lieu 
deaue. Tant fist a brief parler, que auantquilz partissent 
de la quilz ne fussent trestous yures. Et quant Edouart 
vit quilz estoient bien yures , il leur commenca a de- 
mander des nouuelles. Si leur demanda quel ouuraige le 
Daulphin auoit fait faire de nouuel. Et les maistres a qui 
les testes tournoient pour le vin quilz auoient beu, quilz 
ne sauoient que dire ne que faire, ne le peurent oncques 
celer. Si lui disrent comme le Daulphin auoit fait faire 
vne petite prison moult obscure. Lors dist le cuer a 
Edouart que le Daulphin auoit emprisonnee Vienne. Si 
leur demanda ou ilz auoient la prison faicte, et lui disrent, 
que a vng coste du palais toute soubz terre, quelle 
venoit sortir au pie de la muraille dune eglise qui estoit 
aupres du Palais, et estoit leglise de Nostre Dame. 
Quant Edouart ot sceu tout ce quil vouloit, il donna 
congie aux maistres, qui a grant peine sen alerent, tant 
estoient yures. 

landemain Edouart se pensa quil conuenoit 
quil sceust si Vienne estoit dedans la prison- 
Si sen vint au Prieur de leglise Nostre Dame 
et lui dist : Beau pere, il est vray que iay veu 
et promis de faire vne chappelle en lonneur de Nostre 
Dame, et pour tant si vous me voulez donner place 
ceans telle que ie demanderay, ie la feray ceans plus tost 
que en autre eglise. Eslisez, dist le prieur, la place quil 
vous semblera estre bonne , car nous la vous donnerons. 
Lors Edouart sen ala a lendroit ou la prison estoit faicte 
selon lauis de ce que les maistres lui auoient dit. Ie vueil 
dist il, ceste place. Et nous la vous donnons, dist le pri- 
eur. Tantost Edouart fist venir maistres pour faire le 
fondement de la chappelle. Et quant ilz eurent caue 
parfond enuiron quatre paulmes, ilz trouuerent la mu- 
raille faicte soubz terre : si ne nous fault plus cauer, 
disrent ilz, car vostre muraille se plungera sur ceste si 
que elle est moult bonne et forte et en vauldra beau- 

coup mieulx. Il me plaist bien dist Edouart , mais ie ne 
vueil que vous y touchiez plus, car iay promis a faire les 
fondemens de mes propres main s, si les feray a beau 
loisir, et quant ilz seront faitz, ie vous appelleray et 
vous ferez le demourant. Les maistres disrent que en 
bonne heure et laisserent a y ouurer. Edouart fist appor- 
ter marteaulx, taillans , eschampres et autres fers, aussi 
comme si fust macon. Vng iour bien matin Edouart vint 
a louuraige a tous ses fers et commenca a maconner 
trois ou quatre pierres. Et quant vint a heure de disner, 
le prieur sen ala disner et tous les freres. Et quant 
Edouart vit que en leglise nauoit ame, il print vne 
eschampre et commence a rompre la muraille de la 
prison. Et tant fist quil osta vne pierre, et Vienne 
qui dedans la prison estoit fut moult esbahie quant 
elle vit la prison percee et sen vint hastiuement au 
pertuys et dist : et qui est cellui qui a tant de cuer 
dentamer ceste muraille. Et Edouart qui bien entendit 
a la voix que cestoit Vienne. Helas, fait il, Mada- 
me, ie suis Edouart qui ay ce fait pour a vous pouoir 
parler. Et quant Vienne entendit que cestoit Edouart, 
elle en eult tressouuerain plaisir et luy dist. Hee Edouart 
et quelle nouuelles maportez vous , et de vostre compai- 
gnon Paris auez vous riens ouy de nouuel. Certes, Mada- 
me, il ny a gueres quil menuoia vnes lettres. Si lui mons- 
tra les lettres que Paris lui auoit enuoyees. Et quant 
Vienne ot entendu la lettre elle fut moult ioieuse, quant 
elle sceut que Paris estoit sains, mais elle eust desplai- 
sir de ce que Paris estoit desconforte, si pria a Edouart 
quil lui voulseist rescripre et faire sauoir toutes 
choses de nouuel. Et Edouart dist que si feroit il. Et 
quand ilz eurent assez parle ensemble, Edouart print 
congie delle , et puis remist la pierre quil auoit ostee 
au pertuys , affin que Ion ne sen peust apparceuoir. 
Ainsi comme ie vous ay dit, trouua Edouart moyen de 
parler a Vienne. Et sachiez que par cellui pertuys 

Edouart bailla aVienne viandes et touteschoses quil po- 
uoit penser qui lui fussent plaisantes. Et cestoit vng 
grant reconfort a Vienne. Mais a tant nous laisserons 
a parler de Edouart et retournerons a parler du filz du 
duc de Bourgoigne. 

Comment le filz au duc de Bourgoigne reuint 
secretement en Vienne. 

r dit le compte que apres que furent passez six 
i moys, le filz au duc de Bourgoigne qui vit que 
le Daulphin ne lui manda riens, si se pensa 
I quil vendroit secretement en Vienne pour sa- 
uoir se Vienne estoit guerie. Si monta a cheual, vng 
iour soy dixiesme et fist entendre quil saloit esbatre 
iusque en Flandres , puis cheuaucha tant par ses iour- 
nees quil vint arriuer en Vienne et sen ala logier en 
vne hostellerie secretement. Mais tant secretement ne le 
sceut faire quil ne fust congneu. Si fut aucun qui le vint 
dire au Daulphin. Et quand le Daulphin le sceut il lala 
tantost serchier, si le trouua en lostellerie et lui dist, 
que grant deshonneur lui auoit fait quil nestoit venu 
descendre en son hostel. Lors le print par la main et le 
mena en son hostel. Madame Dienne lui vint audeuant 
iusques a la porte. Grant feste firent le Daulphin et sa 
femme au filz du duc de Bourgoigne. Et puis il demanda 
comment faisoit Vienne. Certes , dist le Daulphin , elle 
ne fait pas ainsi comme ie vouldroie. A landemain le 
filz au duc de Bourgoigne pria au Daulphin quil lui feist 
veoir Vienne, ainsi malade comme elle estoit. Et le 
Daulphin qui ne sceut que respondre si se pensa mieulx 
de lui dire la verite toute. Et partant luy dist ainsi : 
Beau filz, sachiez que les parolles que ie vous vueil dire 
sont moult de grant durte contraire a vostre desir, et 
aussi au mien , et sachiez que lautrefoiz que fustes pre- 
mierement en ceste ville pour le mariage de nostrefille, 
voluntiers et de tresbon cuer eussions toutes choses 
acomplies, si tant seulement la dicte nostre fille eust 

voulu estre dacord. Mais oncques pour chose que nous 
sceussions faire ne se veult accorder, dont pour ceste 
cause depuis que vous partistes de cy iusques a mainte- 
nantie lay tenue en vne prison moult obscure, et vous 
dy que ie lui fais donner a mangier et a boire peti ternen t 
pour veoir se par tourmens la pourroye faire changier de 
volunte. Mais riens ny vault, car oncques de propos na 
voulu changier , et pour tant ie conclus et delibere que 
ie la feray en celle prison vser le demourant de sa vie, 
ne iamais ne en sauldra si par mort, non. Si men suis 
pense pour le mieulx de vous dire, afin que vous ne 
perdez vostre temps et vous en supplie que vous men 
vueilliez auoir pour excuse, car certes, ien suis plus do- 
lent et plus marry que homme pourroit estre. Et quant 
le filz au duc de Bourgoigne ot entendu ceste raison, il 
en fut tant esbahy que merueilles , et si vous dy quil ne 
le pouoit croire, et touteffoiz il en eult si grant douleur 
en son cuer que ie ne le vous scauroie dire , et si res- 
pondit ainssy au Daulphin. 

i onseigneur le Daulphin, ie vous ay ouy par 
toutes pars renommer pour vng sage baron, 
I sil en y a point au monde, et pour tant vueil 
I ie parler a vous seurement, esperant que si par 
ma simplesse ie falloye en mon parler , vostre sen s sup- 
pliera a ma faulte. Et pour tant que vous auez dit en vos- 
tre parler que vous estes moult dolent de ce que vostre 
fille Vienne ne se veult accorder a vostre vouloir , ie vous 
prie que vous men dictes, si vous sauez point pour 
quelle occasion elle ne sy veult accorder. Par foy , dist 
le Daulphin, ie ne scay point dautre raison fors quelle 
dit, que elle veult garder a Dieu son pucellage. Certes, 
fist le filz au duc de Bourgoigne , en ceste part auez 
vous tort de lui en sauoir maulgre. Car tout ce que Ion 
fait en cest monde est perdu fors le seruice que Ion fait 
a Dieu. Et pour tant selle veult sa virginité garder a 
Dieu pour le salut de son arne , certes selon raison point 

ne doit es tre maleureuse ne mal menee. Mais dune chose 
ie tous requiers tant comme ie puis quil vous piaise que 
ie puisse Vienne veoir et delle prendre congie ains que 
ie men reuoise. Et le Daulphin fut moult content de 
ceste response, si lui accorda quil la verroit ains quil 
parteist. 

Comment le filz au duc de Bourgoigne voulsist 
parler a Vienne en la prison pour sauoir de son 
courage. 

i u soir le Daulphin quant fut couche, dist a 
Madame Dienne, ce que le filz au duc de 
Bourgoigne lui auoit dit , et lui dist quelle 
' meist peine quil puisse Vienne veoir et parler 
a elle en la prison : et elle dist que si feroit elle. A lan- 
demain bien matin , si appella Ysabeau et lui dist : Ysa- 
beau , ceste prison vous semble delictable. Gertes, Ma- 
dame non , dist Ysabeau , mais ce que plaist a Monsei- 
gneur et a vous nous fault prendre en gre. Ysabeau, dist 
Madame Dienne , il me poise moult de ton malaise , si 
peusse faire du contraire. Et pourtant ie te dy que le filz 
au duc de Bourgoigne qui espoux deuoit estre a ceste 
tres mauuaise creature Vienne, si est venu en ceste ville 
et dit quil veut parler a la dicte Vienne, et pour tant ie 
vous enuoye des robes et des abillemens : si diras a la 
dicte Vienne que elle se vueille vestir et aourner, car le 
dit baron vendra en ceste prison pour la veoir et parler 
a elle, si te prie que tu la vueilles prier tant que tu pour- 
ras que elle ne vueille plus contredire a la volunte de 
son pere. Et Ysabeau a laquelle la prison ennuyoit et 
voluntiers sauldroit de hors, dist a Madame Dienne 
quelle feroit son commandement. Et quant Madame 
Dienne sen fut alee, elle dist a Vienne telles parolles : 
Vienne, or vous ay a dire des nouuelles. Et quoy dist 
Vienne. Celle qui a huche a la porte de ceste prison, 
estoit Madame Dienne vostre mere , qui ma dit que cest 
noble baron filz au duc de Bourgoigne, qui vostre espoux 

deuoit estre par grant desir quil a de vous veoir, et de 
vous vouloir auoir a femme estreuenu en ceste ville, et 
si veult venir parler a vous en ceste prison : et pour tant, 
Madame vostre mere vous enuoiera tantost robes et abil- 
lemens pour vous aourner et vestir, et sachiez que le 
ditfilz au duc de Bourgoigne vendra cy demain au matin. 
Et pour tant belle suer aduisez a vostre fait , car vous 
estes sage et bien sauez que a desia six moys que nous 
sommes en ceste prison obscure pour ceste cause , ou 
nous auons endure grans trauaulx et durtes , et si som- 
mes bien tailles de y vser le demourant de nostre vie, si 
me semble que nous sommes trop hors de raison, si a 
vous ne plaist aucunement changier de volunte : car 
quant lomme ou la femme endurent en cest monde pei- 
nes et trauaulx pour aucune utilité que ils atten dent, 
celle peine et trauail si est chose raisonnable : mais nous 
endurons peines et meschiefz et si, ne nous en peult 
aduenir nul bien. Et pourtant il me semble quil seroit 
pour le meilleur de vous accorder a ce que il piaira a 
vostre pere ordenner : ie ne vous scairoie plus rien dire, 
car vous estes sage, et sauez mieux entendre ma raison 
que moy , mais vous supplie quil vous piaise auoir pitie 
de nous. 

i ienne qui moult bien ot entendu la raison de 
Ysabeau, commenca a penser moult profonde- 
ment en quelle maniere elle se pourroit deli- 
I urer le plus briefment de cest mariage , quil 
nen fust plus parle. Et quant elle eult vne grant piece 
pense, elle respondit et dist ainsi : Belle suer, les parolles 
que vouz mauez diet es, me sont moult agreables pour 
lamour que iay en vous , car ie vous aime autant comme 
si vous seriez ma suer, et raison le veult, car tu es ma 
suer en toutes tribulacions dont ie te dy quil me fait 
plus de mal la peine et dure vie que ie te voys endurer 
pour moy que tous les travaulx que Ion me pourroit 
donner. Mais ie te prie tant comme ie puis quil te piaise 

estre ferme et auoir pacience, car il vendra le temps 
aduenir que Dieu aura pitie de nous, car sans cause 
somraes en telle detresse. Et sil te plaist tu diras a ma 
Dame de mere que elle vueille endurer vng petit et que 
cest noble baron , filz du duc de Bourgoigne ne viegne 
point cy, iusques passez soient trois iours, et par auen- 
ture ie seray mieulx disposee a respondre et faire ce quil 
vouldroit que ie ne suis pour le present : et toy et moy 
seronstoutes nuytz en prieresetoroisons en prianta Dieu 
de bon cuer que par sa saincte pitie me vueille conseillier 
a faire ce quil scaira le mieulx pour la saluacion de nos 
arnes. Et encores diras a Madame ma mere , que quant 
ce gentil homme baron vendra parler a moy quelle y 
face venir Monseigneur leuesque de Saint Vincent, car 
icellui mettra en droit chemin de faire ce que raison 
vouldra. Et entretant quelles parloient, Madame Dienne 
vint a la porte de la prison, si appella Ysabeau. Et Y&a- 
beau vint tantost a la porte : et Madame, si lui bailla vne 
robe de soye qui estoit vne des robes de Vienne. Puis 
Ysabeau lui compta ce que Vienne lui auoit dit, et que 
elle auoit respondu, dont Madame Dienne fut moijlt 
ioieuse, car il lui sembla que Vienne selon son parla- 
ment eust desia en volunte dacomplir ce que le Daulphin 
vouloit. Si sen ala , et puis leur enuoya vne geline pour 
leur disner. Ysabeau qui fut a la porte print la geline et 
lemporta la ou elles auoient acoustume de mengier et la 
mist sur la table. Mais Vienne qui ne pensoit fors 
comme elle pourroit escheuer ce que elle auoit volunte 
de faire, si sen vint la ou Ysabeau estoit, et quant elle 
vit la geline elle dist telles parolles ; Belle suer iay ouy 
souuent racompter que les sains prophetes et aussi les 
sains hermites quant ilz vouloient aucunes choses de- 
mander a Dieu, tout premierement ilz ieunoient et fai- 
soient abstinence, et puis se mettoient en oroisons et 
Dieu entendoit a leurs prieres. Ie te dy, belle suer, que 
ie voys cy vne geline que Ion nous a enuoiee pour nostre 

disner, et que le pechie qui fait plus obscur lenten de- 
ment de la creature et toute la deuocion de lame si est 
gloutonie , pourtant ie Toudroie sil te sembloit bon 
que nous iunessions, et puis toute nuyt nous serons en 
oroison prianta Dieu quil nous vueille conseillier a eslire 
ce que sera pour le mieulx. Et ie suis certaine que si 
nous faisons ainsi, que Dieu entendra nostre priere.Ysa- 
beau aceorda de bon cuer ce que Vienne dist, et en eult 
moult grant ioye, pensant que elle voulseist entendre a 
ce que son pere vouloit. Mais Vienne pensoit bien autre 
part, car elle print la geline et fist semblant de la getter 
hors de la prison, mais elle la cacha en vng anglet. Quant 
elles eurent assez parle Vienne dist que elle se vouloit 
mettre en oroison. Si sen vint la ou elle auoit mist la 
geline, si la print et la fendit en deux moictiez, et en mist 
soubz chascune aisselle vne moictie, et la tint bien 
estroictement tout le iour et toute la nuyt que Ysabeau 
ne sauoit riens. Les iours estoient longs et le chault 
grant', comme a la Saint Iehan , si que a landemain au 
matin la geline qui desoubzles aisselles estoit, si puante 
fust que Ion ne pouoit endurer enuiron elle. 

landemain au matin, Vienne vint vers Ysa- 
beau si la trouua quelle estoit comme en pen- 
sement et pour ce lui dist telles parolles : Belle 
mer, ie congnois que la durte de ceste prison 
te commence a ennuyer dont il nest pas inerueilles , et 
pour ce pour lamour de toy, ie ay conclud et delibere de 
coraplaire a la volunte de Monseigneur mon pere, et 
feray tout ce quil lui piaira den ordonner. Et quant Ysa- 
beau ouyt ainsi parler Vienne, elle en eult moult grant 
ioye. Et quant vint a leure de nonne elles disnerent et 
mengerent du pain et beurent de leaue. Apres disner 
Madame Dienne vint a la prison pour parler a Ysabeau. 
Et Ysabeau lui compta ce que Vienne lui auoit dit. Ma- 
dame Dienne en fut moult ioieuse, si sen ala le compter 
au Daulphin, qui en eult moult grant ioye, pensant que 

celle deust faire du tout a sa volunte et quelle deust venir 
a droicte perfection. Ainsi demourerent iusques a lan- 
demain que le filz au duc de Bourgoigne deuoit aler par- 
ler a Vienne. Lors manderent querir leuesque de Saint 
Vincent: et quant il fut venu,le Daulphin lui dist : 
Monseigneur leuesque, nous vous auons mande querir, 
car il y a pluseurs iours que iay voulu faire traicter de 
nostre fille Vienne le mariage au filz du duc de Bour- 
goigne, mais oncques Vienne ne lui a voulu accorder, 
dont pour ceste cause , ie lay fait mettre en p ri son. Or , 
est, que cest baron filz au duc de Bourgoigne, si ma 
voulu requerir que il puisse Vienne veoir, et elle en est 
contente, mais elle veult que vous y soiez : si vous prie 
que vous y veuilliez aler, et que du tout vostre pouoir 
traictez que elle vueille accorder a faire le mariage. Le- 
uesque de Saint Vincent dist quil yroit voluntiers et 
quil y feroit le mieulx quil pourroit. Atant prindrent 
torches, car la prison estoit obscure et alerent en la 
prison le filz au duc de Bourgoigne et leuesque de Saint 
Vincent. Si ouurirent la porte et entrerent dedans, si 
saluerent Vienne, et elle leur rendit le salut. Puis le filz 
au duc de Bourgoigne demanda a Vienne comme il lui 
auoit este. Et Vienne respondit et dist que bien au ser- 
uice de Dieu. Et a ce mot le filz au duc de Bourgoigne 
fut entreprins de la grant beaulte de Vienne tant quil ne 
pouoit parler, car quant il regardoit le doulx visaige de 
Vienne, il sembloit que ce fust vne estoile, car il resplen- 
dissoit plus fort que ne faisoient les torches qui la 
estoient. Si que ledit filz au duc de Bourgoigne conti- 
tin uellemen t la regardoit, et tant plus estoit esprins de 
samour. Mais Vienne ne regardoit mye a lui, ains regar- 
doit leuesque de Saint Vincent : il lui souuenoit de Paris, 
car il fut le commencement daccorder leur amour, et 
pour ce le regardoit elle de bon cuer, car quant elle le 
regardoit, il lui estoit aduis quelle veoit Paris. Si saprou- 
<;ha dudit euesque et parlerent en secret de pluseurs 

choses. Le filz au duc de Bourgoigne pensoit que ilz 
parlassent de sainctete , mais Vienne ne parloit que de 
Paris que elle auoit en son cuer. Et quant ilz eurent 
assez parle , leuesque dist a Vienne que elle deust faire 
aucun accueillement au filz au duc de Bourgoigne. Et 
lors Vienne vint vers le dit filz par le conseil dudit eues- 
que : et lui quant vit que Vienne yenoit vers lui, pareille- 
ment vint vers elle : si se assirent lun empres lautre. Et 
puis le filz au duc de Bourgoigne paria le premier et 
dist ainsy. 

Comment Vienne sauisa dune gentille invention 
pour se deliurer du filz au duc de Bourgoigne. 

[ adame Vienne iay ouy racompter et si treuue 
en lescripture que le premier ordre et consti- 
tution que Dieu fist en cest monde fut le saint 
I sacrement de mariage , et vraiement on le doit 
bien nommer saint, car ie tiens que Ion ne peult faire 
chose en cest monde dont Dieu prengne plus grant plai- 
sir quen lordre de mariage , car par mariage multiplie et 
croist nature humaine dont Dieu remplit les sieges de 
Paradis, qui par le grant orgueil et mauuais pechie de 
Lucifer furen t vuidez. Et pour tant Monseigneur le 
Daulphin vostre pere et Madame Dienne vostre mere 
veulent faire le plaisir de Dieu et par leur grant courtoi- 
sie ont voulu faire traicter le mariage de vous et de moy 
dont les parties ont este daccord et encores sont fors 
que vous. Si mest aduis que vous auez prins vostre durte 
en vostre cuer de dire que a mariage ne vous voulez 
consentir. Et pour tant ie suis venu cy, nonobstant que 
ie scay bien que ie ne suis pas digne de estre vostre 
mary, car la renommee de vostre beaulte et de vostre 
sagesse est partout le monde , parquoi vous seriez digne 
dauoir non seulement vng tel baron comme moy mais 
vng roy si au monde en y a point de puissaut : mais pour 
Dieu vous prie tant comme ie puis que pas ne vueilliez 
faire pechie si grant, comme de contester a la volunte de 

vostre'pere et de Madame vostre mere et ne vueilliez 
souffrir si grant meschief comme de souffrir que vostre 
tres doulce personne deust estre tous les iours de vostre 
vie en ceste prison. Madame Vienne ne souffrez pas 
quela volunte gouuernele sens, mais vueilliez entendre 
a ce que raison vous enseigne. Madame ie ne vous scau- 
roie plus que dire, ie pry au benoist filz de Dieu qui 
vous doint respondre et faire chose qui soit agreable a 
Dieu et a Monseigneur vostre pere et a Madame Vostre 
mere. Et quand il eult fine son parlement Vienne res - 
pondit en ceste maniere. 

i e pry a Dieu , beau sire, que vous soiez le bien ve- 
nu par cent mille foiz, et tant et de siboncuer 
I comme ie puis vous remercie de ce quiWous 
la pleu me visiter en ceste prison : et aussi du 
noble et gent parlement que vous mauez fait, trar 3 
vous a pleu me louer lordre de mariage. Ie vous confesf e 
que cest vng saint ordre et pense que Dieu la agreable, 
mais iay ouy dire que ce nest fors seulement que vne 
conionction ou nul ne doit estre force, ne nul ne peult 
faire ottroy de mariage fors que a vng lieu tant seule- 
ment, et partant il ne mest pas possible de faire ottroy 
et mon cuer donner autre part dont iay espoir a auoir 
autant de bien et plus que ie nauraye de vous ne dautre. 
Et le filz au duc de Bourgoigne qui escoutoit et enten- 
doit que elle eust donne son courage au seruice de Dieu, 
pour ce quelle auoit dit au Daulphin son pere quelle 
vouloit garder son pucellage. Et aussi que Vienne mons- 
troit grant semblant de sainctete : mais Vienne nenten- 
doit mie celle part, ains entendoit et disoit de Paris en 
qui auoit plus grant esperance que en quelque prince 
qui au monde fusL Et aussi dist Vienne. Quant il me 
seroit possible de vous faire lottroy de mariage, iay vne 
occasion pourquoy ie ne le doy faire nnllement. Car iay 
vne enfermete sur moy dont il sault vne si grant pueur 
quil nest homme qui apres moy peust demourer quant il 



Digitized by 



Ixviii 

la sentiroit, dont raison veult que ie ne doy engigner 
ne decepuoir vng si noble baron comme vous estes, 
car trop seroit grant le pechie. Et afin que vous en sa- 
chiez le vray ie le vous vueil faire sentir. Si commence 
adeslassier sa gonnelle par deuant, puis se mist bien au 
deuant de leuesque et du filz au duc de Bourgoigne, et 
ouurit sa gonnelle par deuant sa poitrine : et lors saillit 
vne si grande pueur pour la geline quelle auoit desoubz 
les esselles quil sembloit proprement quil y eust vng 
chien pourry. Si que leuesque et le filz au duc de Bour- 
goigne ne la peurent endurer, måis commencerent a 
cloure leur nez et a tourner leurs visaiges autre part. Et 
Vienne dist : Haa Messeigneurs , pardonnez moy car ie 
lay fait oultre mon gre, mais ie lay fait affin que vous 
ne cuidiez que ie me mocquasse de vous. Et ceste mala- 
die me est aduenue depuis que ie suis en ceste prison , 
et ce a este pour la dure vie que iendure. Si retourna a 
lassier sa gonnelle. Or Messeigneurs, vous vous en pouez 
bien aler a voz besoignes, car ie demourray cy en priant 
a Dieu que il vous acomplisse voz desirs , et a moy 
bonne pacience par quoy ie puisse aduenir a la gloire 
de Paradis. Leuesque et le filz au duc de Bourgoigne en 
eurent grant pitie et disoient entre eulx que Vienne 
deuoit estre saincte pour la pacience que elle monstroit. 
Et prindrent congie et retournerent a Madame Dienne 
et au Daulphin rpuis leuesque print congie et sen alla en 
son hostel, puis le filz au duc de Bourgoigne print con- 
gie et monta a cheual et sen retourna a lostel de son 
pere , et lul compta tout ce quil auoit veu de Vienne , 
dont le duc de Bourgoigne fut moult esbahy. Et pour 
ceste cause sespendit vne renommee par le pais que Ion 
disoit que Vienne estoit deuenue saincte femme. Et lors 
le Daulphin et Madame Dienne qui courouces estoient 
prindrent vne durete de dire que iamais Vienne ne saul- 
droit de la prison si elle ne saccordoit a faire leur vo- 
lunte. Mais icy nous laisserons a parler de Vienne et 
retournerons a parler de Paris et Edouart. 

i cy endroit dit le compte, et la vraie histoire 
nous tesmoigne que durant cest temps Edouart 
ot nouuelles que Paris sen estoit alle a Romme, 
I comme nous auons deuant dit : lequel Paris 
retourna a Gennes , et Edouart lui va escripre lettres qui 
disoient ainsi : Mon tres honnoure et tres parfait frere 
et compaignon, ie me recommande a vous tant et de si 
bon cuer comme ie puis, vous faisant assauoir que iay 
receu voz lettres par lesquelles vous mandiez que vous 
auez ouy que Monseigneur le Daulphin auoit marie sa 
fille Vienne au filz au duc de Bourgoigne et que ie vous 
en feisse assauoir la verite. Et pourtant vous en rescrips 
quil est bien vray que Monseigneur le Daulphin a voulu 
faire le mariage audit filz du duc de Bourgoigne, mais 
Vienne en laquelle habunde toute beaulte, na pas voulu 
sa promesse faulser que elle a vers vous, ne oncques au 
mariage ne sa voulu consentir. Dont pour ceste cause 
Monseigneur son pere la faicte emprisonner et Ysabeau 
auecques elle en vne estrange prison, ou elles endurent 
beaucoup de travaulx et de durte. Mais de tant mest 
bien aduenu,que iay trouue maniere que a elle puis bien 
parler, quant ie vueil, que ame du mondenen scet riens. 
Et entretant que Paris lisoit cest chappitre il lui vint si 
grant douleur au cuer quil se pasma et quant il futreue- 
nu de pamoison , il commenca a lire lautre chappitre , 
ou il trouua escript : Comme le filz au duc de Bourgoi- 
gne estoit reuenu en Vienne et comme Vienne pour se 
deliurer de lui auoit mis desoubz ses esselles la geline: 
car Vienne comptoit tout par le partuys a Edouart quant 
il venoit parler a elle. Et quant Paris ot entendu ce que 
Edouart lui escripuoit, il dist : O Vienne fleur denoblesse 
et de toute beaulte , or vous faut il estre emprisonnee et 
endurer peines et tourmens pour lamour de raoy, dont 
ie seroie plus content quilz fussent tournes sur moy. O 
mauuaise et traitresse fortune comme tu me as en con- 
traire, tu me vouloies auoir mis audessus de la roe et 

maintenant tu mas tout au plus bas mis, or mas tu gette 
en la boe. Et quant il eult ce dit, il print a penser en 
soy mesmes que desormais ne veult il auoir bien ne 
plaisir, ains vsera le demourant de sa vie en peines et 
en douleurs. Et ainsi pensant il lui souuint que il auoit 
ouy dire que en Venise auoit vne nef qui deuoit passer 
oultre mer, si dist quil yroit la et passeroit la mer en tel 
lieu que iamais on noyra n o u uelle de luy. 

Comment Paris conclut de passer oultre mer. 
antost a landemain, il fist ainsi comment il 
auoit pense, car il auoit donne congie a vng 
varlet quil auoit prins, puis monta a cheual 
tout seul sans nulle compagnie et sen ala. Si 
cheuaucha tant par ses iournees quil vint arriuer a Venise, 
si trouua que la nef fut partie dont il fut moult dolent. 
Si demoura depuis deux moys a Venise en attendant que 
aucune nef deust åler oultre mer. Et quant il vit que 
nulle nef ne se appareilloit pour y aller , si pensa quil 
retourneroit a Gennes. Si monta a cheual et tant che- 
uaucha par ses iournees quil vint a Gennes. Si sen vint a 
Messire Berthon de Piccamale et lui dist comment il 
estoit alle a Venise pour cuider passer oultre mer, mais 
quil nauoit trouve nulle nef pour y aller. Toutesfoiz 
dit il , il men fault aller, car ie lay ainsy conclus, si vous 
prie que vous men vueilliez conseiller ou ie pourray plus 
tost mon passage trouuer. Et Messire Berthon qui amoit 
moult Paris lui dist , attendez encore aucuns iours , car 
iay emprins daller en Romanie porter aucunes marchan- 
dises , si pourrons aller ensemble. Paris fut moult con- 
tent : et ne tarda gueres de iours que le dit Messire Ber- 
thon fist appareillier deux gallees et chargier de mar- 
chandises pour aller en Romanie. Et quant Paris sceut 
que les gallees estoient ia prestes pour partir , si va 
escripre vnes lettres a Edouart son compaignon. Et di- 
soit la lettre ainsi. Mon tres honnoure et parfait amis , 
frere et compaignon, comme le maleureux et le plus 

infortune horame du monde que Oieu fist oncques 
naistre, en grant douleur de cuer me recommande a 
vous , et puis que fortune a du tout gette son sort au 
contraire de mes plaisirs , et veult que ie doie vser ma 
vie en pieurs et en douleurs , ie ordonne et conclus de 
passer la mer et de men alier en Romanie, car ie nay 
espoir de iamais retourner au pais de France, ne ne croy 
que iamais nous entre puissions reueoir ensemble , pour 
tant vous escrips ceste lettre en fourme de gaige , vous 
faisant sauoir ma volunte, laquelle vous prie mon cuer 
quil vous piaise me recommander a la belle des belles , 
cest a Vienne fleur de beaulte, de doulceur, de hon- 
neur, de courtoisie et de loyaulte, et vous prie quil 
vous piaise de ma part le lui presenter et lui dictes 
certainement que si mon corps sen va , mon cuer vers 
elle demeure. Ie vous laisse a Monseigneur mon pere et 
a Madame ma mere, quilz vous doient recepuoir a filz en 
lieu de moy et que vous soiez hoir de tous leurs biens 
apres leur mort. A vous ie laisse le gouuernement de 
Vienne et puis que ie ne puis reueoir sa plaisante 
beaulte dont mon cuer meurt et pasme quant il men 
souuient, ie vous requiers que tous les conseils, secours, 
confort qui a vous sera possible les lui vueilliez bailler 
si bien que vous feriez a moy mesmes. Car si ie meurs et 
mon arne soit en Paradis et que ie puis sentir que par 
vous lui soit donne aucun confort, ce sera accroissement 
de gloire a mon ame. Et si elle est a dampnation ce lui 
sera alegement des peines. Or vous vueil escripre de ma 
vie quelle sera. Premierement ie feray faire vng lit qui 
sera de douleurs ou ie coucheray sans releuer, le cous- 
sin que ie tendray dessoubz ma teste sera de lermes, les 
couuertures seront de tristesse, mes vestemens seront 
de deuil, mon mengier et mon boire seront de soucy, et 
toutes mes parolles seront de plainctes et ainsi vseray le 
demourant de ma vie. Autre chose ne vous scay que 
rescripre fors quil vous piaise de prier a Dieu quil me 

vueille la mort enuoier pour abregier ma doloreuse vie, 
et ie men iray sans reuenir en priant a Dieu que par sa 
saincte grace vous doint bonne vie et ioieuse, et a 
Vienne vueilliez alegier les peines et les tourmens quil 
lui conuient endurer a grant tort et sans cause. Ainsi di- 
soient les lettres que Paris enuoia a Edouart. Et quant 
il les eiilt scellees , il se torcha les yeulx , car il nauoit 
fait que plourer de tant comme il auoit lesdictes lettres 
escriptes. Puis sen alla ala ville et sercha tant quil trouua 
vng messagier a qui il bailla les dictes lettres et de lar- 
gent et lui enchargea qui les portast en Vienne. Le mes- 
sagier sen partit et tant alla par ses iournees quil vint en 
Vienne , puis demanda Edouart et quant il leut trouue 
il lui bailla les lettres. 

douart ouurit les lettres et quant il ot veu le 
contenu de celles lettres il fut moult dolent 
du marrissement de Paris et de ce quil sen 
alloit en estranges contrees , si pensa quil ne 
monstreroit point les lettres a Messire Iacques , ne non 
fist il , mais il lui dist quil auoit eu des nouuelles de Pa- 
ris , si lui compta comme il vouloit partir de Gennes 
pour alier en estranges terres. Et quant Messire Iacques 
len tendit, il en fut moult dolent et commenca a plourer 
moult tendrement. Mais Edouart le conforta le plus 
doulcement quil pouoit. 

i ne tarda gueres apres que Paris ot enuoie la 
lettre , que les galees furent aprestees pour 
partir. Lors Paris sen alla en lostel de Messire 
Berthon de Piccamale, qui lui dist que les 
galees deuoient partir dedans trois iours. Et Paris dist 
au dit Messire Berthon que toutes les robes quil auoit de 
lui en son hostel quil les donnast aux poures pour la- 
mour de Dieu, fors vne robe quil retint pour soy et 
cinq cens escuz quil cousist dedans son pourpoint. 
Puis, lui et Messire Berthon monterent sur vne des 
galees, et quant vint leure quilz deuoient partir, les 





Digitized by 



mariniers leuerent les ancres et tandirent les voiles , le 
vent fut bon si alerent parmy la mer tant quilz vindrent 
arriuer a Gonstantinnoble. Et landemain que ilz furent 
arriuez ilz descendirent a terre : Paris commenca a 
demander du pais et du lieu et Ion lui dist quil y auoit 
vne autre cite qui estoit plus auant que Ion appeloit 
Tauris et puis de la on pouoit aler par toutes les con- 
trees du soleil leuant. Au bout de trois iours Paris oyt 
parler quil y auoit des marchans qui aloient au Quaire : 
lors il dist quil iroit en la compagnie des marchans. 
Si allerent tant quilz vindrent au Quaire. A landemain 
quilz furent venuz Paris print congie de ces ditz mar- 
chans et se mist tout seul a chemin. Si alla tant quil 
vint en celle cite que Ion appelloit Tauris. Et quant il y 
fut, il se alla logier en lostel dun marchan t crestien qui 
y demouroit. Puis il fist faire ses robes morisques et 
dist a soy mesmes que iamais ne partira de la iusques a 
tant quil sachs parler le langage morisque. Si mist toute 
son etude a le apprendre. Ainsi demoura en ceste ville vng 
an entier, et au bout dun an il sceut aussi bien parler 
le morisque, comme sil en eust este nez et nourry. Lors 
il se vestit de robes morisques et commenca a hanter 
auecques les Mores ne plus ne moins que sil fust Sarra- 
zin et alloit dune ville a autre, et tout le monde pensoit 
quil fust Turch ou Sarrazin : mais il estoit vray crestien, 
et auoit la foy et son espoir en Dieu et en la vierge Ma- 
rie, mais il ne pouoit oublier Vienne, ains toutes les 
foiz quil lui en souuenoit les lermes lui venoient aux 
yeulx. Mais atant nous laisserons a parler de Paris et re- 
tournerons a parler du Daulphin et du roy de France et 
de saint Innocent qui lors estoit pape de Romme et 
dune armee que entreprindrent a faire sur les Sarrazins. 

Comment le pape et le roi de France entreprin- 
drent vne armee pour guerroyer les Sarrazins. 
n ceste partie dit le compte que en cellui 
temps estoit pape vng nomme Innocent, lequel 
estoit homme de saincte vie et de bonne con- 
dicion et demouroit a Romme.Vng iour aduint 
quil eult en volunte de sauoir combien leglise auoit de 
tresors, si fist appeller les tresoriers deuant lui et leur 
dist : Messeigneurs ie vueil que vous me rendez compte 
pour veoir comme vous auez gouuerne les biens de 
leglise. Les tresoriers apporterent et rendirent compte , 
si trouuerent que leglise auoit de tresor trois millions de 
ducas. Lors le pape commanda quilz lui fussent apportez 
et ainsy fut fait. Et quant il les eult, il les fist mettre en 
vng certain lieu : puis il fist appeler tous les cardinaulx, 
et quant ilz f urent deuant lui il leur dist : Seigneurs , 
il est vray que iay trouue par la relation de mes treso- 
riers que la saincte eglise a vng grant tresor, qui monte 
a trois millions. Si me suis pense, sil vous semble bon , 
que feissions guerre a ceulx qui sont ennemis de Dieu 
et de saincte eglise, comme sont les Sarrazins , Turcqs, 
Iartarins, et tous au tres qui ne croient en la saincte loy 
crestienne. Les cardinaulx dirent que tout ce quil auoit 
pense estoit bon. Lors le pape enuoia querir les rois de 
France, Dangleterre, Despaigne, Darragon, deNauarre 
et le roy de Cecilie et tant de roys comme il sceut en 
tout le monde. Et quant ilz furent tous venuz , le pape 
leur dist tout ce quil auoit dit aux cardinaulx ne plus ne 
moins. Et quant il eult tout dit, ilz vont disant que le 
roy de France deuoit respondre le premier. Lors le roy 
de France dist au pape , que benoiste fut leure que tel 
oeuure auoit pense, et quil estoit content de y despendre 
la moictie de tout cc quil auoit.Tous les autres furent de 
tel accord : si vont ordonner entreulx que le roy de 
France comme le plus noble deust auoir la conduite de 
ceste oeuure. Lors le pape, par la volunte et consente- 

ment de tous les roys et de tout le conseil fist le roy de 
France grand capitaine et admiral de celle armee, si lui 
dist quil print le tresor de leglise et feist encommencer 
larmee selon que bon luy sembleroit. Atant tous les roys 
prindrent congie et sen retournerent chascun en son 
pais, et le roy de France sen vint a Paris. 

uant le roy fut venu, il manda querir tous ses 
barons et leur dist pourquoy le pape le auoit 
mande querir, et comme il lui avoit donne la 
charge de conduire larmee. Si leur pria quilz 
le youlseissent conseiller comment il sen debuoit gou- 
uerner; le Daulphin y fut et le duc de Bourgoigne, le 
duc de Bourbon , le conte de Flandres, et pluseurs 
autres barons et cheualiers, et chascun va dire son 
aduis. Et quant vint au Daulphin , il va dire que ce se- 
roit bien fait que lun deulx se meist en forme de pele- 
rin pour alier au saint sepulcre et que en allant il deust 
regarder les entrees et passaiges du pais et les contrees, 
et quil sceust a dire par ou on pourroit plus legierement 
entrer sur le pais des Sarrazins. Lors saccorderent tous 
& sa volunte et moult louerent le conseil, si ordonnerent 
entre eulx mesmes que le Daulphin qui lauoit donne y 
deust aller, car il estoit homme saige et moult bien aduise. 
Le Daulphin dist, quil estoit content de y aller puisque il 
leur plaist. A landemain il print congie du roy de France 
et de toute la baronnie, et sen vint a Vienne. Et 
quant il fut venu vers son hostel il dit a ses gens quil 
vouloit aller au saint sepulcre , si fist faire robes de pe- 
lerin , et recommanda sa femme et tout son affaire a 
vng baron auquel il se fioit moult. Puis monta a cheual 
acompagnie de deux cheualiers et de trois escuiers et 
sen alla : si cheuaucherent tant quilz vindrent a Aigues 
Mortes : si monterent en vne galee et puis sen alerent 
tant iour et nuyt parmy la mer quilz vindrent arriuer en 
Chippre. 

Comment le souldan de Babilone feist prindre 
et mettre en une dure prison le Daulphin de Vien- 
nois. 

n cellui temps auoit vng souldan en Babilone 
qui estoit moult saige , et en doubtance des 
crestiens , il auoit espies a Rorarae et a Paris 
et en pluseurs contrees , si leur donnoit foi- 
son dor et argent, et tout ce que Ion faisoit de par deca 
celles espies lui faisoient assauoir. Si aduint que lune des 
espies lui enuoia dire quil gardast bien son pais, car 
le pape faisoit faire vne forte armee pour alier sur les 
Sarrazins, dont le roy de France estoit admiral. Lorsle 
souldan fist garnir de gens les forteresses : puis mist 
gens en cheinin sur les passaiges et commanda que si 
nul crestien passoit, encores quil soit pelerin, que on 
lui admenast. Le Daulphin qui en Chippre estoit se par- 
tit de la auec sa gent, puis vindrent arriuer en Surye, 
puis descendirent a terre et sen allerent de ville en ville 
regardant les chemins et les villes, et allerent tant que 
ilz vindrent en vne ville pres de Iherusaleni. Et quant ilz 
f urent la,ceulx qui les chemins gardoient les apparceurent, 
si prindrent le Daulphin et toute sa compagnie et les 
menerent au souldan. Et quant le souldan les vit, il dist 
que bien viegnent les pelerins. Si demanda a ses gens ou 
ilz les auoient prins : et ilz disrent que bien pres de Ihe- 
rusalem. Lors le souldan les en fist retourner, et retint 
les pelerins. Si leur demanda, et dont estes vous venuz. 
Nous sommes de France, dist le Daulphin. Et comment 
vous faictes vous nommer , dist il. Ie me faiz nommer 
dist il, GodeffroyDalencon.Vous estes done le Daulphin 
de Vienne. Sire, dist le Daulphin, vous dictes vray. Et 
quel deable vous a fait cy venir, dist le souldan, car vous 
sauez bien que le Roy de France a tout vne grant armee 
veult venir sur nos pais : certes mal y venistes pour vous 
puisque ie vous tiens meshuy ne me pouez eschapper. Et 
si bien tost ne me dictes pour quelle occasion vous estes 

cy venuz, a doloreuse mort vous feray mourir. Le Daul- 
phin qui tout ce entend et voit son cas descouuert eult 
si grant paour quil ne sauoit que respondre ains fut 
mortifie par le visaige. Et le souldan qui congneult bien 
quil auoit paour lui dist, que si ne luy disoit bien tost 
le vray quil lui fera trenchier le chieff. Le Daulphin qui 
pas encores vouloit perdre la vie , dist quil lui diroit le 
vray. Si commenca'a compter comme il estoit venu pour 
espier les pais, et dist toute lentreprinse que le Roy auoit 
fait. Et quant il eult tout dit, le Souldan dist quil ne le 
feroit pas mourir, mais quil lui feroit vser sa vie en dou- 
leur. Si commanda quilz fussent menez en Alixandre et la 
les fist mettre en vne moult dureprison et moult obscure, 
et chascun iour les faisoit battre, et ne mengeoient et 
ne buuoient que pain et eaue, tant que en pou de temps 
desiroient la mort plus que la vie. En France et a Romme 
vindrent nouuelles que le Daulphin et ses compaignons 
estoient prins et emprisonnez, dont le Pape et tous les 
roys furent moult dolens, si commencerent a traicter si 
on les pourroit rauoir ou par traicte ou par force, ou 
pour tresor donner, mais nullement neles peurent auoir. 
Mais atant vous laissons a parler du Daulphin qui de- 
moura en la dure prison , et retournerons a parler de 
Paris. 

Comment Paris se comportoit en Surie et des 
nouuelles quil apprit du Daulphin. 

I r dit le compte que vng an entier demoura 
Paris en la cite de Taurys. Au boult de Ian il 
lui vint en volunte de serchier plus auant le 
I monde. Il ouytdire que en la terre du Prestre 
Iehan demouroient crestiens , si dist a soy mesmes que 
il yroit la. Vng iour se partit de Taurys tout seul et vint 
arriuer en vne ville qui sappelloit Baldach. Puis se partit 
dela et vint en vne aultre ville qui se nommoit Balsera : 
illecques demoura petit, car le lieu estoit mal sain. Si se 
partit dela et vint en Iherusalem et alla visiter le saint 

Sepulcre en moult grant deuocion , priant Oieu quil lui 
voulseist estre aidant en telle maniere quil peust auoir 
aucune consolacion de Vienne la belle des belles. A lan- 
demain , il se partit de Iherusalem et sen alla en Surye. 
Si alla tant par ses iournees quil vint en la ville ou le 
souldan estoit et la se mist en vne hostellerie et despan- 
doit le moins quil pouoit, car so« argent lui commen- 
coit fort a faillir, mais il auoit encores de bons ioiaulx 
comme anneaulx, verges et fermaulx dor. Puis pensoit 
tousiours a Vienne et souuent la nommoit par son nom, 
mais toutes fois quant il la nommoit les lermes lui ve- 
noient aux yeulx, si mauldissoit fortune qui tant lui 
estoit contraire. En ceste ville auoit moult de beaulx 
iardins dehors la porte ou venoient souuent esbattre 
pluseurs barons et cheualiers du souldan : et pour ce 
quil auoit acoustume de hanter auecques gens de haulte 
affaire il prenoit plaisir de se venir esbattre la plus que 
autre part. * 

i ng iour aduint que Paris sesbatoit en vng iar- 
din si vit venir les fauconniers du souldan 
qui portoient pluseurs faucons, il print grant 
I plaisir a les regarder car il estoit le maistre des 
faucons affaictier. Si se trait vers les fauconniers et vit 
vng faucon entre les autres qui estoit moult beau, mais 
il faisoit moult matte chiere et laissoit aualer ses ailles 
sur le point comme sil deust mourir. Paris demanda aux 
fauconniers de la condicion des faucons, ne comment 
ilz se portoient en cellui pais : et les fauconniers respon- 
dirent quilz se portoient moult bien et estoient tresbons 
oiseaulx. Et que veult dire, dist Paris, que cestui faucon 
qui est si beau, fait si matte chiere. Il est malade, distrent 
les fauconniers , mais riens ne pouons congnoistre quelle 
maladie il a ne ne le pouons guerir pour chose que nous 
sachons faire, dont il nous poise moult, car le souldan 
auoit plus chier cest faucon quil nauroit mil besans dor: 
mais pour ce que nous ne le pouuons guerir, nous 

sorames venuz cy pour lui oster les sonnettes et lui don- 
ner congie. Et Paris , qui moult sentendoit en tel art , 
regarda le faucon et demanda sil y auoit gueres quil 
auoit le mal et ilz distrent quil y auoit bien deux moys. 
Et combien , dist Paris, lauriez vous chier qui le pour- 
roit guerir. Certes distrent les fauconniers plus que 
chose qui nous peust aduenir. Gertes , dist Paris , ie 
penseroie lauoir guery auant quil fust deux iours. Or , 
faictes , dit il , tant que ie vous treuue demain icy et 
apportez le faucon. Les fauconniers distrent que aussi 
feroient ilz : adonc prindrent congie, et sen alla chascun 
en son host el. Et Paris sen alla sur les champs cueillir 
des herbes qui lui veoient estre necessaires, puis sen 
vint en son logeis et les fist sechier au feu , puis en fist 
pouldre et mist en vne belle boette. 

landemain au matin, Paris vint au iardin si 
I trouua les fauconniers qui lattendoient. Lors 
Paris print le faucon , qui estoit moult malade, 
I sur son poign, puis se fist donner de la char 
dont le faucon deuoit mengier et le mist au pie. Et quant 
le faucon commenca a mangier il ouurit tout bellement 
sa boette et print de la pouldre quil y auoit mis et com- 
menca a pouldrer la char que le faucon mengeoit, et 
tousiours ainsi que le faucon mengeoit Paris pouldroit 
la char ou le faucon prenoit son morceau. Et quant il 
eult fait, il dist aux fauconniers, Messeigneurs , auez 
vous veu comme iay fait maintenant. Ouil , distrent ilz. 
Tenez done dist Paris, veez cy ceste boette et gardez que 
vous faciez semblablement toutes fois que le faucon vou- 
dra mengier. Ilz dirent que aussi feroient ilz, atant 
prindrent congie. Paris sen retourna en son logeis, et 
les fauconniers alerent a leurs hostelz. Et quant vint au 
bout de deux iours, le faucon commenca a faire bonne 
chiere : ilz lui faisoient tousiours celle medicine , brief- 
ment, ains quil fust passe huit iours le faucon fut sain et 
guery aussi bien quil auoit este oncques. Tous les fau- 

conniers eurent tres souuerain plaisir pour la belle es- 
preuue qu^ Paris auoit faicte du faucon et le prindrent 
en si grajit amour comme sil fust leur parent. Et lui 
portoiejit grant honneur pour lamour du faucon et tres- 
tous le menoient boire et mengier auecques eulx en 
leurs hostelz. Au bout daucuns iours aduint que par 
deffault des fauconniers ledit faucon retourna en sa ma- 
ladie, mais Paris qui estoient tousiours auecques eulx 
sen apparceut, si leur dist. Certes, Messeigneurs vous 
auez mal gouuerne cest faulcon , car il retourne desia 
en sa maladie. Lors Paris leur ala monstrer herbe qui 
leur estoit necessaire et leur monstra comme ilz la de- 
buoient sechier et faire pouldre. Et leur dist que feissent 
tousiours celle medicine : les faulconniers le firent et fut 
tantost guery. Et quant le souldan vit le faulcon qui 
fut si bel et gras et si bien guery, il en eult si grant ioye, 
que ie ne le vous scauroie escripre. Si demanda comme 
ilz lauoient guery. Sire, distrent ilz, nous auons trouue 
vng estrangier qui la guery, et nous a monstre comme 
nous le pourrions guerir sil estoit vne autreffois malade. 
Or, faictes, dist le souldan, quil viegne parler a moy. 

i uant ce vint a landemain les faulconniers trou- 
uerent Paris, si lui distrent quil vint parler au 
souldan, car il le commandoit. Paris dist que 
I en bonne heure : si sen vint deuant le soul- 
dan. Et quant le souldan le vit, il lui dist : Es tu cellui 
qui as mon faulcon guery. Sire , dist Paris , ien ay fait 
mon pouoir. Et dont es tu, lui dist le souldan. Sire, 
dist Paris, ie suis des parties duPonent. Tu es done cres- 
tien, dist le souldan. Vraiement ie le suis, dist Paris. Et 
comment es tu venu pardeca , que si bien scez parler lan- 
gaige morisque. Sire, dist Paris, iestoie si ieune enffant 
quant on me amena pardeca, quil ne me souuient du 
pais ou ie fuz ne, ne ie ne scauroie parler langue latine. 
Mais ainsi mest aduenu que tousiours ay tenu la loy 
des crestiens et tendray tant comme ie viuray. Et voul- 

droies tu estre en mon seruice, dist le souldan. Sire, 
dis t Paris, ie vous vouldroie faire tout ce qui a moy se- 
roit possible , pour vous faire plaisir. Lors le souldan 
commanda quil eust bouche a court, et que on lui bailla 
robes et cheuaulx : et ainsi fut fait. De ce eurent moult 
grant ioye les faulconniers. Ainsi comme ie vous ay dit 
fut mis Paris au seruice du souldan : et si vous dy quil 
fut si courtois et si debonnaire que tous ceulx de la 
cour lamoient et lui faisoient grant honneur. Or, veez 
cy fortune qui auoit mis Paris du tout au dessoubz qui 
commence a tourner sa roe pour le remettre audessus. 
Et pour ce ne se doit on desconforter pour nulle riens 
qui puist aduenir, mais auoir en bien bonne esperance 
de faire tousiours son debuoir, car homme nest vaincu 
iusques a tant quil est esbahy, et cellui lest pour ce quil 
le cuide estre , et de toutes aduersitez est victorieux 
cellni qui en Dieu a bonne fiance. 

i n celle ville auoit pluseurs crestiens : et quant 
I ilz virent que Paris estoit moult arne et hon- 
I noure par ceulx de la ville et de la court du 
I souldan , ilz se tiroient vers lui , et pluseurs 
fois Paris les gardoit que ilz ne fussent battuz ne mal 
menez. Vng iour Paris sen ala deporter en vng moustier 
de freres qui estoient en la ville , de ceulx qui portent 
labbit blanc et vne croix rouge deuant la poictrine et que 
Ion nomme freres de Gharite. Et quant il fut dedans le 
moustier, ilz parlerent de pluseurs choses. Les freres lui 
demanderent assez de son estre, mais il ne voulut onc- 
ques descouurir quil sceust parler langue latine, ains 
disoit quil estoit si ieune enfant quant il fut mene par 
dela quil ne lui souuient plus du pais : mais iay ouy dire, 
quil y a par dela de grans villes et citez , et y a assez de 
gens et de grans tresors, et de grans barons, dont entre 
les autres, il en y a vng que iay ouy souuentesfois nora- 
mer, que Ion appelle le Roy de France : et y a si dit on 
vng austre grant maistre que on appelle le Pape. Vous 

dictes vray, distren t les freres. Certes, dist Paris, ie ne 
croy pas quil soit ainsi comme Ion dit , car silz eussent 
si grande puissance, comme iay ouy dire, ilz ne laisse- 
roient point es mains de ces chiens Sarrazins le saint 
Sepulcre ou Dieu fut couche. Sire, distrent les freres, 
moult y a eu de grans gueres au temps passe pour ceste 
cause, et encores verrez vous ne tardera gueres quil y 
aura nouuelles, car le pape et le roy auaient fait nagueres 
vne moult belle et noble entreprinsequilz deuoient venir 
sur les Sarrazins a toute vne grande et forte armee. Mais 
de tant leur est mal aduenu, que vng grant baron de 
France, qui estoit venu pardeca pour espier le pais a este 
descouuert et prins: le souldan le fist mettre en prison en 
Alixéndrie ou il endure assez de trauaulx. Et depuis quil 
est prins, le pape et le roy de France se sont essaiez de 
le geter hors de la prison, ne pour or donner ne par 
force ne par engin oncques ne lont peu auoir , ne iamais 
ne lauront. Et comme lappelle on cellui baron r dist 
Paris. Il sappelle, distrent les freres, le Daulphin de 
Vienne. Et quant Paris ouyt ramenteuoir le nom de sa 
dame, celle la qui letenoit en destresse, il getta vng grant 
souppir de cuer parfont, et incontinent, les lermes lui 
vindrent aux yeulx, mais il fist semblant de semouchier 
et se torcha les yeulx , affin que les freres ne sen appar- 
ceussent, et puis leur dist. Certes, ie lay ouy autresfois 
nommer et ainsi mait Dieu, ie yroie voluntiers en 
Alixandrie pour a lui parler. Mais ie vouldroie que lun 
de vous venist auecques moy, car ie ne scai parler le 
langaige t latin, si vouldroie auoir aucun trouchemen 
par qui ie le puisse faire sauoir ma volunte. Lors vng 
des freres , qui estoit ieune et de bel aage , saillit auant, si 
dist quil yroit moult voluntiers et de bon cuer. Paris se 
fist promettre et donner sa foy quil yroit auecques lui. 
Certes , dist le frere, quant il vous piaira de par tir, ie 
suis tout prest. Atant Paris print congie et sen ala. 

i achiez quant Paris ouyt dire que le Daulphin 
estoit en prison non obs tant quil fust son enne- 
my et celui qui au monde lui auoit fait plus 
I de maulx, si en fut il moult. courouce : car il 
prisoit moult le Daulphin de preudommie et de cheuale- 
rie. Si en ala en la court : et quant il vit son trait de 
pouoir parler au souldan , il sapproucha de lui et lui 
dist ainsy. Sire, il est vray que iay vse le plus de mon 
temps en la vie de Alixandrie, si y laissay, quant iemen 
party pluseurs marchandises, et sil vous plaisoit , ie voul- 
droie aler la pour les vendre et auoir argent , et puis re- 
uendroie : si vous vouldroie supplier quil vous pleust 
me ottroier lettres de recommandacion aux officiers 
Dalixandrie et que ie puisse a tous passages passer fran- 
chement. Le souldan dist quil en estoit content, si 
commanda que on lui baillast vng bon pallefroy et de 
largent ce quil vouldra demander et que on lui face 
lettres a son desir : et ainsi fut fait. Paris remercia le 
souldan , puis fist compter vne mulle pour le frere. Et 
quant Paris ot tout appreste pour partir, il print congie 
du souldan et sen vint aux faulconniers et leur dist. 
Messeigneurs, il est vray que iay eu du bien et de lon- 
neur plus que ie ne vous pourroie remerciertant et de si 
bon cuer comme ie puis. Ie vous remercie, moy offrant 
tousiours en tous lieux, estre vostre : il men fault aler 
en Alixandrie et se Dieu plaist briefment retourneray 
par deca, si aucune chose vous plaist pardela, dictes le 
moy et de bon cuer lacorapliray. Les faulconniers dis- 
trent que puis quil sen veult aler, ilz lacompaigneroient 
iusques au dehors de la ville. Atant monterent a cheual, 
Paris, le frere et les faulconniers. Et quant ilz f urent au 
dehors de la ville, si prindent congie des faulconniers 
qui sen retournerent. Et Paris et le frere cheuaucherent 
tant par leurs iournees quilz vindrent arriuer en Alixan- 
drie. 

Comment Paris fut en Alixandrie par amour pour 
le Daulphin pere de Vienne sa mie. 

i uant Paris fut arriue en Alixandrie , il alæ 
presenter les lettres quil auoit du souldan au 
| cappitaine de la ville. Et quant le cappitaine 
les eult leues, il lui dist que sil auoit de riens 
besoign, quil lui deist, car il lui aideroit de tout son 
pouoir. Paris le remercia, et lui dist que sil auoit de 
riens a besoigner quil vendroit a lui. Atant ala prendre 
logeis en la ville. Et quant il eult demoure vng pou en 
la ville, il commenca a demand er ou les prisonniers 
crestiens demouroient. Si trouua quilz estoient en vne 
moult dure prison et les gardoient tous Sarrazins moult 
felons, et Paris si les se fist monstrer. Si aduint vng iour 
que Paris sen ala deporter en lostel du cappitaine, et le 
cappitaine lui fist moult grant honneur. Ceulx qui le 
Daulphin gardoient y vindren t etvirentque le cappitaine 
faisoit grant honneur a Paris, si demanderen t au frere 
qui auecques Paris estoit , quel homme est cestuy. Et 
le frere respondit et leur dist, que cestoit vng des serui- 
teurs au souldan qui estoit venu en celle ville pour au- 
cunes choses. Quant ilz ouyrent quil estoit vng des ser- 
uiteurs au souldan, ilz sapproucherent de lui et le 
saluerent et lui firent grant honneur. Et Paris les accointa 
moult voluntiers et de bon cuer. Et quant vint au partir 
que Paris ot prins congie du cappitaine, il se tira vers 
les dictes gardes et les conuoia a disner. Si les amena 
a son hostel et leur donna a disner de moult bonnes 
viandes et leur donna a boire de bon vin. Et puis au 
departir leur donna a chascun vne robe et leur dist : 
Messeigneurs , nous sommes tous a vng seigneur et pour 
tant si vous auez a besoignier de nulle chose venez a 
moy, car iay en ma puissance que ne vous fauldra rien. 
Ilz le remercierent et distrent aussi que a tout leur pouoir 
le seruiroient voluntiers. Ainsi saccointa Paris de ceulx 
qui gardoient le Daulphin, et tousiours venoient a lostel 

de Paris, et Paris aloit a leur hostel. Et tousiours men- 
geoient et buuoient ensemble, mais Paris paioit tou- 
siours lescot. 

| ng iour aduint que Paris disnoit auecques les 
gardeurs et Paris auoit enuoie querir de bon 
1 vin , car cestoit le plus grant plaisir quil leur 
I peust faire. Et quant ilz eurent assez bien beu, 
ilz demanderent a Paris sil sauoit parler langue latine. 
Certes nennil , dist Paris, dont il me poise, car iay ouy 
dire que vous gardez aucuns crestiens ausquelz ie parle- 
roie voluntiers , sil vous plaisoit , mais ie ne scay leur 
langaige parler. Sire, pour cela ne vous en fault ia ces- 
ser, car nous vous baillerons trouchemens qui parieron t 
a tout vostre plaisir. Iay vng frere auecques moy distParis, 
qui sceit aucunement parler leur langaige, sil vous plai- 
soit que auecques eulx peust parler. Certes distren t ilz, 
Sire, puis que vous estes seruiteur de Monseigneur le 
souldan, nous vous ouurerons la prison toutes les fois 
que vous y vouldrez aler , et si sommes contens que 
pour lamour de vous que y amenez celui quil vous piaira. 
Paris les mercia moult doulcement, et dist que apres 
disner il y pourroit bien aler : si dist a soy mesmes que 
Dieu lui pourroit encores aidier, et que par ce moien 
venir pourroit a son entente. 

uant eurent disne sen alleren t vers la prison: 
les gardes ouurirent la porte de la prison , Pa- 
ris et le frere entrerent dedans, et les gardes 
demourerent a la porte Quant le Daulphin les 
vit venir, il eult grant paour quilz ne venissent pour le 
battre, car souuent estoitbattu, si estoit tout maigre et 
pale par le visaige , et tous ses compaignons aussi. Et 
quant Paris les vit, il en eult grant pitie, si senclina le 
chieff, et le salua en morisque langaige, et lui fist sem- 
blant quil ne sauoit parler autrement. Le frere se tira 
vers le Daulphin et lui dist : Sire, vous ne sauez pour- 
quoi nous sommes icy venuz, qui ne le vous diroit. Sa- 

chiez que cest vng moult noble baron que veez cy, 
nonobstant quil ne parle langue latine, si combien quil 
soit vestu de robe morisque, ie vous fais assauoir quil 
est vray crestien , et quant il a ouy dire que estiez cy, 
il en a eu pitie, et si est venu cy expressement pour vous 
visiter , et dit ainsi que vous aiez bonne esperance en 
Dieu et vueilliez auoir pacience aux trauaulx quil vous 
fault endurer. Car Dieu vous en rendra guerdon. Le 
Daulphin le remercia de son parlement. Et sachiez quil 
en eult moult grant plaisir de celle visitacion, car il 
nauoit veu homme depuis quil estoit en prison, si ce 
nestoient ceulx qui apportoient a mengier, ou cellui 
qui les venoit battre. Paris ainsi, comme cellui qui ^ie 
sceust rien de son affaire, si fist demander comme il 
auoit nom, ne sil auoit femme ne enffans. Il respondit 
quil se faisoit nommer le Daulphin de Vienne et auoit 
femme et vne fille qui auoit nom Vienne. Incontinent 
les lermes vindrent aux yeulx a Paris et vne si grant dou- 
leur lui vint au cuer que a peu quil ne cheist a terre, si 
tourna le visaige autre part et se torcha les yeulx afin 
que le Daulphin ne sen apparceust : puis lui fist dire quil 
ne se desconfortast de riens, car il le vendroit veoir : Et 
atant prindrent congie. Et quant il fut venu dehors, il 
dist aux gardes quil auoit eu grant pitie des prisonniers 
et leur pria pour lamour de lui que ilz ne les voulseissent 
plus battre ne mal mener, car ilz estoient gens de bien. 
Et ilz distrent que pour lamour de lui ilz ne seroient 
plus desormais battuz. Et atant Paris print congie et sen 
alla a son hostel auecques le frere. Mais icy laisserons a 
parler de Paris et parierons vng peu de Vienne pour 
vous diuiser vne aduision qui lui aduint en prison. 

Comment Vienne dans la prison eult vne vision 
de Paris. 

a vraie histoire nous raconte que demourant 
Vienne en la prison ainsi comme deuant auez 
ouy raconter, si aduint vng iour quelle se 
print a penser et en cellui pensement, il lui 
souuint de Paris et de ses contenances, si pensoit quelle 
ne le reuerroit iamais, lors desiroit estre morte. Si 
commenca a plourer moult tendrement en soy complai- 
gnant de fortune qui ainsy la guerroiet. Ysabeau la con- 
fortoit moult tendrement de ce quelle pouoit. Et quant 
elle eult assez ploure elle se coucha a terre et sendormit. 
Si lui vint vne vision, qui despuis la fist assez penser, 
car il lui estoit aduis que elle veoit vne aigle en la prison 
qui estoit moult lasse par semblant. Et quant laigle ot 
vng peu demoure en la prison, elle se venoit mettre de- 
uant elle et luy disoit Vienne, Vienne, lieue toy et va 
hors de cest lieu, car iay vole des plus haultes montai- 
gnes du monde iusques a cy pour toy gettier et mettre 
hors de la prison et si te dy que ie te marieray a ton 
desir. Lors quant il souuenoit a Vienne de Paris, si 
commencoit de rechief a plourer, quil lui estoit aduis 
en son dormant, quelle le veoit plus fort que deuant, 
mais elle ne respondoit mot a laigle , qui ne faisoit sem- 
blant de la ouyr. Si comme laigle luy disoit : Vienne 
lieue toy et vien aprez moy car ie te donneray tous tes 
souhaitz. Mais encores Vienne ne se vouloit releuer. Et 
quant laigle vit quelle ne vouloit les yeulx ouurir, elle 
faisoit vng si grant cry et si merueilleux que Vienne se 
esueilla. Se lui estoit aduis, et quant elle ouurit les 
yeulx, elle veoit laigle qui estoit si tres belle que oncques 
en vit en sa vie, si lui estoit aduis que elle ne vit onc- 
ques chose si plaisant a regarder, et pour le grant plai- 
sir que elle prenoit a le regarder, elle se drecoit contre 
laigle. Et lors laigle la prenoit par la main et la menoit 
hors de la prison. Et quant ilz estoient dehors , laigle lui 

monstroit vne belle couronne et lui disoit, veez vous cy 
celle belle couronne de ioye que ie vueil que vous portez 
en signe de victuire, et si la lui mist sur le chief. Etlors 
Yienne estoit si aise, se lui estoit aduis quil lui sembloit 
estre en Paradis. Atant Vienne se esueilla. Et quant elle 
fut leuee appella Ysabeau et lui dist. Certes belle suer , 
iay veu en mon dormant vne moult merueilleuse chose 
en aduision. Si commenca a compter mot a mot ce quelle 
auoit songe : Certes, belle suer Ysabeau, aions bonne 
esperance en Dieu, car ceste aduision nous signifie que 
Dieu nousenuoiera aucun secours, parquoy nous ystrons 
hors de ceste prison. Et sachiez, que comme elle auoit 
songe ne tarda gueres, comme vous pourrez bien oir cy 
arriere, si vous voulez bien escouter et bien entendre le 
demeurant de cøst liure. Mais atant nous vous lairrons 
a parler de Vienne, et retournerons a parler de Paris et 
du Daulphin. 

Comment Paris getta hors de la prison le Daul- 
phin et du don quil lui requist. 

r dit le compte que apres que Paris ot prins 
congie de ceulx qui gardoientles prisonniers, 
il sen ala a son logeis : et quant il fut en son 
I hostel il se print a penser: et quant il eult assez 
pen se, il appella le frere qui auecques lui estoit. Et lui 
dist : Iay souuent ouy dire et croy quil est vray que tou- 
tes les oeuures que Ion fait en cest monde sont perdues 
fors celles que Ion fait au seruice de Dieu, pourtant iay 
pense que nous pourrions faire bonne oeuvre, qui sera 
a Dieu moult agreable. Et quoy dist le frere. Paris dist : 
Ie pense a getter hors de la prison le Daulphin et ses 
compaignons. Certes, dist le frere, cest vne oeuure qui 
est moult impossible, car se fortune nous rencontroit 
quil fust sceu que nous traictissions tel marche, ia tout 
lor du monde ne nous rachateroit que nous ne perdis- 
sions la vie. Il est vray, dist Paris, mais il y a vng con- 
fort, cest que se pour ceste cause nous perdions la vie ? 

Dieu nous en sauroit bon gre : et ia sauez vous quil est 
escript que tous ceulx qui perdent la vie de cest monde 
pour la loy de Dieu maintenir, si conquerent la gloire 
de Paradis : mais ce nonobstant ie ne fais point de 
doubte que ie ne mayne celle chose a bonne fin, ne nulle 
chose ne mesbahy fors que vne. Et quelle se dist le 
frere. Cest dist Paris que ie ne scay nulle oeuure faire 
pour ma vie gaignier, mais si nous gettons cest baron 
hors de la prison , il nous faudra guerpir le pais et nous 
en aler auecques lui. Et quant nous serons par de la ie 
ne scay parler le langaige, dont se il me habandonne il 
me fauldroit aler querir mon pain pour Dieu. Mais ie 
pense que sil est de si hault affaire comme iay ouy dire, 
il ne nous habandonnera iamais. Gertes non , dist le 
frere, mais ie vous dy que lentreprinse me semble trop 
perilleuse , nonpourtant ordonnez ainsi que bon vous 
semblera, car ie ne vous fauldray iamais, et si vous feray 
tous les secours que ie pourray et si suis content de 
mourir auec vous se il est necessaire, ne ia pour moy 
ne sera dedit chose quil vous piaise me commander. 
Paris le remercia : atant laisserent leur parlement. 

landemain Paris et le frere alerent a lostel de 
ceulx qui la prison gardoient. Paris enuoia 
querir du vin et beurent assez , et quant ilz 
I eurent beu , Paris leur dist quil auoit grant 
desir de aler veoir les prisonniers. Et ilz distrent que a 
son plaisir ilz ouuriroient la porte. Paris et le frere en- 
trerent dedans et les gardes demourerent a la porte. Et 
quant le Daulphin les vit venir , il se leua encontre eulx, 
et Paris lui enclina son chieff et le salua, et puis leur 
demanda comme il leur estoit, et ilz lui respondirent 
ainsi comme a Dieu plaist. Sire Daulphin, dist le frere, 
veez vous cy cest baron a qui vous estes moult tenu , car 
il a entreprins de vous getter hors de la prison. Et quant 
le Daulphin ouyt parler de tel langaige il fut tout esbahy. 
Si respondit, et dites vous a bon escient, ou vous le 

dictes pour ianglerie. Ie le dy, dist le frere a bon escient. 
Si sommés venuz cy pour sauoir vostre volunte, se vous 
vous y vouldrez accorder. Le Daulphin pensa vng petit 
par doubte quilz le voulseissent decepuoir, et puis dist 
a soy mesmes quil a aussi chier la vie que la mort, et 
par tant respondit : Sire, ie suis content de faire et me 
consentir a tout ce quil lui piaira ordonner et me deust 
ores tuer si ne sera pour moy escondit. Voire dist le 
frere, mais il fait doubte dune chose. Et de quoy dist 
le Daulphin. Cest dist le frere, quil ne scet riens faire et 
si lui sera force de vuider le pais et sen aler auecques 
vous, car le souldan le ferait mourir sil le pouoit tenir: 
et pourtant quant il sera de pardela et vous le vouliez 
habandonner, il lui fauldroit aler querir son pain pour 
lamour de Dieu, si feriez grant pechie de le habandon- 
ner. Certes dist le Daulphin , iaymeroie plus chier estre 
mort, ains vous dy des ores et desia ie lui donne et fais 
seigneur de quanque iay et de toute ma terre, que nen 
vueil riens auoir fors que ma poure de vie : et si lui 
donneray a femme sil la veult auoir, vne fille que iay, 
qui est la plus belle creature que oncques Dieu feist 
naistre. Lors Paris lui fist dire quil estoit moult content, 
mais quil le veuille acertener ainsi comme il a dit. Et 
le Daulphin lui promist de le tenir ainsi comme il auoit 
dit. Atant sen departirent et sen alerent hors de la pri- 
son,puis prindrent congie des gardes et sen alerent a 
leur hostel. 

i uant Paris fut venu a son hostel, il sen ala en 
la ville a vng feure, si fist faire deux limes et 
deux eschampres bien taillans. Puis sen ala 
1 a la marine , si demanda sil y auoit point de 
nauire crestienne : si trouua quil y auoit vne petite naue 
de Gennes quil congnoissoit bien, car il lauoit autrefois 
veu en Gennes. Paris fist appeller le patron , lequel vint 
a lui. Lors Paris lui dist : Sire patron, il est vray quil y a 
aucun seigneur de France en ceste ville , qui est em pri- 

sonne, dont iay entreprins de le getter hors de prison. 
Pourtant ie vouldroie sauoir de vous si vostre naue 
pourroit estre apprestee que aussi tost que nous serions 
dessus leaue pour partir et nous porter iusques en 
Cyppres , ie vous donneray cinq cens ducas. Quant 
le patron ouyt parler de cinq cens ducas , il eult 
moult grant ioye, car aussi estoit elle desia apprestee 
pour partir : si lui dist : La naue est a vostre plaisir et 
venez quant il vous piaira, car ie vous dy que si mainte- 
nant vendriez que incontinent leuerions les arieres pour 
nous partir. Atant Paris lui dist, nous vendrons tel iour 
et a telle heure. Si fauldra que vous faciez toute nuyt 
appareillier les barques de la naue pour nous recepuoir 
a la riue. Le patron dist que en bonne heure, si fera 
bien a point. Atant se departirent. Et puis sen vint a son 
logeis ou il trouua le frere, et lui compta tout ce quil 
auoit fait, et le frere lui dist quil auoit bien euure. 

i uant le iour vint que Paris auoit ordonne, il 
dist au frere quil se ordonnast pour dire vne 
messe a landemain au matin , et quil appretast 
I les choses qui estoient necessaires pour faire 
le sacrement. Le frere dist que en bonne heure. Et quant 
vint a lamdemain ilz prindrent tout ce quil auoit ordonne 
pour dire lamesse, et le frere le mist dessoubz son habit 
bien estroictement. Puis sen alerent a lostel de ceulx qui 
les prisonniers gardoient, et quant ilz eurent assezparle 
dune chose et dautre. Paris leur dist , que sil leur plaisoit, 
il yroit voluntiers veoir les prisonniers , et les gardes 
leur distrent que en bonne heure soit. Atant ouurirent 
la porte de la prison et Paris et le frere entrerent de- 
dans et les gardes demourerent dehors, mais tousiours 
tenoient la porte de la prison fermee, nonobstant que 
Paris fut dedans : si auoit il bien enseigne le frere ce 
quil debuoit faire. Et pour tant quant ilz furent dedans 
et ilz se furent entre saluez, le frere dist au Daulphin. 
Sire Daulphin, cest baron a entreprins de vous getter 

hors de ceste prison, ceste nuyt a my nuyt , pour tant 
aiez bonne esperance en Dieu et en lui. Ie suis venu cy 
pour chanter messe , car il y a desia grant temps que 
vous nauez messe oye , et puis vous iurerez sur le saint 
sacrement de lautel a entretenir tout ce que vous auez 
promis. Le Daulphin dist quil en estoit content , atant le 
frere se vestit des abitz que apporte auoit , et puis com- 
menca a dire la messe. Et le Daulphin et tous les au tres 
disoient leurs deuocions et escoutoient la messe. Et 
quant le frere eult fait le sacrement, il print Corpus 
Domini , et se tourna vers le Daulphin et vers les au tres, 
si appela le Daulphin et lui dist : Sire Daulphin, veez 
vous Corpus Domini que ie tiens entre mes main s , si 
faut que vous mettez la main et iurerez entretenir ce que 
vous auez promist a cest baron qui de prison vous veult 
getter. Lors le Daulphin saproucha, si print Paris par 
la main et dist : Ie vous prometz et vous iure , sur le 
saint sacrement, que si vous de ceste prison, me pouez 
getter, aussi tost que ie seray a mon pais, ie vous donne- 
ray la seignourie de toute ma terre et vous en feray le 
seigneur que riens nen garderay fors que ma poure vie , 
et si vous donneray ma fille Vienne a femme, si elle est 
en vie. Paris faisoit semblant quil neust riens entendu de 
ce quil auoit dit, mais le frere lui dist en langue moris- 
que aussi comme le Daulphin auoit premierement dit, 
et enclinale chief faisant semblant quil en estoit content. 
Lors le frere fist deux parts du corps de nostre Sei- 
gneur, et lune fist mengier au Daulphin et lautre a Paris, 
puis le Daulphin et Paris sentrebaiserent lun lautre. Et 
quant le frere se fut desuetu, ilz prindrent congie, si se 
departirent : atant Paris et le frere saillirent hors de la 
prison, et quant ilz f urent dehors, ceulx qui la prison 
gardoient fermerent la porte, et puis commencerent a 
parler de diuerses choses et dautres : et Paris leur dist : 
Messeigneurs vous me faictes tant de plaisirs que ie y 
suis a tousiours mais tenu, et sachiez que sil mestoit 

possible ie vous feroie voluntiers aucuns seruices, mais 
sil vous plaist, ie soupperay cy auecques vous. Ilz dis- 
trent que a son plaisir en soit. Lors Paris bailla de lar- 
gent au frere, et lui dist quil voise achatter de bonnes 
viandes pour soupper. Le frere y ala et achata des pou- 
lailles assez et de toutes les meilleures viandes quil peust 
trouuer. Paris lui auoit dit quil feist venir de bons vins. 
Et aussi fist il et de blanc et de rouge. Quant le souper 
fut bien appareille, Paris fist mettre des espices dedans 
les vins, affin quilz fussent plus fors, et fist appareillier de 
bon vin blanc pour attremper le vin rouge : puis lauerent 
les mains et se mistrent a table. Si commencerent a men- 
gier moult fort, car ilz estoient moult bien appareilliez. 
Paris ne mengeoit gueres, car il pensoit a autre chose 
que a mengier : Paris se faisoit donner du vin moult 
trempe quil auoit mis a part, si en buuoit moult sou- 
uent pour faire boireles autres, et les conuoyoit en leur 
disant : Vous ne pouez boire de ces bons vins , ne vous 
semblent ilz point bons, se vous en voulez, ien mande- 
ray querir dautres, mais on ma dit que si sont tons les 
meilleurs quon a peu trouuer en ceste ville. Ilz distrent 
quilz estoient bons et quilz nen vouloient point dautres. 
Et pour ce que Paris disoit , ilz sen efforcerent de boire 
pour lui faire plaisir. Et aussi cest le plus grant plaisir 
que Ion puist faire a ces chiens Sarrazins que de leur 
donner de bon vin. Briefment , Paris les fist tant boire 
en ceste maniere que auant quilz se leuassent de la table 
ilz f urent yures comme porceaux, si que ilz ne sauoient 
ou ilz estoient. Il estoit desia nuyt, Paris les tint en nou- 
uelles , tant que en la fin , ilz se commencerent a dormir. 
Toutesfois ilz auoient les clefs de la prison aux saintures. 
Et quant Paris vit quilz se commencerent a dormir , il 
dist a soy mesmes que ses besoignes se porteroient bien. 
Il demoura tant quil les ouyt ronfler, et quant il con- 
gneut quilz estoient bien endormis et gisoient a terre 
lun ca lautre la et sembloient estre mors, lors Paris print 

vng petit coutel qui tailloit moult bien, et ala a tous 
couper les saintures et print toutes les clefs. Et quant il 
les eut toutes, il les bailla au frere, et lui dist : Prenez 
les limes et les eschampres que ie fitz faire deuant hier 
et vous en alez en la prison et defferrez tous les prison- 
niers et les admenez cy, et me baillez mon espee et au 
premier de ceulx cy qui sesueillera , ie lui trancheray le 
chieff. Et le frere, qui point ne fut esbahy , print les -clefs 
et sen ala a la prison, si ouurit la porte, et quant il fut 
dedans il defferra le Daulphin tout le premier, et puis 
apres tous les autres , puis saillirent hors de la prison. 
Et quant le Daulphin fut hors de la prison et vit les es- 
toilles du ciel quil nauoit veu tant de temps, il se mist a 
genoilz et ioint les mainsvers le ciel, et dist, quebenoist 
fust le ven tre qui le cheualier auoit porte, qui celle en- 
treprinse a sceu mener a fin. Le frere lui dist que viegne 
tost apres lui, car maintenant est tempsde se taire. Lors 
le Daulphin se leua hastiuement et vint apres le frere. 
Si sen vindrent la ou Paris estoit, et le trouuerent quil 
tenoit son espee toute nue en la main, pour trenchier 
le chief au premier chien qui sesueilleroit , mais ilz 
auoient si bien beu quoncques nul ne sen esueilla. Lors 
le Daulphin print Paris par la main et saillirent hors de 
lostel : puis on tant erre quilz sont venuz au port. Si 
trouuerent la barque de la naue toute appareilliee qui 
les attendoit, ilz entrerent dedans, puis leuerent les an- 
cres et tendirent les voiles au vent, et le vent fut bon : 
si nagerent tant iour et nuyt quilz sont venuz arriuer en 
Chippre. 

Comment le Daulphin et Paris vindrent arriuer 
en France. 

r est Paris en Chippre tant ioieux que plus ne 
peult, car nulle riens ne le tourmente que 
desir, car tant desiroit a veoir Vienne, celle 
au monde quil amoit le mieulx, que ie ne le 
vous pourroie dire. Deuant se complaignoit de fortune 

et souuent la maudissoit, mais ores, ne peult dire mal 
de fortune, car bien lui est aduis que fortune lui a este 
aidant enceste aduenture. Ainsi demourerent en Chippre 
quinze iours. Le Daulphin faisoit grant honneur a Paris 
et volun tiers le seruoit a son pouoir de toutes choses. 
Mais Paris ne vouloit souffrir quil lui feist point de ser- 
uice, ains il vouloit le Daulphin seruir, et le Daulphin 
aussi ne vouloit souffrir : ne ne faisoit nul semblant de 
parler la langue latine, ains parloit tousiours morisque 
et portoit robes morisques a tout vne grande barbe, et 
si vous dy , qui deuant lauoient veu ne leussent iamais 
congneu en tel estat. Au bout de quinze iours vindrent 
deux galees de Gennes qui venoient de R.odes et vouloient 
aler en Aigues Mortes. Il dist que encore congnoissoit il 
du tout que fortune lui est aidante, si dist asoy mesmes 
que il montera dessus. Lors sen vint a lun des patrons 
et fist marchie de monter lui , le Daulphin et tous ses 
compaignons. Et quant il eult poie largent dont il auoit 
fait marche, ilz monterent sus, puis alerent tant par 
leur iournees quilz vindrent arriuer en Aigues Mortes. 
Le Daulphin fust tantost congneu, si trouuerent mar- 
chans qui lui baillerent argent a sa volunte. 

Hors le Daulphin enuoia vn messagie en Vienne 
pour faire sauoir a sa femme comment il ve- 
noit. Et quant la Daulphine sceut que le 
Daulphin venoit, demandez si elle fut point 
ioieuse, il nen faut ia demander, car bien pouons pen- 
ser, veu quelle lamoit moult grandement. Les nouuelles 
alerent par le pais et villes que le Daulphin venoit. Lors 
veissiez vous faire les feux de ioye et tous les hommes 
et les femmes dancoient et chantoient et leurs enfans 
aussi sesiouissoient le plus quilz pouoientpour la venue 
de leur seigneur. A lamdemain au matin tous les barons, 
cheualiers et escuiers de la ville monterent a cheual pour 
aler au deuant de leur seigneur qui venoit. Et quant ilz 
furent pres de la ville, lors saillirent au deuant du Daul- 

phin hommes a pie, femraes et en fans, puis leuesque de 
Saint Vincent vint a toutes les croix de la ville et por- 
toient leurs sanctuaires et chantoient Te Deum lauda- 
mus, et aussi toutes les cloches sonnoient et faisoient 
vne feste que oncques pareille ne fust veue. Le Daulphin 
vouloit aller auant, mais il ne pouoit, car les gens ve- 
noient a grant presse pour lui baisier les pieds et les 
mains, et qui ne pouoit baisier les pies baisoit la robe, 
car ilz lamoient tous de grant amour, car il leur auoit 
este tous temps debonnaire. A la fin mis pie a terre. Et 
quant il eult baisie les relicques, la Daulphine sa femme 
vint deuant lui et se mist a genoilz , mais le Daulphin la 
leua si sentrebaiserent plus de cent fois ains quilz peus- 
sent parler lun a lautre. Si vous dy, quil nest au monde 
si dur cuer qui lors nen eust pitie. Et puis le Daulphin 
et sa compaignie monterent a cheual et sen vindren t 
descendre au palais. Paris nestoit congneu de nulle per- 
sonne , si veoit bien son pere , sa mere et son compai- 
gnon Edouart, dont il enduroit grant mal, car il ne leur 
pouoit parler, mais il ne vouloit estre congneu pour 
nulle riens. Si faisoit semblant quil ne sceust parler ne 
entendre langue la tine, mais tousiours parloit morisque 
et le frere estoit son trucheman. 

{£ Comment Paris se tenoit tousiours en habit dis- 
simule sans se donner a congnoistre.. 

i es nouuelles vindrent a sauoir au pape et au roy 
de France que le Daulphin estoit venu dont ilz 
eurent si grant ioye quil me seroit impossible 
I le escripre. Si ne tarda pas huit iours que plu- 
seurs barons de France , qui parens estoient du Daul- 
phin vindrent a Vienne pour le veoir : aussi comme le 
duc de Bretaigne, le duc de Bourgoigne, le duc Dor- 
leans, le duc de Borbon , le conte de Flandre, le con te 
Arnault et pluseurs autres , car ie vous dy que le Daul- 
phin estoit du sang roial de France des plus prouchains. 
Quant lesditz seigneurs furen t venuz en Vienne, leDaul- 

phin leur fist bel accueillement. Vng iour estoient tous 
ensemble en la salle du palais : apres disner compterent 
nouuelles, si y auoit des gens de la ville assez qui es- 
toient la venuz esbatre. Lors le Daulphin se leua et cria 
moult haultement en disant : Messeigneurs , entendez 
ce que ie vous vueil dire : veez vous cest baron cy, et 
leur monstra Paris au doy : Ie requiers a tous ceulx qui 
me ayment que le bien et lonneur que Ion me vouldroit 
faire desormais soit a lui fait, car cest celui qui ma re- 
couure de la ou iestoie perdu , cest celui qui de mort 
ma remis en vie. Et pourtant, ie vous fais assauoir que 
ie lui ay donne tout mon pais et toute ma terre, ie le 
vueil faire seigneur et vueil que par toute ma terre do- 
resnauant ce quil commandera soit obey. Et en signi- 
fiance de seignourie ie lui vueil mettre cest baton en la 
main.Mais Paris ne le voult prendre,ains appella le frere, 
et lui demanda en morisque que cestoit que le Daulphin 
auoit dit, faisant semblant quil nen eust riens entendu. 
Et le frere lui dist en morisque ce que le Daulphin lui 
auoit dit. Ie ne le vueil pas encore, dist Paris, prendre 
la seignourie, mais ie vueil que le Daulphin les tiegne 
pour le present, et quant ien auray besoing ie lui deman- 
deray. Le frere dist au Daulphin et aux autres barons 
ce que Paris disoit. Et le Daulphin dist que a son plaisir 
soit. Lors tous les barons que iay cydessus nommez, 
quand ilz ouirent le Daulphin , qui leur compta de mot 
a mot, comme Paris les auoit gette hors de la prison en 
la mani er e que auez ouy raconter cy deuant, ilz firent 
moult grant feste a Paris et a tout leur pouoir le hon- 
nouroient. Et quant ilz eurent demoure trois iours a 
Vienne, ilz prindrent congie du Daulphin et puis sen 
retournerent chascun en son pais. 

j ng iour Paris estoit en sa chambre, si appella 
le frere et lui dist : Vous sauez bien que le 
Daulphin ma promis a me donner sa fille a 
I femme, si vouldroye sauoir selle me vouldroit 

tenir conuenance, car il y a desia huit iours que nous 
sommes venuz et encore ne laige veue, et si ay entendu 
quil tient emprisonnee sa fille quil me doit donner, et 
pourtant sil vous plaist vous lui direz de ma part 9 que 
ie lui requiers par son serment et sur la foy quil ma 
promis que incontinent la vueille getter hors de prison 
et la me donner a femme ainsi quil ma promis. Le frere 
dist quil feroit voluntiers le messaige, atant saillirent 
hors de la chambre. Et le frere sen vint la ou le Daul- 
phin estoit, si lui dist : Sire Daulphin , cest gentil homme 
qui de prison vous a gette dit quil a desia huit iours 
passez que nous sommes venuz et encores na peu veoir 
vostre fille que vous lui deuez donner a femme, ains a 
entendu que vous la tenez enprisonnee dont il est mal 
content. Et sachiez quil a ouy dire de vostre fille tant 
de bien , quil vous enuoie requerir par le serment que 
vous auez fait et sur la foy que vous lui auez promise, 
que incontinent vous la gettez hors de prison et la lui 
faictes espouser et donnez a femme ainsi que vous lui 
auez promis. Et quant ot fine son parlement , le Daul- 
phin qui lauoit bien entendu, commenca vng pou a pen- 
ser, car il doubtoit grandement de la durte de Vienne 
que elle ny voulseist accorder. Et quant ot vng peu 
pen se, il respondit : Frere, sil vous plaist, ie parieray a 
mon fille de ce fait et si soiez seur que ia par moy ne 
demourra que ie ne tiegne ce que iay promis. Le frere 
dist que en bonne heure : atant se departirent. Le frere 
retourna a Paris, si lui dist ce que le Daulphin lui auoit 
dit. 

Daulphin fist alumer deux torches et sen ala 
I vers la prison, si defferma la porte, et puis 
entra dedans. Et quant Vienne vit son pere 
I elle se dreca et vint audeuant si sagenoilla et 
lui dist, que benoist soit deDieu qui de prison lauoit de- 
liure. Le Daulphin la print par la main, la leua et puis la 
baisa, si demanda comme il lui est : Monseigneur, dist 

Vienne, il mest ainsi comme a Dieu plaist, et quant a 
Dieu piaira et a vous il me sera mieulx. Belle fille, dist 
le Daulphin vous ne sauez pourquoy ie suis empresse- 
jnent icy venu, mais ie vous le diray. Vous sauez bien 
que pluseurs foiz vous ay requise quil vous pleust daccor- 
der a faire mariage a ma volunte et oncques ny auez 
voulu accorder. Or est vray que apres que ie fu prison- 
nier en Alixandrie comme vous auez ouy, ou le souldan 
me tenoit en grant destroit, si est aduenu que par la 
volunte de Dieu et de vng gentil homme , qui longue- 
ment auoit demoure en cellui pais, si que il ne scet par- 
ler autre langaige que morisque nonobstant quil est 
crestien et quil est cheualier et baron de hault affaire, 
celui si ouyt parler de moy et me vint veoir en la prison, 
et quant il me vit il ot pi tie de moy si entreprint a me 
getter hors de prison , et briefment tout a fait quil ma 
de prison deliure etma cy amene par conuenant que ie 
lui ay toute ma terre et tout mon pais donne, que riens 
nay retenu fors seulementma poure vie, et si lui ay pro- 
mis quil vous doit auoir a femme. Pourtant ie vous prie , 
tant comme ie puis , que vous vueilliez vostre volunte 
autrement changier pour mon plaisir faire, cest que vous 
vous vueilliez en cest mariage consentir, si sauldrez hors 
de ceste prison ou vous auez trop longuement demoure 
et serez dame de toute ma terre. 

i uand Vienne ot entendu ce que son pere lui 
disoit et requeroit elle getta vn grant souppir 
de cuer parfont, car il lui souuint de Paris 
I que elle amoit, par qui souuent elle souppiroit, 
et puis elle respondit : Monseigneur, ie ?ous remercie, 
tant et de si bon cuer comme ie puis , et au cheualier qui 
de la prison vous a gette , ie prie a nostre Seigneur quil 
lui en rende bon guerredon. Et sachiez Monseigneur, 
que toutes choses qui seroient a moi possibles a faire, 
voluntiers et de si bon cuer me changeroie pour vous 
faire plaisir, mais en fait de mariage, bien sauez que iay 

mon pucellage promis et donne, comme autresfois ie 
vousay dit, ne iamais autre part par moy he sera con- 
descendu ne donne : car se ie le faisoye ie mentiroye de 
ma foy et cela ne feroye ie pour riens que Ion me sceust 
dire ne faire en cest mohde. Iay longuement demoure 
en ceste prison , et si ie demeure encores plus, ie espoire 
que les trauaulx que iendure en cest monde seront 
amendrement des peines que iai a souffrir en lautre 
siecle. Le Daulphin entendoit quelle eust son pucellage 
promis a Dieu, mais Vienne entendoit de Paris a qui elle 
sestoit promise et toute donnee. Quant il vit que Vienne 
lui auoit si rudement contre dit a sa volunte, il fut tant 
ire que plus ne pouoit, si ne lui dist plus rien, ains se 
partit de la sans dire adieu et sen reuint a sa chambre, 
si estoit ia tard et quant la nuyt fut venne il sen ala cou- 
chier. Vienne et Ysabeau demourerent en la prison , 
comme elles auoient acoustume. Si fut aduis a Vienne 
celle nuyt, entretant quelle dormoit, que elle veoit Paris 
qui venoit deuant elle et estoit moult estrange de cou- 
leur et si portoit robe de si estrange maniere, et lui 
disoit que pour Dieu, elle le voulseist secourir car pour 
elle estoit si las et si vain que a peine se pouoit sur piez 
tenir : Vienne le regardoit et lui sembloit que a peine le 
pouoit congnoistre. Sur ce point elle sesueilla subite- 
ment et ouurit les yeulx et pour la vain te quelle auoit en 
la teste du songe ? il lui fut aduis quelle veoit vne vmbre 
deuant soy passer : et elle commenca a penser que ce 
vouloit dire, si dist en la fin en soy mesmes que sans 
faulte, Paris debuoit estre mort et son ame estre en 
Purgatoire, parquoy il lui est åduenu demander secours. 
Et sur ceste pensee les lermes lui vindren t aux yeulx, et 
tant plus y pensoit, quelle affermoit de dire que sans 
faulte, Paris debuoit estre mort. Toute celle nuyt ne fist 
que plourer et quant le iour fut venu , Ysabeau se es- 
ueilla et ouyt piaindre Vienne. Lors lui demanda de 
quoy elle se lamentoit. Certes, belle suer, dist Vienne, 

sachezdevray que Paris le bon cheualier est mort, et 
son ame est en Purgatoire, car il est venu enmy en 
ceste prison et ma demande secours, et sur ce mot, elle 
commence si tendrement a plourer quil nest personne 
qui nen eust pitie. Et lors Ysabeau la commenca a con- 
forter en disant. Certes Vienne, vous estes bien nice 
dauoir tel pensement, car certes ce que vous dictes nest 
,que folement de teste que vous auez eu pour cest parle- 
ment de Monseigneur vostre pere quil vous fist hier soir, 
qui vous a fait ainsi songier, et songes ne sont que fables. 
Pourtant ne vueilliez plus de cest langaige parler, car 
certes qui lorroit on le^tendroit a grant folie. Assez lui 
dist dautres parolles et briefment tant la conforta et tant 
lui dist de raisons quelle la fist cesser de plourer. 

i n cellui matin mesmes, quant le Daulphin fut 
leue, il fist appeller le frere qui estoit en vne 
chambre auecques Paris, et le frere vint : et 
1 quant il fut venu au Daulphin , le Daulphin lui 
dist : Frere ie ay a ma fille parle de ce quoy me parlastes 
hier, et sachiez que pour lamour dun cheualier qui se 
partit iadis de ceste ville, que Ion appeloit Paris, ma 
fille oncques puis ne sest a nul mariage voulu consentir, 
dont pour ceste cause ie la tenoie en prison. Et com- 
menca a raconter comme elle auoit refuse le filz au duc 
de Bourgoigne, et puis lui comptala responce que main- 
tenant lui auoit faicte. Pour tant dit il, pour ma foy 
acquitter nous ferons venir vng escripuaing et en toute 
ma puissance vueil ma fille donner a cest gentil homme 
pour lui tenir ma foy, et en toutes les manieres quil en 
saura diuiser lui en feray faire instrument a sa volunte : 
vous mauez dit que ie la gettasse hors de prison et de ce 
ie suis prest a faire a vostre volunte. Toutesfois iauoie 
en pense que sil plaisoit a cest gentil homme daler en 
la prison entre lui et vous, ie y feroie venir leuesque de 
Saint Vincent qui est homme moult deuot et de bonne 
vie, si verrez si Ion pourra tant faire aucunement par 

bonnes parolles que ma fille se voulseist au mariage 
consentir, car certes ien seroie plus ioieux que de riens 
qui me peust aduenir, toutesfois ien feray ainsi quil me 
sera commande, ainsi comme bon vous semblera. Le 
frere dist quil le dira a son maistre. Atant se partit du 
Daulphin et sen vint en la chambre ou Paris estoit, si 
lui conta tout ce que le Daulpbin lui auoit dit. Et quant 
Paris leut entendu, il pensa vng peu et puis dist quil 
estoit content daler en la prisen, quant au Daulphin 
piaira. Lors le frere retourna au Daulphin et lui dist : 
Sire Daulphin , mon maistre dit quil est content daler en 
la prison quant il vous piaira. Si ordonnerent entre eulx 
deux de y aler a lamdemain. Lors le Daulphin enuoia 
dire a leuesque de Saint Vincent que a lui viegne parler 
lamdemain bien matin et quil ny eust point de faulte: 
leuesque dist que en bonne heure soit. 

Comment Paris alla veoir Vienne en la prison. 
i landemain au matin , quant leuesque ot chante 
sa messe, il se partist de son hostel et sen vint 
acompagnie de ses seruiteurs au palais du 
I Daulphin. Et quant le Daulphin le vit, il le 
print par la main, et lui conta comme il auoit promis a 
femme Vienne donner a cellui qui de prison lauoit gette, 
et lui dist comme Vienne ne vouloit accorder. Puis lui 
dist, comme celui qui de prison lauoit gette , lauoit requis 
quil doie mettre hors Vienne de la prison, pour tant , 
fait il, ie ordonne que le gentil homme sen aille en la 
prison , et vous irezauecques lui esseoier si vous pourrez 
tant faire par belles parolles ou autrement que Vienne se 
voulseist a cest mariage conscentir, et si elle se veult 
accorder a cest gentil homme, quelle soit mise hors de 
la prison, si faictes ce quil commandera, car ie vueilque 
tout soit fait a sa volunte. Leuesque dist quil fera son 
plaisir. Atant firent appeller Paris et le frere : et quant ilz 
furen t venuz, ilz firent alumer deux torches, car la pri- 
son estoit moult obscure, puis alerent vers la prison, si 

ouurirent la porte et entrerent dedans. Et quant Vienne 
les vit venir elle fut moult esbahie, car en la prison na- 
uoit entre personne grant temps auoit, si ce nestoit le 
Daulphin qui y auoit este le iour parauant. Leuesque 
salua Vienne et Vienne lui rendit son salut. Puis leues- 
que coramenca a lui compter le messaige que lui appor- 
toit en lui disant : Madame Vienne, ie vous apporte 
messaige de paix, cest que lacord de Monseigneur vostre 
pere, et de vous est fait par le moien de cest gentil 
homme que vous veez cy , qui de prison a deliure Mon- 
seigneur vostre pere, puis lui a requis quil vous puisse 
auoir a femme et a tant fait par ses prieres que Monsei- 
gneur vostre pere a ottroye que vous soiez gettee hors 
de ceste prison : pour tant ie vous prie, tant comme ie 
puis, quil vous piaise de vouloir accorder a faire cest 
mariage, car trop auez fait de peche de lui auoir si lon- 
guement con tredit et a sa volunte, dont Dieu se pourroit 
con tre vous couroucer si plus y contredictes, pour tant 
regardez a ce que raison veult et faictes le plaisir de 
Dieu et de vostre pere. 

i uant leuesque ot fine son parlement, Vienne 
vouloit respondre, mais le frere qui auecques 
Paris estoit venu, si print a parler et dist. 
I Madame , combien que necessaire ne me soit 
de parler apres Monseigneur leuesque, qui assez vous 
a dit la chose pourquoy nous sommes cy venuz a ceste 
heure et a vostre bonne licence et de Monseigneur leues- 
que ie vous diray aucunes parolles. Vienne dist quil die 
de par Dieu ce quil lui piaira. Madame, dist le frere, il 
est que cest gentil homme que vous veoiez cy, ne scet 
point parler cest langaige, car sil sceust parler, il vous 
eust dit ce quil me conuient dire, et pourtant ie vous 
dy en nom de lui , que nonobstant quil ne sache parler 
cest langaige mais morisque et combien quil porte robes 
de morisques, a tout celle grant barbe, ie vous fais assa- 
uoir quil est parfait et vray crestien , et si est cheualier 

de hault affaire, et si vous dy quil auoit assez vaillant au 
pais de par dela et si estoit lun des plus auant en la court 
du souldan , lequel lamoit moult, mais pour la grant pitie 
quil a eu de Monseigneur vostre pere quant il ouyt la 
grant destresse et tourment quil souffroit en Alixandrie 
ou il estoit emprisonne, lui par sa grant franchise et 
bonte a voulu habandonner quanque il auoit pour 
getter Monseigneur vostre pere hors de prison, puis a 
tant fait par ses prieres que Monseigneur vostre pere 
vous a franchie de ceste prison ou vous auez longue- 
ment demoure. Et si vous dy que pour la bonne renom- 
mee quil a de vous ouye, il est de vous tant amoreux 
que il ne quiert en cest monde autre bien fors que vous 
auoir a femme. Pour tant ie pense que Dieu a mis en 
vous tant de sens et de raison , que apres que cest gentil 
homme a fait tant pour Monseigneur vostre pere, que 
par vous ne demourra quil nait de vous aucun guerdon. 
Monseigneur vostre pere lui a donne toutes ses terres 
comme desia vous a dit leuesque, dont sil vous plaist 
vous vueilliez a cest mariage accorder, si serez dame de 
tout, si vous supplie que ne vueilliez pas con tester a la 
volunte de Monseigneur vostre pere. 

uant Vienne ot entendu ce quil lui auoit dit, 
respondit : Messeigneurs, ie vous mercie, tant 
et de si bon cuer comme ie puis de vostre bon 
I parlement, et tant et de si bon cuer comme ie 
puis remercier a cest gentil homme qui cy est de la peine 
et traueil quil a endure pour Monseigneur mon pere de 
le deliurer hors de la prison , et aussi de ce que par ses 
prieres Monseigneur mon pere ma deliure hors de pri- 
son et ma pardonne mon mal talent, mais non pour tant 
sil vous plaist, pour le present vous en irez et me laisse- 
rez cy iusques a demain, et demain apres disner sil vous 
plaist pourrez venir cy et ie vous respondray a ce dont 
vous mauez requise. O entre vous qui escoutez, sil y a 
aucun qui par amour ait ame de cuer parfait, pensez 

bien en vostre cuer, si dit cellui qui cest liure a escript, 
en quel point estoit le cuer de Paris, qui regardoit sa 
dame, celle au monde que mieulx amoit et ne lauoit 
veue depuis cinq ans, et veoit que de tant comme elle 
auoit demoure en prison elle nauoit change couleur, 
ains estoit aussi freche comme si elle neust eu nulle me- 
saise, ains sa beaulte resplendissoit sur la lumiere des 
torches, car tant estoit belle que si par cent annees le 
vous disoie et ie ne faisoie autre chose que penser a 
escripre, si me seroit il impossible de vous diuiser ne 
reciter les beaultez qui en elle estoient. Si vous dy que 
Paris lors assailly damours, de pitie et de raison : amours 
le point, pitie le point et raison le refraint. Amours lui 
dist, ayme Vienne plus que oncques mais, car cest la 
plus belle du monde, le plus loial cuer de femme que 
oncque naquist. Pitie lui dist, quil se decouure a Vienne 
qui tant de mal a endure pour lui. Mais raison lui dist, 
quil sen garde bien : car encores nest pas temps de soy 
descouurir. Ainsi estoit Paris deuant sa dame et la re- 
gardoit de cuer piteux et en la regardant les lermes lui 
vindrent aux yeulx et lui aualerent contre val la face 
iusques en la bouche. Et quant ce vint a prendre con- 
gie, Paris ne vouloit dire adieu, mais si ot le cuer si 
gros et si tendre quil ne se osa approuchier affin que 
Ion ne sapparceust de son plourer, mais tout de la ou 
il estoit inclinant le chief, faisant semblant de dire adieu 
tout en plourant : si departirent, Vienne demoura en la 
prison et ilz saillirent dehors. Et quant ilz furent venuz 
deuant le Daulphin , ilz lui conterent tout ce que Vienne 
auoit respondu, si ordonnerent que lendemain retour- 
neroient pour oir la response de Vienne. Atant leuesque 
print congie et sen ala en son hostel. Le Daulphin fist 
enuoier a di sner a Vienne largement de poulailles et 
dautre char. Vienne qui vouloit faire a Paris aussi 
comme elle auoit fait au filz du duc de Bourgoigne print 
tantost vne piece de mouton , qui auoit este apportee et 

la partit en deux pars , et en mist soubz chascune ais- 
selle vne part si que ains quil fut au landemain la char 
fut aussi puante comme vne droite charoigne. 

uant ce vintalamdemain apres disner,leuesque 
vint au palais du Daulphin, et puis lui, Paris, 
et le frere alerent en la prison , si ouurirent la 
porte et entrerent dedans : et Vienne leur vint 
a lencontre. Et quant ilz furen t entrez en soulas leues- 
que print a parler et dist : Madame Vienne, quelle res- 
ponse nous faictes vous de cest gentil homme qui vous 
a fait requerir. Certes , Monseigneur leuesque , dist 
Vienne, ie vouldroie quil me fust possible a faire le plai- 
sir de cest gentil homme, pour le grant seruice quil a 
fait a Monseigneur mon pere et a moy ie me tiens estre 
tenue et obligee a tousiours mais, mais a moy, quant au 
fait de mariage ne me puis accorder pour deux raisous : 
lune pour ce que iay mon pucelaige promis autre part, 
comme iay pluseurs fois dit, si ne le pourroie a cest 
gentilhomme donner sans ma foy men tir. Lautre si est 
comme vous sauez, iay vne enfermete de maladie sur 
moy, pourquoy ne me doibs consentir a mariage. Et 
af^njjue cest gentil homme vous tiegne pour excuse et 
mdy*aussi, ie lui vueil ma maladie monstrer. Si commen- 
ca a deslacer sa gonnelle par my sa poictrine, puis leur 
dist quilz sapprouchassent et ilz le firent. Paris congnois- 
soit bien ce que Vienne vouloit faire, mais faisoit sem- 
blant quil nentendoit rien, si saproucha comme les 
autres et se mist enpres Vienne. Lors Vienne ouurit son 
sain dont yssit vne si grant puanteur quil sembloit pro- 
prement quil y eust vng chien pourry, dont le frere et 
leuesque commencerent a estouper les nez et tourner 
leurs visages autre part. Mais Paris aussi comme sil nen 
senteist pens ne se bougeoit ains regardoit dedans le 
sain , dont Vienne se merueilla. Et quant elle vit quil ne 
se mouuoit, elle dist au frere : frere, distes a cest homme 
quil se oste de cy et ne vueille plus sentir ceste pugnoi- 

sie. Et le frere lui dist, mais Paris ne faisoit nul sem- 
blant ains ne se mouuoit pas plus , car il prenbit plåisir a 
sentir. Lors Vienne dist autre fois au frere : Ié vous prie 
que vous vueilliez faire oster cest gentil homme de cy , 
car ievoy bien quil na que faire de la mauuaise odeur 
qui de mon corps sault, et se il me cuidoit audir" a ma- 
riage pour len durer certes il se trauailleroit pour néant, 
car a lui ne a autre iamais mon corps ne sera pour ma- 
riage ottroie, ains vous dy que iay conclus et delibere, 
et de cela soiez tous certains , que ie vueil du tout le 
monde habandonner pour estre au seruice dé Dieu. Et 
quant Paris vit que Vienne se comméncoit a couroucer 
il se tira arriere. 

Comment Vienne congneult lannel quelle auoit 
baille a Paris. 

i aris print le frere par la main et le mena a vng 
coing de la prison et la parlerent ensemble, et 
I quant ilz eurent assez parle le frere vint a 
I Vienne et lui dist : Madame, ce gentil homme 
dit ainsi que il ne vouldroit auoir fait nullement force , 
ne riens qui en desplaisance vous feust. Maié auisez en 
vostre fait et demain vous saurez mieulx respondre de 
vostre intencion. Mais encores dist cest gentil homme 
quil vous suplie tant comme il peult par humilite , que 
vueilliez prendre vng annel dor quil vous veult donner 
et le porter pour lamour de lui en guerdon de tous léfc 
seruices quil vous pourroit auoir fait. Vienne qui entend 
la requeste du frere pensa vng petit a soy mesmes que a 
cest coup se pourrå elle acquitter de ceste gent, car si 
elle prenoit lannel ilz nauroient plus cause de la venir 
sermoner. Pour tant elle respondit et dist au frere. Quant 
a ce vous dictes que ie vueille mieulx penser en mon 
fait ceste nuyt ét que demain vous reuendrez sauoir mdn 
intencion, ie vous respons, que si vous vouléi vous 
pourrez bien venir cy, mais ores et desia ie vous cértifie 
que en tel propos comme ie suis maintenant me trouue- 

rez vous demain et tous les iours de ma vie. A ce que 
vous dictes que ie vueille vng annel prendre de cest 
gentil homme, ie vous respons que ie suis contente pour 
laraour de lui et de le prendre par conuenant que dicy 
en auant il ne me requerra plus ne me fera requerir de 
nullé autre chose. Paris qui faisoit semblant de non en- 
ten dre, dist quil estoit content, atant mist la main a la 
bourse et tira dehors le petit dyamant que Vienne lui 
auoit donne en nom de mariage en lostel du prestre , 
quant ilz se departirent derrenierement , si comme vous 
auez ouy dire cy deuant : et quant il leut en la main, il 
sapproucha de Vienne, et Vienne le print en le remer- 
ciant : et puis prindrent congie et saillirent hors. Et 
quant ilz furent hors de 1 la prison ilz sarresterent comme 
contens a meruéilles. Vienne qui en la prison estoit 
demouree sen alla seoir et puis print lanneau que Paris 
lui auoit donne et le commence a regarder et puis le 
congneult. Et lors tout le sang lui affouyt au cuer et fre- 
mit dedans le ven tre, si que elle ne sceut ou elle estoit, 
et en faisant vng souppir dist : O vray Dieu de Paradis 
et quest ce que ie voy, ay iemon sens perdu ou iay perdu 
congnoissance. Et puis tant regardoit lanneau elle affer- 
moit que cestoit cellui que vne fois donna a Paris en 
nom de mariage. Et lors elle dist, or voy ie bien que mon 
songe est vray, cest que Paris est mort, et apres sa mort 
cest annel a este transport e dune main a autre tant que 
fmablement il est venu en la main de cest gentil homme 
qui le ma donne, et a cest mot, elle se print a plourer 
tendrement. 

{£ Comment Vienne recongneult Paris et de la grant 
ioie quijut dans la prison. 

i aris qui estoit hors de prison, paria en morisque 
au frere et lui dist, quil die a leuesque que sil 
luiplaistquilleveuille attendre la et ilretourne- 
!l ra seul en la prison pour veoir que Vienne aura 
fait de lannel. Le frére lui dist a leuesque , et il respondit 

quil estoit content, car le Daulphin auoit commande que 
on face du tout a sa volunte. Lors Paris ouurit la porte 
et entra dedans la prison tout seul, et trouua Vienne 
qui estoit assise et tenoit son visage encline sur ses ge- 
iu)ilz et ses mains par deuant ses yeulx. Ysabeau estoit 
desia endormie. Paris entra coyement que Vienne nen 
sentit riens : Paris sen vint seoir aupres delle et escou- 
toit Vienne qui plouroit moult tendrement en disant. O 
Paris fleur de cheualerie , or estes vous mort et ie suis 
en vie, mal fut pour moy et pour vous leure que nous 
entre veismes premierement. Et puis quil est ainsi que 
Dieu vous a voulu de cest monde appeller, ie vous re- 
quier que vous me vueilliez venir visiter en ceste prison, 
aussi vous priez tant a Dieu quil me vueille la mort en- 
uoier affin que ie puisse vers vous aler , car autrement 
iamais ne sauldray de ceste prison pour horame qui men 
sache parler si la mort ne men fait saillir. Et quant elle 
auoit ce dit, elle plouroit si tendrement quil nest au 
monde cuer tant soit felon sil loyoit qui nen eust pi tie. 
Paris qui plus ne peust soufftir la detresse quil veoit a 
Vienne endurer, commence tout belement a parler lan- 
gue latine en disant : Madame dictes moy par vostre foy 
que cest que vous pensez maintenant et me dictes se lan- 
nel que ie vous ay donne vous agree , ne se vous veistes 
oncques point de tel. Et Vienne qui se tourna et vit enpres 
soy cellui, a tout celle grande barbe, et ouyt quil parloit 
langue latine, et bien lui sembloit ason parler que cestoit 
la voix de Paris. Lors fut elle tout esbahie et tant espou- 
uentee que ne sceut que dire, et ne sauoit si elle estoit 
en mer ou en terre, et dist tout bassement comme si elle 
nosast parler. O vray Dieu, et quest ce qui mest aduenu, 
ay ie ouy la voix de Paris ou si ie lay songe ou si cest 
esprit qui est venu cy pour moy tempter. Et lors Paris 
qui la veoit destrange couleur et tant espouuentee dist. 
O Vienne , fontaine de loyaulte en laquelle toute doul- 
ceur repaire de me aymer plus que chose que oncques 

Dieu feist et ne congnoissiez vous le vostre amy Paris , 
qui cinq ans a este perdu par le monde pour lam o ur de 
vous. Ie vueil desormais laisser aler tristeur, pensement 
et soucy car toutes vos tristesses reuendront en ioie , si 
vous prie quil vous piaise vouloir aucunement reconfor- 
ter le vostre seruiteur Paris. Lors Vienne qui bien enten- 
dit et afferma au parler que cestoit Paris, si ouurit les 
yeulx quelle tenoit clos de ses deux mains et le regarde 
parfaictement au le visaige, puis lala accoler en faisant 
vng cry si grant et si merueilleux que Ion loyt bien par- 
tout lostel,eta cest cry elle cheut a terre pasmee de ioye. 
Mais Paris la print doulcement par les flans et la mist sur 
ses genoilz. Leuesque et le frere qui dehors la prison 
estoient, quant ilz ouyrent crier Vienne, ilz entrerent 
hastiuement dedans la prison , et ilz trouuerent Paris qui 
tenoit Vienne sur ses genoilz et la baisoit moult doulce- 
ment en lui disant : Helas Vienne, ma doulce amour et 
toute mon esperance est ce le confort que ie auray de 
vous, que ne regardez vous le vostre seruiteur Paris, qui 
tant loyaulment vous ayme. Et quant le frere ouyt parler 
Paris langue latine, il fut tant esbahy quil ne sauoit que 
dire. 

i ais leuesque de Saint Vincent qui bien tost 
recongneut Paris au parler, le courust has- 
tiuement accoler et lui baisa le front plus 
Ide cent fois, car H lamoit de grant amour, 
en disant : O Paris, Paris, ou auez vous si longuement 
demoure, certes trop malement vous auoie mescongneu 
dont ie vous requier pardon. Et Vienne qui dedans son 
cuer oyt Paris que leuesque nommoit, reuint de sa pa- 
moison et ouurit les yeulx, et quant elle fut du tout 
reuenue en bon estat, lors eussiez vous veu les deux 
amans sentrebaiser et estroictement accoler si que il 
sembloit droictement quilz se deussent entre estranglier. 
Edouart aussi , comme fortune le voulsit, sestoit venu 
esbattreau palais du Daulphin, et estoit en vne chambre 

iouant aux eschecqs auecques vne damoiselle de Madame 
Dienne, et quant il ouyt le cry de Vienne, il pensa que 
si fust riote que Ion feist dedans lostel , si laissa le ieu et 
saillit hors de la chambre pour veoir que cestoit. Et ainsi 
quil passoit endroit la prison, il ouyt quilz parloient 
dedans moult fort, lors il vint a la porte, si la trouua 
ouuerte, si entra dedans. Il vit quilz estoient tous en 
vne route et parloient moult fort, si se pensa que ce fust 
le Daulphin qui a Vienne voulseist faire desplaisir ou 
que le Daulphin la feist aucunement battre. Si dist en 
soy mesmes, que encores quil en deust estre pandu, si 
ne le souffrira que Vienne ne deffende. Lors il mist la 
main en vne dague et vit le frere qui deuant lui estoit, 
mais Dieu voulut quil recongneust leuesque qui de lau- 
tre part estoit et retint le coup, car il eust tue le frere. Si 
demanda a leuesque que cestoit, et Vienne qui veoit 
Edouart venir laissa Paris quelle tenoit accole, et sen 
vint vers Edouart, et le va courant accoler et baisier 
estroictement en disant : Edouart, mon vray amy, or ay 
ie trouue Paris ton loyal compaignon que iay longue- 
ment desire. Et quant Edouart ouyt ainsi parler Vienne, 
il fut esbahy, soy doubtant que Vienne neust son sens 
perdu. Mais Paris vint deuant Edouart et lui dist, 
Edouart ! et quoy as tu les sens perdu, que test il aduenu 
que si mauuaisement as mescongneu Paris ton , compai- 
gnon qui tant loyaulment ta ayme de cuer parfait. 
Edouart, recongneult incontinent Paris a son parler, si 
ot grant ioye quil ne sceut vng tout seul mot dire , fors 
seulement lui court les bras ouuers et le va accoler et 
baisier plus de cent fois. Ysabeau de quoy ie ne vous ay 
riens dit, bien vous pouez penser quelle ioye fist a Paris. 
Or pensez amans, qui par amours amez de cuer parfait, 
quelle ioie, plaisir, ne quel deduit deuoit estre entre ces 
deux amans, et aussi de Edouart et de Ysabeau et de 
leuesque , car ilz sentre amoient tous de grant amour et 
maintenant se sont trouuez tous ensemble en vng lieu et 

en petit de heure se sont recongneuz , bien leur estoit 
aduenu ceste heure, car encore nauoit vne heure que 
nul deulx ny pensoit riens, fors Paris qui ceste affaire 
auoit entreprins. Pour ce ie vous dy, que si vous ny 
pensez parfaictement de tout vostre euer, quant est de 
moy il me seroit impossible de vous escripre la ioye quilz 
auoient. Et si vous dy que si saint Augustin et saint 
Gregoire reuenoient en cest monde, et ilz faisoient au- 
tant de liures sur ceste chose comme ilz ont fait sur la 
sainte et diuine Escripture, si ne vous pourroient ilz 
escripre ne diuiser la grant ioye et plaisance qui en leur 
cuer estoit. 

i rant fut la ioye qui fut faicte en la p ri son 
pour la recongnoissance de Paris. Et quant 
ilz furent assez entrebaisiez et accolez leues- 
I que dist quil seroit bon de faire assauoir cest af- 
faire au Daulphin, car aussi ne pourroit il estre quil ne le 
sache : et tous ont accorde quil dist moult bien. Lors 
Paris dist quilz y alassent tous ensemble , si saillirent 
hors de la prison, leuesque et le frere aloient deuant , 
et Paris et Vienne venoient apres et derriere venoient 
Edouart et Ysabeau. Et quant ilz furen t| hors de la pri- 
son, ily ot vng varlet qui les vit, si senvint hastiuement 
au Daulphin. Monseigneur, veez vous cy, le gentil bom- 
me estrangier qui amene vostre fille, car il la hors de la 
prison gettee. Et quant le Daulphin le ouyt il ala en la 
grant salle etsasseisten vnechaereet fist asseoir Madame 
Dienne sa femme apres soy et toute la baronnie qui 
estoit enuiron. A done Paris entra en la salle menant 
Vienne par la main et la ou il vit le Daulphin il se vint 
mettre a genoilz deuant lui , et quant il y fut , il mit la 
main en vng grant coustel quil portoit a la saint ure, qui 
auoit la croix et le poinel e^n manche tout dor fin a la 
mode morisque, si le tira hors du fourrel et le print par 
la pointe, tenant le manche vers le Daulphin, et lors il 
commenca a parler langue latine et dist : tresexcellent 

et puissant baron, Monseigneur le Daulphin, ie suis venu 
cy et vous ay de prison gette, dont pour ceste cause 
mauez promis a donner la seignourie de toute la vostre 
terre, et par vostre loyaulte la dicte seignourie me auez 
presentee , mais ie ne lay voulu prendre , ne ia Dieu ne 
piaise que ie laye prinse , car il nest de raison que vostre 
seruiteur et sunget de vostre terre tant comme vous se- 
rez en vie ne tant comme de vous y aura hoir. Pareille- 
ment mauez promis et iure a me donner a femme vostre 
fille qui cy est , et aussi me lauez presentee et fait vostre 
effort de la me donner , mais elle ne si vouloit accorder. 
Or est aduenu que par les prieres que iay fait a Madame 
vostre fille, qui cy est, quelle ma promis et accorde a 
faire tout ce quil vous piaira et bon vous semblera a lui 
commander : mais encore dy ie , Monseigneur, que droit 
ne raison ne veulent que me donniez vostre fille , si tout 
premierement ne sauez qui ie suis, et pour ce que vous 
mauez iusques icy mescongneu pour labit que ie porte 
et pour le langaige que ie parloie, que vous nen soiez 
engigne, pour tant vous fait assauoir que ie suis vostre 
seruiteur et loyal subget, Paris fils de Messire Iacques. 
Et sachiez que quant iestoie en Surye au seruice du soul- 
dan ou ie ouy dire que vous estiez en prison , tantost ie 
men vins vers vous et me pensay de vous acquicter et 
deliurer en la maniére que iay fait, dont vous ne me de- 
uez sauoir nul gre , car tout loyal vassal est tenu et obli- 
gie a trauaillier et a soy mettre en tous perilz pour le 
bien de son naturel seigneur. Et pour tant ie dy que 
iay fait , droit et raison me contraignoient a le faire, si 
que nestes point obligie a men sauoir nul gre. Mais ie 
dy que si en tout mon temps ie auoie aucunement mes- 
prins encontre vous, ie vous supplie tant et si humble- 
ment comme ie puis que par vostre bonte vous piaise 
me pardonner, et si ne vous plaist de moy auoir mercy 
veez cy cest cousteau que ie vous presente , dequoy vous 
prendrez de moy vengeance selon iustice. 

[ uant le Daulphin ouyt ainsi parler Paris et 
recongneult proprement que cestoit Paris, il 
fut si esbahy quil ne sceut que dire, et quant 
I il regardoit Paris et sa fille Vienne qui estoient 
a genoilz deuant lui en moult grant honneur, par pitie 
se print tendrement a plourer. Si descendit de sa chaere 
ou il estoit assis et print par la main Paris et Vienne 
aussi en disant : Beau filz, tenez vous sus, que benoit soit 
leure que vous fustes ne, retournez cest cousteau a son 
fourreau , car vous nauez cy besoing de mercy , mais Ion 
vous doit rendre bon guerredon de vos bien fais. Et 
pour tant ma belle fille ie vous ay promise de toute ma 
puissance, ie la vous donne et veulx que apres ma fin 
vous soiez hoir de toute ma terre, et tous les mesfais que 
oncques mais me pourriez auoir mesfait, et aussi tout le 
mal talent que ieu oncques enuers vous de bon cuer ie 
le vous pardonne. Puis dist a Vienne , Belle fille ie vous 
prie tant comme ie puis quil vous piaise a cest mariage 
consentir. Vienne vous respondit et dit : Monseigneur, 
ie suis pres te a faire tout ce quil vous piaira de me comman- 
der ,mais ie vous suppliehumblement quil vous piaise me 
pardonner entierement tout vostrer mal talent. Et le 
Daulphin lui dist que de Dieu et de lui soit elle pardon- 
nee. Si print lors Paris par la main et le baisa en la bou- 
che et Vienne apres et aussi fist Madame Dienne , entre- 
tant qui plouroit moult tendrement de pitié. Lors toute 
la baronnie commencerent a faire grant feste et mener 
grant ioye de ceste aduenture , et distrent tous a Paris que 
bien soit il venu. Vienne auoit cache en vng lieu bien se- 
cret du palais lescu de cristal et les trois bannieres que 
elle euoit emble en la chambre de Paris, si dist a Ysabeau 
que les alast querir. Ysabeau y ala et apporta tout. Lors 
Vienne commence a raconter comme Paris estoit cellui 
qui premierement faisoit les aubades soubz la chambre 
du Daulphin et comment entre lui et Edouart auoient 
battu les dix cheualiers qui les vouloient prendre et 

comment il auoit concquis lescu de cristal au tournoie- 
ment de Vienne et pareillement auoit conquis au tournoie- 
ment de Paris les trois bannieres. Dont tous ceuk qui 
enuiron estoient furent grandement esbahis de la grant 
prouesse,et vertu qui en Paris estoient. 

Comment Messire Iacques couroit par les rues 
tout efproye de ioye de la venue de son fils. 

i ntretant quils comptoient les nouuelles de la 
prouesse de Paris, Edouart qui ot entendu 
que le Daulphin auoit tout pardonne a Paris et 
I lui auoit ottroie sa fille a femme, tantost il se 
partit de la et sen court tant quil peult alier en lostel de 
Messire Iacques. Si ouurit la porte et monta sus sans 
appeller nul, et trouua Messire Iacques qui contoit nou- 
uelles auecques sa femme. Edouart auoit les yeulx tous 
plains de lermes de la grant ioye quil auoit, si neles sa- 
lua pas, mais dist a Messire Iacques. Messire Iacques ie 
vous apporte greigneures nouuelles que vous nouytes 
oncques raconter. Et quoy , dist Messire Iacques qui fut 
tout esbahy, quant il le vit les yeulx moullies. Et dist 
Edouart , mon compaignon vostre filz est venu qui est 
au palais du Daulphin qui lui a tout son mal talent par- 
donne et lui a promis a donner sa fille a femme. Helas 
beau filz Edouart , dist Messire Iacques ne me racomptes 
tes nouuelles ie ten prie, car ce ne peult estre. Or venez 
done apres moy dist Edouart, et ie vous le iray mons- 
trer. Lors le bon homme saillit de son hostel, aussi com- 
me enragie car il ne sauoit ou il estoit tant auoit de 
ioye. Les lermes lui vindrent aux yeulx et aualoient con- 
tre val la face, et sa femme venoit apres : si alerent cou- 
rant par les rues, et les bonries gens de la ville qui ouy- 
rent dire que Paris estoit venu, les suiuoient apres, et 
sachiez que le bon homme cheist trois fois ains quil fust 
au palais du Daulphin , car il estoit desia vielx et si estoit 
tout effroie de ioye quil ne pouoit leuer lespies. Et entre- 
tant quilz vindrent a lostel du Daulphin, le Daulphin 

dist a Paris alez vous en en lostel de Messire Iacques 
vostre pere lui faire sauoir vostre venue et puis iamenez 
cy. Lors Paris se partit de la pour aler en lostel de son 
pere, et pluseurs de ceulx qui la estoient le suyuoient. 
Et ainsi quil vouloit saillir de la porte du palak , il ren- 
contra Messire Iacques qui vouloit entrer dedans. Et 
tantost que Paris vit son pere et sa mere il se mist a 
genoilz deuant son pere. Et Messire Iacques tout esbahy, 
car il ne pensoit pas que ce fust il ne ne le congnoissoit 
en tel habit, et aussi quil estoit moult caue et noircy 
du soleil. Mais Paris commenca a parler en disant: Mon- 
seigneur mon pere, et ne congnoissez vous vostre filz 
Paris, ie vous requier pour Dieu mercy et quil vous 
piaise me pardonner de ce que ie me suis tant vers vous 
cele et aussi quanques ie vous mesfeiz, car ie scay bien 
que pour moy auez endure plusieurs tribulacions dont 
ie vous requier mercy. Et quant Messire Iacques ouyt 
parler Paris son filz, il le recongneult tantost a la voix, 
si eult si grant ioye quil ne peult par dire vng mot ne 
que bien soit venu, fors que il ouurit les bras et le print 
au coul et puis le baisa plus de cent fois. Puis le regar- 
doit au visaige et puis le baisoit en disant. Beau fils, ie 
ne vous cuidoie iamais reueoir, benoist soit Dieu qui 
vous a amene, et puis laccoloit si tresestroict comme sil 
le deust estranglier. La mere de Paris ne le pouoit baisier 
et pour tant la bonne dame prenoit ses mains et les bai- 
soit, si que vous eussiezproprementdit quilz le voulseis- 
sent mengier. Et tous ceulx qui enuiron estoient plou- 
roient de pi tie, et aussi ie dy que oncques plus grant 
pitie ne fut veue. 

Comment le Daulphin bailla Vienne sa fille a 
Paris le bon cheualier. 

i pres quilz se furen t moult longuement entre- 
baisiez et accolez, Paris dist a son pere que le 
Daulphin le enuoioit querir. Lors Messire Iac- 
I ques et sa femme se mi s tren t deuant et Paris 

venoit apres, si vindrent la ou le Daulphin estoit. Mes- 
sire Iacques et sa femme se mistrent a genoilz et vont 
requerir mercy au Daulphin de tout ce que oncques lui 
auoient mesfait. Et le Daulphin leur dist que de Dieu et 
de lui soient ilz pardonnez. Puis appella Messire Iacques 
et le fist seoir apres soy, et Madame Dienne fist seoir 
apres soy la mere de Paris , puis ilz firent seoir Paris et 
Viennealeurs piez, et Paris fist seoir apres soy Edouart, 
et Vienne apres soy Ysabeau. Et lors le Daulphin com- 
menca a parler et dist : Messire Iacques veez cy vostre 
filz Paris qui ma deliure ou iestoie emprisonne en Alix- 
andrie ou le souldan me tenoit en grant destroit, et 
moult y enduroit de mesaises , et pour tant guerdon de 
ce la maintenant ie lui vueil donner a femme ma fille 
Vienne que vous veez cy, et vueil que apres ma mort 
soit hoir de toute ma terre et de toute ma seignourie. 
Messire Iacques le mercia moult humblement. Lors 
Paris se leua et dist au Daulphin , Monseigneur , ie vous 
requier et supplie que vous me vueilliez donner vng don 
que ie vous requiers. Beau filz, dist le Daulphin, deman- 
dez ce que vous vouldrez car vous laurez si cest chose 
que ie puisse. Si dist Paris , quil vous piaise de faire le 
mariage de Edouart auecques Ysabeau. Le Daulphin 
dist quil le veult mais que les parties soient daccord. Si 
demanda a Edouart sil vouloit le mariage faire. Et 
Edouart respondit quil estoit content de tout ce quil lui 
piaira a commander. Puis le Daulphin demanda a Ysa- 
beau si elle le vouloit accorder, et Ysabeau respondit 
quelle ne demandoit ia mieulx auoir. Lors le Daulphin 
les fist tantost fiancer, et quant ce fut fait, Paris se mist 
a genoilz deuant Messire Iacques son pere et lui requist 
vng don quil lui demanderoit. Messire Iacques lui dist 
quil demanda ce quil lui piaira, car tout sera fait. Et ie 
vous demande dist Paris quil vous piaise de remettre et 
donner vostre seignourie et tout ce que vous auez a 
Edouart, car veez cy Monseigneur le Daulphin qui a 

assez rentes pour vous maintenir vostre estat honnoura- 
blement. Le Daulphindist que Paris auoit moultbien dit, 
car largesse ne partit oncques de mauuaise part. Lors 
Messire Iacques remist et donna entierement toute la 
seigiiourie de tout quanque il auoit a Ed o u art, et 
Edouart le receult et puis en fist hommage au Daulphin 
qui le receult pour son homme lige. Apres que tout cela 
fut fait, ilz commencerent a parler comment ilz feroient 
la feste du mariage de Paris et aussi de Edouart : et pour 
ce quilz estoient ou moys de May, ilz ordonnerent la feste 
estre faicte au iour Saint Iehan. 

Comment le Roi de France et toute sa Baronnie 
farent au mariage de Paris et Vienne et de la grant 
feste quiy fut faicte. 

I e Daulphin fist escripre lettres et enuoia mes- 
sagiers au Roy de France, comme cellui qui 
de prison lauoit deliure estoit Paris, le filz de 
Messire Iacques, et comme cestoit cellui qui 
auoit gaigne le tournoiement de Vienne ou il gaigna 
lescu de cristal, et pareillement auoit conquis le tour- 
noiement fait a Paris ou il auoit gaigne les trois ban- 
nieres. Et aussi lui faisoit assauoir quil lui auoit donne 
sa fille a femme et quil auoit ordonne a faire la feste a la 
Saint Iehan. Et pareillement le fist assauoir au roy Dan- 
gleterre, au conte de Flandres, au duc de Bourgoigne, 
au duc de Bretaigne et a tous les barons de France. Et 
sachiez que quant le roy de France en ouyt les nouuel- 
les, il en eult moult grant ioye, et si eurent tous les ba- 
rons de France. Et pour ceste cause fut espandue par 
tout le monde la renommee de Paris. Et quant ce vint 
a la Saint Iehan , le roy de France en personne vint en 
la cite de Vienne pour faire plus grant honneur au 
Daulphin, car il amoit le Daulphin de grande amour et 
aussi estoit il son parent. Pareillement vindrent le roy 
Dangleterre, le duc de Bretagne, le conte de Flandres, 
le conte Arnault, le duc de Bourgoigne, le duc de 

Borbon et tous les barons de France. La feste fut 
grande et Ion eust appareille les ioustes tous les trois 
iours de la Saint Iehan. Et sachiez que Paris et Edouart 
y vindrent et y mistren t maints cheuaulx et cheualiers a 
terre. Et quant la feste fut acheuee a grant ioye et a 
grant deduit, le roy de France sen relourna et le Daul- 
phin et Paris le conuoierent iusques a vne iournee loing 
de Vienne, puis le roy les en fist retourner: et tous les 
autres barons, chascun sen ala en son pais. 

i pres ne tarda pas long temps que leuesque de 
I Saint Vincent mourut et Paris enuoia au Pape, 
et fist tant que leueschie fut donnee au frere 
qui auecques lui estoit venu de Surie. Puis 
apres mourut Messire Iacques et sa femme. Puis apres 
moururent le Daulphin et Madame Dienne sa femme et 
la seignourie reuint a Paris, qui depuis eult de Madame 
Vienne sept enfans, quatre filz et trois filles. Et Edouart 
eut de Ysabeau cinq enfans, trois filz et deux filles. Paris 
regna moult honorablement tant quil peult gouuerner, 
et quant ce vint quil fut de laage de im" x ans, il ap- 
pella son aisne filz, qui auoit nom Godefroy pour lamour 
de son grant pere, et estoit de laage de xxn ans, puis 
le fist Daulphin de Vienne, et lui remist tout le gouuer- 
nement de Daulphine, et aux autres a chascun donna 
grande seignorie, car il auoit assez de chasteaulx. Puis 
maria les trois filles, et lune fut mise en lostel du roy 
Dangleterre, lautre en lostel du duc de Bourgoigne et 
lautre en lostel du conte Arnault. Et puis Paris et Mada- 
me Vienne se misrent a seruir Dieu et nentendoient 
fors que a faire aulmosnes et estre en oroisons. Et chas- 
cun iour auoient tous les poures quilz pouoient trouuer 
et les faisoient mengier et boire a leur table et puis leur 
lauoient les piez et faisoient les plus grans aulmosnes du 
monde. Si que Ion disoit par toutes pars quilz estoient 
sainctes personnes, selon les oeuures quilz faisoient, et 
ainsi vesquirent lespace de quinze ans. Et sachiez que 

xciv 

quant Paris mourut il auoit de aage cent et cinq ans, et 
madame Vienne mourut cinq moys apres lui de laage de 
iiii xx xyii ans. Et ainsi Dieu les appella de cest monde a 
la gloire de Paradis, a laquelle puissions nous tous par- 
uenir. 

Dieu doint aux trespasses sa gloyre 
Et aux viuans force et victoyre 
Que ilz la puissent conquerir 
Cy veult lystoire Jinir. 



AMEN 

